
M. Valančiaus “Žemaičių vyskupystei" — 150 metų 


KONFERENCIJA SKIRTA M. VALANČIAUS “ŽEMAIČIŲ VYSKUPYSTĖ" 
150-0SIOMS METINĖMS PAMINĖTI 


Įžangos žodis 


Gerbiami M. Valančiaus kultūros centro ir fondo kūrėjai, konferencijos dalyviai, 


iš tiesų man tenka garbė ir privilegija sveikinti Jus, susirinkusius paminėti įvykio, kuris Lietu- 
vos istorijai, lietuvių tautai ir krikščionių bažnyčiai buvo ir lieka ypač svarbus visais požiūriais: isto- 
rijos, kalbos, sociologijos, politikos, geografijos, teologijos ir pan. 

Tas įvykis tai vyskupo ir tautos švietėjo bei šviesuolio Motiejaus Valančiaus darbas “Žemaičių 
vyskupystė". Parašytą 1847 m. dviem tomais šį kūrinį išleido Juozapo Zavadskio spaustuvė Vilniuje. 
Ta knyga šiandien mums yra svarbi ir brangi dėl keletos priežasčių. Pirma, ji buvo parašyta ir išleista 
lietuviškai. Tai antroji istorijos knyga po Simono Daukanto: “Lietuvos istorijos". Antra, “Žemaičių 
vyskupystė", - tai pirmoji lietuviška knyga, skirta tik tam tikrai bažnytinei teritorijai - vyskupijai — 
nagrinėti. Trečia, stebina knygos tiražas, kuris siekė net 1500 egzempliorių. Stebina mažiausiai dėl 
dviejų dalykų. Viena, tokį tiražą net šiandien turi reta mokslinė knyga, dažnai pasitenkindama žy- 
miai kuklesniais skaičiais. Bet tai, kad dar knygai nepasirodžius, ją iš anksto užsisakė apie 120 žmo- 
nių ne tik iš dvasininkų luomo, rodo ir gan didelį apsišvietusių, lietuviškai skaitančių ir rašančių in- 
teligentų skaičių. Antra, tas tiražas stebina dar ir dėl to, kad knygos pasirodymo metu M. Valančius 
dar nebuvo vyskupas. Tai kalbama apie didelį jo populiarumą ne tik savo luomo žmonių tarpe. 

Kadangi konferencija vyksta Klaipėdos universitete, negaliu nepaminėti ir dar vieno įdomaus 
fakto, susijusio, kaip su “Žemaičių vyskupystė", taip ir paties Motiejaus Valančiaus asmeniu. Dėl 
savo gyvenimo ir veiklos kai kurių niuansų M. Valančius buvo įtarinėjamas koloboravimu su Rusija, 
piktinamasi jo neprisidėjimu prie 1831 metų sukilimo ir pan. Gal dėl to ir jo “Žemaičių vyskupystė" 
bei kiti darbai ir pats gyvenimas ilgai nesulaukė literatūrinio dėmesio. Bet štai 1923 metais, tai yra 
prieš 75 metus (o tai irgi gražus jubiliejus!) pasirodė kunigo Antano Aleknos knyga “Žemaičių vys- 
kupas Motiejus Valančius“. Ir ne kur nors kitur, o Klaipėdoje! Tai buvo rimtas, 300 puslapių moks- 
linis darbas apie vieną didžiausių žemaičių vyskupų. Beje, kun. A. Aleknos darbas pateikia ir įdomių 
statistinių duomenų, leidžiančių geriau suprasti, kodėl M. Valančiaus “Žemaičių vyskupystė" išėjo 
tokiu dideliu tiražu. To paslaptis nėra tokia gili - žemaičiai didelį dėmesį skyrė savo vaikų mokymui. 
Taip, sužinome kad 1853 m. Alsėdžių mokyklose mokėsi 474 vaikai, Rietavo — 349, Skuodo 525 ir 
t.t. Šių mokyklų iniciatoriumi irgi buvo vyskupas M. Valančiaus. Viename jo laiške dvarininkui skai- 
tome: “nuo pirmosios savo ganytojavimo dienos visados turėjau tikslą šviesti žmones ir vartojau vi- 
sokių galimų priemonių, kad būtų įsteigta prie bažnyčių parapinės mokyklos. Mano noras daugelyje 
vietų negalėjo įvykti dėl to, kad dvarų dvarininkai lig šiol ne visi buvo vienos nuomonės tame daly- 
ke. Dabar garbi bajorija, kuriai Tamsta vadovauji, vienu balsu nutarė steigti valstiečiams parapines 
mokyklas, dvigubai padidinsiu savo pastangas, kad gražus bajorijos sumanymas kuo veikiausia įvyk- 
tų. Paraginsiu kunigus, kad tuojau imtųsi to švento dalyko ir nesigailėtų savo žygio greitai įvykdyti 
tam dalykui, taip mums brangiam ir duodančiam tokios gražios vilties. Esu tikras, jog bajorija pri- 
pažindama savo valstiečiuose jaunesnius savo brolius ir rūpindamasi jų doru auklėjimu, netikėtai 
duos ištekliaus pastatyti mokslo namams, bet ir palengvins sodžiaus vaikams lankytis į tuos švietimo 
namus, prašalindami visokius kliuvinius, kurie neduoda užsiimt mokymosi". Tokia diplomatija, de- 
rinama su vyskupo padėtimi davė daugiau naudos lietuvių tautai, nei atvira konfrontacija su rusų 
valdžia. Net generalgubernatorius Muravjovas (Korikas) nedrįso prieštarauti didžiajam vyskupui, 
tuo labiau ištremti į Sibirą, ką padarė su kitais lietuviškų — lenkiškų vyskupijų vyskupais. 

Grįžtant prie “Žemaičių vyskupystės" reikia prisiminti, kad pirmajame leidinyje ne visas ran- 
kraštis buvo skelbtas. Antrasis “Žemaičių vyskupystės“ leidimas 1972 m. Vilniuje tą klaidą ištaisė. 


Beje, šis leidimas, prie kurio ypač prisidėjo Vytautas Vanagas ir Vytautas Merkys, buvo labai palan- 
kiai sutiktas lietuvių išeivijoje Vakaruose. “Žemaičių vyskupystė" ir šiandien yra aktualus mokslinis 
darbas ir ne tik istorinis. Čia galima prisiminti ir senųjų filosofų išmintį, kad žmonija susideda iš mi- 
rusiųjų ir gyvųjų. Kartais mirusiųjų dulkės gyviau prakalba už gyvųjų darbus. 

Kuo daugiau praeina metų, tuo ryškiau ir šviesiau bei šilčiau spindi vyskupo rašytojo, švietėjo, 
blaivintojo, istoriko Motiejaus Valančiaus, gyvenimo ir darbų šviesa. 

Artėjame į prasmingą ir didelį jubiliejų - Motiejaus Valančiaus 200 gimimo metinių sukaktį. 
Tegul ši konferencija būna ne tik pirmoji iš būsimų paminėjimų dar iki jubiliejaus skaičiaus, bet te- 
gulji atkreipia didesnį dėmesį šią labai svarbią tautos išlikimui asmenybę. 


Prof. habil. dr. Stasys Vaitekūnas 
Klaipėdos universitetas, 1998 10 02 

KULTŪRINIS RYŠYS SU MOTIEJUMI VALANČIUMI IR JO 
“ŽEMAIČIŲ VYSKUPYSTĖ?" 


Viktorija Daujotytė 


Pusantro šimto metų yra pakankamas laikas pasirodžiusiam sunykti arba rodytis naujai, nau- 
jomis prasmėmis. Motiejus Valančius ir jo “Žemaičių vyskupystė" yra naujų reikšmių ir prasmių 
įgaunantys kultūriniai fenomenai. Su M. Valančiumi ir su jo veikalais esmingai siejasi lietuvių tauti- 
nės sąmonės raidos svarbiausi momentai. Šią situaciją pradėjo justi Vytauto Mačernio karta. “Aš 
Valančių labai gerbiu", - sakė V. Mačernis. O A. Nyka-Niliūnas šį - ir tikriausiai ne tik šį - pasaky- 
mą argumentavo: “Mačernio žodis grįžo atgal į visuotinumo tradiciją, į klasicizmą (...) Savo tiesio- 
giniu ir didžiausiu mokytoju Mačernis laikė Valančių. Iš Valančiaus per Maironį, Putiną ir Kiršą 
prasidėjo žygis į Vakarus. Ir tas žygis buvo pirmiausia intelektualinis, ne formalinis“ (Nevermorė). 
Būtent: intelektualinis žygis arba didelis kultūrinis projektas, kas gal labiau atitiktų M. Valančiaus 
plačiai užsiimto darbo baro esmę. Įsteigti istoriją, prabylančią krašto kalba (S. Daukantas yra šio 
projekto bendradarbis, kai kuriais atvejais ir idėjų formuotojas), įsteigti savitos, savo erdvės, kurią 
apima Žemaičių vyskupystė, supratimą, įtvirtinimą visuotinumo matą. 

Žemaičių vyskupystė yra vienas pačių svarbiausių istorinių riboženklių žemaičių istorijoje. 
Žemaičių vyskupų veikla, jų politinė bei kultūrinė orientacija buvo kraštui lemtinga ne vienu požiū- 
riu. Vyskupas Merkelis Giedraitis Varniuose inicijavo lietuvių istorijos tyrinėjimus, pirmąsias lietu- 
viškas knygas Lietuvos Didžiojoje Kunigaikštystėje. Vyskupas Motiejus Valančius esmingai formavo 
lietuviškai kalbančios lietuvių tautos mentalitetą, dvasios ir kultūros formas. Lietuvių tautos sąmo- 
ningumas M. Valančiaus yra tarsi sutelktas į A kuris savo energija jau gali lyg ir savaime 
skleistis. 

Ne vienas tyrinėtojas yra pabrėžęs, kad tokių veikalų, kaip M. Valančiaus “Žemaičių vysku- 
pystė" ir S. Daukanto “Būdas senovės lietuvių, kalnėnų ir žemaičių" pasirodymas lietuvių kalba 
(kaip rašoma spausdinimo aprobatoje - “po žmudzku“, žemaitiškai) XIX a. viduryje buvo labai 
netikėtas, lyg koks lūžis, daug ką keičiantis tikrovėje ir sąmonėje. Dabartiniu metu sprogimo ar lū- 
žio sąvokos kultūros istorijoje yra vartojamos. Fundamentalių S. Daukanto ir M. Valančiaus kultū- 
momentas. Jie nėra evoliuciškai paruošti, kultūra nėra jiems pasiruošusi — nėra net Pakankamai: iš- 
prususių žmonių tokiems veikalams suprasti. jas vyskupystė“, parašyta lietuviškai, iš tiesų 
rodo kaip svarbūs kultūros istorijos subjektai. 

M. Valančius prisistato ne kaip rašantis, o tik kaip aprašantis: “Aprašė K. Motiejus Volončev- 
skis“. Kaip tas, kuris daugelį atskirų dalykų sujungia, suderina, kad bendrumo kontekste atskirybės 
įgautų pilnesnę prasmę. Yra svarbu pažymėti: “Rašiau Varniuose 1847 metuose". Varniai — vysku- 
pystės centras, svarbi kultūros formavimosi bei skleidimosi erdvė. Žemaičių vyskupystė ir įsteigta 
Varniuose (Medininkuose) 1417 m. 

“Žemaičių vyskupystė" analizuojama ir analizuotina daugeliu aspektų. Būdama viena iš pačių 
svarbiųjų XIX a. lietuvių kultūros faktų, “Žemaičių vyskupystė" ir pati formuoja kultūros sampratą, 
požiūrį. Įsiklausykime į “Prakalbą": “Mūsų gadynės žmonės, tarsi pritrūkę kuo besidžiaugti, dideliai 
pamėgo senovės dalykuose. Ką išvydę, mokyti vyrai už kits kito suniko rankioti jau sutrenėjusius 
senų dienų raštus, o ko norint dasekę, išsimanė rašyti naujas knygas ir visų visiems žmonėms, it ką 
lig šiolei nežinomo, gailinti". Ir apie save sako, kad perkratęs daug knygų, peržleleriojęs nemaž jau 
supelėjusių ir sukandėjusių lakštų", pakol sugrambęs daiktus, toj knygoj patalpintus, apie tai, “kaip 
klojos Žemaičiuose katalikų tikėjimui". Nugaili, kaip maža kas belikę: “bažnyčių rankos raštai dau- 
gel vietose pragaišo, Varnių mūrinės bažnyčios raštai atvejų atvejais sudegė". 


Viktorija Daujotytė 


Kultūros matmens - paties bendriausio ir paties svarbiausio — pasirodymas jau “Prakalboje"': 
senovės dalykų pamėgimas, mokytų vyrų pastanga surankioti ką dar galima, rašyti naujas knygas. 
Kultūros tąsa, atsinaujinimo galimybė - iš supelėjusių, sukandėjusių lakštų, dar išlikusių, parašomos 
knygos. Išlieka tai, kas neišnyksta. Kaip daug kas pragaišta, ypač rankos raštai, sudega, sutrūnija, 
supelija. Tik rinkimas, knygų leidimas, saugojimas yra kultūros išlaikymo būdas. Knyga labai pasiti- 
kima. M. Valančius, knygos žmogus įvairiais požiūriais, formavo ir lietuviškąją knygos, kaip kultūros 
formos, raiškos ir kultūros saugyklos sampratą. 

M. Valančius pateikia laiko ribas: “Žemaičių vyskupystė, aprašyta nuo apskelbimo Žemai- 
čiuose krikščioniško tikėjimo lig mūsų gadynės, tai yra nuo 1413 lig 1841 metų“. Žemaičių vyskupys- 
tės pradžią laiko nuo Medininkų vyskupystės, įsteigtos Konstancos susirinkime, popiežiaus Marty- 
no V ir didžiojo Lietuvos kunigaikščio Vytauto. Apibrėžia ir erdvę, sienas arba rubežius. Ligi septy- 
niolikto amžiaus: nuo šiaurės — Kuršas, nuo pietų —- Lenkų karalystė, nuo vakarų — jūra Palanginė, 
nuo rytų —- upė Nevėžis. Vyskupystė kaip valstybė. XVII a. dar padidėja, buvo prijungtas Kuršas. 
M. Valančiui baigiant vardo nekeitė. M. Valančiaus laiku buvo pakitusi tik pietų siena —- iki Nemu- 
no. Apie Žemaičių vyskupystę Valančius kalba kaip apie šalį — valstybę — kunigaikštystę. Aptaria 
girias — panašiai kaip S. Daukantas: “Senovės raštininkai pasakoja penkioliktame ir šešioliktame 
amžiuj Žemaičių kunigaikštystę kiaurai užgultią buvus tankiais miškais ir traškančiomis giriomis 
(...)". Atkreipia dėmesį į žemaičių papročius: “Senovės gadynės žemaičių vyriškieji buvę augaloti, 
stiprūs, skudrūs, šimtą metų patenkantys“; “Mūsų gadynės žemaičių moteriškosios dideliai yra na- 
guotos, verpia plonai linus ir vilnas su kalvaratais“. Valančius žvelgia į praeitį, bet neužmiršta da- 
barties - naguotos (nagingos) moterys, plonai verpiančios ir, aišku, gražiai audžiančios yra kultūros 
matmuo, kasdienės buities kultūros rodiklis. Kaip ir gyvenimo aptarimas - pažangos matymas - nuo 
numo, kuriame gyventa kartu su gyvuliais, prie trobų, grįstų, su dideliais stiklo langais. 

Didžioji kunigaikščio Vytauto gadynė - atskaitos taškas: iki jo ir po jo. Vytautas išstatė pilis 
arba miestelius. Gražiai - pagal T. Narbutą - M. Valančius aptarė senovės žemaičių tikėjimą. Išsky- 
rė vieną Dievą — Perūną arba Perkūną, etimologizavo jo vardą: Perūnas, nes viską paperėjo arba 
sutvėrė. Paminėjo vyriškus dievaičius ir moteriškas dievaites. Neniekino senojo tikėjimo, sutiko, kad 
ant kalnų, ant Šatrijos būta senolių žinyčių. Paminėjo Kūrėjų Kūrėją arba Krivę Krivaitį, aukščiau- 
sią kunigą. “Tą, kaipo uolų tėvą ir kiekvieno žmogaus globėją, visi godojo, arba šinavojo, ir už šven- 
tą turėjo. Daro būtiną vyskupui išlygą: “Tiesa, jog tikėjimas tas buvo klaidus, ir išganymo dūšioms 
atnešti negalįs, vienok Lietuvos kunigaikštystei dideliai geliavo.“ 

Žemaičių vyskupystės kultūrinis matmuo M. Valančiaus itin pabrėžtas. Įsiskaitykime apie 
“prašvitimą septynioliktame amžiuje"; “mokslinyčėles" katalikų ir nekatalikų; apie M. Daukšos 
“išguldymus, apie gražius pamokslus." Metuose 1616 jezavitai Kražiuose pradėjo gerai vaikus mo- 
kyti. Metuose 1625 kalvinai Kėdainiuose mokslinyčią įsteigė. Vyskupystė įsigavo seminariją, kurioj 
jaunikaičiai kunigai būti gudinos. M. Valančiui buvo svarbu paminėti, kad “Mažvydas, Ragainės 
miesto vyresnis kunigas, išguldė prūsiškai vokišką katekizmą Martyno Liuterio; pagal tą knygą, 
spausią Karaliaučius 1547 m., kalvinai su liuteriais mokė žemaičius tikėjimo savo“. Ir tai neužmirš- 
tina, mąstant apie Martyną Mažvydą, davusį Lietuvai pirmąją knygą. Mūsų modernioji katalikybė į 
protestantų žodį neturėtų žvelgti siauriau negu tai darė vyskupas Motiejus Valančius. 

Restauruotoje Varnių kunigų seminarijoje turėtų įsikurti Žemaičių vyskupystės muziejus. 
Galvodami apie šį muziejų, kuris turėtų suglobti ir globoti bažnytinį meną, neužmirškime ir ben- 
drojo kultūrinio lygmens: knygų, jų leidybos, knygynų, bažnyčių archyvų, drėkstančių, pelyjančių ir 
nykstančių mūsų akyse, neužmirškime žemaičių “mokslinyčėlių" istorijos. Matykime Motiejų Va- 
lančių, pasilenkusį prie senų rankos raštų, bandančių jų paslaptį įspėti - neįspėjęs nors palieka įrašą 
paraštėje: “Kana koks rankos raštas be pirmųjų lakštų, bažnyčioj katedros laikomas". 

M. Valančius “Žemaičių vyskupystėje" formavo platų, vientisą kultūros supratimą: nuo na- 
gingai padaryto ir išlikusio daikto iki bažnyčios, jos architektūros. Nuo mažytės “mokslinyčėlės" iki 
dar neperskaitytų rankraščių ir požiūrio į “raganų" deginimą. Ieškojo sąsajų, harmonijos. Nesuprie- 
šino netgi senojo lietuvių tikėjimo ir krikščionybės. Žemaičių vyskupystės muziejuje ir pats Motiejus 
Valančius turi užimti savo vietą. M. Valančius lietuviams, (pirmiausia, žinoma, žemaičiams) grąžino 
pasitikėjimą tautine savigarba. Užėmė jam priklausančią autoriteto vietą. Netekusi valstybingumo, 


Kultūrinis ryšys su Motiejumi Valančiumi ir jo “Žemaičių vyskupystė" 


Lietuva neteko ir istorinių autoritetų. Tarp 1831 — 1863 metų Lietuva išgyveno sunkų laiką. Kuo 
sunkesnis laikas, tuo svarbesnė galia, jos veikimas. M. Valančius tapo autoritetu savo asmenybės, 
darbų galia. Valančius išmokė lietuvius skaityti, ir jie skaityti nebepamiršo, — sakė K. Binkis. 
M. Valančius parašė Žemaičių vyskupystės istoriją ir kaip krašto kultūros istoriją, - parašė pirmiau- 
sia žmonėms, kad jie perskaitytų. Dėl tamsos, kuri caro Rusijos sparnais uždengė Lietuvą, lietuviai 
turėjo dėti daug pastangų, kad išliktų europiečiai — rašto, knygos, šviesios sąmonės tauta. Joks kitas 
žodis taip neapimtų M. Valančiaus kaip ištvermė. Ištverti tikint, vykdant katalikų vyskupo prieder- 
mes. Ištverti kultūroje, ją kuriant skatinant. Ištverti kasdienybėje, kovojant su didžiausia tamsos ir 
nekultūros tvirtove - girtuoklyste. 

M. Valančiaus buvo ir tebėra gyva žemaičių krašto legenda. Varnių Katedros klebonas 
A. Juozapavičius 1910 - 1911 metais užrašė senųjų varniškių pasakojimu. “Jis gyvas danguje galėjo 
būti", - pasakė 116 metų Antanas Lukšas. Iš seniausių pasakojimų atrodo, kad buvo kuriamas savo- 
tiškas mitas, kuriame Motiejus Valančius pasirodo kaip mito herojus, keičiantis, pertvarkantis pa- 
saulį. Labai arti sakmės, pasakos: “Mano mamunėlė sakė, kad ji mačiusi vyskupą virbus bevežantį. 
Mat važiuodamas vyskupas pamatė moteriškę rogelėse virbus bevežančią ir labai sunkiais betrau- 
kiančią. Liepė rogeles pririšti prie jo vežimo ir taip parvežė ligi pat miesto"; “Syki ganiau kiaules. 
Atėjo iš vežimo išlipęs vyskupas. Aš norėjau kiaules atsukti. “Nesuk, žiūrėk tiktai mažųjų, didžiosios 
pačios žolę ėdinėja. Pats trejus metus kiaules ganiau ir žinau". 

Padėjo, išgydė, apavė, aprengė, pavežė, glaudė prie savęs vaikus, išpažinties suaugusių klau- 
sydavo, tik kai nebelikdavo vaikų. “Kai tik važiuodamas pamatys kokį žmogų, kad ir toliausiai eis su 
juo pasikalbėti. Pirmiausia klausdavo ar moki skaityti"! 

M. Valančius nulėmė kultūrinį žemaitybės likimą. Vyskupas, ne tik kalbantis žemaitiškai, bet 
ir žemaitiškąja kultūra besirūpinantis. Vėl iš atsiminimų: “Pamokslus sakydavo katedroje kas šven- 
tą dieną žemaitiškai, o sykį ant mėnesio ir lenkiškai, ir žemaitiškai per sumą. Medinėje (antroji — 
Vytauto — Aleksandro Varnių bažnyčia) visuomet žemaitiškai, ir pamokslai, ir evangelija". Vaikus 
liepė poterių mokyti žemaitiškai. Iš A. Jakšto —- Aleksandro Dambrausko užrašų: “Kai sykį kun. 
A. Baranauskas (vėliau Seinų vyskupas) atkreipė dėmesį į tai, kad kai kurie liaudies pasakymai ne 
visai tepritinka religinio turinio raštuose dėlei savo paprastu sau tiesumu atsakė: “Matai, tėveli, jie 
gal pranyktūi, jei nieks jų neužrašys“. 

“Žemaičių vyskupystėje" aprašydamas savo pirmtaką vyskupą Jūzupą Giedraitį, Naujojo Te- 
stamento vertėją, M. Valančius pamini vieną, jam iškalbų D Vyskupo tarnas pasakęs: 
“Šviesus kunigaikšti, per daug žmonių nereikalingų Alsėdžiuose peni“". Vyskupas atsakęs: “Teisybė, 
jog anie man nereikalingi, bet aš jiems reikalingas". 

Motiejus Valančius savo gyvenimu ir veikla yra šią situaciją kitaip įprasminęs — abipusio rei- 
kalingumo. 


HT ITT 
Atsiminimai cituojami iš: Valančiaus G. Žemaičių Didysis. - Los Angeles, 1978. - P. 288 - 294, 

VYSKUPAS MOTIEJUS VALANČIUS — EPOCHŲ LŪŽIO ASMENYBĖ 
LIETUVOS BAŽNYČIOS ISTORIJOJE 


Vysk. Jonas Boruta SJ 


1975 metais, minint M. Valančiaus šimtąsias mirties metines, Kauno arkikatedroje Arkivysk. 
Liudas Povilonis kalbėjo maždaug taip (tai radau pažymėta savo to meto užrašų sąsiuvinyje): 
“Šiandien populiaru tautos žymiuosius žmones vertinti siauru “savo kiemo“, t.y. tik tautiniu, kultū- 
rologiniu aspektu. To pasėkoje esame nepajėgūs tinkamai įvertinti didžiųjų praeities veikėjų dvasi- 
nio pasaulio turtingumą. Taip skurdiname istorines tautos dvasinio gyvenimo tradicijas. Ypač skau- 
du, kai tokiu per siauru masteliu vertinami tautos rašytojai, kultūrininkai, švietėjai, kurie kartu buvo 
ir dvasininkai — kunigai ir vyskupai. Beveik be išimčių visa jų literatūrinė ir švietėjiška veikla buvo 
įkvėpta ganytojiškų rūpesčių... Tai ypač tinka kalbant apie vyskupą M. Valančių". 

Petras Puzaras rašo: "Tiesa, apie vysk. M. Valančių galima atskirai kalbėti ir kaip apie rašyto- 
ją, ir kaip apie istoriką, ir kaip apie administratorių, ir kaip apie diplomatą. Tačiau, pažvelgę į jo 
asmenybę ir darbus, drąsiai galime sakyti, kad jis visų pirma buvo vyskupas, visus gabumus ir jėgas 
skyręs vien savo pašaukimui, savo pareigoms“!. 

Juozas Ambrazevičius yra apibūdinęs Valančių kaip pareigos žmogų, ne romantiškų svajonių, 
bet konkrečios, realios pareigos vykdymo herojų:"“ Iš mokyklos išėjo Valančius ne tik su žiniomis, 
bet su vieninga, harmoninga asmenybe. Jokio dvilypumo, jokio vidaus konflikto, kuris pasėja dvily- 
pumą tarp žodžių ir darbų, ir priverčia žmogų sau pačiam veidmainiauti. Jokio dvilypumo, kuris 
žmogaus energiją išeikvoja kovai su pačiu savimi, kol galutinai palūžta, negalėdamas savyje dvily- 
pumo pakęsti. Valančiaus visos galios susiderinę kaip smuiko stygos, ir visa jo asmenybė palinkusi 
viena linkme — atlikti jam skirtą pareigą"?. 

Nebuvo jam pareigos būti rašytoju, istoriku. Ne pirmacilė pareiga buvo jam būti blaivininku, 
švietėju, liaudies kultūrinio gyvenimo lietuviškos spaudos — knygnešių organizatoriumi. Bet jis tokiu 
buvo, nes buvo vyskupas ganytojas, besirūpinantis savo ganomųjų gerove — vyskupas, kurio pirma- 
vaizdis — Kristaus nupieštas Gerojo Ganytojo įvaizdis. “Valančius sujungė savyje ir priešingų Iuo- 
mų interesus: valstiečių ir bajorų. Pats Valančius valstietis, rūpinasi valstiečiais, nuo jų nenutolsta, 
savo mužikę motinėlę šalip savęs sodinasi, valstiečių reikalus atlieka pirmiaus už bajorų. Demokra- 
tas tikrąja prasme. Bet jis neatstūmė nė dvaro. Dvarą jis stengėsi palenkti, kad palengvintų bau- 
džiauninkų ir apskritai valstiečių būvį. Susintetino savyje Valančius ir Bažnyčios ir tautos reikalus. 
Tiesa, išaugęs lenkiškoje kultūroje, jis kalbasi su kunigais lenkiškai. Tiesa, apie tautiškumą ir patrio- 
tizmą jis nekalba. Tie žodžiai tik vėlesnė malda... jam rūpėjo ne apskritai žmonės, kosmopolitai, bet 
jo tikrieji žemaičiai, lietuviai? Pridursime taip pat latviai (kuršiai), latgaliai ir lenkiškai kalbą bajo- 
rai. Bet pastarieji nebuvo apleisti ir dvasiškai skriaudžiami, kaip anksčiau minėti ne lenkų kalba 
kalbantys neturtingi, nekilmingi liaudies žmonės. 

“Prisiminkime savo vadovus, kurie skelbė Dievo žodį mums. Įsižiūrėkime į jų gyvenimo pa- 
baigą, sekime jų tikėjimu" (Žyd 13,7—9) — ragina Naujojo Testamento eilutės. Jei tai visų laikų 
krikščionims skirtos eilutės, tai XIX šimtmečio pradžios Lietuvoje liaudies žmogus nedaug ką praci- 
tyje būtų galėjęs apibūdinti, iš Lietuvos Bažnyčios hierarchų — kaip skelbusius Dievo žodį jam t.y. 
liaudžiai. Tuomet visai priimtina buvo apaštalavimo taisyklė — tikrajam tikėjimui laimėkime ponus, 
0 jų baudžiauninkai norom nenorom turės paklusti ponų valiai — jų tikėjimo pasirinkimui. Visai 
nebūtina rūpintis “mužikų sielovada", užteks apaštalauti ponų bajorų, turtingųjų, galingųjų tarpe. 


P. Puzaras. Vyskupo Motiejaus Valančiaus pastoracinė veikla. Vilnius"Mintis", 1992,p.168. 

J. Ambrazevičius.Lietuvių rašytojai. Kaunas, šv. Kazimiero draugijos leidinys 1938, p.36—37, tas pats: 
J. Brazaitis. Raštai. T.1, Čikaga, Į laisvę fondas, 1980,p.426 

J. Ambrazevičius. Lietuvių rašytojai.Kaunas, šv. Kazimiero draugijos leidinys 1938 p.38; tas pats 
J. Brazaitis. Raštai, t.1, Čikaga, Į laisvę fondas, 1980 p.427. 

M. Valančius buvo ne tik vienas iš pirmųjų Lietuvos vyskupų, kilusių ne iš kilmingųjų bajorų, bet iš 
paprastų valstiečių. Jis buvo pirmas iš liaudies kilęs vyskupas, visą savo vyskupijos sielovadą ener- 
gingai pasukęs į “mažiausius brolius“ (plg.Mt 25,39). Ir šiame ryžtingame apsisprendime vysk. Mo- 
tiejaus Valančiaus epochinė reikšmė. 

Turbūt verta prisiminti, kad 1849—1850 metų sandūroje Medininkų (arba Žemaičių) vysku- 
pija pirmą karią savo istorijoje gavo iš valstiečių „kilusį vyskupą. Tai buvo M. Valančius. 1849 m. 
lapkričio mėn. 14 d. Popiežius Pijus IX paskiria Žemaičių vyskupu.“ 1850 m. sausio 4 d. caras Ni- 
kolajus I tą paskyrimą patvirtino, 1850 m. vasario 24 d. Peierouige konsekruotas vyskupu; 1850 m. 
balandžio 9 d. atvyko į Varnius ir atliko iškilmingą i ingresą? 

Vilniaus vyskupijoje toks pirmasis iš valstiečių kilęs vyskupas buvo Andrius Benediktas Klon- 
gevičius. Tačiau jo tapimo Vilniaus vyskupu istorija sudėtingesnė, nei M. Valančiaus, be to jo ne- 
galėtume laikyti “mužikų*t.y. liaudies vyskupu, kaip kad pagrįstai laikome M. Valančių. 
A. Klongevičius gimė dabartinėje Latvijoje- Ilukstėje— valstiečių šeimoje. Mokėsi Lietuvos vyriau- 
sioje mokykloje, mokytojavo Kražių gimnazijoje, stojo į vienuolių misionierių seminariją, 1802 m. 
dėstė Vilniaus imperatoriškajame universitete. 1819 m. universitetas pasiūlė jį Vilniaus vyskupijos 
kapitulai išrinkti kanauninku, kapitula atsisakė tai padaryti, motyvuodama, kad A. Klongevičius ne- 
sąs bajoras ir išsirinko kanauninku tik po to, kai universitetas išaiškino, kad būdamas universiteto 
profesoriumi jis ipso facto įsigijo asmeninės bajorystės teises. 1828 m. Mogiliovo arkivyskupas met- 
ropolitas Gasparas Kazimieras Ciecišovskis paskyrė A. Klongevičių Vilniaus vyskupijos valdytoju, 
bet popiežius jį leido konsekruoti vyskupu tik kaip arkivyskupo G. K. Ciecišovskio pagalbininką. 
1839 m. Rusijos caro valdžia praminė jį Vilniaus vyskupu. Popiežius Grigalius XVI jį tose pareigose 
patvirtino, 1841 m. birželio 29 d. atliko ingresą į Vilniaus katedrą, tačiau po pusės metų 1841 m. 
gruodžio 27 d. Vyskupas A. Klongevičius mirė. Ė 

Taigi pirmieji iš valstiečių kilę vyskupai į Vilniaus ir Žemaičių vyskupų sostus įžengė 1841 ir 
1850 m. Šioje srityje carinės Rusijos pavergta Lietuva ne taip jau buvo atsilikusi nuo Vakarų Euro- 
pos. Vokiečių Bažnyčios istoriko Rudolfo Reinhardt'o liudijimu, tik 1803 m. Vokietijos Katalikų 
Bažnyčiai buvo paskirti trys pirmieji nekilmingi vyskupai — vienas kilęs iš valstiečių, du— iš miestie- 
čių amatininkų. 

XX amžiaus Bažnyčios vaikai esame buvę liudininkais didelių permainų Bažnyčioje, kai ji 
praktinėje plotmėje vis labiau tampa nebe vien hierarchijos ir kunigų, bet visos naujosios Dievo tau- 
tos bendruomene. M. Valančius buvo vyskupu, kai kažkiek panašiai keitėsi Lietuvos Bažnyčios vei- 
das— praktinėje žemiškoje prigimties plotmėje Bažnyčia galutinai apsisprendžia rūpintis ne tik visų 
pakrikštytųjų išganymu, bet ir visų — ne tik bajorų ir ponų — dvasine gerove bei dvasine kultūra. 
Teorinėje teologinėje plotmėje Bažnyčia visada skelbė savu šį principą, bet feodalinės epochos pri- 
vilegijos, tradicijos ir prietarai, buvo supančioję ankstesnės epochos Bažnyčios hierarchų praktinę 
elgseną. Skelbiami kilnūs principai ne visada būna ir realios elgsenos bei veiksenos gairėmis. Taigi, 
M.Valančiui teko vadovauti didžiausią etnografinės Lietuvos dalį užėmusiai Žemaičių vyskupijai 
sudėtingu permainų laikotarpiu ir jis sugebėjo principus paversti savo veiklos norma. Pareigingai 
vykdyti tai, ką Bažnyčia per šimtmečius yra skelbusi- būtent , esanti visų savo vaikų motina, taigi 
ypač jų daugumos! paprastųjų liaudies žmonių motina. Ir M. Valančius buvo apsisprendęs anksčiau 
net nei tapo vyskupu būti visų katalikų ir ypač liaudies kunigu ir Ganytoju. Tai veikė ir jo tautinę 
orientaciją. Raktas M. Valančiaus asmenybei suprasti yra ne tiek jo apsisprendimas lietuviškai kul- 
tūrinei, švietėjiškai veiklai, bet jo apsisprendimas būti ne tik pirmuoju iš valstiečių kilusiu vyskupu, 


Codex Meduicensis seu Samogitiae dioecesis (Collegit Paulus Jatulis),T.2, Roma. Academia lituana 
catholica scientiarum, Fontes historiae Lituaniae, 1989 p.675—676. 

? P. Jatulis. Motiejus Valančius idealus vyskupas// Aidai — 1975 nr.5 (280—295) p.194 

Ve.Biržička, R. Krasauskas. Klongevičius Andrius Benediktas//Lietuvių enciklopedija —T.12, Bostonas, 
Lietuvių enciklopedijos leidykla 1957 p.139. 

10,7proc. -žydų.Tokius duomenis pateikė knygoje: Lietuvių tautinės mažumos.Vilnius, Rosma 1998 p.35. 

bet ir į ganomųjų daugumą — tikinčiąją liaudį orientuotu ta dauguma, jų dvasine gerove besirūpi- 
nančiu vyskupu. Taigi kunigu, vyskupu pagal Bažnyčios mokymo mintį. 

Tik šiuo kampu žvelgiant į M. Valančiaus asmenybę, galima suprasti ir elgseną, kuri mus, su- 
sigyvenusius su M. Valančiaus lietuvybės žadintojo įvaizdžiu kiek šokiruoja. Pvz.ši vieta iš A. Alek- 
nos monografijos: 

“Vyskupijos stovį pažinti geriausiai galima pačiam lankant parapijas, susieinant su kunigais ir 
su žmonėmis pavestais savo globai... Todėl Valančius nuo pat pradžios stengėsi kuo greičiausiai 
aplankyti vyskupiją. Pirmiausia aplankė Kuršo parapijas — 1850 metais." T.y. pirmaisiais savo vys- 
kupavimo metais. Kodėl ne Lietuvos parapijas? A. Alekna pateikia argumentuotą atsakymą savo 
monografijos ištisu skyriumi “ Kuršo katalikai"*: 

“Tautystės žvilgsniu Kuršo katalikai buvo nevienodi(...) Kalba juos skyrė nuo lietuvių katali- 
kų ir jungė su latviais liuteronais. Dėl tos priežasties Kuršo katalikų latvių tikėjimui radosi nemažas 
pavojus, ir jie reikalingi buvo didesnės Bažnyčios globos"!?, 18 

“Valančius, kaipo tikras katalikų vyskupas ypatingoje globoje laikė Kuršo katalikus, svetimus 
sau kalba, bet tuo artimesnius savo širdžiai, kaipo reikalaingus didesnės pagalbos. Gynė jų tikėjimą, 
užtardavo jų reikalus, kuomet galingi dvarininkai skriaudė valstiečius , rūpinosi jų literatūros gami- 
nimu?.! 

Drįstame tvirtinti, kad M. Valančius savo praktinėje sielų ganytojo veikloje realizavo tai, ką 
XX amžiaus viduryje teoriškai formulavo, apibendrino Juozas Girnius. “Yra nacionalistinis nesusi- 
pratimas krikščionybę vertinti tik kaip priemonę kovai dėl tautinės gyvybės. Bet lygiai yra kosmopo- 
litinis nesusipratimas krikščionybę versti argumentu pateisinti tautiniam abejingumui. Abu šie nesu- 
sipratimai remiasi tuo pačiu absurdišku klausimu: kas pirmiau — Dievas ar tauta? Toks klausimas 
yra absurdiškas nesusipratimas dėl to, kad yra absurdiška Dievą su bet kuo lyginti. Pačia savo aptar- 
timi Dievas yra Nelygstamoji Būtis ir todėl tuo pačiu “už" visų lyginimų su bet kokia lygstama būti- 
mi. Būdamas visos būties pagrindas ir galutinis tikslas, Dievas yra aukščiau už visa. Bet tai joks pa- 
grindas kam nors nuvertinti Dievo vardu. Tai, kas aukščiau, nenuvertina to, kas žemiau. Priešingai, 
tai, kas aukščiau, teikia savo vertę ir tam, kas žemiau. Visi kūriniai yra nepalyginamai “žemiau" už 
savo Kūrėją, bet visi jie yra vertingi, atspindėdami tą Nebaigiamąją Būtį, iš kurios jie kilo. Nuvertin- 
ti kūrinius Dievo vardan reikštų neigti, kad Dievas visa sukūrė gera. Todėl ir yra absurdiška šauktis 
Dievo neigimui to, kas jo sukurta. Būdamas aukščiau už visa, Dievas yra aukščiau už visas “vietas": 
nei ką nors išstumia iš priklausomos vietos, nei kieno vietą pats užima. Dėl to yra principiškai ab- 
surdiška aplamai kelti tokį klausimą: kas pirmiau — Dievas ar tauta? Priėmus tokio absurdiško 
klausimo plotmę, bus vienaip ar antraip absurdiški ir jo atsakymai. Absurdiška yra to tikinčiojo na- 
cionalisto pozicija, kuris nori Dievui skirti tik “antrą vietą". Lyg būtų galima išpažinti Dievą, laikant 
jį už ką nors žemiau. Bet taip at absurdiška pozicija ir to tikinčiojo kosmopolito, kuris nori Dievui 
užtikrinti “pirmą vietą“, paneigdamas tautą. Lyg nebūtų galima Dievo išpažinti, nenuvertinant tau- 
tos. Dievo išpažinimas išskiria tik tautos (kaip ir aplamai bet ko žmogiška) stabinimą, bet visiškai 
nereikalauja abejingumo tautai. Ne dėl Dievo nutaustama. Iš nieko Dieva nereikalauja išsižadėti 
tautos. Priešingai, kiek tikra Dievo meilė išsiskleidžia žmogaus meile, tiek ji išsiskleidžia ir tautos 
meile, nes,kaip anksčiau pasakyta, tautos meilė esmingai priklauso žmogaus meilei kaip mcilė tų, iš 
kurių kilta"'2. Šios J. Girniaus mintys, tai ir M. Valančiaus praktinės veiklos “ Credo". Šiuo “Credo" 
vadovaudamasis M. Valančius tampa pirmiausia Dievo Tautos- Bažnyčios, o po to Žemaičių ir 
Lietuvių patriotu, bet ne Se GASIISCUS tuo pralenkdamas savo laikmetį, tapdamas jau XX amžiaus 
vidurio idėjų pranašu. 


* A. Alekna, Žemaičių Vyskupas Motiejus Valančius. Klaipėda, šv. Kazimiero draugijos leidinys 1922 

J. Girnius. Idealas ir laikas. Čikaga, Leidykla “ Ateitis" 1966 p.52—54. 

Jonas Boruta 


Tik tokiame kontekste mums tampa suprantamas M. Valančiaus lietuvybės klausimas, dėl ku- 
rios ginčijosi Juozapas Stakauskas ir Vaclovas Biržiška.!? 

Gal tada paaiškės, kaip galima būtų suderinti J. Ambrazevičiuas —J. Brazaičio bei Egidijaus 
Aleksandravičiaus pozicijas dėl M. Valančiaus neigiamo nusistatymo Jono Krizostomo Gintylos 

“vyskupystės" klausimu. Koks buvo M. Valančius — vyskupo mitros siekęs karjeristas, ir dėlto pa- 
smerkęs ir apšmeižęs savo jaunystės metų Peterburge globėją i ir bičiulį J.K. Gintylą.“ 

Ar J. Ambrazevičiaus — Brazaičio žodžiais tariant “ Valančius buvo ne iš tų žmonių, kurie ieš- 
kojo vietų, bet iš tų, kurių pačios vietos ieškosi. Ir vyskupo sosto jis neieškojo". 2 Manytume, kad 
M. Valančiui buvo nesuprantama, kaip J.K. Gintyla galėjo sutikti būti tituluojamas “episcopus no- 
minatus', tai nominaciją gavus nekanonišku, antibažnytiniu būdu stačiatikio Rusijos caro “ukazu" 
M. Valančiui popiežiaus “Gintylo nunguam episcopus“— tikriausiai buvo ta norma, kuri “atvėrė 
akis" ir vertė pakeisti požiūrį į seną globėją bei bičiulį. M. Valančiaus laikysena popiežiui ištikimo 
katalikų kunigo ir vyskupo laikysena. 

1998 m. minėdami M. Valančiaus “Žemaičių vyskupystės" išleidimo 150 metų sukaktį, į šį bū- 
simojo Žemaičių vyskupo veikalą, turėtume žvelgti kaip į darbą žmogaus, apsisprendusio XIX pir- 
moje pusėje kartu su Visuotine Bažnyčia atsigręžti į bažnyčios vaikų daugumą-— tikinčiąją liaudį, 
Lietuvoje kalbančią lietuviškai — žemaitiškai. 

19845 m. Jokūbo Laukio slapyvardžiu išleista lietuvių kalba knyga —J. Daukanto “Būdas a 
novės Lietuvių Kalnienu ir Žemajtiu"!? į ir 1848 m. Motiejaus Valančiaus “Žemaičių Vyskupystė*! 
žymi reikšmingas ribas, viena — lietuvių kultūros istorijoje, kita— ne tik Lietuvos kultūros istorijoje, 
bet ir Lietuvos Bažnyčios istorijoje. Abiem atvejais liaudies šnekamąja kalba, lietuvių žemaičių, 
pirmą kartą išspausdinti istorijos mokslo veikalai — romantizuota, bet istorijos šaltiniais pagrįsta 
Lietuvos istorija ir XIX šimtmečio pirmoje pusėje pozityvistinio racionalizmo stiliumi parašyta vie- 
nos iš Lietuvos vyskupijų bažnytinė istorija. Lietuviškai žemaitiškai kalbanti liaudis, iki tol maitinta 
“Živatų", “Rožančių" tipo literatūra, daugiau skaitymo pratyboms, o ne dvasinio turinio knygomis 
šviesta, stiprinta ir guosta, pirmą kartą galėjo į rankas paimti rimtą mokslinę studiją gimtąja kalba. 
Bažnyčios istorijoje tai charaktetingas XIX šimtmečio pirmos pusės jos istorijos įvykis— iš į bajorus 
— kilminguosius, turtinguosius — orientuotos ir šio socialinio sluoksnio atstovų vadovaujamos Baž- 
nyčios, šuolis į bažnyčią, orientuotą į savo narių daugumą — lietuviškai žemaitiškai kalbančią liaudį 
— valstiečius, tuomet daugumoje dar nešusiai sunkią baudžiavos naštą. Sunku buvo tikėtis, kad šios 
knygos bus populiarios ir prieinamos — “įkertamos" liaudies žmonėms, tačiau tai buvo gestas, cha- 
rakterizuoantis naują kryptį šalies dvasinio gyvenimo istorijoje.Taigi, minime Motiejau Valančiaus 
veikalo, žyminčio epochų lūžį Bažnyčios Lietuvos istorijoje. 

Turime pripažinti, kad ne vysk. M. Valančiui priklauso pirmos žemaičių vyskupijos istorijos 
autoriaus laurai. Jis ir XIX šimtmetyje nebuvo vienintelis domėjęsis šios vyskupijos istori- 
ja. Žemaičių kapitulos kanauninkas Stanislovas Čerskis 1830 m. išspausdino pirmąją šios vyskupijos 
istorijos apybraižą “Opis Zmudzkiej dyecezyi“. > 


5 J. Stakauskas. Valančiaus laikų lietuviškasis darbas.//Tiesos kelias 1938 Nr.11 p.740—751; Vc.Biržiška. Iš 
vysk. M. Valančiaus veiklos//Mūsų senovė. 1938 T.2Nr.3(8)p.355—371; J. Stakauskas.Valančiaus lietuvy- 
bės klausimas 9Atsakymas p. prof.Vc.Biržiškai//Židinys 1939 Nr.1,p.43—66.Sutrumpintas, kupiūruotas 
šios dikusijos varijantas: Sena diskusija J. Stakauskas ir V. Biržiška apie Motiejų Valančių ir jo lietu- 
viškumą// Lietuvių atgimimo studijos, Vilnius “Katalikų pasaulio“ leidykla, 1994 p.341 —407. 

E. Aleksandravičius.XIX amžiaus profiliai. Vilnius, Lietuvos rašytojų sąjungos leidykla, 1993 p.60—77,; E. 
Aleksandravičius.Kultūrinis sąjūdis Lietuvoje 1831—1863 metais. Vilnius “Mokslas" 1989 p.69—76. 

J. Ambrazevičius. Lietuvių rašytojai. Kaunas, šv. Kazimiero draugijos leidinys 1938 p.37, J. Brazaitis. 
Raštai.T.1, Čikaga, Į laisvę fondas 1980 p.426. 

J. Laukys. Buda Senowes —Lėtuwiu Kalnienu ir Zamaitiu. Petropilis, spausdinie pas C.Hintzk, 1845; 
S. Daukantas. Būdas senovės lietuvių Kalnėnų ir žemaičių. Vilnius “Ethnos'91" 193, 

K. M. Wolonczewskis, Zemajtiu Wiskupyste. Dalis II irlI, Wilniuj,spaustuwieje Juozapa Zawad- 
ski.1848;M. Valančius.Žemaičių Vyskupystė.Raštai.II tomas, Vilnius,*Vaga" 1972. 

Vc. Biržiška. Čerskis Stanislovas// Lietuvių enciklopedija —T.4, Bostonas, Lietuvių enciklopedijos 
leidykla, 1954 p.173. 

Vyskupas Motiejus Valančius — epochų lūžio asmenybė Lietuvos Bažnyčios istorijoje 


Po M. Valančiaus Žemaičių vyskupystės istorijos rašymo ėmėsi broliai Juzumai Vincentas ir 
Juozas (pasirašinėjęs Polikarpu Girštautu). Jų pastangų vaisius 1855 m. lenkų kalba išleistas žemai- 
čių vyskupijos žemėlapis “Mappa Dyecezyi Zmudzkiej czyli Telszewskiey“ ir rankraščiu likęs 
“Apraszymas Zemajcziu Wiskupistes*!?Tačiau tai nesumažina vysk. M. Valančiaus “Žemaičių vys- 
kupystės" epochinės reikšmės. Minėtasis S. Čerskio veikalas šiuo požiūriu nėra konkurentas M. 
Valančiaus veikalui, nes parašytas lenkų kalba ir tuo pačiu skirtas ne lietuvių žemaičių kalba kal- 
bančiai liaudžiai. V. Juzumo “ Apraszymas" liko neišleistas , ir rengtas spaudai aiškiai M. Valančiaus 
veikalo poveikyje:" Buvo ketinęs papildyti Valančiaus Žemaičių vyskupystę atskirų parapijų istorija, 
jos betgi neišspausdino. Jo rankraščio “Apraszymas Zemaycziu Wiskupistes" buvo išlikusi dalis, ku- 
rioje abėcėline tvarka aprašytos parapijos , pradedant Alsėdžių ir baigiant Meškuičių"?0 V. Juzumo 
(ar J. ir V. Juzumų) darbas savo istorine reikšme kaip lūžio, posūkio Lietuvos Bažnyčios istorijoje 
ženklu netapo ir neprilygo M. Valančiaus “ Žemaičių vyskupystei" Turbūt todėl M. Valančiaus 
knygos išleidimo sukaktį ir minime. 


2 (J.Girnius?) Juzumas Vincentas// Lietuvių enciklopedija-T.10, Bostonas, Lietuvių enciklopedijos 


leidykla, 1957 p.187— 188. 
Ten pat p.188. 

M. Valančiaus “Žemaičių vyskupystei" — 150 metų 


"ŽEMAIČIŲ VYSKUPYSTĖ" VYSKUPIJOS ISTORIJOS 
DEVYNIOLIKTO AMŽIAUS TYRINĖJIMŲ KONTEKSTE 


Aldona Prašmantaitė 


Bendrų laikotarpio raidos tendencijų suponuotas susidomėjimas istorija, kurį tyrinėtojai nere- 
tai išskiria kaip specifinį XIX amžiaus bruožą, bus sąlygojęs ir Žemaičių vyskupijos istorijos tyrinė- 
jimų gausą. Šiuo metu yra žinomi keturi autoriai, devynioliktame amžiuje rašę Žemaičių vyskupijos 
istoriją, būtent: Stanislovas Čerskis, Vincentas Juzumas, Motiejus Valančius, Benediktas Smigels- 
kis. Visi jie priklausė dvasininkų luomui, visi jie buvo susiję su Žemaičių vyskupija — nuo eilinio 
parapijos klebono kaip Vincentas Juzumas iki vyskupijos ganytojo kaip Motiejus Valančius. 

Žemaičių vyskupijos istorijos rašymo tradicija sietina su Stanislovo Čerskio vardu. Gimęs 
1777 metais, mokęsis Polocke pas jezuitus, studijavęs Vilniaus universitete, į Žemaitiją, atrodo, 
pirmąkart ilgesniam laikui bus atvykęs apie 1808 metus, kada tuometinis Salantų savininkas Leo- 
poldas Gorskis pasikvietė jį savo vaikų mokytoju.Po kelerių metų iš Salantų išvažiavo į Vilnių ir dir- 
bo mokytoju Vilniaus gimnazijoje. Kaip klasikinių kalbų žinovą Čerskį labai vertino Vilniaus uni- 
versiteto profesorius Grodekas, įtraukęs jį į komisiją, ruošusią klasikinių kalbų vadovėlius mokyk- 
loms. Šios komisijos pavestas Čerskis parengia dvitomį lotynų—lenkų kalbų žodyną, kuris 
1822-1825 metais buvo išspausdintas Misionierių SpausIUVĖje Vilniuje. Trečiojo dešimtmečio pra- 
džioje Čerskis buvo išrinktas Žemaičių kapitulos kanauninku! ir apsisprendė grįžti į Žemaitiją. Dar 
būdamas Vilniuje rašė Leopoldui Gorskiui: "drįsiu patikėti savo ketinimus Didžiai Maloningam 
Ponui — kaip Žemaičių kapitulos narys ir dvasininkijos Į2EIoVaS| norėčiau tame krašte turėti kokią 
nors kleboniją, nes šiuo metu neturiu jokios žemės beneficijos".? Gorskiui prašant, vyskupas Juoza- 
pas Arnulfas Giedraitis paskiria Čerskį Salantų parapijos klebonu. Įsikūręs Salantuose, Čerskis čia 
įsteigia medžio rėžyklą, kurioje buvo spausdinami šventųjų paveikslėliai ir iliustracijos paties Čers- 
kio knygoms.Tad akivaizdu Žemaičių vyskupijos kanauninką turėjus ne tik filologinių gabumų. 

Galima tik spėlioti, kas Čerskį paskatino imtis vyskupijos istorijos rašymo, nes, atrodo, šis 
Žemaičių kapitulos kanauninkas daugiau domėjosi kalbos mokslu „0 ne istorija. Literatūroje yra 
užsimenama Čerskį, be lotynų — lenkų kalbų žodyno, parašius darbą apie lenkų — lotynų kalbų leksi- 
kografiją, studiją iš graikų kalbos etimologijos, į lenkų kalbą vertus Horacijaus eiles. Tačiau 1830 
metais Dvorco spaustuvė Vilniuje išleidžia katedros kanauninko, teologijos daktaro, daugelio 
mokslo draugijų taro, kaip byloja įrašas tituliniame puslapyje, Stanislovo Čerskio "Žemaičių vys- 
kupijos aprašymą". Nuoroda, kad ši beveik šimto puslapių apimties su pridėtais trim žemėlapiais 
knyga išleista autoriaus lėšomis, iš karto tarsi atmeta prielaidą, kad tai galėjo būti vyskupo ar kapi- 
tulos pavedimu atliktas darbas.Nors būtent tokia versija atrodo realiausia, nes tai buvo metai,kada 
rinkti statistiniai duomenys apie vyskupiją. 

Įžangoje autorius duoda Sendnį žinių apic Žemaitiją, jos geografinę padėtį, gam- 
tą,gyventojus, kalbą. Pasak Čerskio, "žemaičių kalba yra lietuvių kalbos dialektas, kuriame gausu 
lotyniškų ir graikiškų išsireiškimų““. Pirmosios Žemaičių vyskupijos istorijos autorius atkreipia dė- 
mesį,jog didžioji dauguma liaudies moka skaityti, kad be maldaknygių jau turi ir į savo kalbą išvers- 
tą Naująjį Testamentą. Paminėjęs naujausias žemaičių kalba parašytas knygas, Čerskis išvardina 
"senuosius" žemaitiškus raštus, pradėdamas nuo Daukšos "Postilės ir nurodo, kad apie protestantų 


"1824 m. Žemaičių vyskupijos kunigų tarnybos lapai//Rusijos valstybinis istorijos archyvas /RVIA/ 


F.822.Ap.11.B.429.L.21 —22. 

Stanislovo Čerskio 1824 m. vasario 27 d. laiškas Leopoldui Gorskiui// Lietuvos valstybės istorijos archyvas 
ALVIA/ F.1281.Ap.1.B.94.L.3. 

Czerski S. Opis Zmudzkiey dyecezyi.- Wilno, 1830. 

Ibidem.P.4. 

Aldona Prašmantaitė 


dvasininkų parengtus leidinius informacija pateikta 1828 metų "Dziennik Wilenski" birželio mėne- 
sio numeryje. 

Perėjęs prie vyskupijos istorijos dėstymo, Čerskis pirmuose skirsniuose pateikia glaustą in- 
formaciją apie vyskupijos įkūrimą, kapitulą, katedrą ir seminariją.Didžiąją knygos dalį sudaro vie- 
nuolikos dekanatų, į kuriuos buvo padalinta vyskupija amžiaus pradžioje, parapijų registras, patei- 
kiant glaustus statistinius duomenis apie parapiją, joje esančias bažnyčias — tiek filijas, tiek koply- 
čias ar altarijas.Viso Čerskis aprašo beveik pora šimtų vyskupijos bažnyčių, kai kurių jų — visų pir- 
ma tai liečia filijines bažnyčias ir koplyčias- duodamas tik pavadinimą. Tad pagrindinė Čerskio 
knygos dalis kaip tik ir atitinka statistiniam vyskupijos aprašymui keltus reikalavimus.Nors Čerskis 
ir nenurodo, kokiais šaltiniais remiasi, tačiau akivaizdu, kad statistiniai duomenys imti iš vyskupijos 
parapijų vizitacijų aktų. Pabaigoje pridėtas Žemaičių vyskupų sąrašas su lakoniška jų asmenybių ir 
veiklos charakteristika ir pateikiamos taip pat labai glaustos žinios apie vyskupijos sinodus.Kaip 
knygos priedus Čerskis išspausdino Žemaičių vyskupijos, Skuodo dekanato ir Salantų parapijos že- 
mėlapius, kurie tikriausiai ir buvo parengti jo rėžykloje Salantuose. 

Praėjus beveik porai dešimtmečių nuo Čerskio "Žemaičių vyskupijos aprašymo" išleidimo, 
1848 metais Juozapo Zavadskio spaustuvė Vilniuje išspausdino Motiejaus Valančiaus dviejų dalių 
knygą "Žemaičių vyskupystė". Knygos "Prakalbos" pabaigoje autorius pažymėjo "rašiau Varniuose 
1847 metais". Tyrinėtojai yra atkreipę dėmesį, jog tai ne vienerių metų darbas ir kad šiam darbui 
medžiagą Valančius bus pradėjęs rinkti serokai anksčiau.Liudvikas Jucevičius savo 1840 metais 
baigtame darbe apie mokytus žemaičius Valančiaus biogramoje rašė, jog pastarasis "Jau sukaupė 
daugybę medžiagos Žemaičių bažnyčios istorijos klausimais — labai įdomios, ligi šiol mažai kam, 
arba visai niekam nežinomos. Reikia tad iš visos širdies palinkėti, kad ją kuo greičiausiai parodytų 
visuomenei" “Profesorius Vytautas Merkys neabejoja, kad Valančiaus planas parašyti "Žemaičių 
vyskupystę" subrendo Peterburge Simono Daukanto ir jo kuopelės draugų, laikiusių save Žemai- 
čiais, aplinkoje. Juolab, kad Valančius naudojosi Daukanto parama — keliose vietose remiamasi 
Senate saugota Lietuvos Metrika, o jos nuorašų galėjo parūpinti tiktai Daukantas./ 

Su Čerskio parengtu vyskupijos aprašymu Valančius susipažino,matyt, šiam tik išėjus iš spau- 
dos,todėl gali būti, jog sumanymą parengti vyskupijos istoriją kažkick galėjo įtakoti ir Čerskio kny- 
gos pasirodymas.Tad neatmestina ir prielaida, kad pačią idėją parašyti vyskupijos istoriją Valančius 
galėjo turėti dar prieš atvykdamas į Peterburgą. Tačiau tuo Čerskio įtaka Valančiui ir baigtųsi. Tu- 
rinio požiūriu Čerskio darbas Valančiaus veikalui neturėjo jokio poveikio. "Žemaičių vyskupystės" 
skirsnyje apie mokytus žemaičių vyrus, Valančius rašo ir apie Čerskį, tarp kitų jo darbų nurodyda- 
mas ir "Žemaičių vyskupijos aprašymą". Bet remtis Čerskio darbu ar su juo polemizuoti Valančius 
nė neketino — tekste jokių nuorodų į pirmąją Žemaičių vyskupijos istoriją nėra. 

Valančiaus parašyta Žemaičių vyskupijos istorija nuo Čerskio parengtosios skiriasi ne tik 
apimtimi ir panaudotų šaltinių gausa, bet ir kalba. Valančius rašo savo darbą lietuviškai, amžininkų 
nuostabai praktiškai įrodydamas, kad lietuvių kalba tinkama mokslo veikalams ir tuo pačiu padary- 
damas pradžią lietuviškai vyskupijos istorijos tyrinėjimų istoriografijai. Neabejotina, kad 

Valančiaus "Žemaičių vyskupystė" bus paskatinusi vyskupijos istorijos tyrinėjimus ir tiesiogiai 
inspiravusi Smigelskio ir Juzumo tekstų apic Žemaičių vyskupiją atsiradimą.Žinoma, kad dalis Ju- 
zumo darbo apie Žemaičių vyskupiją, yra rašyta taip pat lietuvių kalba. 

Jau 1849 metais prelatas Benediktas Smigelskis lenkų kalba rašo išsamų straipsnį, kuriame vi- 
siškai sukritikuoja "Žemaičių vyskupystę". Matyt, tiktai laiku gauta vyskupo mitra bus Valančių nuo 
šios kritikos apsaugojusi, nes Smigelskio straipsnis nebuvo išspausdintas.Ir kažin ar Valančius buvo 
supažindintas su jo turiniu. 1911metais "Draugija" per keletą numerių publikavo šio straipsnio ver- 
timą. Smigelskiui kliuvo viskas — tiek terminai, tiek įvykių ir reiškinių interpretacijos, nekalbant jau 
apie Valančiaus ne itin preciziškai nurodytas bažnyčių įsteigimo ar vyskupijos hierarchų gyvenimo 
datas ir stilių, kuri Smigelskis apibūdina kaip perdėm lengvą, tokio pobūdžio darbams nederantį. 


Ibidem. P.5. 
Jucevičius L.Mokyti žemaičiai. — V., 1975. P. 172—173. 
Merkys V."Zemaičių vyskupystė" //Valančius M. Raštai.T. 2. — V., 1972. P. 10. 

"Žemaičių vyskupystė" vyskupijos istorijos devyniolikto amžiaus tyrinėjimų kontekste 


Pasak Smigelskio, Valančiaus vartojami išsireiškimai, kaip pavyzdžiui, "Staponas kunigaikštis Gied- 
raitis pakliuvo į mūsų vyskupus", o pirmiaus negu "pakliuvo" — "spėriai įšoko į Vilniaus Pralomūs 
yra mažų mažiausiai keisti, netinkantys rimtiems veikalams ir apie taip gerbtinus asmenis“. Analo- 
giškų pavyzdžių Smigelskis prirenka ne vieną, kol galiausiai neišlaiko ironiškai nepakomentavęs 
"jaka Iekkošė stylu" — koks stiliaus lengvumas.Smigelskis priekaištauja, kad daug, net ir labai svar- 
bių faktų, Valančiaus neparemti jokiais autoritetais, kad nenurodyti šaltiniai, iš kurių tos žinios 
semtos. Pasak Smigelskio, nuoroda "įvairūs raštai prie bažnyčių esantieji" , nesukonkretinant kokie 
tie raštai ir iš kokių bažnyčių, nėra patikima, nes autentiški dokumentai perrašant neretai iškraipo- 
mi.) 

Argumentuotos Smigelskio pastabos tiek dėl šaltinių, tiek dėl gausių Valančiaus "Žemaičių 
vyskupystės" faktinių netikslumų, akivaizdžiai rodo, kad vyskupijos istorija jis yra domėjęsis dar 
prieš perskaitydamas Valančiaus knygą. Šio Žemaičių kapitulos prelato arkidiakono,keletą metų 
buvusio vyskupo Juozapo Arnulfo Giedraičio sekretoriumi, domėjimosi istorija rezultatas — ran- 
kraščiuose likę Žemaičių vyskupijos istorijos fragmentai. Visi žinomi rankraščiai yra lenkų kalba, 
nors lietuviškai, kaip galima spręsti iš pastabų dėl Valančiaus veikalo, Smigelskis gerai mokėjo. 
Vaclovas Biržiška mano, kad rinkti Žemaičių vyskupijos istorijos medžiagą Smigelskis bus pradėjęs 
dar ketvirtojo dešimtmečio pradžioje, kada vyskupas Juozapas Arnulfas Giedraitis kreipėsi su pra- 
šymu dėl gubernatoriaus reikalaujamo statistinio vyskupijos aprašymo sudarymo.!? Tačiau beveik 
visi šiuo metu Žinomi rankraščiai buvo parašyti 6—7 dešimtmečiais (Smigelskis mirė 1879, kone šim- 
to metų sulaukęs).1856 buvo parašytas vyskupijos istorijos fragmentas, apimantis Skuodo ir Obelių 
dekanatų parapijas, septinto dešimtmečio pradžioje — dalis apie vyskupijos vyskupus, prelatus ir 
kanaunikus.Dalį Smigelskio tekstų, išverstų į lietuvių kalbą, 1912 metais per kelis numerius spaus- 
dino "Draugija"."" Smigelskiui gyvam esant nei vienas jo dalimis rašytos Žemaičių vyskupijos istori- 
jos fragmentas nebuvo išspausdintas. Nėra duomenų, kurie leistų argumentuoti versiją,kad pats au- 
torius tuo nebuvo suinteresuotas.Akivaizdu tik, kad savo tekstų verte Smigelskio neabejota. Išlikusi 
dalis, autoriaus pažymėta septintuoju numeriu ir pavadinta "Žemaičių vyskupo Juozapo Arnulfo 
Giedraičio gyvenimas". Šį fragmentą, rašytą 1840 metais ir papildytą 1864, Smigelskis perdavė 
1874 metais vyskupui Valančiui, prašydamas atiduoti jį į vyskupijos biblioteką, su nuoroda, jog tikisi 
šį darbą ateityje kam nors būsiant pravartų.Nėra žinoma, ar tai buvo pirmas tekstas, kurį Smigelskis 
nusiuntė vyskupui, ar į vyskupijos biblioteką tokiu būdu savo laiku buvo patekę ir kiti jo rašytos is- 
torijos fragmentai. Pagaliau nėra žinoma, kick tokių fragmentų būta.Tačiau beveik neabejotina, kad 
amžininkams Smigelskis kaip Žemaičių vyskupijos istorijos autorius liko nežinomas, nes jeigu jo 
rankraščius skaičiusių ar apie tai bent žinojusių ir buvo, tai tikrai daug.Atrodo, nebuvo susipažinęs 
su Smigelskio darbais ir dar vienas— chronologiškai paskutinis— iš šiuo metu žinomų devyniolikto 
šimtmečio Žemaičių vyskupijos istorijos autorių Vincentas Juzumas. 

Yra žinomi keturi Juzumai- Juzumavičiai — Antanas, Tadas,Vincentas ir Juozas,pasivadinęs 
Girštautu— kurie reiškėsi literatūrinėje veikloje.Trys iš jų priklausė dvasininkų luomui.Kol kas tyri- 
nėtojai nesutaria, kokie giminystės ryšiai juos siejo.Akivaizdu tik, kad trys iš jų tikrai buvo bro- 
liai. Abejojama, brolystės ar tolimesnės giminystės saitai su Antanu, Tadu ir Vincentu Juzumais 
tiša Juozą Juzumą-Polikarpą Girštautą,žymų gydytoją chirurgą,medicinos profesorių Varšuvoje. 
Tačiau visus juos vienija pomėgis literatūriniam darbui. 

Polikarpas Girštautas bendradarbiavo su"Tygodnik Illustrowany", kurį laiką redagavo laikraštį 
"Gazeta lekarska". Tadas Juzumas, profesoriavęs Varnių seminarijoje, yra parengęs maldų knygelę 
"Senas aukso altorius", pirmąkart išleistą 1848. Vaclovas Biržiška mano, kad yra buvę ne mažiau 


Smigelskis B.Kritika vysk. Valančiaus "Žemaitiu wiskupistes".//Draugija, 1911. Nr. 57. P. 22—23. 
Ibidem.//Draugija, 1911.Nr.59.P.59.P.301 —302. 

Biržiška V.Benediktas Smigelskis//Aleksandrynas.T.2.— V.,1990.P.383. 

Smigelskis B. Atsiminimai apie senobinę Žemaičių vyskupystę.//Draugija. 1912. Nr. 63. P. 233—243..; 
Smigelskis B. Pastabos apie padidintąją Žemaičių vyskupystę.//Draugija. 1912. Nr. 64. P. 342— 346, 
Nr. 65. P. 37—41, Nr. 66/67. P. 141 — 146, Nr. 68. P. 256—260, Nr. 70. P. 151- 155. 

Smigelskis B.Žebdaičių vyskupo Juozapo Arnulfo Giedraičio gyvenimas (lenkų kalba) //Lietuvos Nacio- 
nalinė M.Mažvydo biblioteka /MB/ PR -342. 


15 


Aldona Prašmantaitė 


40-ies jos leidimų“. Tado Juzumo plunksnai,atrodo, priklauso ir "Didesis elementorius ir katekiz- 
mas arba trumpas mokslas wieros krikszczioniszkos", išspausdintas 1855 metais, nors šio katekizmo 
leidybos reikalais su Zavadskiu susirašinėjęs Antanas Juzumas autorystę priskyrė sau.Dar kelių reli- 
ginio turinio knygelių — Szwentas Izidorius artojas (1854), Paskutini walanda giwenima žmogaus 
ant szio swieta (1856), Kialis į dangų (1857), Aplankimas parakwijos per jos klebona (1860), Giwe- 
nimas žmogaus krikszezionies (1861),keliolikos leidimų sulaukusio Naujo žiamaijtiszko elemento- 
riaus su katekizmoms ir ministrantūra — autoriumi yra nurodytas Vincentas Juzumas.Tačiau tyrinė- 
tojai iki šiol linkę manyti, kad Vincentas bus šioms knygelėms panaudojęs brolio Antano užrašus. 
1855 metais Peterburge išleisto vyskupijos žemėlapio "Mappa dyecezyi Žmudzkiey czyli Telszew- 
skiey" autoriumi taip pat nurodytas Vincentas Juzumas, nors žinoma, kad jį sudarė Juozas Juzumas- 
Polikarpas Girštautas, o Vincentas atrodo tebuvo tik leidėjas. 

Kol kas trūksta duomenų, norint atsakyti į klausimą, kada Vincentui Juzumui kilo sumany- 
mas parašyti vyskupijos istoriją. Domėtis, atrodo, bus pradėjęs anksti.Vincento Juzumo, kaip beje ir 
jo brolio Tado Juzumo, pavardės yra sąraše tarp iš anksto susimokėjusių už Motiejaus Valančiaus 
"Žemaičių vyskupystę".'*Priešingai nei jo broliai Tadas ir Antanas Juzumai, kurie abu profesoriavo 
Varnių seminarijoje, turėjo dar ir savo parapijas (Tadas J. buvo Josvainių klebonu, Antanas J. — 
Vydžių klebonu ir Zarasų dekanu), Vincentas Juzumas kas kelinti metai buvo kilnojamas iš para- 
pijos į parapiją.Palankesnių sąlygų kūrybiniam darbui, atrodo, bus sulaukęs tik į gyvenimo pabaigą. 

Gimęs 1819m. Vincentas Juzumas buvo baigęs tiktai Varnių seminariją (Tadas Juzumas 
1835—38 studijavo Vilniaus dvasinėje akademijoje, Antanas Juzumas —1845—49 studijavo Peter- 
burgo dvasinėje akademijoje). Kunigu įšventintas 1843 buvo paskirtas Kvėdarnos vikaru. Po poros 
Kalnujų filialistas, dar po kelerių Aaetų — Žarėnų vikaras.Vėliau dar Seda, Liepiauks, Palanga 
— parapijos, į kurias buvo paskirtas arba altarista,arba filialistu. Pagaliau septintą dešimtį pradėjęs 
kunigas gauna parapiją — 1881 metais Vincentas Juzumas paskiriamas Sengjų, Varnių klebonu. 
1884 m. jam suteikiamas garbės kanauninko titulas. Mirė Varniuose 1901 metais.“ 

Gali būti, kad medžiagą vyskupijos istorijai Vincentas Juzumas bus pradėjęs rinkti nuolatinių 
kilnojimų laikotarpiu.Išlikusius lietuviškai rašytus Vincentui Juzumui priskiriamus vyskupijos isto- 
rijos fragmentus Juozas Tumas Vaižgantas datavo 1878—79metais.Rankraštį,kuris šiuo metu yra 
Lietuvių literatūros ir tautosakos instituto rankraštyne, sudaro trylika į atskiras dalis —sąsiuvinius— 
susiūtų 219 smulkia rašysena prirašytų puslapių, kuriuos Tumas bus sujungęs į vieną vienetą pava- 
dinimu "Aprašymas Žemaičių vyskupystės"? Autoriumi nurodęs Vincentą Juzumą, Tumas, matyt, 
turėjo abejonių,nes ties Vincento vardu parašė klausiamąjį ženklą. Dalis, kurioje pateikiama bendrų 
istorinių žinių apie Žemaitiją, sprendžiant iš gausių subraukymų ir pataisų, yra tik juodraštinis va- 
riantas.Tuo tarpu likusios dvylika dalių, kuriose aprašomos parapijos abėcėlės tvarka nuo Alsėdžių 
iki Meškuičių, yra perrašytas rankraštis.Todėl, matyt, ne visai teisus buvo Vaclovas Biržiška, teigęs, 
kad šis tekstas apima kaip tik tą vyskupijos dalį, kurios Valančius savo "Žemaičių vyskupystėje visai 
nepalietė ir kėlęs versiją, kad Juzumas bus pasiryžęs papildyti Valančių.!" Išlikusiuose rankraščio 
fragmentuose Juzumas rašo ir apie Grinkiškį, Janapolę, Laukuvą, t.y. apie tas parapijas,apie kurias 
rašė ir Valančius.Jau šie pavyzdžiai rodo Juzumą turėjus kitokių užmojų, negu tik aprašyti tą vysku- 
pijos dalį, kurios savo knygoje nelietė Valančius. 

Svarus argumentas teiginiui, kad Vincentas Juzumas buvo sumanęs rašyti naują vyskupijos is- 
toriją, pagrįsti, yra lenkų kalba rašytas tekstas, apimantis Žemaičių vyskupijos istoriją nuo pat jos 
įkūrimo iki XIX amžiaus pabaigos.Tituliniame rankraščio puslapyje šalia pavadinimo nurodyta, kad 
studijos autorius yra kunigas Vincentas Juzumovičius, Varnių klebonas. Nurodyta ir data — 1899 


5 Biržiška V.Tadas Juzumas.//Aleksandrynas. T. 3.—V.1990.P.207.B 

Sąrašas pim užmokėjusių//Valančius M.Žemaičių vyskupystė — Raštai.T. 2.—V.,1972. P. 401. 

5 Biržiška V.Vincentas Juzumas//Aleksandrynas. T. 3.—V., 1990. P. 288-291. 

Aprašymas Žemaičių vyskupystės kun.Vincento Juzumo//Lietuvių literatūros ir tautosakos institutas 
/LLTY/ F.1—2319. 

V. Biržiška V.Vincentas Juzumas//Aleksandynas.T.3.— V., 1990. P. 290. 

metai. Iš rankraščio apimties — virš tūkstančio puslapių — galima spręsti, kad tekstas negalėjo būti 
parašytas per vienerius metus. 

Rankraštis yra įrištas. Perrašytas,atrodo, ne Vincento Juzumo ranka. Tekste yra nedidelių tai- 
symų ir papildymų kitu braižu, kurie galėjo būti padaryti paties autoriaus. Atrodo, kad tai spaudai 
paruoštas variantas.Neaišku, kas sukliudė darbą išleisti.Gali būti, jog pagrindine kliūtimi — kad ir 
kaip paradoksaliai tai skamba — tapo Valančiaus darbas.Kaip žinoma, Mauricijus Griškevičius dar 
prieš 1860 ėmėsi versti "Žemaičių vyskupystę" į lenkų kalbą.Tačiau išspausdintas vertimas buvo jau 
po vertėjo ir autoriaus mirties — Valančiaus "Žemaičių vyskupystė" išleista Krokuvoje 1898 me- 
tais.Tad sekančiais metais leisti dar vieną studiją apie Žemaičių vyskupiją, matyt, nematyta pra- 
smės.Tačiau tai tik prielaida, kurią dar reikėtų patikrinti.Iki dvidešimtojo amžiaus trečiojo dešimt- 
mečio pabaigos Juzumo knygos rankraštis, atrodo, buvo privačioje bibliotekoje. Įrašas tituliniame 
rankraščio puslapyje byloja, kad 1927 metais advokatas Stanislovas Rolinskis (?) padovanojo ran- 
kraštį Varšuvos miesto bibliotekai.Neaišku kada rankraštis pateko į bažnytinius archyvus. Šiuo me- 
tu jis yra Varšuvos arkivyskupijos archyvo fonduose.!š 

Bene pirmasis iš istorikų Juzumo rankraščiu naudojosi,kaip šaltinį gana aukštai jį vertinda- 
mas, Poznanės universiteto profesorius Grzegorz Blaszczyk savo 1993 metais išėjusioje studijoje 
apie Žemaičių vyskupiją XV- XVII amžiais." Lietuvių istoriografijoje informacijos apie tokio ran- 
kraščio buvimą paskelbimo prioritetas priklauso dr.Vytautui Jogėlai. 1992 metų "Lituanisticos" 4- 
ame numeryje išspaudinta Jogėlos žinutė "Žemaitijos vyskupijos istorija" Liublino universiteto ar- 
chyve".? Nors iš pavadinimo gali susidaryti įspūdis,kad ten yra originalas, tačiau Liublino Katalikų 
universiteto archyvas turi būtent šio Varšuvos arkivyskupijos archyve esančio Juzumo rankraščio 
mikrofilmą. 

Juzumo studiją sudaro kelios dalys.Įžanginėje autorius pateikia žinių apie žemaičių kilmę, jų 
garbintas pagoniškas dievybes, duoda glaustą istorinių įvykių santrauką, kiek daugiau dėmesio skir- 
damas Žemaitijos valdymo ypatumams.Tai didesnės vertės neturinti kompiliacija (nevisada, beje, 
nuosekli) iš Dlugošo,Foigto,Pretorijaus,Kojalavičiaus, Narbuto veikalų.Po įžanginės dalies Juzu- 
mas iš karto pereina prie vyskupijos istorijos, aprašydamas žemaičių krikštą, vyskupijos įsteigi- 
mą,pateikdamas žinių apie Žemaičių vyskupijos ganytojus— nuo pirmojo vyskupo Motiejaus iki 
1883 metais vyskupu konsekruoto Mečislovo Paliulionio.Šioje dalyje glaustai pateikiama vyskupijos 
organizacinė struktūra, pagrindinės jos valdymo institucijos — kapitula, konsistorija, duodama žinių 
apie seminariją.Žinias apie vyskupus, valdžiusius Žemaičių vyskupiją iki XIX amžiaus Juzu- 
mas,atrodo, bus ėmęs iš tų pačių šaltinių kaip ir Valančius,tačiau ne vienoje vietoje Valančių pako- 
reguoja.Kaip antai, rašydamas apie XVI a. pirmaisiais dešimtmečiais vyskupiją valdžiusį Mikalojų 
Radvilą, Juzumas atkreipia dėmesį, kad ir Čerskis, nurodęs Radvilą mirus 1519 metais, ir Valan- 
čius,mirties data laikęs 1522 metus,bus suklydę ir nurodę Vilniaus vyskupiją valdžiusio Radvilos 
mirties metus.Pasak Juzumo, Mikalojus Radvila miręs po 1530 metų „nes Žygimantas I 1529 metų 
privilegija dovanojo per vyskupą Mikalojų Radvilą Šeduvos bažnyčiai tris žemės sklypus ir dvi kar- 
čiamas.? 

Originalios yra XIX a.4—9 dešimtmečių vyskupijos hierarchų charakteristikos.Nors Juzumas 
stengėsi rašyti objektyviai, tačiau ne visada jam tai pavyksta.Akivaizdus pavyzdys — vyskupo Valan- 
čiaus charakteristika. Nuoskaudos,dėl to,kad buvo dažnai kilnojamas iš parapijos į parapiją, Juzu- 
mas, matyt, nebus pajėgęs nuslopinti, nes Valančiaus požiūris į kunigus ir elgesys su jais Juzumo 
aprašyme atsiduria pirmame plane. Pasak Juzumo, vyskupui vizituojant parapiją, "liaudis jį garbino 
ir iš laimės verkė, nes visur su ja kuo maloniausiai elgėsi, tuo tarpu su kunigais — kone kareiviškai 
„Laimingas buvo tas, kuris turėjo lankstų liežuvį ir sprandą — tas galėjo visai neblogai kilti karjeros 


Juzumowicz W.Miedniki albo opisanie dawnej dyecezyi Miednickiej albo Žmudzkiej z dodatkiem rėžnych 
wiadomošci//Varšuvos arkivyskupijos archyvas /AAW)/ sign.l. 

laiptais.Visi kiti iš karto po vizitacijos turėdavo būti pasiruošę kraustytis į kitą parapiją.Ne vienas, 
kuris tikėjosi prie kurios nors bažnytėlės nukaršti ir prie jos kaulus paguldyti, privalėjo viską dažnai 
pusvelčiui išparduoti ir kraustytis už dvidešimties ar trisdešimties mylių ir ten arba tarnauti jaunam 
klebonui arba prie kokios nors skurdžios filijos naują ūkį kurti"“".Galiausiai, išsamiai aprašęs nei- 
giamus vyskupo būdo bruožus, Juzumas prisimena Valančių turėjus daug teigiamų savybių ir nuvei- 
kus daug gero: aptaria jo nuopelnus liaudies švietimo,moralinio ugdymo srityse, literatūrinę veiklą, 
atkreipdamas dėmesį, kad Valančius ne tik pats rašęs, bet visus kunigus skatinęs rašyti knygeles 
liaudžiai. Pasak Juzumo, to pasekmėje Žemaitijoje radosi nemaža autorių.Tarp kitų, Valančiaus 
paskatintų literatūriniam darbui, Juzumas mini ir save. 

Tačiau bene vertingiausia Juzumo veikalo dalis — parapijų istorija.Pažymėtina, kad parapijas 
Juzumas aprašo laikydamasis ne bažnytinio administracinio suskirstymo, bet pasaulietinio padaliji- 
mo pagal apskritis, išskirdamas Telšių, Šiaulių, Raseinių, Panevėžio ir Kauno apskritis.Parapijos 
istoriją pateikdamas pasaulietinės istorijos kontekste ir taip išplėsdamas savo aprašymo objektą, 
Juzumas praktiškai parašo enciklopedinį Žemaitijos vietovių — miestelių, bažnytkaimių, kaimų — 
žinyną, kuriame istoriniai faktai apie vietovę papildomi vietovardžių kilmės aiškinimu, padavi- 
mais,pateikiama žinių apie žemaičių papročius, jų buitį, verslus.Kaip antai, apbūdindamas Raseinių 
apskrityje gyvenančių buitį, Juzumas atkreipia dėmesį, jog "gyventojų arčiau prūsų sienos buitis yra 
geresnė, negu toliau nuo sienos esančiose parapijose. Namai mediniai, su dideliais langais, arčiau 
prūsų sienos — su virš stogo išmūrytais kaminais. Apranga patogi, maistas sveikas,netgi su tam tikra 
prabanga.Kaip drabužiai, taip ir maistas yra tokie patys arba su nedideliais pakitimais, kaip ir pas 
Telšių apskrities gyventojus, tiktai be patiekalo, lietuvių kalba "szalbarszczej" vadinamo, negali ap- 
sieiti"“? 

Iš teksto galima spręsti,kad Juzumas žymiai plačiau panaudojo parapinių bažnyčių archyvus, 
negu Valančius.Be to, geografiniu požiūriu Juzumas apima vyskupijos teritoriją ir po 1849 metų 
pertvarkymų, kada Žemaičių vyskupijos teritorija buvo padidinta Vilniaus vyskupijos parapijų są- 
skaita. Juzumas savo veikalą baigė paskutiniaisiais devyniolikto šimtmečio metais. Parapijų istorija 
Juzumo darbe praktiškai apima laikotarpį iki pat šimtmečio pabaigos. Kaip antai, pateikiama žinių 
apie Kalvarijos bažnyčios statybą po 1896 metų gaisro.Tekste yra papildymų, datuotų 1898 metais. 

Taigi, aprašoma ir ta vyskupijos dalis, kurios nėra Valančiaus knygoje, nors iš tituliniame 
puslapyje įrašyto pavadinimo —"Medininkai arba senosios Medininkų arba Žemaičių vyskupijos 
aprašymas " — galima būtų spręsti,kad aprašymas turėtų baigtis XVIII a. paskutiniaisiais, geriausiu 
atveju XIX a.pirmaisiais,dešimtmečiais.Tačiau pavadinimą, matyt,reikėtų vertinti kaip vaizdų auto- 
riaus tam tikros nuostatos atspindį ir gal net politinės pozicijos išraišką.Kaip žinoma, 1840 metais 
rusų valdžia įsakė Žemaičių vyskupijos pavadinimą pakeisti į į Telšių.Kada Juzumas rašė savo isto- 
riją, Žemaičių vyskupo rezidencija j jau buvo iškelta iš Žemaitijos. 

Nekvestionuojant Valančiaus "Žemaičių vyskupystės" unikalumo ir reikšmės XIX a.Lietuvos 
kultūrai kaip pirmosios lietuvių kalba parašytos vyskupijos istorijos, tenka pripažinti, kad Žemaičių 
vyskupijos istorijos tyrinėjimams ne mažiau svarbūs yra Smigelskio ir Juzumo darbai, juolab, kad 
juose naudotasi tais šaltiniais, kurie anaiptol ne visi išliko iki mūsų dienų. 


2 Ibidem.P.142. 
3 Ibidem.P.297, 

Savo “Testamentinėje gromatoje“ V. Valančius mums paliko įsidėmėtinus, ne artą cituotus 
žodžius: “Norėčiau ir numiręs būti jums naudingas ir būsiu, įei, skaitydami tą raštą, išlaikysite per- 
spėjimus, tame padėtus“. Šiuose žodžiuose — noras ir pasiryžimas likti gyvuoju kultūros akstinu, ir 
sykiu švietėjiška išlyga, primenanti žmogaus prigimties netobulumą bei visuomenės gyvenimo vin- 
gius. Pažymėtina, kad Valančiaus “naudingumas" darosi juo iškalbingesnis, juo labiau pasaulis nu- 
sigręžia ir paniekina jo perspėjimus. Antai 1943 m, per kruviną karo suirutę, J. Keliuotis kiek pate- 
tiškai rašė: “Jo sukurtos tautai dvasinės ir kultūrinės gairės ir dabar tebėra aktualios. Kiekvienas 
taurus ir šviesus Lietuvos tebėra įpareigotas vykdyti jo paliktą mums dvasinį testamentą". Šie svars- 
tymai - apie Valančiaus dvasinių ir kultūrinių gairių aktualumą šiandien, ties trečiojo tūkstantmečio 
slenksčiu. 

M. Valančius turi bene daugiausia argumentų, leidžiančių jo gyventą laikotarpį pavadinti 
“Valančiaus epocha“. Neatsitiktinai ši sąvoka, kaip istoriškai tikslus apibūdinimas, įteisinta 
E. Aleksandravičiaus ir A. Kulakausko studijoje “Carų valdžioje: Lietuva XIX amžiuje“ (1996). 
Šios studijos pasirodymo proga A. Kulakauskas spaudoje pažymėjo, jog kaip politikas Valančius yra 
antroji figūra po Vytauto. Taip kalba ne literatas ar suinteresuotas Valančiaus kultūros centro entu- 
ziastas, o vienas objektyviausių ir įžvalgiausių mūsų viduriniosios kartos istorikų. Kaip žinome, poli- 
tiku būti Valančius nenorėjo ir profesine prasme juo niekad nebuvo, tačiau buvo itin įžvalgus kata- 
likybės bei lietuvybės ideologas, amžininkų pripažintas diplomatas, išmintingas strategas ir sumanus 
taktikas. Šiandieną akivaizdu, jog plačiašakė Valančiaus kultūrinė veikla buvo politiškai kryptinga, ji 
mynė vis platėjantį taką iš tamsios liaudies į modernią tautą, į protingai valdomą valstybę, į apsišvie- 
tusią, blaivią ir sveiką visuomenę. Brandi ir toliaregiška Valančiaus kultūros politika tarsi prašosi 
lyginama su mūsų politikos kultūra, kuri po Vytauto, regis, nei brandumu, nei toliaregiškumu ne- 
galėjo ir negali pasigirti. Nūdienos politinio gyvenimo apibūdinimui, deja, geriau tiktų tokie valan- 
čiški pavadinimai kaip “Mikė melagėlis", “Nepasitikėjimas" ar “Nežmoniškas darbas“, o ne “Geroji 
Onelė" ar “Apie gerą darbą“. Grupiniai interesai ir plikbajoriškos ambicijos, demokratu pasivadi- 
nusi plėšri vidutinybė, tamsūs sandėriai su nusikalstamu pasauliu - tokia šiandien mūsų politinio, ir 
ne tik politinio, gyvenimo realybė. Valančius savo veiklą grindė dešimčia Dievo įsakymų ir neturėjo 
didžiausios nuodėmės — puikybės. Todėl, jeigu kalbame apie Valančiaus politiką, tai buvo pirmiau- 
sia morali politika, grindžiama žodžių ir darbų vienybe bei kasdienine sąžinės ataskaita Dievui, 
nuogąstaujant “grieko nekaip smerčio". Dabarties moralui politika dažnai pasibaigia politiko prieš 
kadenciją ištariamais žodžiais “tepadeda man Dievas“. Tarnaudamas Dievui, Valančius sugebėjo 
tarnauti žmonėms, ir atvirkščiai. Šitoks universaliųjų principų ir aktualiųjų poreikių derinimas leido 
išskirti svarbiausius tikslus ir rasti veiksmingiausius jų įgyvendinimo būdus. Įsidėmėtina, jog Valan- 
čius, skirtingai nuo šiuolaikinių rinkiminių programų, savo didžiuosius tikslus ne tiek deklaravo 
(dažnai ir negalėjo to daryti), kiek kantriai ir išradingai juos vykdė. Šis žmogus dirbti, jo darbus 
stūmė ne baudžiauninko baimė ar vertelgos apetitas, bet tikėjimas ir pasikliovimas būtimi. Jis nebu- 
vo O. Milašiaus tipo vizionierius, tačiau minėtame testamente pranašiškai rašė: “Nerūgokite ir ži- 
nokite, jogei sulauksite gadynės, kurioje persekiojimai, ir vėl su džiaugsmu giedosite bažnyčiose 
žemaitiškai ir lietuviškai šventas giesmes“. Jausdamas storinių permainų vėjus, Valančius suprato, 
kad feodalinė sankloda jau atgyveno savo amžių, kad nebegalima orientuotis į ponus ir kad bažnyčia 
su kunigais turi atsigręžti į liaudį. Šiuo požiūriu Valančius pakankamai radikalus demokratinės mo- 
dernizacijos pirmtakas, turėjęs įveikti didžiulį privilegijuotųjų luomų ir socialinės bei psichologinės 
inercijos apskritai pasipriešinimą. Lenkuojantys kunigai ir šlėktos paniekinamai vadino jį chlopų, 
atsict mužikų, vyskupu, užmiršę, jog paskutinis Piastų dinastijos karalius Kazimieras Didysis įėjo į 
istoriją kaip “valstiečių karalius“. Siekdamas savo strateginių tikslų, Valančius laikėsi pavydėtinai 
nuoseklios taktikos. Visada buvo lankstus, tačiau niekada pataikūniškas. Iš pradžių jis išsiugdė ku- 

nigų kartą, ypač proteguodamas tuos kunigus, kurie prisidėjo prie lietuviškų knygų rašymo ir leidy- 
bos. Kaip rašo Vaclovas Biržiška, “vyskupijoje net buvo susidariusi nuomonė, kad norint Valančiaus 
akyse iškilti, esą būtina parašyti kokią populiarią lietuvišką tikybinę knygutę“. Kai “Žemaičių vys- 
kupystė" M. Muravjovo aplinkraščiu buvo uždrausta platinti Valančius prisistatydamas kolegoms 
vyskupams, pats siuntinėjo šį savo veikalą vietoj vizitinės kortelės. 

Politiškai aktuali ir istoriškai pamokoma yra Valančiaus laikysena 1863 m. sukilimo atžvilgiu. 
Kaip žinome, jis oficialiai iš pradžių laikėsi “nesikišimo į politiką“, o paskui atsiribojimo nuo maiš- 
tininkų taktikos. Vyskupui teko laviruoti tarp dviejų ugnių — ir iš vienos pusės buvo kaltinamas anti- 
valstybinio gaivalo rėmimu, iš kitos — dviveidiškumu, nepatriotiškumu, kolaboravimu su valdžia. Po 
1863 m.rugsėjo 6 d. Valančiaus ganytojiško laiško (jame buvo išsiderėjęs valdžios pažadą, kad su- 
dėję ginklus sukilėliai nebus baudžiami, tačiau šis pažadas nebuvo ištesėtas sukilėliai grasino Valan- 
čiui kartuvėmis, o Muravjovas Korikas keliskart šaukėsi jį į Vilnių, kur taipogi žadėjo Kamčiatką ir 
kartuves. Prisiminkime, kaip sukilimo metu elgiasi Palangos Juzė: “...tylėjau it žuvis vandeny ir ty- 
čiomis ėjau siūti prie plikių žmonių, kad manęs bajorai nerastų ir neįtrauktų į savo draugystę". Čia 
atpažįstame valstietišką atsargaus nesikišimo taktiką, pasyvų glūdėjimą, kurį kaip tautinio charakte- 
rio bruožą vėliau įkūnys daugelis XX a. prozos tipažų (J. Lindės-Dobilo romano “Blūdas" pagrindi- 
nis veikėjas Petras Bajoriūnas, Vaižganto Mykoliukas, Putino Vasaris ir kt.). Tačiau pigu būtų tokį 
pasyvumą vienaprasmiškai teisuoliškai smerkti, nes toliau Palangos Juzė samprotauja: “Smertis 
kožnam buvo ant nosim, todėl apie tą ir mislijom. Kas galėjo numanyti, kuri pusė kuomet atėjusi 
kokius padarys ermyderius. Juk tai tankiai nedrįsom ir grinčioj nakvoti, Aš, girdi, liuobu, nuėjęs į 
daržinę, įsikasęs į šieną, miegoti". Ši tarp girnų patekusios tautos ir žmogaus atsikartojo per trėmi- 
mų naktis ir pokario klaikumą, apie kurią Just. Marcinkevičius rašė: 


Jau nėra jėgų - įgriso 

ir vieni ir kiti — 

Aikštėje trys kūnai tyso 
Negyvi — ar girti 

Girta baladė (Devyni broliai) 


Pasyvus glūdėjimas, kompromisinis vi durio kelias, apie kurį tiek ginčijosi ir tebesiginčija mū- 
sų rašytojai r filosofai, istorikai ir politikai, žinoma, nėra privalomas modelis, tinkantis kiekvienai 
istorijos lygčiai išspręsti. V. Mykolaitis-Putinas kadaise turėjo motyvų “Sukilėliuose" pareikšti, jog 
“tauta turi būti priaugusi ne tik priklausomybei, bet ir vergovei. Tada ji bus pribrendusi ir amžiny- 
bei", lygiai kaip Tomas Venclova turėjo teisę tokią nuostatą kategoriškai atmesti pareikšdamas: 
“man tas sakinys atrodo kapituliantiškas. Nereikia pratintis prie vergo rolės“. Pati geopolitinė Lie- 
tuvos padėtis yra suprobleminusi du politinės laikysenos pavyzdžius, kuriuos simbolizuoja Margirio 
heroizmas ir Konrado Valenrodo kompromisų bei prisitaikymo kelias (žr. aps. “Vylius žemaičio"). 
Išoriškai Valančiaus laikysena, be abejo, artimesnė valenrodiškajam modeliui, tačiau apskritai visa 
Valančiaus veiklos prasmė anuometinėmis sąlygomis įgyja herojišką prasmę, nes buvo paremta di- 
džiule asmenine rizika ir reikalavo nepaprasto altruistinio pasiaukojimo. Valančiui požiūriu jis buvo 
monarchijos šalininkas, laikęs ją vienintele teisinga valstybine santvarka. Kai kada jis netgi leisdavo 
sau palaikyti lietuvius pagonis, kovojančius su pavergėjais krikščionimis kryžiuočiais (istoriniai tre- 
tininko pasakojimai). Valančius pasižymėjo lankstumu, tačiau jis niekad nebuvo pataikūniškas, jei- 
gu bijoj, tai bijojo, ne dėl savęs, o dėl žmonių. Jo taktinės nuolaidos ir kompromisai neturėjo nieko 
bendra su to “prakeikto lietuviško nuolankumo" kompleksu. Šias Valančiaus pamokas pravartu pri- 
siminti šiandieniniame politiniame teatre, kur Margirio ir Valenrodo vaidmenų atlikėjai neretai su- 
sikeičia vietomis ir įtaigiausiai vaidina publikos gausiausiai lankomuose spektakliuose. Radikalūs 
patriotai Valančiaus veikloje gali aptikti ir nemaža neva jį demaskuojančių arba bent jau kompro- 
mituojančių dalykų. Antai, gali prisiminti 1866 m. gegužės 8 d. Kauno katedroje sakyto pamokslo 
frazę - “kartą ant visados atsisakyti tos vilties, kad kada nors būsime atskira, nuo Rusijos nepriklau- 
soma tauta“. Pirma, šis lenkiškai posukiliminių represijų metu sakytas viešas pamokslas privalėjo 
būti ir diplomatinis perkūnsargis, leidžiantis išsilaikyti į caro administracijos nemalonę pakliuvusiam 

vyskupui savo poste. Antra, šie mums itin nepriimtini žodžiai verčia įvertinti tą neišvengiamą eko- 
nominę ir socialinę nepriklausomybę nuo Rytų kaimynės, kurią užmiršę šiandien būtume panašūs į 
narsų zuikį, šokantį ant išbadėjusio ir įerzinto liūto pilvo. Kad vyskupas Valančius nebuvo “viliūgu 
lietuvystės", kaip 1901 m. rašė laisvamaniu tapęs kunigas Vladislovas Dembskis, galime patikimai 
spręsti iš Vilniaus generalgubernatoriaus graio E. Baranovo 1867 m. gruodžio 11 d. raporto carui 
Aleksandrui II-ajam. Baranovas visas okupacinės politikos nesėkmes šiame krašte sieja su vyskupo 
M. Valančiaus, iš pagrindų pertvarkiusio žemaičių vyskupiją, asmeniu ir veikla. Raporte rašoma, 
kad vyskupas energija ir atkaklumu nusipelnė ypatingą žmonių pagarbą, ypač dvasininkų, kuriuos jis 
pats išauklėjęs neapykanta patvaldystei dvasia. Pabrėžęs “Zemaičių vyskupystės" ir vyskupo apro- 
buotų maldynų žalingumą Rusijos politikai, M. Muravjovo-Koriko įpėdinis įtikinėja carą, jog suki- 
limas įsiliepsnojęs dėl to, kad Valančius nepanaudojęs savo autoriteto dvasininkams ir valstiečiams 
nuraminti, kad ir dabar Kauno katedroje nesiliaująs skleisti maištingų nuotaikų ir siūlo pašalinti 
Valančių, į jo vietą paskiriant kitą vyskupą. Kompleksiškai įvertindamas Valančiaus fenomeną ir jo 
pražūtingus padarinius imperijos ateičiai, generalgubernatorius mums palieka patį tikriausią istorinį 
liudijimą apie Valančiaus epochos užmojus ir mastą. 

Valančiaus sugebėjimas maksimaliai išnaudoti savo kultūriniams siekiams istorinį - politinį 
kontekstą akivaizdus kiekviename jo veiklos bare. Antai jo blaivystės akcijos sėkmę, be moralinio 
paties vyskupo autoriteto, nulėmė gelminių tautinio sąjūdžio svertų suvokimas, naujos socialinės - 
ekonominės sanklodos procesų įžvelgimas. Juk girtavimas buvo naudingas toms jėgoms, kurios bu- 
vo pagrindinės šių procesų kliūtys - rusų valdininkijai, parazituojančiai iš akcizo mokesčių, lenkiškai 
kalbantiems dvarams su degtinės bravorais. Zydų karčemininkams, laikiusiems smukles miesteliuo- 
se ir kryžkelėse, degtinė buvo pagrindinis pajamų šaltinis, nors apskritai nepasitikėjimą žydais sudė- 
tingesnis istorinis socialinių, religinių ir psichologinių priežasčių kompleksas. Šiandieninės blaivybės 
draugijos ar “negerk pilstuko kaukolinio“ tipo akcijos šiame kontekste primena nebent agitbrigadų 
entuziazmą, nes neišjudina tų socialinių ir ekonominių stulpų, kuriems šis blogis naudingas.kokios 
Valančiaus literatūros pamokos? 

Kaip ir visa veikla, jo pasauliečiams skirta kūryba gerai apgalvota r išmintingai suskirstyta: 
mažiesiems — “Vaikų knygelė“, paaugusiems ir jaunimui — “Paaugusių žmonių knygelė“ ir 
“P.alangos Juzė“, Kaimo daraktoriams ir motinoms - “Pasakojimai Antano Tretininko“, na o 
“Žyvatai šventųjų" — visiems doriems katalikams (Žemaičių vyskupystės, suprantama, grožinių kū- 
rinių nelaikysime, nors ir čia aptinkame nemaža beletristinio stiliaus elementų). Mažne viskas Va- 
lančiaus parašyta vadinamuoju žemuoju stiliumi, bet kaip jis valo mūsų sielą nuo žemų dalykų! Visa 
jo grožinė kūryba dvelkia pavydėtina kaimietiška sveikata, kuria besibaigiantis XX-asis amžius jau 
negali pasigirti. Nesiekęs savo kūriniais specialių estetinių tikslų, Valančius vis dėlto yra neginčija- 
mas mūsų grožinės prozos tėvas ir vienas individualiausių stilistų. Mužikų vyskupas, jis buvo ir liko 
liaudies rašytojas pačia tikriausia žodžio prasme. Šiuo požiūriu jam galėtų prilygti nebent Donelaitis 
ir Žemaitė, tačiau visiškai netiktų į draugę daugelis nesenos praeities Lietuvos TSR liaudies rašy- 
tojų. Rašydamas senatvėje, jis rašė daugiausia apie jaunus ir jauniems, norėdamas, kad “antent ės 
giminės žinotų, kas tiko žemaičiams su lietuviais gale mūsų devynioliktojo amžiaus ir juokdamos tai 
skaitytų". Kaip ir K. Donelaitis, tai linksmas, t.y. būties pilnatve besidžiaugiantis ir aukščiausia bū- 
ties tvarka pasitikintis rašytojas, Palangos Juzė yra giedrios dvasios ir ramios sąžinės žemaitis, apdo- 
vanotas tuo, ko mes šiandien pasišviesdami ieškome susvetimėjusiame pasaulyje ir sueižėjusiame 
savyje. Valančiaus piešiama būtis kupina gyvybės ir judrumo, gyvybe ir judrumu trykšta ir jo kalba. 
Cia karaliauja veiksma — žodis ir jo artimiausias bičiulis ištiktukas, kurių Valančiaus raštuose pri- 
skaičiuojame per pusantro šimto, žodis čia regis, šokte šokinėja, arba, kaip sakytų Valančius su Do- 
nelaičiu - spardosi. 


Ei opsa, opsa, opsa - visi nešokantys žiopso, 
oi ipsa, ipsa, ipsa — visi nešokantys vypso. 


Įdomiausia, kad šitaip per užgavėnių siautulį šoka ir dainuoja ne kas kitas kaip giltinė, pasi- 
griebusi už parankės ožį ir gervę. Valančius čia tarsi užmiršta savo katalikiškus ir teologinius suvar- 

žymus, leisdamas pagonišku papročiu pasišaipyti iš mirties visagalybės. Triumfuoja gyvybė, kaip 
šviesioji amžinybės dalis, o mirčiai paliktas nepatikėjimas, nebūtis, tamsa, kaip ir M. Bachtino apra- 
šytoje viduramžių karnavalo estetikoje. Istorikas T. Narbutas yra užrašęs vieną mitologinį pasako- 
jimą, parodantį Valančiaus kuriamo būties modelio archetipines šaknis. Riešuto lukšte išsigelbėjęs 
nuo tvano žmonės ir gyvūnai pradeda veisti, tačiau viena nusenusių žmonių pora jau nebegali turėti 
vaikų. Šiai porai palinksminti Praamžius atsiuntęs deivę Linksminę — Laumės justą, kuri patarusi 
jiems šokinėti per žemės kaulus-akmenis. Kiek kartų peršokęs senis, tiek atsiradę suaugusių vyrų, 0 
kiek senė — tiek subrendusių gražių merginų. Iš jų susidariusios šeimos, kurių palikuonys - visi lie- 
tuviai. Kaip matome, šis mitas, sulaukęs netikėtos Valančios paramos, smagiai griauna lietuvio = 
nerangaus melancholiko, užsidariusio svajotojo, o šiandien — ir nepatiklaus stebėtojo, paniurusio 
bambėtojo ar pikto pavyduolio - tautinį stereotipą. 

Kitas pavyzdys iš “Palangos Juzės" — Velykų ryto paprotys Aukštaitijoj, Rokišky: “... vaikiu- 
kai, vaikščiodamys su vandeniu, laistė rankas gaspadorių ir už tai reikalavo velykaičių. Ir, be to, 
šliokš šliokš šlakstė vandenį ant mergaičių, o sušlapinę ki-ki-ki juokės, nes tos, kaipo šventą dieną 
padoriai apsidariusios, čežėjo". Kiek čia smagaus ūpo, raudonžandės jaunytės ir jei, jei norite, eroti- 
kos! Taip taip, tos pirmapradės amžinosios erotikos, kuria persunkti senieji mitai ir Saliamono 
“Giesmių giesmė". Valančiaus kalba tiesiog akyse išplečia mūsų pojūčių skalę, ragindama džiaugtis 
čia pat esančiu būties apstumu ir skania sveikata. Įsižiūrėkime ir įsiklausykime, kaip užgavėnių rytą 
“gražiai Svielienė iškepė blincius" (tobula šekspyriško penkiapėdžio jambo eilutė!), mes ko neapsi- 
laižome, džiaugdamiesi dovanomis akiai, ausiai, nosiai ir gomuriui, kurias mums dosniai dalija 1š- 
vaizdi Svilo žmona. 

“Palangos Juzėje" ryškus žaismo pradas, kurį J. Huizinga laikė pagrindiniu žmogiškosios kul- 
tūros šaltiniu ir aukščiausiu pasireiškimu. Platonui žmogus buvo nelyginant Dievo sugalvotas žaislas 
- reikia gyventi žaidžiant, teigia jis. Daugelis Valančiaus užrašytų šokių yra ir žaidimas, o daugelyje 
kalbų žaisti reiškia sykiu groti ir vaidinti (play, spielen, igrat...). O juk ir Juzė groja smuikeliu - jau 
ne darbo, o kūrybos simboliu, padedančiu žaismingai peršokti iš būtiškosios plotmės į estetinę. Ta- 
čiau labai klystume manydami, jog Palangos Juzė perša gyvenimo kaip ištisinės pramogos sampratą. 
Štai vieno pasilinksminimo, Raseinių parakvijoje Giedraičių sodžiuje pas Petrą Klikną epizodas. 
Veiksmas vyksta 1863-aisiais, taigi sukilimo metais: “Visi pagaliaus tėvas su motyna, kaip neseni, 
šokti pradėjo. Paskiaus išsimankštinusysis sakė man ačiū ir tarė: “Et, šioj gadynėj nelaimingoj patys 
tiktai rūpesniai mumis vargina, gražu bent per valandą jų neminėti". Valančiaus menas kaip tik ir 
yra ta gražioji mums padovanota valanda, primenanti F. Shillerio aforizmą “Ernst ist das Leben, 
heiter ist die Kunst" (gyvenimas rimtas, o menas linksmas). 

Senatvėje parašytų Valančiaus grožinių kūrinių žodis yra stebėtinai jaunas ir smalsus, toks, 
kaip ir pats Palangos Juzė. O šis linksmas siuvėjaitis nėra koks asketas, kaip kai kuric Valančiaus 
sodriai aprašyti šventieji, Dievobaimingumas Juzei nė kiek netrukdo nugirsti, kaip mergelės šnabž- 
dasi - bet koks jaunas, koks dailus ir kokia maloni jo gaida. Juzė neslepia nuo mūsų, kad Milanaus- 
kio dukra Karolinka buvo jam giltiniop patikusi, kad vos nevedė Verelės, antros dukterės Stasiulio, 
kad ketino vesti visų veresniąją Čiudžio dukterį Uršulę, kol galiausiai apsisprendė imti Domicelę, 
kurią “užvis pamėgau ir vest ryžaus". Žinoma, Juzė savo meilės nuotykiais nė nemano lygintis su 
europinio šelmių romano perėjūnais, tačiau įsitikinę, kad šelmis Juzė moka ne tik siūti, bet ir mylė- 
ti, ir mes jį pamilstame ne kaip didaktinį pavyzdį, o kaip gyvą žmogų. Apskritai Valančius ne kartą 
gyvai paliečia moters ir moterystės temą. Iš pradžių, dėl šventos teisybės, kartu su Valančiumi pa- 
tikslinkim pačią reikalo genezę: “Vakarop Adomas atsigulė ir užsnūdo, o viešpats, trakš išlaužęs 
jam vieną šonkaulį, sutvėrė iš to moteriškę ir pavedė Adomui už moterį (“Apie sutvėrimą pasau- 
lio"). O štai kaip vyrams derėtų elgtis su moteriške jau žemėje: “Todėl, kiekvienas gaspadoriau, at- 
mink, jogei moteris yra tai kūnas tavo, nes Raštas Šv. Sako: “ir bus du kūnai viename". Yra arti- 
miausia prietelka: nepadaryk karčiomis dienų jos, ydas pakelk, nes ir tu nemažai jų turi,marydamas 
supykusią, užtylėk, būk anai ištikimas, skaityk ją už sau lygią ir nieko nepradėk dirbti, su ja pirma 
nepašnekėjęs". Atrodo, prie šių rekomendacijų nelabai prikibtų ir aršiausios feministės, na o vyriš- 
kajai padermei belieka tyliai muštis į krūtinę ir kartoti - mea culpa... 

M. Valančiaus pamokos 


Valančius kūrė klasicizmo dekadanso (pseudoklasicizmo) ir šviečiamojo amžiaus idėjų sandū- 
. roje. Vakarų Europoje didaktinės prozos epocha baigėsi su aštuonioliktuoju amžiumi, o Lietuvoje 
XIX-tojo amžiaus antrojoje pusėje ilgą laiką didaktinė apysaka ir apsakymas buvo populiariausi ir 
kone vieninteliai prozos žanrai. Valančius nebūtų šviečiamojo amžiaus didaktas, jeigu nemokėtų 
tėviškai pabarti, o, esant reikalui — ir bausti. Aprašydamas, kaip šv. Benediktas nuplakė vieną vie- 
nuolį, nepaslenkantį melstis, Valančius nedelsdamas priduria — “taip tai rykštė jauniems praverti“. 
Pusantro šimtmečio - tiek, kiek pas mus vėlavo Apšvietos amžius — anksčiau už Valančių gyvenęs 
D. Defoe, anglų šviečiamosios epochos atstovas, jau buvo į pasaulį paleidęs savo žinomą posakį — 
spare the rodand spoil the child (apytikris vertimas: rykštės vaikui pagailėsi —- bėdą veikiai apturėsi). 
Tačiau prieš kaltindami Valančių (ir Defoe) nehumaniškumu, paklausykime, ar neverta kai ką at- 
pratinti nuo pagundų beržine košele, idant vėliau skųstis nehumaniškai perpildytais kalėjimais? Ar 
mūsų kriminalinės kronikos nesišaukia Valančiaus perspėjimų iš tos pačios testamentinės gromatos: 
“Dar prie jūsų, avelės, daug yra paleistuvysčių /.../ Mūsų gadynėje įviso: antpultys, rabavojimai ir 
užmušimai, pagaliau, tarp katalikų. Nenoriu tokių nė savo vaikis vadinti: neverti yra to meilaus var- 
do. Ne tokį mokslą jums palikau. Argi nežinot, jogei kožnas, išplėšiąs ar pavagiąs svetimą naudą, tol 
negali būti išganytas, kol nesugrąžins, ką išplėšė ar pavogė". Šiandienos nebaudžiamumas (ar jo at- 
maina - parodomasis, apsidraudėliškas baudžiamumas) badyte bado akis: niekšas, aferistas, kuriam 
turėtų žemė degti po kojomis, lupa nuo tavęs devynius kailius ir įžūliai kikena. Ir tu tada kiek pa- 
vėluotai, bet labai skaidriai suvoki: nelupai - ir štai, pats esi lupamas. 

Valančius nebūtų realistas, jeigu nebūtų matęs mūsų patriarchalinio sodžiaus atsiliko, tačiau 
sykiu ryžtingai ieškojęs tamsos įveikimo galimybių. Iškalbingas šiuo požiūriu pirmasis “Guvaus 
Vencės" sakinys: “Yra sakoma: išmintingesnis miesto veršelis kaip sodos vaikelis, tačiau atsiranda 
kartais ir sodose mažiukai su apvalia galva, kaip tai pamatysim“. Kaip tikram pažangiam gaspado- 
riui Valančiui užkliūna, kad žemaičiai “aria žemę su žambiais, mažais, negerais, naujų, visoj Euro- 
poj įvestų, nepriima", jis ragina šiaulyčius (Šiauliečius, Šiaulių krašto gyventojus — M. Š.) “padirbti 
kožnai sodai gražias, su langais pirtis, ir eiti į tas bent nedėlioj kartą". Šiandienos klausimėliai — ar 
ūkininkas jau aria, pjauna ir parduoda javą kaip Europoj? Kur lietuvis šiandien gali gražiai su ber- 
žine vanta išsiperti? V. Kavolis Valančiaus epochą sieja su “judraus žmogaus atsiradimu - Palangos 
Juzės tipo savarankiškai, veiklūs ir smalsūs žmonės judino kaimo vaizduotę, skatino pasižvalgyti už 
sodžiaus tvoros ir imtis ekonominės iniciatyvos. Ir vėlgi - kaip norėtųsi, kad nūdienos “naujieji jud- 
rieji" būtų valančiškai patikimi ir padorūs!“ Sugrįžę prie politikos, Juzę galėtume palyginti su kitu 
siuvėju, švedu Augustu Palmu, pirmuoju socialdemokratų, agitatoriumi (partija įkurta 1889 m.), 
nors Valančius, suprantama, mūsų už tokius palyginimus negirtų. A. Palmas irgi keliavo po kraštą, 
tik ragino statyti ne pirtis, o agitavo kurti laikraščius, burti į kuopeles ir sukilti prieš engėjus. Įdomu, 
kad pats Valančius siuvėjo amatui suteikia dievišką kilmę. Pasigailėjęs išvarytų iš rojų ir sušalusių 
Adomo su Ieva, “susimilęs Viešpats davė aniedviem kailinėlius, Taip viešpats paliko pirmuoju 
kriaučium pasaulyje. (“Apie sutvėrimą pasaulio"). 

Valančiaus švietėjiškus nuopelnus galime lyginti sa N. Karamzino reikšme rusų kultūrai, o jo 
literatūrinį indėlį - su V. Karadžičiaus vaidmeniu serbų literatūrai. (Karadžičius, rašęs ne bažnytine 
slavų, o liaudiška serbų kalba, laikomas serbų grožinės prozos stiliaus kūrėju). Galinga Valančiaus 
tradicija, išauginusi mūsų realizmo klasikus, maitinusi K. Binkį ir V. Mačernį, M. Katiliškį, 
A. Vaičiulaitį ir Pulgį Andriušį, tebemaitinantį K. Sają ir M Martinaitį, išlieka patraukli ir gyvybin- 
ga. Priminsiu, jog apie Valančių išeivijoje parašytas Jurgio Gliaudos romanas “Ganytojas ir vilkai" 
(1886) - “Geriausias biografinis išeivių romanas ir vienas stipresniųjų išeivijos istorinių romanų ap- 
skritai (G. Viliūnas). Simboliška, kad Klaipėdos universiteto studentas, besižavintis Valančiaus as- 
meniu ir jo nepakartojamu žodžiu, savo rašinį apie prozos klasiką pradeda tokiu epigrafu: “tankiai 
Su sermėga apsivilkusi vaikščioja tikra poezija". 

Vienoje paskaitoje aptardamas tautos charakterį profesorius V. Kavolis pastebėjo, kad lietu- 
vių tauta neturinti nugarkaulio, o tik kiautą. Vargu ar XIX a. Lietuvoje buvo kitas žmogus, tiek pa- 
sitarnavęs tautos išsilukštenimui iš kiauto ir tiek sutvirtinęs jos nugarkaulį, kaip žemaičių didysis, 
vyskupas Motiejus Valančius. Šiandien mes tūnome savo susmulkėjusio buvimo kriauklėse, jaus- 
dami kaip maudžia amžiaus pabaigos ligų iškraipytą stuburą. Tačiau, kaip mokė Valančius, visa, kas 

yra ant svieto, persimaino ir persikitavoja. Ką, gyvendami šiame permainingame pasaulyje, galime 
nuveikti, kad naujasis tūkstantmetis užgimtų blaivus, sveikas ir išmintingas? Dar kartą atsiverskime 
testamentą to, kuris ir numiręs norėjo būti mums naudingas. 

M. Valančiaus “Žemaičių vyskupystei" — 150 metų 


“ŽEMAIČIŲ VYSKUPYSTĖS* KUNIGAI 


Mons. hab. dr. Petras Puzaras 


Įvadas 


Vyskupas Motiejus Valančius (Volončevskis) 1847 m. parašė istorinį veikalą “ŽEMAIJTIU 
WISKUPISTE, apraszita nu apskielbima Žemaitiusi krikszezioniszka tikiejima, lig musu gadines, 
taj ira: nu 1413 lig 1841 metų“ (Motiejus Walonczewskis, 1848, p. 1). Autorius knygos prakalboje 
primena, kad rašęs remdamasis literatūra ir archyviniais dokumentais: “Parkratiau daug kningu, 
paržleberiojau nemaž jau supliejusiu ir sukąndiejusiu laksztu, pakolei sugambiau dajktus to kningo 
patalpintus" (Motiejus Walonczewskis, 1848, p. V - VI). 

Pirmasis šio veikalo leidimas išėjo 1500 egzempliorių tiražu ( plg. Motiejus Valančius, 1972, 
p. 7). Be to 1897 m. JAV, Senandohe (Shenandoah) pasirodė antrasis leidimas, kurį spaudai paruo- 
šė ir nesėkmingai tekstą perredagavo V. Matulaitis (plg. Motiejus Valančius, 1972, p. 7 - 8). Tre- 
čioji laida išvydo šviesą 1972 m. Šio leidinio įvade V. Merkys rašo “Šis trečiasis, “Žemaičių vysku- 
pystės" leidimas padės plačiau panaudoti svarbų, bet seniai bibliografine retenybe tapusį veikalą 
istorijos, ateizmo ir religijos istorijos mokslo, mokslo populiarizacijos reikalams" (Motiejus Valan- 
čius, 1972, p. 20). . 

Nesuprantama kaip galima panaudoti ateizmo mokslui istorinį veikalą, parašytą kunigo, o vė- 
liau vyskupo Motiejaus Valančiaus, visą savo gyvenimą, gabumus bei sveikatą paaukojusio R. Kata- 
likų Bažnyčiai? 

Be to būtina atkreipti dėmesį, jog redakcinė komisija, perredaguodama veikalo originalią ra- 
šybą į mūsų laikų raštą, padarė grubią bei nedovanotiną klaidą, originalo žodį “Dievas" rašydamas 
mažąja raide “dievas". Mat lietuvių kalboje žodžiai “Dievas" ir “dievas" turi skirtingas prasmes 
(plg. Dabartinės kalbos lietuvių žodynas, 1993, p. 121). 

Straipsnyje bus rašoma tik apie Žemaičių vyskupijos ano meto diecezijos kunigus, t.y. apie 
tuos, kurie nepriklauso kuriai nors vienuolijai. Be to, neminėsime vienuolynų. 

Kunigo pareiga yra rūpintis savo ir jam pavestųjų dvasiniu bei religiniu gyvenimu. Tai pasto- 
racinės veiklos sritis, kuriai priklauso Dievo žodžio skelbimas, liturginis gyvenimas, sakramentų 
administravimas, krikščioniško gyvenimo formavimas ir karitatinė veikla (plg. F. Blachnicki, 1970, 
p. 30 - 31. 38). Vykdydamas pastoracinės veiklos pareigas, kunigas susiduria su pragyvenimo pro- 
blema. Be to, pastoracine veikla reikalauja atitinkamos materialinės bazės. Todėl pažvelgsime į ano 
meto kunigų pastoracinę veiklą ir jų materialinio gyvenimo problemas. 

Autorius veikale aprašo Bažnyčios gyvenimą nuo žemaičių krikšto 1413 m., t. y. nuo pat pir- 
mųjų Bažnyčios formavimosi Žemaičių krašte dienų. Bažnyčia negali formuotis be dvasininkų apaš- 
talavimo darbo. Todėl teks apžvelgti ir kunigų ruošimo problemą. 


Žemaičių vyskupijos teritorija 1417 - 1841 m. 


R. Katalikų bažnyčios nariai nuo pirmųjų krikščionybės amžių gyvena atskirose bažnytinėse 
bendruomenėse, kurioms vadovauja vyskupai ir kunigai (plg. Apd. 14 23). Šiandieną šios bendruo- 
menės vadinamos parapijomis, kurių tam tikras skaičius sudaro vyskupiją, vadovaujamą vyskupo. 

1413 m. prasidėjus žemaičių krikštui, Vytauto Didžiojo pastangomis 1417 m. spalio 24 d. buvo 
įkurta Medininkų arba Žemaičių vyskupija su centru Varniuose (plg. Kan. A. Alekna, 1929, p. 132). 

Apie Žemaičių vyskupijos teritoriją kun. M. Valančius rašo: “Vyskupystės Medininkų, įstaty- 
tos per Konstancos kunigų susirinkimą (synod Konstancyenski), Martyną V, popiežių ir didi Lietu- 
vos kunigaikštį Vytautą, nuog pat jos pradžios lig septyniolikto amžiaus siena buvo: nuo šiaurės — 
Kuršas, nuo pietų - lenkų karalystė, nuo vakarų — upė Nevėžis. Paskutinioji ta siena skyrė Žemaičių 
vyskupystę nuo vyskupystės Vilniaus“ (Motiejus Valančius, 1972, p. 25 — 26). 


25 


Petras Puzaras 


Padaugėjus parapijų, vyskupas Markelis Giedraitis (1576 —- 1609) pirmą kartą Žemaičių vys- 
kupijos istorijoje vyskupiją suskirstė į tris dekanatus: Virbalio arba Užnemunės, Viduklės ir Luokės. 
Kiekvienam dekanatui paskyrė atitinkamas parapijas ir kunigus dekanus, kurių pareiga yra vado- 
vauti dekanatui pagal vyskupo nurodymus (plg. Motiejus Valančius, 1972, p. 97). Tenka priminti, 
kad Šiaurinės Užnemunės dalis - Virbalio arba Užnemunės dekanatas, 1798 m. Prūsijos valdžiai 
įsteigus Vigrių vyskupiją, pateko jos teritorijon ir jurisdikcijon (plg. A. Šapoka, 1936, p. 449). 

Vysk. Stanislovas Kiška (1619 — 1626) įkūrė ketvirtąjį - Kražių dekanatą (plg. Motiejus Va- 
lančius, 1972, p. 125), o vysk. Jurgis Tiškevičius (1633 — 1649) Žemaičių vyskupiją padalijo į šešis 
dekanatus: Krakių, Rietavo, Joniškio, Skuodo, Šeduvos ir Virbalio arba Užnemunio (plg. Motiejus 
Valančius, 1972, p. 125). 

Vysk. Motiejus Valančius rašo, kad vysk. Antanas Tiškevičius 1752 m. “padalijo vyskupystę į 
dešimt džekonysčių, kaipo tai: Varnių, Alsėdžių, Šidlavos, Rietavo, Joniškio, Šeduvos, Krakių, Ve- 
liuonos ir Viekšnių“ (Motiejus Valančius, 1972, p. 160). Matome, kad autorius išvardijo devynis de- 
kanatus. Aišku, čia nepaminėtas dešimtas Virbalio, arba Užnemunės, dekanatas. 

1830 m. Žemaičių vyskupijoje buvo šie 11 dekanatų: Batakių, Joniškio, Krakių, Alsėdžių, Rie- 
tavo, Šeduvos, Šiluvos, Viekšnių, Veliuonos ir Varnių (plg. Directorium horarum canonicarum et 
Missarum, 1830, p. 11). 

Maldos namai — bažnyčia yra neatskiriama pastoracinės veiklos dalis. Bažnyčia yra parapijos 
centras: čia renkasi parapijiečiai į šv. Mišias, čia teikiami sakramentai, čia skelbiamas Dievo žodis. 
Todėl, prasidėjus žemaičių krikštui ir įkūrus Žemaičių vyskupiją, Lietuvos kunigaikštis Vytautas 
Didysis 1417 - 1421 m. pastatydino ir apdovanojo žemėmis Varnių katedrą ir 8 parapines bažnyčias: 
Viduklės, Luokės, Kaltinėnų, Kelmės, Raseinių, Ariogalos, Kražių ir Veliuonos ( plg. A. Šapoka, 
1936, p. 137). 

Augant katalikų skaičiui Žemaičių vyskupijoje palaipsniui daugėjo ir maldos namų. Vysk. 
Motiejus Valančius pateikia tokias statistines žinias apie parapinių ir filijų (dukterinių) bažnyčių 
skaičių nuo XV — ojo amžiaus: 

“Penkioliktame amžiuj parakvijos 

Bažny ka In as i ai S a as 18 duktė 1 

Pirmoj pusėj šešiolikto amžiaus «<... 47 duktė 5 


Bet antroj pusėj vos keletas bažnyčių beliko. 


Septynioliktame amžiuj vėl buvo parak. baž........ 83 duktė 16 

AsbuoniobiktamMo G ias a 99 duktė 89 

Deviamioli KEAMIĖ siais A poniai i Ia 102 duktė 91* (Motiejus Valančius, 1972, p. 
197). 

Autorius dar papildo šias žinias: “Nemaž dar didžiūnų rūmuose turi savo koplyčias, pas kurias 
kunigai ne visuomet gyvena“ (Motiejus Valančius, 1972p. 197). 

Vadinasi, XIX a. pirmoje pusėje Žemaičių vyskupijoje buvo 193bažnyčios. 

Žemaičių vyskupijai priklausė dabartinės Telšių (be buvusios Klaipėdos prelatūros) ir Šiaulių 
vyskupijos bei 26 Kauno arkivyskupijos ir Panevėžio vyskupijos bažnyčios. Šiandieną buvusios Že- 
maičių vyskupijos teritorijoje yra 237 bažnyčios. (plg. Katalikų kalendorius žinynas 1998, p. 170). 

Turėdami tiek bažnyčių Žemaičių vyskupijos parapijų bei filialų kunigai galėjo tinkamai apaš- 
talauti: laikyti pamaldas, tinkamose patalpose administruoti bei teikti sakramentus. 


Kunigų ruošimas ir jų pastoracinės veiklos bruožai 1417 - 1841 m. 


1413 m. Žemaičius krikštijo ir juos mokė tikėjimo kitataučiai katalikai kunigai, nemokantys 
lietuviškai kalbėti (plg. A. Šapoka, 1936, p. 136). Kunigai lenkai, nemokėdami vietinės kalbos, mokė 
žmones tikėjimo tiesų per vertėjus. Iškilo vietinės kilmės kunigų problema. Netrukus vyskupai ga- 
besnius jaunuolius mokė ir maitino savo namuose, o dalį perdavė jų mokyti ir maitinti turtinges- 
niems klebonams jų lėšomis. Pramokus teologijos ir kitų dalykų jaunuolius įšventino į kunigus. Taip 
atsirado pirmieji kunigai žemaičiai.Vysk. Motiejus Valančius nušviečia tolimesnį tokį būsimųjų ku- 

nigų mokymą: “Ilgainiui vyskupams įkyrėjo kartu valdymierais vyskupystės ir mokytojais būti, kle- 
bonai taipogi pradėjo raukytis, jog turi penėti ir mokyti jaunikaičius be jokio užmokesčio, todėl vys- 
kupas Motiejus II metuose 1469 įsteigė Varniuose mokslyničėlę, kurioje patalpino jaunikaičius, ke- 
tančius kunigais būti, 0 jų mokytoju Palais kana kokį kunigą Mykolą“ (Motiejus Valančius, 19772, 
p. 232). Kiek metų Varniuose gyvavo ši “mokslyničėlė", autorius nenurodo. 

Tridento Visuotinis Susirinkimas (1545 — 1563) įsakė vyskupams, kad savo parapijose steigtų 
kunigų seminarijas (plg. Motiejus Valančius, 1972, p. 237). 

Vyskupas Jurgis Petkevičius prieš mirtį (mirė 1574 m.), kaip liudija autorius, “išsimanė duoti 
pradžią seminarijai, kurioj jaunuomenė į kunigus stodama, bent biškelį pramoktų" (Motiejus Va- 
lančius, 1972, p. 88). Sergąs vyskupas užrašė nemažą pinigų sumą kunigų seminarijai steigti (plg. 
Motiejus Valančius, 1972, p. 88). 

Vysk. Merkelis Giedraitis (1576 - 1609) Alsėdžiuose mokė katalikų jaunuolius. Apie tai auto- 
rius taip mini: “pats steigė jiems maistnastį ir apdarą, o pamokęs šventė į kunigus" (Motiejus Va- 
lančius, 1972, p. 90). Be to, Vysk. Motiejaus Valančiaus teigimu, “pradėjo apsčiai vaikelių leisti į 
Vilnių ir sulaukė gan mokytų kunigų. Negano to: pargobinęs į Varnius du jezavitu, mokėjo anied- 
viem algą ir sakė, kad, susirinkusiu vaikelius, mokytų ir gudintų kunigais būti (Motiejus Valančius, 
19872, p. 239). Tai buvo mažosios Varnių seminarijos pradžia. Bet išvykus vienam mokytojų, 1614 
m. ši seminarija nustojo veikti. Be to, vysk. Merkelis Giedraitis iš Vilniaus vyskupo Valerijono Pro- 
tasevičiaus gavo keletą lietuviškai kalbančių kunigų (plg. Motiejus Valančius, 1972, p. 90). 

Vyskupo Merkelio Giedraičio įpėdinis vysk. Mikalojus Pacas (1610 - 1619) Kražių jėzuitams 
davė pakankamai turtų, kad jie Varniuose pastatytų kunigų seminariją ir ten mokytų jaunimą, no- 
rintį būti kunigais. Tokiu būdu vyskupas norėjo įgyvendinti Tridento Visuotinio Susirinkimo nuta- 
rimą apie Kunigų seminarijų steigimą vyskupijose. Deja, Kražių jėzuitai, paėmę iš vyskupo turtus, 
prieš vyskupo valią ne Varniuose, bet vysk. Motiejaus Valančiaus žodžiais tariant, “pastatydino 
Kražiuose medžio namelius, kuriuos praminė seminarija ir pradėjo keletą jaunuolių mokyti teolo- 
gijos“ (Motiejus Valančius, 1972, p. 239). Todėl ano meto vyskupai norėjo iš Kražių seminariją per- 
kelti į Varnius. Vysk. A. Karpis 1739 m. dovanojo būsimai Varnių kunigų seminarijai pinigų 6000 
timpų, o jo įpėdinis vysk. Antanas Tiškevičius pastatė medinius kunigų seminarijos namus Varniuo- 
se ir iš Kražių perkėlė keletą klierikų (plg. Motiejus Valančius, 1972, p. 2 (1 - 242). Nuo to laiko 
Kunigų seminarija įsikūrė Varniuose. Vysk. Lapacinskis 1771 m. Varniuose pastatė ir mūrinius se- 
minarijos rūmus (plg. Motiejus Valančius, 1972, p. 243). Vadinasi, prisireikė beveik 200 metų, kol 
pagaliau pagal Tridento Visuotinio Susirinkimo nutarimą, pradėjo Varniuose nuolat veikti Žemai- 
čių vyskupijos kunigų seminarija. 

Yra pagrindo manyti, kad pašaukimų į kunigus nestokojo. Vysk. M. Valančius apie 19 - ojo 
amžiaus pirmos pusės Varnių kunigų seminariją rašė: “Seminarijoj nugis yra apie 60 klierikų, kiek- 
vienas mokos trejus metus; tretiesiems baigiantis arba pradžioj ketvirtųjų metų išsišvenčia į kuni- 
gus" (Motiejus Valančius, 1972, p. 243). 

Iki 1832 m. Kunigų seminarijos vadovybė netrukdoma civilinės valdžios laisvai savo nuožiūra 
priiminėdavo į seminariją, anot autoriaus, “promokytus jaunikaičius, neklausdami, ar yra mužikai- 
tis, ar bajoraitis" (Motiejus Valančius, 1972, p. 244). Deja, nuo 1837 m. Rusijos caro valdžia pradėjo 
varžyti naujų seminaristų priėmimą. Šį faktą autorius taip nušviečia: “Metuose 1837 vyresnybė cic- 
sorystės teleido stoti į kunigus patiems vos bajoraičiams su žinia dar Vilniaus generolo gubernato- 
riaus. O gan neseniai daleido būti kunigais ir mužikaičiams, bet taip pat neprieštaraujant jų ponams 
it gubernatoriui" (Motiejus Valančius, 1972, p. 244). Iš to, kas pasakyta, galima spręsti, kad nuo 
1832 m. dvarininkai ir gubernatorius kontroliavo busimųjų klierikų valstiečių sąrašus, o nuo 1837 m. 
valstiečių vaikams uždraudė stoti į Kunigų seminariją. Šį valdžios draudimą valstiečių vaikai apeida- 
vo bajorindami arba pakeisdami savo pavardes, ir taip, tarsi bajorų vaikai, įstodavo į Kunigų semi- 
nariją (plg. Petras Puzaras, 1992, p. 12). 

Kaip paminėta „Varnių Kunigų seminarijoje mokslas truko trejus metus. 1830 m. buvo dėsto- 
mos šios disciplinos: Šv. Raštas, rubrikos, Bažnyčios teisė, Bažnyčios istorija, lotynų kalba, liturgika, 
moralinė teologija, dogminė teologija, iškalba, graikų kalba ir rusų kalba. Šias dvylika disciplinų 

dėstė keturi profesoriai, kurių vienas buvo seminarijos rektorius (plg. Dirctorium horarum canoni- 
carum et missarum 1830, p. 11). 

Palaipsniui seminarijoje buvo sukomplektuota klierikų studijoms būtina biblioteka, apie kurią 
vysk. Motiejus Valančius rašė: “Seminarijos knyginyčioj yra apie 5000 knygų“ (Motiejus Valančius, 
1972, p. 244). 

Mūsų akimis žvelgiant į ano meto Varnių Kunigų seminarijoje studijas, tenka pripažinti, kad 
jas baigusių kunigų išsilavinimas buvo menkas. Mat šiandieną į pirmąjį Kunigų seminarijos kursą 
priimami jaunuoliai baigę 12 - kos klasių vidurinę mokyklą, o į Varnių Kunigų seminarijos pirmąjį 
kursą priimdavo, anot vysk. Motiejaus Valančiaus, “pramokytus jaunikaičius" (Motiejus Valančius, 
1972, p. 244). Deja, autorius nemini, kiek klasių būdavo baigę tie“pramokyti jaunikaičiai". Be to, 
šiandieną kunigų seminarijoje studijos trunka šešerius mokslo metus, o Varnių Kunigų seminarijoje 
klierikai mokydavosi tik trejus. 
kunigų išsilavinimo jų pastoraciniam darbui pakako. Bet ano meto vyskupijos Žiniojai buvo tos 
nuomonės, kad jų kunigams reikia daugiau teologinių žinių. Todėl vyskupas Antanas Tiškevičius 
1741 m. Varniuose suorganizavo visiems kunigams privalomus trijų mėnesių pasitobulinimo kursus 
(plg. Motiejus Valančius, 1972, p. 159). 

Vysk. Lapacinskis 1765 m. įsakė visiems kunigams Varniuose išlaikyti atitinkamus egzaminus. 
Neišlaikę egzaminų privalėjo likti Varniuose, kol išmoks ir gaus teigiamą pažymį. (plg. Motiejus 
Valančius, 1972, p. 168). 

Taip pat vysk. Steponas Giedraitis apie 1778 m. nurodė kunigams vienkartinius egzaminus 
Varniuose (plg. Motiejus Valančius, 1972, p. 174). 

Vysk. M. Valančius nenurodo, kokia buvo minėtų kursų bei egzaminų programa, kas kursus 
pravesdavo ir kas kunigus egzaminavo. Vienas yra aišku, kad vyskupams rūpėjo jų kunigų intelektu- 
alinis išsilavinimas ir ganytojai konkrečiai to siekė. 

Naujoje Žemaičių vyskupijoje nuo 1417 m. R. Katalikų tikėjimą pradėjo skelbti šeši lenkų 
tautybės kunigai (plg. Motiejus Valančius, 1972, p. 55). Vėliai, kaip matėme, atsirado pašaukimų iš 
žemaičių jaunuolių. Šių pašaukimų į kunigus vis daugėjo. 1841 m. Žemaičių vyskupijoje gyveno ir 
apaštalavo 418 kunigų (plg. Motiejus Valančius, 1972, p. 197. 201 — 224). 

Šiandiena, 1998 m. toje pačioje teritorijoje, t.y. Telšių ir Šiaulių vyskupijose, bei dalyje Kauno 
arkivyskupijos ir Panevėžio vyskupijos parapijose gyvenai ir dirba 211 kunigų (kartu su laikinai stu- 
dijuojančiais užsienyje). Tiesa, šiandieną geri keliai ir greitos susisiekimo priemonės palengvina ku- 
nigams aptarnauti dvi ar tris parapijas. Bet tai nenormali situacija pastoracijoje. Tikintiesiems žy- 
miai naudingiau, kai vietoje gyvenantis kunigas jais rūpinasi. Parapija be nuosavo klebono yra dva- 
siškai merdinti parapija, nes atvykstantis kunigas neturi sąlygų tiek rūpintis parapijiečiais, kiek vie- 
tos ganytojas. 

Atrodo, kad dar daug nutekės vandens, kol Lietuvos vyskupijose dvigubai padaugės kunigų, 
tai yra, kol pasieks 1841 metų pašaukimų lygį. 

Nuo pat pirmųjų krikščionybės gyvavimo dienų, Išganytojo Jėzaus kristaus įkurtos Bažnyčios 
veiklos tikslas bei uždaviniai visais laikais yra tie patys, būtent, vesti žmones išganymo keliu į galuti- 
nį - amžinąjį tikslą. Todėl Bažnyčia turi dieviškąją pasiuntinybe mokyti tautas tikėjimo tiesų, teikti 
sakramentus, formuoti krikščioniškąjį zyvenimą, organizuoti karitatinę veiklą, rūpintis ganomųjų — 
malonės gyvenimu (plg. Mt 28, 18 - 20. Mk 15 - 16). Bet minėti pastoraciniai uždaviniai įgyvendi- 
nami skirtingai pagal laiko ir vietos aplinkybes. Mums rūpi, kaip atrodė kunigų dvasinis veidas ir jų 
pastoracinės veiklos metodai Žemaičių vyskupijoje 1417-1841 m. 

Vysk. Motiejus Valančius, remdamasis archyviniais dokumentais, aprašo kunigų susirinkimus, 
kuriuos taip apibūdina: “Vyskupas sušaukia į vieną vietą kunigus visos vyskupystės ir kartu su jais 
sprendžia, kaip ką ir kuomet pridera daryti. To reikiant, apskelbia naujus įstatymus, kitaip perdalija 
parakvijas, žodžiu sakant, perkrato visus reikalingus dalykus. Tokius tai sušaukimus vadinam kuni- 
gų susirinkimais" (Motiejus Valančius, 1972, p. 324). 

Vysk. Vaclovas Viežbickis 1555 m. sušaukė Varniuose kunigų susirinkimą aptarti protestan- 
tizmo plūdimą iš Prūsijos į vyskupiją. Kadangi neliko šio susirinkimo dokumentų, autorius apgailes- 


28 


“Žemaičių vyskupystės" kunigai 


tauja, kad “nugis nežinom, kaip ketino prieštarauti atėjūnams ir kokia eile žadėjo nedaleisti, kad jų 
neteisingas mokslas plėstųsi vyskupystėj" (Motiejus Valančius, 1972, p. 324). 

Vysk. Jurgis Tiškevičius nuo 1636 m. iki 1647 m. sušaukė keturis kunigų susirinkimus, vysk. 
Petras Parcevskis sukvietė vieną susirinkimą 1651 m. liepos 9 - 11 d., o vysk. Antanas Tiškevičius — 
1752 m. birželio 3 d. 

Minėtų susirinkimų metu buvo paskelbti privalomi kunigams įstatymai, kurie atskleidžia ano 
meto gyvenimo ir veiklos problemas. 

Kunigo pareiga yra ne vien tik jam pavestuosius vesti išganymo keliu, bet rūpintis ir savo dva- 
siniu gyvenimu. Viena iš priemonių siekti dvasinio tobulumo yra atgailos arba susitaikymo sakra- 
mentas. Štai kodėl vienas įsakymų taip skamba: “kad kunigai eitų kas nedėlios dieną prie kunigo" 
(Motiejus Valančius, 1972, p. 328). Čia turima omenyje savaitinė kunigo išpažintis. 

i Įstatymai skiria reikiamą dėmesį kunigo pastoracinci veiklai. Pavyzdžiui, klebonai įpareigo- 
jami savo bažnyčiose įsteigti šv. Izidoriaus, artojų globėjo, draugiją, kad jos nariai “ne vien patys 
mokytųsi daiktų tikėjimo, bet ir kitus mokytų" (Motiejus Valančius, 1972, p. 325). 

Viena iš svarbiausių pastoracinės veiklos sričių yra pamokslai - Kritaus Evangelijos skelbimas 
ir aiškinimas. Susirinkimas atkreipė kunigų dėmesį į šią šventą pareigą ir nurodė: “Kad kunigai, ne- 
sugebantys gerų sakymų parašyti, per didžiąsias šventes sakytų pamokslus, imtus iš knygų, bažnyčiai 
šventai žinomų, o nedėliomis per kiaurą metą, taipogi seredomis ir pertnyčiomis advento su gavėnia 
kad išguldinėtų kožną dalyką tikėjimo, arba skelbtų taip vadinamą katekizmą. Kad , ketindami pa- 
mokslą sakyti, lig laiku jį išmoktų, nemokėdami, ką pakliuk niekuomet kozelnyčioį nebylotų, mela- 
gingų pasakų neprivedžiotų" (Motiejus Valančius, 1972, p. 325 - 326). 

Pamokslų ruošimui didelės reikšmės turi atitinkamos literatūros skaitymas. Vyskupas Jurgis 
Tiškevičius neapsiribojo vien raginimu, bet ėmėsi atitinkamų priemonių, kad jauni kunigai - vikarai 
skaitytų reikalingas knygas ir tokiu būdu kauptų reikalingas žinias. Todėl 1647 m. kunigų susirinki- 
me įsakė, “kad kamendoriai, metuose keturis sykius atvažiavę prie vyskupo arba opociolo, pasisaky- 
tų, kokias knygas perskaitė ir kiek teigė pamokslų" (Motiejus Valančius, 1972, p. 331). 

Vysk. Merkelis Giedraitis (1576 — 1609), matydamas žmones stabmeldžiais tapusius, važinėjo 
po miestelius ir kaimus, sakė pamokslus, mokė tikėjimo, krikštijo, klausė išpažinčių, teikė sutvirti- 
nimo sakramentą (plg. Motiejus Valančius, 1972, p. 90 — 91). Suprantama su vyskupu kaimuose 
apaštalavo ir jį lydintis kunigas. Mat tuo laiku dalis bažnyčių dėl reformacijos įsigalėjimo buvo už- 
darytos arba begriūvančios. Pajūrio krašto kaimuose, kur buvo daug stabmeldžių, vyskupo siųsti 
kunigai mokė katalikų tikėjimo, anot vysk. M. Valančiaus, “katrie prisuokė, arba privertė, artojus 
užgesyti ugnį, lig šiolei ant garbės dievų kūrimą, ir krikštytis į katalikų tikėjimą“ (Motiejus Valan- 
čius, 1972 p. 96). 

Vadinasi, ano laikmečio kunigams teko skelbti Evangeliją ir teikti sakramentus visu pirma 
kaimuose, o po to statyti bažnyčias ir prie jų gyventi. 

“Žemaičių vyskupystės" kunigai nebuvo nuošaly ir nuo liaudies vaikų švietimo. XVI a. Joniš- 
kyje ir Jurbarke vietos klebonai atidarė “moklinyčėles katalikų", kuriose ūkininkų vaikus mokė kle- 
bonų pasamdyti mokytojai (plg. Motiejus Valančius, 1972, p. 232 — 233). Vysk. Jurgis Tiškevičius 
(XVII a.) turtingiems klebonams įsakė savo lėšomis išlaikyti prie bažnyčių mokytojus, kurie mokytų 
parapijos vaikus. (plg. Motiejus Valančius, 1972, p. 235). 

Matome, kad ano meto turtingesnieji klebonai privalėjo savo ir parapijos lėšomis išlaikyti pa- 
rapijines mokyklėles ūkininkų vaikams mokyti, kas nebūdinga mūsų laikų klebonams. 

Parapijos ganytojui yra svarbu pažinti savo parapijiečius, jų gyvenimą, įsiklausyti į jų proble- 
mas. Todėl susirinkimas nustatė: “I. Kad klebonai metuose kartą lankytų savo parakvijoj gyvenan- 
čius ūkininkus ne dėl pelno, bet kad geriau juos pažintų ir įdėm žinotų, ką kurs moka ir kaip elgias" 
(plg. Motiejus Valančius, 1972, p. 328). 


TT 


jis yra atsakingas Dievui į it savo o vyskupui. Vėliau parapijų vis daugėjo. 1841 m. Žemaičių vyskupi- 
joje buvo 102 parapijos (plg. Motiejus Valančius, 1972, p. 197). 

Reikalavimas, kad klebonas lankytų savo parapijos šeimas, liko iki mūsų dienų. Šiandieną 
bažnytinės teisės kodeksas (CIC) nurodo vieną iš daugelio klebono pereigų lankyti parapijos šei- 
mas. (plg. Kan. 529, 1). 

Vysk. Antanas Tiškevičius 1752 m. kunigų susirinkime, anot autoriaus, “užbrėžė ribas tarp 
parakvijų ir uždraudė, kad niekas jų peržengti nedrįstų" (plg. Motiejus Valančius, 1972, p. 334). Ki- 
tais žodžiais tariant vyskupas įsakė klebonams darbuotis savo parapijų ribose ir rūpintis savo para- 
pijiečiais. 

Kilnus pašaukimas skelbti Dievo žodį ir rodyti kelią pas Dievą reikalauja iš dvasininko atitin- 
kamo etiketo kasdieniniame gyvenime. Natūralu, kad šia tema kunigų susirinkimuose buvo paskelb- 
tas ne vienas įsakymas. Buvo atkreiptas dėmesys į kunigo išorę ir jo elgesį, buvo pabrėžta, kad kuni- 
gas turėtų vengti viso to, kas galėtų pažeminti jo luomo orumą. Vysk. Motiejus Valančius šiuos 1636 
metų susirinkimo nurodymus labai vaizdingai formuluoja, būtent: “Kad kunigai ilgas barzdas nežel- 
dintų ir uostus tankiai kirptų".... “Kad kunigai kortomis nemuštų, nemedžiotų ir medžioklės šunų 
nelaikytų" (plg. Motiejus Valančius, 1972, p. 326). 1643 m. Alsėdžiuose vykęs susirinkimas 
“kunigams uždraudė ilgus plaukus želdinti it miltais sūdyti" (plg. Motiejus Valančius, 1972,p.330). 
O 1647 m. kunigai buvo įspėti, “kad retai tebuvotų puotose, arba banketuose, o būdami maž tegertų 
šnabaro“ (plg. Motiejus Valančius, 1972, p. 331). 


Kunigų ekonominio gyvenimo problemos 


Žmogaus profesinės pareigos yra kartu jo pragyvenimo šaltinis. Vadinasi, ir dvasininkas turi 
teisę į pragyvenimą. Išganytojas Jėzus Kristus savo mokiniams yra pasakęs: “darbininkas yra vertas 
savo užmokesčio" (Lk 10, 7). O šv. Paulius apaštalas šį Kristaus dėsnį taip autoritetingai aiškina: 
“Argi nežinote, kad tie, kurie atlieka šventą tarnystę, valgo iš šventyklos pajamų, kad altoriaus tar- 
nai gauna dalį atnašų? Taip ir Viešpats yra pasakęs, kad Evangelijos skelbėjai gyventų iš Evangeli- 
jos" (1Kor 9, 13 - 14). 

Atvykus į Žemaitiją kunigams misionieriams, pradėjus statyti bažnyčias ir kurti parapijas, 
mokyti jaunuolius ir juos ruošti kunigystei, iškilo ekonominė problema. Juk tam reikėjo materiali- 
nės bazės. Kilo klausimas iš kokių lėšų statyti ir išlaikyti bažnyčias, bei bažnytinius pastatus, kaip 
sukurti pragyvenimo sąlygas vyskupui, kapitulai ir pastoracijoje dirbantiems kunigams. Vysk. Mo- 
tiejus Valančius primena, kad vysk. Motiejus ir į Žemaitiją atvykę kunigai “per trejus pirmuosius 
metus mito iš iždo arba skarbo, didžiojo kunigaikščio Vytauto“ (Motiejus Valančius, 1972, p. 58). 

Nuo 1417 m. per ketverius metus jie gaudavo algą pinigais ir maisto produktais (plg. Motiejus 
Valančius, 1972, p. 59). 1421 m. kunigaikštis Vytautas Didysis vyskupui ir kapitulai užrašė atitinka- 
mus “pavietus, turtus, gyventojus (homines) ir sodas“ (Motiejus Valančius, 1972,p. 60). Be to, anot 
autoriaus, “kunigaikštis Vytautas turėjo užrašyti turtus ir bažnyčioms metuose 1416 jam liepiant 
išstatytoms" (Motiejus Valančius, 1972, p. 1). 

Vėliau, daugelis naujų parapijų ir filijų gavo iš dvarininkų žemes. Kaip atrodė parapijų klebo- 
nų ir filijalistų ekonominė būklė 1841 m., vysk. Motiejus Valančius parodo jo sudarytoje lentelėje, 
vadinamoje “toblyčios, rodančios kokiame padėjime buvo katalikų bažnyčios Žemaičių vyskupystės 
1841 metuose? (Motiejus Valančius, 1972, p. 201 — 224). Šioje lentelėje yra grafos apie turima aiski- 
rų parapijų bei filijų žemės plotą. Yra labai įdomios paties autoriaus pastabos apie parapijų bei filijų 
klebonų materialinę būklę lentelės grafoje “Numanytini dalykai". 

Iš šios lentelės sužinime, kad Žemaičių vyskupijoje 1841 m. buvo 105 parapijos ir 68 filijos. 
Filija - lot. duktė — maža bažnyčia, kai kuriais atžvilgiais priklausanti nuo parapijos (plg. Tarptauti- 
nių žodžių žodynas, 1935, p. 298). Filija galėjo turėti savo žemės sklypą. 

Reikia pastebėti, kad penkias parapijas valdė vienuoliai, apie kuriuos straipsnyje nekalbame. 
Vadinasi, vyskupija turėjo 178 bažnyčias (plg. Motiejus Valančius, 1972, p. 224). Pagal ankščiau mi- 
nėta statistiką, XIX a. pirmoje pusėje žemaičių vyskupijoje buvo 193 bažnyčios (žiūr. p. 2). Atrodo, 
kad autorius bus netiksliai surinkęs žinias apie bažnyčių skaičių vyskupijoje. 

Iš 173 parapijų bei filijų, žemę turėjo 137, t. y. 79Y0. Parapijų bei filijų žemės sklypai buvo la- 
bai nevienodo dydžio, nuo 0,25 margo iki 161 valako. 1 margas - nuo 0,25 iki 0,71 ha., o 1 valakas — 
apie 20 ha. (plg. Dabartinės lietuvių kalbos žodynas, 1993, p. 382.906). 

38 parapijos bei filijos, t. y. 2196 žemės neturėjo. 14 šių parapijų klebonų bei filijalistų maitino 
dvarai, o likusieji 24 privalėjo gyventi iš parapijiečių aukų. 

Čia reikia priminti, 5 1651 m. vysk. Petro Parčevskio vadovaujamas kunigų susirinkimas 
įsakė, “kad kunigai žmonėms"... “sukantiems dešimtinę"... “neduotų išrišimo be daleidimo vysku- 
po" (Motiejus Valančius, 1972, i 332). Dešimtinė, — tai bažnyčiai atiduota dešimtoji pajamų dalis 
(plg. Dabartinės lietuvių kalbos žodynas, 1993, p. 117). 

Iš to yra aišku, kad parapijiečiai privalo kasmet savo parapijos bažnyčiai sąžiningai atiduoti 
dešimtinę. Tik neaišku, ar ji buvo skiriama bažnyčios ir jos pastatų bei tarnų išlaikymui, ar ir para- 
pijos kunigai gaudavo kokią nors dešimtinės dalį. Taip pat autorius neaiškina, kaip dešimtinė buvo 
apskaičiuoj ama. Matyt anuo laiku buvo savaime suprantamas dalykas. 

Be žemės sklypo, Kaltinėnų, Baisiogalos ir Čekiškės klebonai turėjo malūnus ir karčiamas, iš 
to papildomai gaudavo pajamų. 

Būdinga yra tai, kad kai kurių parapijų beneficijos priklausė ne vietos klebonams, bet vyskupo 
nurodytiems asmenims. Tokiu būdu Betygalos parapijos “turtas pridera pralotui džekonui" 
(Motiejus Valančius, 1972, p. 202). Apie Laižuvos parapiją vysk. Motiejus Valančius pastebi: 
“Klebonija ta skaitos tarp geriausių, todėl visuomet pralotai ją valo" (Moirjus Valančius, 1972, p. 
211). Tauragės parapija turėjo tik 22 magrus žemės, bet jos “menka klebonija pridera vyskupystės 
kancleriui" (Motiejus Valančius, 1972, p. 220). Minėtų parapijų klebonai turtą administravo ir tik 
atitinkamą dalį pelno sau pasilikdavo. 

Neturinčių žemės klebonų bei filijalistų, kurių dvaras nemaitina, materialinę situaciją, vysk. 
M. Valančius vaizdingai charakterizuoja aukščiau minėtos “Toblyčios" grafoje “Numanytini daly- 
kai". Apie Balsių filojalistą pastebi, “kad ne mielaširdystė žmonių, kunigas neturėtų nė duonos šra- 
to". Apie Didkiemio filiją rašo: “Kunigas visados plikas“. Pievenų filijos “geradėjai peni kunigą". 
Šakynos parapijos “klebonija pusplikė". Vadžgirio filijos “kunigą žmonės išmaitina". O apie savo 
tėviškės Kalnalio filiją autorius pastebi: “kunigas vos turi kuo misti". 

Be klebonų bei filijalistų, didesnėse parapijose gyveno ir pastoracijoje dirbo kunigai vikarai — 
klebonų pagelbininkai bei kunigai altaristai - pensininkai. Koks gi jų buvo pragyvenimo šaltinis? 

Jau minėtuose kunigų susirinkimuose buvo nustatyti kunigų vikarų, anuo metu kamendoriais 
vadinamų, pajamų šaltiniai. 1636 metų susirinkimas nustatė, “kad klebonai samdytų kamendorius 
ant trejų metų, 0 pradžioje pirmųjų susilygtų algą" (Motiejus Valančius, 1972, p. 326). 1732 m. kle- 
bonams vyskupo buvo įsakyta “3. Kad klebonas kožnam savo kamendoriui už padėjimą ir laikymą 
nedėlios dienomis sumos už parakvijonis mokėtų kas metą 10 timpų (18 r. s.) taipogi atiduotų ka- 
mendoriams visą pelną, gaunamą už krikštus ir įvedimus motriškųjų (proventus stolae minoris). 4. 
Kad klebonai tuos pinigus sukantys, dveja tiek kamendoriams sumokėtų ir t. t." (Motiejus Valan- 
čius, 1972, p. 333 - 334). Kadangi klebonai gaudavo pajamas ir maisto produktus iš parapijos ūkio, 
savaime suprantama, kad privalėjo vikarus maitinti. Autorius neužsimena, ar vikaras privalėjo kiek 
nors už maistą mokėti ar ne? 

Vyskupai budėjo, kad už religinius patarnavimus tik laisvanoriškas aukas priimtų, bet nenu- 
statytų aukos taksos. 1636 m. vysk. Jurgio Tiškevičio vadovaujamas susirinkimas įsakė, “kad kunigai 
už palaidojimą neturtingo žmogaus nieko nenorėtų, o nuo turtingų ir duodami daugiau už kapą ska- 
tikų neimtų" (Motiejus Valančius, 1972, p. 326). 

Altaristas yra kunigas, kuris dėl silpnos sveikatos ar amžiaus atleidžiamas nuo klebono ar ki- 
tokių kunigo pareigų. Jis jei gali, aukoja šv. Mišias ir kartais parapijos kunigams talkina tik pagal 
išgales. Žemaitijos vyskupijoje prie didesnių parapijų buvo altarijos, t. y. altaristui atskiras namas ir 
Ūkiniai pastatai. Mat dalis altaristų turėjo žemę, kuria naudojosi tik altaristas. 1841 m. Žemaičių 
vyskupijoje buvo 66 altarijos, jose gyveno 62 altaristai. Keturios altarijos buvo tuščios. 54 altarijos 
turėjo žemės sklypus nuo 0,25 margo iki 8 margų. Dauguma altaristų turėjo 0,25, pusę margo ar 
Vieną margą. Tik Tverų altarijos turėjo 3 valakus ir 6 margus. 

Dvylika altarijų žemės neturėjo. Dešimt parapijų turėjo po dvi altarijas, Kretingos, Plungės, 
Skuodo, Šiluvos, Tverų ir Varnių katedra turėjo po tris altarijas (plg. Motiejus Valančius, 1972, p. 


201 - 224). 
Altaristai pragyveno iš savo santaupų, parapijiečių — geradarių aukų ir altarijai skirtos žemės 
vaisių. 


Žemės plotai prie parapijų Žemaičių vyskupijoje buvo svarbus dvasininkų pragyvenimo šalti- 
nis, ypač baudžiavos laikais, kai parapijiečiai baudžiauninkai negalėjo materialiai remti klebono. 
Bet ir anuo laiku pragyvendavo ir bežemių parapijų klebonai. Panaikinus baudžiavą ir stiprėjant 
laisvo valstiečio ūkiui, klebonijos žemės palaipsniui nustojo pagrindinės maitintojos vaidmens, prie- 
šingai, klebonai buvo priversti daug laiko skirti žemės administravimui su skriauda pastoracijai. 

1926 - 1940 m. Telšių vyskupijoje buvo rentabilūs buvo tik dviejų parapijų ūkiai. Taip man 
teigė ilgametis Telšių vyskupijos kurijos kancleris prelatas Bronius Barauskas. Pasirodo, kad algas 
samdiniams tekdavo mokėti iš lėšų, gautų už religinius patarnavimus. Klebonijos ūkis teikdavo pa- 
kankamai maisto parapijos kunigams ir jo “šeimynai". 

Tai patvirtina šių dienų gyvenimas. Neturėdami ūkių, Lietuvos bažnytinės provincijos kunigai. 
Vysk. Motiejaus Valančiaus žodžiais tariant, “badu nestimpa“. Kaimo parapijose naudinga turėti 
klebonijai sodą ir daržą, o ne ūkį, kuris atitrauktų kunigą nuo tiesioginių ganytojavimo pareigų. 


Išvados 


“Žemaičių vyskupystės" ir mūsų dienų kunigo gyvenimo ir pastoracijos sąlygos daug kuo ski- 
riasi. Be abejo, yra ir bendrų bruožų. 

1. Žemaičių vyskupijoje 1841 m. buvo 173 parapinės bei filijų bažnyčios, vyskupijoje gyveno ir 
dirbo 418 kunigų. 

Šiandieną toje pačioje teritorijoje yra 237 bažnyčios, deja, gyvena tik 211 kunigų. Vadinasi, 
šiandieną yra aktuali pašaukimų į kunigus problema. 

Mūsų dienų kunigams aptarnauti ligonius ir kaimynines parapijas palengvina geri keliai ir 
greitos susiekimo bei ryšių priemonės, ko neturėjo “Žemaičių vyskupystės" kunigai. Bet, nežiūrint 
pagerėjusių pastoracijos sąlygų, kunigų stokojame. 

2. “Žemaičių vyskupystės" kunigų išsilavinimas buvo menkas. Šiandieną dvasininkų išsilavi- 
nimas žymiai geresnis. Dėl to šiandieną yra nepalyginamai daugiau įvairios religinės literatūros, ku- 
rią kuria arba verčia iš svetimų kalbų gabesnieji kunigai bei pasauliečiai. 

3. “Žemaičių vyskupystės" kunigai skelbė katalikybę ir kaimuose, kur nebuvo maldos namų. 
Ar nevertėtų šiandieną nuvykti į tolimus parapijos užkampius, ypač vasarą, ar tinkamoje patalpoje 
ar po atviru dangumi aukoti šv. Mišias, skelbti Evangeliją ir teikti sakramentus? Ar neturi pareigos 
mūsų dienų kunigas apaštalauti ir už bažnyčios bei koplyčios ribų? 

4. Materialinis “Žemaičių vyskupystės" kunigų gyvenimas rėmėsi dvaro pagalba, bažnytinių 
žemių ūkiu ir parapijiečių aukomis. 

Šiandieną kunigai gyvena tik iš geradarių aukų. Be to, sulaukę 60 metų amžiaus, iš Lietuvos 
valstybės iždo gauna nedidelę socialinę pašalpą. Dabar yra ruošiamas dvasininkų ir vienuolių pen- 
sijos įstatymas. 

Kokie laikai ir kokios sąlygos bebūtų, kunigo gyvenimo ir veiklos tikslas visada buvo, yra ir 
bus vienas bei pastovus: sielų išganymas. 

DIE PRIESTER VON “ŽEMAIČIŲ BISTUM* 


Petras Puzaras 


Der Bischof Motiejus Valančius (Wolonczewskis) hat 1847 ein historisches Werk “Žemaičių Bistum" 
geschrieben. Der Autor beschreibt das Leben von rėmischen katholinchen Kirche von des Žemaičių Bistum 
1413 bis 1841. 

In diesem Werk beschreibt der Autor nur das Leben und Tatigkeit der di6zesischen Priester von Žemaičių 
Bistum. Er stellt in dem Werk die Vorbereitung, Anzahl, geistinges Leben und pastoralische Tatighei der 
Priester dar. Er gibt auch ihre materialischen Lebensbedingungen an. 

ŠVIETIMO BŪKLĖS ATSPINDŽIAI M. VALANČIAUS 
“ŽEMAIČIŲ VYSKUPYSTĖJE* 


Ona Tijūnėlienė 
Anotacija . . 
Straipsnyje išryškinami Žemaičių vyskupystės mokyklų ir švietimo raidos atspindžiai M. Valančiaus veikale “Žemaičių 


vyskupystė", charakterizuojamas veikalo autoriaus santykis su aptariamais reiškiniais, o taip pat jo, kaip istoriko, stiliaus 


bruožai. 
PAGRINDINIAI ŽODŽIAI: M. Valančius, rašytojas, istorikas, “Žemaičių vyskupystės" autorius; švietimo būklės raida, 
jėzuitai, Edukacinė komisija, carinės okupacijos metai; tolerancija, lakoniškumas, objektyvumas, logika, racionalizmas. 


Annotation 

Im Artikel werden die Darstellungen der Entwicklung der Schulen und des Bildungswesens im Bischofsamt von She- 
maičiai im Werk “Bischofsamt von Shemaičiai" von M. Valančius betont, hier werden die Verhūltnisse desVerfassers des 
Werkes zu den Ereignissen im Buch charakterisiert, auch die Stilzūge des Werfassers als Historikers. 
SCHLUSSELWORTER: Motiejus Valančius, Schriftsteller, Historiker, Verfasser von “Bischofsamt vom Shemaičiai", 
die Entwicklung der Lage des Bildungswesens, Jesuiten, die Edukationskommission, die Jahre der zaristischen Okkupa- 
tion, Toleranz, Lakonismus, Objektivitat, Rationalismus. 


M. Valančius šiandien brangus kaip buvęs geras mūsų tautos žmonių ganytojas, švietėjas — 
kultūrintojas, blaivintojas — dorintojas, lietuviškų raštų leidėjas. Didelę savo gyvenimo dalį — 22 
metus — atidavė praktiniam pedagoginiam darbui: 1525 m. įšventintas į kunigus ir paskirtas Mozy- 
riaus apskrities mokyklos tikybos mokytoju. Po šešerių darbo metų, 1834 m., tampa Kražių gimna- 
zijos kapelionu, bibliotekos globėju. Kražiuose šias pareigas eina taip pat šešerius metus. Po to dveji 
metai Vyriausiojoje Vilniaus kunigų akademijoje; dar treji metai į Sankt- Peterburgą perkeltoj 
Akademijoj ir penkeri rektoriaus darbo metai Varnių kunigų seminarijoje. Neįkainojamas 
M. Valančiaus indėlis plečiant parapinių mokyklų tinklą, organizuojant slaptąjį mokymą po 1864 m. 
spaudos uždraudimo. 

Pedagogines Valančiaus pažiūras ir praktinę pedagoginę veiklą nagrinėjo mūsų krašto moks- 
lininkai M. Karčiauskienė (1989, p. 83—98), M. Lukšienė (1985, p. 233—248). Šios pedagogės ryški- 
no M. Valančiaus pažiūras, remdamosis jo literatūriniu palikimu, archyviniais dokumentais. Prie 
“Žemaičių vyskupystės" prisiliesta mažai — tik aptariamos veikalo autoriaus pažiūros į jėzuitų mo- 
kyklas. Kai kurias “Žemaičių vyskupystėje" keliamas problemas aptaria J. Jasaitis (1994, p. 56 — 
57), G. Valančius (1977, p. 406 — 407) ir kt. 

Sistemingesnės švietimo problemų “Žemaičių vyskupystėje" analizės iki šiol neturime: so- 
vietmečiu šio veikalo, kaip Bažnyčios istorijos, “pavojingos" autoritariniam režimui, mūsų krašto 
pedagogikos ir edukologijos specialistai nesiryžo analizuoti, o atgavus Nepriklausomybę — gal ir 
nesuskubta. Tai labai svarbu padaryti jubiliejiniais veikalo pasirodymo metais — veikalas išspaus- 
dintas 1848 m. 

Šio tyrimo tikslas — išryškinti Žemaičių vyskupystės švietimo raidos atspindžius 
M. Valančiaus veikale ir charakterizuoti jo, kaip švietimo istoriko, stiliaus bruožus. 

Tyrimo objektas — mokyklų ir švietimo būklės atspindžiai “Žemaičių vyskupystėj" nuo 
krikščionybės pradžios iki veikalo pasirodymo (1848) ir Valančiaus santykis su aptariamais reiški- 
niais. 

Metodai — analizės, sintezės, lyginimo. 


Apie M. Valančių, kaip istoriką, mūsų krašto ir užsienio spaudoje 


Apie mokslinę “Žemaičių vyskupystės" vertę pirmieji prabilo dar XIX a. antrojoje pusėje 
lenkų istorikai. Vienas iš jų — J. Bartoševičius (Bartoscewicz), parengęs straipsnį Orgelbrando en- 
ciklopedijai (1867). Straipsnyje apgailestauja, kad veikalas parašytas lietuvių, o ne lenkų kalba, “o 
šis veikalas buvo mokslinis. Kad nors autorius būtų šią knygą išleidęs lenkiškai ir lietuviškai, tai būtų 

patenkinęs ir mokslo mėgėjus ir liaudies smalsumą, jei žemaičių liaudis šitokias knygas skaito“ 
(p. 778). 

Šiaulių miesto advokato M. Griškevičiaus išversto ir 1898 m. Krokuvoje išspausdinto veikalo 
prakalboje prof. S. Smolka rašė, kad autorius yra istorikas iš pašaukimo ir juo reikia pasitikėti, kad 
veikale pateikta tokios medžiagos, kurios niekur kitur neįmanoma rasti, o jos vertė bėgant laikui 
dar labiau padidės (Biskupstwo Žmydzkie opisal Ks. Biskup Maciej Wotonszewski, 1898). 

XXa. pradžioje “Žemaičių vyskupystės“ vertinimų pasirodė ir lietuviškoje spaudoje. 
V. Kapsukas ypač aukštai vertino šį veikalą, laikė jį geriausiu visoje M. Valančiaus kūryboje: 
“Didžiausią istorišką vertybę turi “Žemaičių vyskupystė", “Margumynai" ir “Pasakojimai Antano 
Tretininko“, “Žemaičių vyskupystėje", teisybė, yra chronologiškos klaidos, bet — tai visgi vienintelis 
sui generis lietuviškas veikalas" (1901 m.). 

Maironis 1903 m. “Žemaičių vyskupystę" pavadino svarbiausiu Valančiaus veikalu, kurį rašy- 
damas “peržiūrėjo visus vietinius archyvus, rinkdamas sąžiningai grūdelis į grūdelį reikalingas žinias, 
yra tai tikrai kapitališkas darbas ir, daugeliui originalų žuvus, ne kartą vienintelis šaltinis mūsų baž- 
nytinės praeigos" (p. 238). Maironis įvertino ir auklėjamąją veikalo reikšmę: “rašydamas “Žemaičių 
vyskupystę" žadino jaunuomenę prie darbo, prie mokslo, skiepijo tėvynės meilę“ (p. 237). . 
M. Valančiaus veikalą palygino su S. Daukanto “Būdu" ir pripažino esant jį aukštesnio lygio: “čia 
nėra svajonių, bepamatinių samprotavimų ir vaidentuvės; čia viskas trumpai paremta ant autentiš- 
kų, kritiškai perrymotų dokumentų; jei kada ir pasitaiko viena antra chronologiška klaida, tai jau 
toksai likimas žmogaus darbų" (p. 248). 

K. Binkis apie M. Valančiaus veikalo reikšmę konstatavo savo knygoje “Motiejus Valančius: 
1875 — 1935" (1935 m.): viena vertus, kad jame panaudota kruopščiai surinkta archyvinė medžiaga; 
antra vertus, kad istorija parašyta ne lenkų kalba, kaip tai darė dauguma to meto mokytų Lietuvos 
vyrų, bet savo gimtąja kalba (p. 15). 

Sovietų Lietuvoje 1972 m. M. Valančiaus išleistų Raštų pirmojo tomo įžanginiame straipsnyje 
V. Vanagas pastebėjo, kad vyskupas savo darbuose užfiksavo ir paliko niekur kitur nebesužinomų 
istorinių, etnografinių ir folklorinių faktų, o jo “Žemaičių vyskupystė“ šiandieną dažnai tebėra ne- 
pakeičiamas žinių šaltinis (p. 34). 

Tų pačių metų leidimo antrosios Raštų dalies, kurioje atspausdinta ir “Žemaičių vyskupystė", 
įžangoje istorikas V. Merkys išryškina vyskupo, kaip istoriko, stiliaus bruožus: dėstant faktus, 
M. Valančiui visur būdinga griežta logika, racionalizmas, tuo M. Valančius lyg ir pratęsia tą “ne taip 
gausią istorikų plejadą, kuri prasidėjo nuo Flavio Brondo (1388- 1463) įkurtos “eruditų", arba kri- 
tikų, mokyklos, atmetusios retorinį efektą ir siekusios objektyvumo“ (p. 13). 

Grigas Valančius veikale “Žemaičių Didysis" rašo taip: “jei jis nebūtų buvęs teologu ir vysku- 
pu, jis būt buvęs istoriku, geru istoriku. Savo užrašais jis parodė prigimtinį palinkimą būti dlugošinio 
tipo kronikininku. Užrašinėjo viską nieko nepraleisdamas, idant niekas nežūtų ateities generacijų 
žinojimui" (1977, p. 422). 

Lietuvių išeivijos istorikas V. Trumpa kun. A. Aleknos knygai “Žemaičių vyskupas Motiejus 
Valančius" parašytoje įžangoje nurodė, jog M. Valančius, rašydamas “Žemaičių vyskupystę", vado- 
vavosi dviem principais, kurie būdingi tikrų istorikų stiliui — tai rėmimasis šaltiniais ir sveiku protu: 
“jis buvo anos geros Šviečiamojo laikotarpio mokyklos auklėtinis" (1975, p. 14). V. Trumpa detaliau 
charakterizavo rašytojo stilių: “M. Valančius mokėjo blaiviai, šaltai, o kartais net skeptiškai žiūrėti į 
istorinius įvykius, nieko nei per daug aukštindamas, nei nieko per daug nesmerkdamas. Nieko, at- 
rodo, Valančiui nebuvo labiau svetima, kaip bet koks praeities klastojimas, nesvarbu, ar tai būtų 
patriotizmo, ar Bažnyčios, ar kokios ideologijos vardu. Užtat jo istoriją gali lygiai gerai skaityti ka- 
talikas, kitatikis ir net bedievis" (1975, p. 14). 

Taigi M. Valančius — pripažintas istorikas. 

Įvairių mokslo sričių specialistų išryškintas Valančiaus santykis su istorijos reiškiniais, jo su- 
gebėjimas išlikti tolerantiškam ir bešališkam — tai tie būdingi jo stiliaus bruožai, kurie ryškūs ne tik 
Bažnyčios, bet ir švietimo istorijos skyriuose. 

švietimo istorijos tyrinėtojai, padeda susidaryti išsamesnį vaizdą apie pirmąsias vyskupystės mokyk- 
las. 

M. Valančius savo veikale aprašo ir XVI amžiuje nekatalikų tikėjimo bendruomenėms — kal- 
vinistų ir liuteronų — priklausiusių žmonių atidarytų mokyklų būklę. Remdamasis Šiluvos kalvinistų 
bažnyčios dokumentais, konstatuoja faktą apie Rietavo tijūno našlės Zofijos Vnučkienės iniciatyva 
drauge su kalvinistais 1592 m. įsteigtą mokyklą. Bažnyčiai ir mokyklai išlaikyti Z. Vnučkienė skyrė 
Šiluvos dvarą ir Pašakarnio palivarką. Lygindami Valančiaus veikalo mintis su iki šių dienų išlikusio 
dokumento turiniu pastebime, kad rašytojas užfiksavo esmines minėto dokumento mintis: apie tai, 
koks mokytojų atlyginimas, kad šioje mokykloje mokomi ir kitų tikėjimų vaikai, kad mokykloje turi 
būtinai mokytis keturi iš neturtingų bajorų luomo kilę vaikai (evangelikų tikėjimo) ir, baigę moks- 
lus, tapti kunigais arba mokytojais (bakalaurais). 

Fundaciniame rašte Z. Vnučkienė nurodė, kad mokyklą lankantys vaikai turi būti būtinai 
evangelikų tikėjimo — jie “neturi skelbti įvairių kitų tikybų arba nukrypimų, sektų, atskalų ir ginčų 
arba daryti ką papiktinama; taigi, jeigu kuris pasirodytų toks, — saugok Viešpatie Dieve, — neturi 
būti pakenčiamas, bet tuojau, kaip parkuota avis, turi būti atskirtas nuo sveikųjų ir išmestas šalin" 
(Antologija, p. 163). Minėtu raštu buvo leidžiama šią mokyklą lankyti ir kitų tikėjimų vaikams, bet . 
mokytojai šventomis dienomis turėjo su visais vaikais (ištr. aut. — O. T.) eiti į evangelikų 
bažnyčią (p. 163). Nepaisant to, kad minėtu raštu mokytojai buvo skatinami mokyklą lankantiems 
vaikams taikyti prievartą — orientuoti į kitą tikėjimą, Valančius šiuo požiūriu lieka bešališkas, tole- 
rantiškas ir tokio nurodymo nebando vertinti. Šį M. Valančiaus bruožą išryškino ir G. Valančius 
veikale “Žemaičių Didysis“, pastebėdamas, kad “kitas religijas, net atskilusius nuo katalikų bažny- 
čios evangelikus —reformatus ir liuteronus, traktuoja tolerantiškai, nėra čia jų nepagrįsto smerkimo, 
būdingo ano meto katalikiškiems raštams" (1977, p. 415). 

Zotijos Vnučkienės pavardė kai kurių šių dienų tyrinėtojų darbuose minima kaip teigiamą 
vaidmenį vaidinusio mūsų kultūros istorijoje asmens pavardė. Pvz., norėdama padėti lietuviams įsi- 
gyti knygų lietuvių kalba, ji 1600 m. skyrė lėšų J. Morkūno “Postilės" leidybai lietuvių kalba 
(J. Jurginis, I. Lukšaitė, 1981, p. 239). Be to, ji minima kaip teigiamoms to meto reformatų bajorų ir 
didikų pažiūroms atstovaujantis žmogus — visus vaikus, taigi ir valstiečių, reikia mokyti ne tik tikė- 
jimo tiesų, bet ir rašto (ten pat , p. 258). Tuo tarpu Valančius savo veikale pateikia faktų, kad 
Z. Vnučkienė daug žalos katalikų Bažnyčiai padarė. Tarsi prisidėdama prie krašto žmonių švietimo, 
savo veiksmais ji kurstė nesantaiką tarp įvairių tikėjimų žmonių: “Zofija, mirus Markui Vnučkai, 
našlė, pirma užrakindino, paskiau sugriaudino Šidlavos katalikų bažnyčią, o jos turtus pavedė kalvi- 
nams. Ką matydamas, paskutinysis klebonas katalikų kunigas Holubka, sukrovęs daiktus bažnyčios į 
diktai apkaltą skrynią, įkasė į žemę pas didelį akmenį netoli Šidlavos. Ta pati Vnučkienė, užgrobusi 
turtą Bažnyčios Pašušvio, atidavė Drufams ir Kenstortams, kalvinams“ (p. 85). Taigi M. Valančiaus 
pateikti faktai padeda susidaryti išsamesnį vaizdą apie švietimo ir mokyklų fundatorius bei jų doro- 
vę. 

XVI amžiaus Žemaičių vyskupystėse švietimo Valančius nagrinėjo katalikų ir reformatų tar- 
pusavio nesutarimų ir kovos už savąjį tikėjimą fone. Nesutarimų rezultatas — vyskupystės žmonės 
nesupažindinti su krikščioniškomis tiesomis, nepraktikuoja tų dorybių, kurias siūlo krikščionybė. 
Savo tezę veikalo autorius pagrindžia konkrečiais dokumentais: vysk. M. Giedraičio 1587 m. Vil- 
niaus jėzuitams laiško ir S. Rostowski'o knygos “Litvanicarum Societatis Jesu historiarum provin- 
cialium, pars prima“ ištraukomis (1768). 

Kita vertus, su katalikų Bažnyčios būkle siejo mokyklų būklę ir jų vaidmenį mokant rašto: ve- 
getuojant Bažnyčiai, vegetavo ir mokyklos. Mokyklose rado atgarsį tikėjimo bendruomenių tarpu- 
savio nesantaikos: “mokytojai nevieniškai mokė ir tarp savęs kerštą vedė. Todėl žinokim, jog kur 
žmonių pageidimai daugel valioje, ten visoks steigimas nieko nepadarys gero" (p. 235). 

Esant tokiai katalikų Bažnyčios situacijai, Valančiui teko konstatuoti tik apie kelias iniciatyvas 
švietimo ir mokyklų steigimo klausimais. Prabėgus 7 metams po visuotinio vyskupų susirinkimo 
Tridente ilgokai buvęs pasyvus vysk. J. Petkevyčia skiria fundaciją kunigų seminarijai, o 1574 m. te- 
stamentiniame dokumente įrašo, kad palieka lėšų, kuriomis gali naudotis 12 Žemaitijos berniukų ir 
mokytis teologijos Vilniaus jėzuitų akademijoje. Tik 1581 m. vysk. J. Giedraitis įvykdė savo pirmta- 

ko valią ir pastatė Vilniuje bendrabutį bei pasiuntė 12 berniukų jėzuitų globai. Valančius Vilniaus 
jėzuitų kolegiją vadino akademija, nors kolegija dar nebuvo reorganizuota į aukštąją mokyklą. Tai, 
matyt, todėl, kad vėliau iš kolegijos išaugo Akademija. 

Valančius išskaičiuoja ir kitus gerus M. Giedraičio darbus. Ir šis vyskupas mokė jaunuolius ir 
šventino į kunigus. Vyskupo ryšiai su vyskupijos katalikais labai glaudūs — jis kasdien važinėjo po 
miestelius ir sodžius, bendravo su žmonėmis. Jis į Lietuvą kvietė jėzuitus, kad šie šviestų žmones. 
Pirmieji jėzuitai buvo šie: Emanuelis Vega, Jaronimas Kiška, Laurynas Mackevyčia, Jurgis Blindec- 
kis. Jie stiprino krašte katalikybę — vienas iš jų mokė jaunuolius teologijos dalykų, kiti — važinėjo 
po vyskupystę, mokė žmones tikėjimo tiesų (p. 92). Vėliau, nuo 1588 m. iki 1595 m., M. Giedraičio 
iniciatyva “Motiejus Galminas su Merkeliu Daugėla, jezavitu, vaikščiodami nuo sodos lig sodos, 
nuo butos lig butos, mokė tos šalies žmones tikėjimo švento" (p. 96). Šio vyskupo autoriteto ir 
veiklumo dėka per aukščiausiąjį Lietuvos teismą susigrąžinta Kelmės bažnyčia iš pono 
J. Gruževskio, kalvinisto (p. 101). Stiprėjo katalikų Bažnyčia — gerėjo sąlygos mokyklų steigimui. 

"Tuo tarpu XVII a. katalikų Bažnyčios veiklą vertina labai teigiamai — ji atliko didelį vaidmenį 
organizuodama žmonių švietimą ir mokymą. Kaip ir būdinga M. Valančiaus, istoriko, stiliui, taupy- 
damas žodžius, autorius lakoniškai išskaičiuoja pagrindines šviečiamosios veiklos formas ir būdus: 
kun. M. Daukša išvertė lenkų kunigo Vujeko pamokslus (1599); 1616 m. jėzuitai Kražiuose 
“pradėjo gerai mokyti vaikus“ (išret. aut. — O.T.), kalvinistai Kėdainiuose 
1625 m. atidarė mokyklą; vyskupystėje atidaryta kunigų seminarija; vysk. J. Tyškevičius, leidus Po- 
piežiui, Skuodo bažnyčioje įsteigė Mokslo krikščioniško draugiją, kad, dalyvaudami jos veikloje 
valstiečiai išmoktų garbinti Dievą ir taptų darbštesni. Auklėjamąjį vaidmenį turėjo atlikti ir Krakių 
bažnyčioje įsteigta Mokslo krikščioniško draugija. Šviečiamajam darbui vyskupas J. Tyškevičius pa- 
sikvietė į Žemaitiją kunigus domininkonus, karmelitus, įsakė parapijų kunigams prie bažnyčios lai- 
kyti mokytojus parapijos vaikams mokyti (p. 235). Paskutiniu žodžiais taupiu sakiniu konstatuota 
tik apie didelio katalikų Bažnyčios gyvenime įvykio — vieno pirmųjų Žemaičių vyskupystės sinodų 
nutarimą. Iš iki šių dienų išlikusios medžiagos sužinome, kad vysk. Jurgis Tyškevičius (vyskupavęs 
1633 — 1650) jį sušaukė ir jam vadovavo. Be kitų klausimų, buvo tartasi dėl ryžtingo priemonių 
prieš protestantizmą įgyvendinimo. Viena iš sinodo numatytų priemonių buvo mokyklų tinklo plė- 
totė, aktyvesnis vaikų mokymo organizavimas. Sinodo nutarimu visi bažnyčių klebonai buvo įparei- 
goti išlaikyti parapines mokyklas ir mokslo cenzą turinčius mokytojus, diegti jauniems žmonėms 
gerus papročius ir doros normas, mokyti triviumo (gramatikos, logikos ir retorikos), humanitarinių 
dalykų. Sinodas įpareigojo dekanus, kad šie kontroliuotų nutarimų vykdymą (Antologija, p. 175 — 
176). M. Valančius turėdamas tikslą veikale tik siaurai nušviesti švietimo būklę, šio nutarimo pla- 
čiau neaptarė, o kadangi sinodą sušaukė J. Tyškevičius, tai jo vardu ir operuojama kalbant apie mo- 
kyklų tinklą (p. 177). 

Beje, ir XVIII a. Žemaičių vyskupystės švietimo charakteristika labai trumpa. Atkreiptas dė- 
mesys į tris reikšmingus šios epochos švietimo faktus. Stiprėja katalikų Bažnyčia ir plėtojasi mo- 
kyklų tinklas. Apžvalgoje ryškūs antrojo vyskupystės sinodo atgarsiai: prie kiekvienos parapijos baž- 
nyčios pastatytos sodiečių vaikams mokyklos. Minimas antras svarbus įvykis švietimo srityje — į Lie- 
tuvą atvykę pijorai 1742 m. Raseiniuose pradėjo mokyti pagal naujo turinio programą. Trečias — 
Edukacinės komisijos įkūrimas bei jos iniciatyvos. Valančius nurodė ir pabrėžė Edukacinės komisi- 
jos (ją vadino Pramokymo draugyste), perėmusios savo žinion mokyklas, teigiamos veiklos požy- 
mius. Tai ryšku iš kelių detalių. Pirma, kad apie Edukacinę komisiją atsiliepė kaip apie “gerais dar- 
bais garsėjančią“. Antra, užfiksuota kunigų reakcija į jos iniciatyvas: kai Žemaitijoje komisija įsteigė 
dar 7 mokyklas, “išvydę tai kunigai pradėjo raginti ūkininkus, kad savo vaikams akis atkastų" 
(p. 236). 

XIX a. pirmosios pusės okupuoto krašto švietimo apžvalga taip pat labai trumpa. Valančius 
išskaičiuoja gerus vysk. J. Giedraičio darbus: šis vyskupas nurodė klebonams, kad į jie prie parapijų 
bažnyčių įsteigtų sodžiaus vaikams mokyklas, rūpinosi suaugusių žmonių švietimu, tam tikslui išlei- 
do knygą “Naujas įstatymas Jėzaus Kristaus mūsų lietuvišku liežuviu išguldytas" (1816 m.) ir kt. 

Krinta dėmesin toks Valančiaus stiliaus bruožas, kad jis, rašydamas apie carinės okupacijos 
Metais naujų švietimo institucijų atsiradimą arba reorganizavimą, neapsieina nepaminėjęs, kad jos 

funkcionuoja caro valdžiai leidžiant: “metuose 1803 per ciesorių Aleksandrą patvirtina ir visu kuo 
aprūpinta aukšta Vilniaus mokslinyčia (uniwersytet) davė pragumą jaunuomenei pažinti didžius 
mokslus" (p. 236). Kita vertus, toks aukštas universiteto lygio ir reikšmės įvertinimas liudija apie 
labai atsakingą Valančiaus požiūrį į vienus ar kitus istorijos reiškinius ir jų interpretaciją, apie sub- 
tilią nuovoką įžvelgti analizuojamų reiškinių esmę, gerą tyrinėjamų dalykų pažinimą. 

Ramiu tonu rašytojas konstatuoja apie Universiteto netekimą, kitų mokyklų uždarinėjimą. 
Atrodytų, jog situacija krašte nepablogėjo: “Žemaičiuose nors keletą mokslinyčių vyresnybė panai- 
kino, vienok į jų vietą Kėdainiuose, Panevėžy ir Šiauliuose naujas padarė, kuriose nugis daug vaikų 
mokos“ (p. 237). 

Rašydamas apie Vyriausiosios dvasinės akademijos įsteigimą ir jos reorganizavimą į Vilniaus 
Romos katalikų dvasinę akademiją, vėl neapsieina nepaminėjęs, kad tai padaryta Vilniaus vyskupui 
J. Stroinovskiui norint ir “ciesorystės vyresnybei leidžiant" (p. 237). 

Taigi nušviesdamas XIX a. pirmosios pusės savo gyvenamojo laikotarpio švietimo būklę, Va- 
lančius lakoniškas, prisitaikantis prie epochos politinės situacijos. Tokią Valančiaus poziciją padėtų 
suprasti istoriko V. Trumpos tyrinėjimų rezultatai. V. Trumpa išryškino tą istorinį foną, kuriame 
teko gyventi ir veikti Valančiui: Lietuva buvo okupuota ir nevaidino jokio savarankiško vaidmens. 
Lietuvos vardu, tiksliau Vilniaus generalgubernijos vardu, galėjo kalbėti tik generalgubernatorius, o 
kas turėjo kalbėti lietuvių tautos vardu — nebuvo aišku. Vadovaujantis sluoksnis — dvarininkija bu- 
vo nuo lietuvių tautos atitolusi, o naujas tautinis sluoksnis dar nebuvo susiformavęs. 

Kertinė to laikotarpio problema buvo rusų-lenkų konfliktas. Šio konflikto nesantaikos 
obuolys — etnografinė Lietuva. Nei 1831 m., nei 1863 m. lietuvių rusų konflikto dar nebuvo. Kon- 
fliktas ėmė žiebtis paskutiniaisiais Valančiaus vyskupavimo metais, kai jam ir kitiems Lietuvos švie- 
suoliams teko grumtis su į lietuvišką raštiją, Lietuvos mokyklą brukama rusų abėcėle ir pravoslavija 
— į Bažnyčią (V. Trumpa, 1975, p. 12). V. Trumpa nurodo, kad toje politinėje situacijoje Valančius 
elgėsi išmintingai: jis labai gerai suprato rusų — lenkų kontliktą ir per daug jam nesiangažavo. 

Kita vertus, kaip nurodo Grigas Valančius, veikalo autorius buvo tvarkos mylėtojas, autorite- 
to gerbėjas, labai neapkentė anarchijos. Carizmui jis nepritarė, jo nerėmė, jį tik toleravo (1977, I d., 
p. 430). Taigi M. Valančiaus tolerancija caro valdžios vykdomos švietimo politikos klausimais etni- 
nėse Lietuvos žemėse sietina su jo tvarkos — autoriteto samprata. 

Aptarę M. Valančiaus veikalo “Žemaičių vyskupystė" skyriaus apie švietimą turinį, o taip pat 
susipažinę, kaip įvairių mokslo sričių atstovai vertina Valančių, kaip istoriką, jo stiliaus bruožus, ga- 
lime teigti, kad 

+ Valančius — pripažintas istorikas. Jis pradėtas vertinti netrukus po “Žemaičių vyskupystės" pa- 
sirodymo — XIX a. II pusės pradžioje. Pirmiausia — lenkų spaudoje, vėliau — lietuviškoje mū- 
sų krašto ir išeivijos. Istorikai, kalbininkai, literatūrologai, poetai konstatavo šiuos jo stiliaus 
bruožus: objektyvumą, griežtą logiką, racionalizmą, toleranciją. Be to, ir tai, kad rašytojas už- 
fiksavo daug reikšmingų Bažnyčios kultūros istorijos reiškinių ir dėl to “Žemaičių vyskupystė" 
kai kuriais klausimais neretai išlieka kaip pirminis šaltinis. 

+ Valančius — ne tik Bažnyčios, kultūros, bet ir mokyklos bei švietimo istorikas. Švietimą jis su- 
pranta plačiąja prasme — ne tik kaip vaikų rašto mokymą, bet ir kaip visų amžiaus tarpsnių 
žmogaus dorinimą, supažindinimą su krikščioniškomis tiesomis. 

+ Veikale pateikiama žinių apie institucinio švietimo pradžią bei jo raidą Žemaičių vyskupystėje 
(nuo Žemaitijos krikšto iki XIX a. vidurio), išryškinami esminiai švietimo reiškiniai. 

e Valančius nušvietė ne tik katalikų Bažnyčios, bet ir kitų, nuo pagrindinio tikėjimo kamieno at- 
skilusių evangelikų liuteronų ir kalvinistų bendruomenių narių iniciatyvas steigti mokyklas. 
Mokyklų ir švietimo plėtotę charakterizavo katalikų ir reformatų tarpusavio konfliktų už savąjį 
tikėjimą fone, išlikdamas objektyvus ir tolerantiškas. Trumpoje mokyklų, valdomų Bažnyčios, 
istorijoje, ryški mintis: stiprėjant katalikų Bažnyčiai, plėtojosi mokyklų tinklas, kūrėsi jų siste- 
ma. Be to, Valančius užfiksavo tokių faktų, kuriuos šių dienų istorikai laiko pirminiais šaltiniais 
ir kurie įvairiapusiškiau padeda pažinti įvairių epochų švietimo būklę. 

+ Veikalo autorius pateikia trumpas kai kurių vyskupystės vidurinių mokyklų istorijas: mintys 
perdėtai apibendrintos, yra neinformatyvių sakinių, ryškus polinkis į faktografiją, o greta to 
skaitytoją patraukia subtili nuovoka išskirti esminius dalykus, sugebėjimas išlikti objektyviam ir 
neutraliam. Tos istorijos — orientacija išsamiems tyrinėjimams. 

DIE DARSTELLUNG DER LAGE DES BILDUNGSWESENS IM “BISCHOFSAMT VON SHE- 
MAIČIAI"* VON M. VALANČIUS 


Ona Tijūnėlienė 
Zusammenfassung 


M. Valančius ist ein anerkannter Historiker. Man begann ihn einzuschūtzen, nachdem sein “Shemaičių 
Bischofsamt" in der 2. Halfte des 19. Jahrhunderts heransgegeben worden ist. Zuerst in der polnischen 
Presse, spatter in der litauischen Presse. Die Fachleute der verschiedenen Wisenschaftsgebiete betonten sol- 
che Stilzūge als Historikers: Objektivitat, strenge Logik, Rationalismus und Toleranz. 

M. Valančius ist ein Historiker der Kirche, der Kultur, der Schule und des Bildungswesens. Das Bildung- 
swesen verstekt er im breiteren Sinne nicht als Schriftlehre der Kinder, sondern als sittliche Erziehung des 
Menschen vom verschiedenen Alter, als Bekanntmachen des Menschen mit den christlichen Wahrheiten. Im 
“Shemaičių Bischofsamt“ werden die Kenninisse ūber den Anfang des Institutionsbildungswesens und ūber 
seine Entwicklung im Bischofsamt von Shemaičiai (von der Taufe von Shemaitija bis zur Mitte des 19. Jahr- 
hunderts), hier werden die wesentlichen Erscheinungen des Bildungswesens betont. 

Valančius beleuchtete die Initiative nicht nur der katholischen Kirche sondern auch der evangelischen, lu- 
therischen und der kalvinistischen Kirche Schulen zu grūnden. 

Die Entwicklung der Schulen und des Bildungswesens charakterisierten die Konflikte der Katholiken und 
Reformisten fūr ihren Glauben, sie blieben objektiv und tolerant. Die wesentlichen Sachen der Wandlung des 
Bildungswesens, die Tendenzen der gualitativen Wandlung bemerkte Valančius, nachdem die Eduka- 
tionskommission die Schulen ibernahm und nachdem das zaristische RuBland das Land okkupiert hatte. Er 
stellte die Tatsachen fest, daf man nach dem Aufstand 1831 die Schulen abzuschliešen begann und man die 
Iussischen Sprache an den Schulen gesetzlich crkannte. Das entschied seine politischen Ansichten, er ergab 
sich nicht dem polnisch—russischen Konflikt, er werhielt sich immer artig, nach der Vorstellung der Autoritat. 

Der Verfasser stellt hier kurze Geschichten der Schulen mancher Bischofsimter vor. Hier werden die 
Stilziige als Historikers betont: Objektivitat, Toleranz, strenge Logik, das Verstandnis die wesentlichen Sa- 
Chen auszusondern. 

M. Valančius bearbeitete die Archiv— und andere Ouellen, er war der Doktor der Theologie. 

M. Valančiaus “Žemaičių vyskupystei" — 150 metų 


ŽEMAIČIŲ VYSKUPIJOS PADĖTIS 1850—1864 m., REMIANTIS 
ŽARĖNŲ BAŽNYČIOS KURSORIJŲ KNYGOS DUOMENIMIS 


Daiva Filipavičiūtė 


Rusijos imperija po Lietuvos — Lenkijos padalijimų įjungdama naujas žemes į savo sudėtį su- 
sidūrė su eile problemų. Viena iš jų kilo dėl katalikų Bažnyčios, su kuria santykiai išliko problemiški 
per visą XIX-ą amžių. Tokia padėtis susiklostė visų pirma dėl to, jog Rusijos vyriausybė siekė kon- 
troliuoti katalikų Bažnyčios santykius su Vatikanu (pvz., 1772 gruodžio 1 d. Jekaterinos II dekre- 
tas!, 1812 gruodžio 16d. įsakas“) tvarkyti jos administracinius reikalus (pvz., Romos Katalikų Dvasi- 
nės /R.K.D./ kolegijos įkurimas“) „savinosi teisę skirti vyskupus“ bei kitus dvasininkus“, ribojo dva- 
sininkų teises“ ir kt. 

Nors apie katalikų Bažnyčios padėtį ir ypač apie vyskupą M.Valančių, vyskupavusį nagrinė- 
jamu 1850— 1864 m. laikotarpiu, yra parašytas ne vienas darbas,tačiau tai nereiškia, kad neliko baltų 
dėmių. Jas galėtų padėti užpildyti bažnyčių archyvai, tačiau kol kas tyrimams jie plačiau nenaudoti. 
To priežastimi gali būti tai, jog archyvai išblaškyti: dalis jų Vilniuje, dalis bažnyčiose, dalis yra din- 
gusi. Bažnyčiose buvo rašomos įvairios knygos — gimimų, užsakų, santuokų, mirimų, kursorijų arba 
pocesų — ir išlikusi jų medžiaga būtų turtinga dirva ne tik atskiros bažnyčios ar parapijos, bet ir vys- 
KUDij“ ar visos katalikų Bažnyčios istorijos tyrimams. Ž emaičių vyskupijos istorija, išskyrus keleta 
darbų", nėra plačiau tyrinėta, todėl bažnyčių medžiaga pateiktų naujų žinių bei leistų plačiau tyrinė- 
ti vyskupijos istoriją. Šį kartą į Žemaičių vyskupijos istoriją žvelgiama per vienos bažnytinės — kur- 
sorijų arba procesų — knygos dokumentus iš Žarėnų bažnyčios. 

Kursorijų arba kitaip vadinamos procesų knygos buvo sudaromos bažnyčiose. Šios knygos — 
tai perrašytos kopijos įvairių dokumentų, kurie buvo siunčiami bažnyčiai. Kai kuriose bažnyčiose 
(pvz. Alsėdžių) atsiųsti raštai būdavo ne perrašinėjami, o susegami. Lotynų kalboje veksmažodis 
curso reiškia bėgioti“, o veiksmažodis procedo — išeiti, eiti prmyn, tęstis“. Abu žodžiai reiškia judė- 
jimą ir tai atitinką knygų paskirtį. Knygose dokumentai ne vien tik liečiantys vidinę katalikų Bažny- 
čios organizaciją, bet t.p. ir iš įvarių valstybinių įstaigų. Tiriant vyskupijos istoriją kursorijų knygos 
svarbios tuo, jog atskleidžia, kada įvairūs įsakai, nurodymai, įsakymai pradėjo veikti vyskupijoje, 
kaip jie veikė, kokią turėjo reikšmę. Reiktų pažymėti, jog atskirų parapijų istorijos tyrimams kurso- 
tijų knygos t.p. yra svarbios: paprastai parapijai svarbūs dokumentai būdavo perrašinėjami ištisai, o 
ne tokie svarbūs — sutrumpinti. 

Žarėnų bažnyčioje pirmoji kursorijų knyga datuojama 1777 m., o paskutinioji — 1915 m.; iš 
viso yra (arba tik išliko) 6 knygos. Ir nors šioje bažnyčioje archyvai išsilaikė pakankamai gerai ir ne- 
išblaškyti, tačiau kai kurie dokumentai dingo. Tarp kursorijų knygų t.p. yra spragų (1811-1825 m., 


"Draudžiama skelbti popiežiaus bules ir kitokius jo paties ar jo įstaigų raštus; visi tie raštai pirma turi 
būti pristatomi valstybės vyriausybei ir, tik jai patvirtinus, gali būti skelbiami." — A. Alekna, Katalikų 
Bažnyčia Lietuvoje, (Kaunas,1936), p.113. 

Šiuo įsaku draudžiami caro valdžios nekontroliuojami ryšiai su Šv. Sostu. — St. Matulis, “Lietuva irA- 
paštalų sostas 1795-1940", Lietuvių katalikų mokslų akademijos suvažiavimo dardai, t.4, (Roma, 1961), 
p. 160 

R.K.D. kolegija buvo įkurta caro Aleksandro I 1801 lapkričio 13d. įsaku kaip aukščiausias katalikų 
Bažnyčios valdžios organas Rusijos imperijoje. —- A. Alekna, Katalikų Bažnyčia Lietuvoje, p.119 

Ten pat, p. 128 

Ten pat, p. 203 
Ten pat, p. 135, 136 
M. Valančius, Žemaičių vyskupystė, Raštai, t. 2, (Vilnius, 1972); G.Blaszczyk, Diecezija Žmudzka od XV 
do początku XVII wieku, (Poznan, 1993). 

K. Jokantas,Lotynų — lietuvių kalbų žodynas, (Vilnius, 1995), p. 258 

Ten pat, p. 792, 793 

1832—1834 m.), kurioms dokumentų nėra. Žarėnų bažnyčios kursorijų knygas kaip ir kitus šios 
bažnyčios dokumentus padeda tvarkyti Vakarų Lietuvos ir Prūsijos Istorijos Centras: knygos gauna 
savo signatūrą, yra kopijuojamos, todėl, jei kas atsitiktų originalams, medžiaga išliks. Tyrimams 
naudoti dokumentai yra iš 1834—1863 m. kursorijų knygos. Knyga išsilaikiusi gerai, tik viršelis ap- 
graužtas kirvarpų. Joje yra 188 lapai, dokumentai nagrinėti nuo 70—0 lapo, t.y. nuo 1850 me- 
tų.Dokumentai rašyti rusų, lenkų, lotynų, lietuvių kalbomis; rašyta ne vieno žmogaus. Vietomis raš- 
tas labai neaiškus, sunkiai įskaitomas, todėl kai kurie žodžiai galėjo būti ne visai tiksliai perskaityti 
(ypač pavardės). Problemiška t.p. yra tai, kad šie dokumentai nėra originalai, todėl perrašymas ne 
visada galėjo būti tikslus. 

Straipsnis remiasi platesniu tyrimu. Iš jo straipsnyje naudojama tik ta medžiagos dalis, kuri 
patektų naujų žinių apie M.Valančiaus vyskupavimo laikotarpio Žemaičių vyskupiją iki 1864 m., kai 
vyskupijos centras iš Varnių buvo perkeltas į Kauną"? 

Santykių tarp katalikų Bažnyčios ir Rusijos vyriausybės kryptis išryškėjo dar padalijimų laiko- 
tarpiu: ji pasireiškė tuo, jog Rusijos valdžia siekė kontroliuoti katalikų Bažnyčios veklą."! Ta kon- 
trolė ypač sustiprėjo po 1830—1831 m. sukilimo: uždaromi vienuolynai, įvesta pamokslų cenzūra!?, 
ribojama bažnyčių bei kryžių statyba“, dvasininkų tesės““ ir kt. Ypač aštri problema buvo vyskupų . 
skyrimas. “Į vyskupus" — kaip pažymi St. Matulis-— “buvę siūlomi asmenys arba senukai arba silpni 
kūnu bei dvasia arba bažnytinei tarnybai, atsakingai vietai neparuošti, netinkami." Dėl to, jog Ru- 
sijos vyriausybė ir Vatikanas negalėjo sutarti, kas bus vyskupu, Žemaičių vyskupija 12—a metų išbu- 
vo be jo. Tuomet vyskupiją valdydavo administratoriai Rusijos. Ne vien tik netinkami administrato- 
riai““, bet ir tai, jog jie neduodavo pilnateisiais ganytojais, neigiamai atsiliepė vyskupijai. Tačiau 
12-0s metų administratorių valdymo laikotarpis Žemaičių vyskupijoje yra atskira tema ir, manau, 
dar reikalinga platesnio tyrinėjimo, todėl jos nenagrinėsiu. 

Apie katalikų Bažnyčios padėtį Rusijos imperijoje surinko medžiagą bei 1842 liepos 22d. ją 
paskelbė popižius Grigalius XVI." Paskelbti dokumentai paliko gilų įspūdį Vakaruose ir Rusijos 
caras Nikolajus I turėjo imtis priemonių sušvelninti padėčiai — taip buvo prieita iki konkordato, 
pasirašyto 1847 rugpjūčio 3d. Svarbesni šio konkordato punktai buvo šie: Rusijos imperijoje vysku- 
pai skiriami susitarus su Apaštlų Sostu; vyskupas yra vyriausias valdytojas ir teisėjas vyskupijoje; 
jis,su vidaus reikalų ministerijos pritarimu, skiria seminarijų rektorius, inspektorius, konsistorijų 
narius. Šiuo konkordatu t.p. buvo nubrėžtos Lietuvos diecezijų ribos ir jas popiežius Pijus IX patvir- 
tino kitais metais liepos 3d.'* Šiuo padalijimu Žemaičių vyskupija padidėjo beveik dvigubai. “Nuo 
Vilniaus vyskupijos buvo atimta ir prijungta prie Žemaičių vyskupijos 8 dekanatai (Kauno, Panevė- 
žio, Ukmergės, Utenos, Obelių, Ežerėnų, Kuršo, Žiemgalių su 93 parapijomis) ir viena Rumšiškio 
parapija Jezno dekanato“. Kaip bus matyti vėliau, naujos valdos vyskupui M. Valančiui sukels kai 
kurių rūpesčių. 

Konkordatas turėjo sušvelninti katalikų Bažnyčios padėtį Rusijos imperijoje, tačiau pastaroji 
šios sutarties faktiškai nesilaikė. Tai rodo faktas, kad konkordatas paskelbtas nebuvo, taigi įstatymu 
netapo.“ Taip vyskupai atsidūrė dviprasmiškoje padėtyje: konkordatas leido jiems gan laisvai tvar- 
kyti katalikų Bažnyčios reikalus, tačiau jo nepaskelbimas ir caro valdžios kišimasis tas teises siauri- 


A. Alekna, Žemaičių vyskupas Motiejus Valančius, (Čikaga, 1975), p. 196 
Alekna, Katalikų Bažnyčia Lietuvoje, p. 111—116 

"2 "Matulis, “Lietuva ir Apaštalų sostas 1795-1940", p. 160 

Alekna, Žemaičių vyskupas Motiejus Valančius, p. 238, 250 

“ Alekna, Katalikų BažnyčiaLietuvoje, p. 135, 136 

5 Matulis, “Lietuva ir Apaštalų sostas 1795-1940", p. 160 

Pvz. Žemaičių vyskupijos administratorių K. Gintilą A. Alekna apibūdina kaip linkstantį I Rusijos pusę. 
— Alekna, Katalikų Bažnyčia Lietuvoje, p. 132 

V" Matulis, “Lietuva ir Apaštalų sostas 1795-1940", p. 160 

Ten pat, p. 161 

Alekna, Žemaičių vyskupas Motiejus Valančius, p. 12 

Alekna, Katalikų Bažnyčia Lietuvoje, p. 139 

Žemaičių vyskupijos padėtis 1850—1864 m., remiantis Žarėnų bažnyčios kursorijų knygos duomenimis 


no. Viena tokių katalikų Bažnyčios veiklos sričių, iš kurios Rusijos valdžia nesitraukė, buvo pa- 
mokslų cenzūra. 

Katalikų Bažnyčiai pamokslų cenzūra buvo pradėta po 1830—1831 m. sukilimo 1832 m. įsaku 
buvo, tačiau, atrodo, to įsako nebuvo labai paisoma, nes jis, kaip rodo Žarėnų bažnyčios kursorijų 
knygos dokumentas, buvo pakartotas 1852 m.“! Jame rašoma, kad vidaus reikalų ministras grafas 
Bludovas įsakė, kad katalikų kunigai nesakytų pamokslų, prieš tai nedavę jų dekanų cenzūrai. Teisė 
sakyti savo pamokslus pripažinta tik tiems kunigams, kurie išsiskyrė Šv. Rašto žinojimu bei praktiš- 
ku įstatymų vykdymu. Kadangi savo pamokslų nebuvo galima laisvai sakyti, tai nuo 1833 m. Vil- 
niaus vyskupijai patvirtinti pamokslų rinkiniai. 

Prie pakartoto įsakymo buvo pridėti generalgubernatoriaus Bibikovo II papildymai: Katalikų 
bažnyčiose pamokslai turi būti skaitomi provoslavų Bažnyčios pavyzdžiu iš tam dvasinės vadovybės 
paruoštų knygų; kadangi Vilniaus vyskupijoje jau yra sudaryti pamokslų rinkiniai, kuriuos patvirtino 
tiek pasaulietinės, tiek dvasinės valdžios cenzūros, kolegija turi įsakyti vyskupystės vadovybei tais 
rinkiniais naudotis; Telšių vyskupijai turi būti surinkti pamokslai visoms šventinėms dienoms ir 
sekmadieniams bei išversti į žemaičių kalbą; jei kuris nors kunigas norės sakyti savo pamokslus, juos 
pirma turės peržiūrėti dvasinė vadovybė; savo pamokslus galima sakyti tik esant rimtai priežaščiai i 
juos gali sakyti tik tie dvasininkai, kuriems ši teisė bus suteikta. Šis įsakas yra minimas A.Aleknos.?? 
Jis t.p.rašo, kad vyskupui M.Valančiui pasirūpinus buvo išleistas žemaičių kalba vyskupo sekreto- 
riaus O. Praniausko sudarytas pamokslų rinkinys.“ 

Apribojimų, susijusių su pamokslų cenzūra vyskupui M.Valančiui beveik pavyko išvengti.“ 
Apribojimai Žemaičių vyskupystėje daugiausia buvo taikomi lenkiškiems ir latviškiems pamokslms: 
tai liudija ir M.Valančiaus nurodymas dėl cenzorių lenkiškiems ir latviškiems pamokslams.? Jis lie- 
pia: 1) seminarijos rektoriui 1555—iems ir kitiems metams turėti cenzorius Kauno gubernijoje len- 
kiškiems pamokslams, o Kuršo gubernijoje — lenkiškiems ir latviškiems; 2) dvasininkams sųsti savo 
pamokslų du egzempliorius cenzoriams, o šie, jei patvirtina, vieną egzempliorių siunčia rašytojui, o 
kitą — vyskupijos valdybai; 3) dekanams prižiūrėti, kad savų pamokslų nesakytų tie, kam uždrausta, 
ir, kad būtų laikomasi kitų pamokslų sakymo taisyklų. Galima pastebėti, kad šie nurodymai lietuviš- 
kiems pamokslams netaikomi. Kadangi pamaldos pagal 1852 m. įsaką“? turėjo būti aliekamos vietos 
gyventojų kalba, o Žemaičių vyskupijoje tokia buvo žemaičių kalba“, tai praktiškai lietuviški pa- 
mokslai galėjo būti sakomi be didesnių apribojimų. Laisvesnį lietuviškų pamokslų skymą, manau, 
dar lėmė ir tai, jog carinė valdžia į lietuvių kalbą žiūrėjo kaip į “mužikų" tarmę ir laikė politiškai 
neutralia.*ė 

Klausimas t.p. kyla, kodėl apskritai buvo pradėta riboti katalikų dvasininkų teisė sakyti pa- 
mokslus. A. Alekna rašo, kad dėl to, jog Rusijos vyriausybė “negalėjo pakęsti katalikų Bažnyčioje 
Dievo žodžio laisvo skelbimo"? G.Valančiaus nuomone pamokslų kontrolė įvesta dėl to, kad len- 
kai maištų nekeltų.“? G. Valančius pabrėžia daugiau politinį aspektą, o A. Alekna — religinį, kuris, 
manau, t.p. yra susijęs su politika. Rusijoje provoslavų bažnyčia buvo priklausoma nuo pasaulietinės 
valdžios, “monarcho valdžios reikalai turi būti svarbesni kap evangelijų įsakymai.'"' Todėl supran- 
tamas carinės valdžios nenoras, kad katalikų Bažnyčia turėtų daugiau laisvės nei provoslavų, (joje 
laisvi pamokslai buvo uždrausti'“). Su G. Valančiaus mintimi t.p. galima sutikti: tik ką buvo numal- 

Žarėnų bažnyčios 1834—1864 metų kursorijų knyga, (FS, nr.4), dok. nr. 2677, 1852 gegužės 10 d. 
Alekna,Žemaičių vyskupas Motiejus Valančius, p. 223 

Ten pat, p. 224, 225 

Ten pat, p. 224 

Dok. nr. 2714, 1854 gegužės18 d. 

Dok. nr. 1762, 1852 kovo 22 d. 

Alekna, Žemaičių vyskupas Motiejus Valančius, p. 224 

E. Aleksandravičius, A.Kulakauskas, Carų valdžioje: XIX amžiaus Lietuva, (Vilnius, 1996), p. 77 
Alekna, Žemaičių vyskupas Motiejus Valančius, p. 222 

G. Valančius, Žemaičių Didysis: Istoriobiografiniai pasakojimai, 11, (Los Angeles, 1977), p. 204 
P, Čepėnas, Naujųjų laikų Lietuvos istorija, t. 1, (vilnius, 1992), p. 129 

Alekna, Žemaičių vyskupas Motiejus Valančius, p. 222 

šintas 1830— 1831 m. sukilimas, kurime dalyvavo nemažai dvasininkų“*. Su A. Aleknos nuomone t.p. 
galima sutikti, žinant, Tačiau, manau, kad buvo dar viena priežastis — Rusijos vyriausybė suvokė, 
kokia stipri yra katalikų Bažnyčios įtaka. Iš vienos pusės bandydama tą įtaką apriboti (pamokslų 
cenzūra), caro valdžia ja kartu naudojosi. Yra dokumentas, kuriuo Kauno gubernatorius pripažįsta, 
kad Panevėžio kunigas savo įtaka ir evangelijos žodžiu sulaikė rekrūtus nuo pabėgimų.“* Manau, 
caro valdininkai suvokė, kad toji įtaka gali būti panaudota ne vien tik jiems naudinga linkme, todėl 
ribodami pamokslų sakymą tikėjosi nuo to apsisaugoti. 

Konkordatas nesušvelnino pamokslų cenzūros, bet jo pasekoje buvo palengvintos 1845 m. tai- 
syklės dėl katalikų bažnyčių statybos uždraudimo be pasaulietinės valdžios leidimo. “Nuo 1852 m. 
buvo leidžiama remontuoti parapines, o nuo 1854 m. be leidimo buvo galima statyti ir naujas bažny- 
čias*.5 Tai patvirtina ir kursorijų knygoje esantis dokumentas. ** Jame rašoma apie vidaus reikalų 
ministerijos nurodymą dėl įstatymo papildymo, kad katalikų bažnyčių taisymas, o t.p. naujų statyba, 
vietoj sunykusių arba sugriautų nelaimingo atsitikimo metu, vyksta su dvasinės vyresnybės leidimu. 
Iš dokumento matyti, kad bažnyčių statybos reikalingumo klausimą sprendė nebe pasaulietinė, o 
dvasinė valdžia. Tačiau pasaulietinė valdžia ir toliau dalyvavo šiuose reikaluose. Kauno gubernijos 
valdybos dokumente rašoma, kad parapijiečiai ir vietiniai valdymo organai nesirūpina savo bažnyčių 
būkle ir dvasininkais ir, kad daug kur bažnyčioms reikia nedidelio remonto. Todėl gubernijos valdy- | 
ba įpareigoja apskrities dvarų valdytojus pasirūpinti bažnyčių išlaikymu. Taip pat dokumente nuro- 
doma, kad bažnyčių remonto darbai, kuriems nereikia projektų sudarymo, vyktų vietinėmis parapi- 
jiečių ir jų valdytojų lėšomis.?? 

Vyskupaudamas M.Valančius turėjo rūpesčių ne tik su pasaulietinės valdžios primetamais 
įsakais, bet ir su bažnytine organizacija. 

Nuo Vilniaus vyskupijos prijungtoje dalyje bažnytiniai papročiai skyrėsi nuo Žemaičių vysku- 
pijos papročių, todėl M.Valančius įsakė naujose valdose “bažnyčios pamaldose laikytis tokios pat 
tvarkos, koki nuo seno vės Žemaičių vyskupijoje" ?* : Žarėnų bažnyčios kursorijų knygos matyti, 
kad jis ėmėsi vienodinti maldų už imperatorių tvarką“? Buvo nustatyta, kad 1) pamaldos už impera- 
toriaus šeimą su priklausančiomis tam maldomis turi būti atliekamos bažnyčiose ta pačia kalba kaip 
ir pamokslai, t.y. kalba, vartojama liaudies; 2) po mišių būtina išvardinti 5 imperatoriaus šemos var- 
dus ir kitas maldas šia tvarka: a) padėkos, b) už popiežių, c) už valdovą, d) už archierių, e) malda už 
mirusius, f) baigiamoji malda, pažymėta rubricėlėje; 3) sekmadieniais ir šventinėm dienom, kuriom 
nėra lentelių (Te Deum laudamus), po mišių turi būti imperatoriaus šeimos vardų išvardinimas ir 
maldos a) už valdovą, b) už valdoves. 

Vyskupas M.Valančius t.p. rūpinosi bažnytinėmis knygomis, nes, atrodo, jos buvo rašomos 
netvarkingai. 

Tik atsisėdęs į vyskupo sostą, M.valančius pastebi, jog daugelyje parapijų, ypač neseniai pri- 
jungtose nuo Vilniaus vyskupijos, nerašomos Hakų knygos. Todėl įsakė tokias knygas parapijose ir 
filijose rašyti ir kaip įrodymą parodyti konsistorijai.“? 

Šalia jau rašomų bažnytinių knygų buvo bandoma įvesti naujų. Pagal kolegijos pirmininko 
I.Holovinskio nuroymą, “kad geriau būtų tvarkomi tiek dvasiniai, tiek pilietiniai reikalai", turėjo 
būti bažnyčiose rašomos išpažintį atlikusių ir komuniją priėmusių knygos. Šios knygos turi būti ra- 
šomos provoslavų bažnyčių, kuriose jos rašomos nuo seno, pavyzdžiu.“ Šis įsakas buvo pakarto- 


3 Alekna, Katalikų Bažnyčia Lietuvoje, p. 134 


*  Dok. nr. 1472, 1854 kovo 13 d. 

35 P. Puzaras, Vyskupo Motiejaus Valančiaus pastoracinė veikla, (Vilnius, 1992), p. 40 
*  Dok. nr. 988, 1857 vasario 16 d. 

"  Dok.nr. 1373, 1858 vasario 15 d. 

38 Alekna, Žemaičių vyskupas Motiejus Valančius, p. 16 

3 Dok.nr. 8324, 1851 gruodžio 22 d. 

“  dok.nr. 921, 1851 vasario 3 d. 

* dok.nr.6026, 1851 rugsėjo 22 d. 

Žemaičių vyskupijos padėtis 1850-1864 m., remiantis Žarėnų bažnyčios kursorijų knygos duomenimis 


tas““, tačiau, atrodo, kad įvykdytas nebuvo: istoriografijoje apie tokias knygas neužsimenama; tarp 
Žarėnų bažnyčios dokumentų minimų knygų t.p. nebuvo. 

Kita problema, kylanti dėl bažnyčiose rašomų knygų, tai aiškus ir teisingas duomenų užrašy- 
mas. Buvo išleistas nurodymas, kad dėl krikšto knygose atsirandančių klaidų žmonėms kyla daug 
rūpesčių, todėl liepta tėvams vežant vaiką krikštyti pavardę užrašyti ant lapelio; į krikšto knygas 
krikštinamųjų vardai t.p. turi būti aiškiai įrašomi.“ 

Vyskupaujant M. Valančiui buvo susirūpinta bažnytinių knygų išsaugojimu. Pagal 1854 m. 
Telšių konsistorijos įsaką bažnytinės knygos (archyvai ir metrikai) neturi būti laikomos gyvenamuo- 
se dvasininkų namuose, o bažnyčiose ar kitose saugiose nuo gaisro vietose.“ 

Apibendrinant reiktų pažymėti, kad aptartos problemos nėra visos su kuriomis teko susidurti 
vyskupui M. Valančiui pirmuosius 14—a vyskupavimo metų. Jos buvo pasirinktos dėl to, jog geriau- 
siai atsispindėjo nagrinėjamame šaltinyje — Žarėnų bažnyčios kursorijų knygoje. Iš pateiktos me- 
džiagos matyti, kad 1) konkordatas nepakeitė 1832 m pamokslų cenzūros įsakymo, bet Žemaičių 
vyskupijoje lietuviškiems pamokslams jis praktiškai taikomas nebuvo; 2) buvo sušvelnintos katalikų 
bažnyčių statymo taisyklės. 3) M. Valančius vyskupijoje turėjo rūpesčių ne tik su carinės valdžios 
įstatymais, nesiderinančiais su katalikų Bažnyčios nuostatomis, bet ir su vidine katalikų Bažnyčios 
organizacija. 


ELPA TTL" 
dok. nr. 6720, 1851 gruodžio 20 d. 
dok. nr. 2430, 1851 kovo 31 d. 

dok. nr. 4189, 1854 balandžio 7 d. 

M. Valančiaus “Žemaičių vyskupystei" — 150 metų 


GYVENIMO DŽIAUGSMO APOLOGIJA: MINTYS APIE VALANČIAUS 
PAMOKSLĄ, PASAKYTĄ MOZYRIUJE 


Regina Koženiauskienė 


Siausta jų ugnim ir kardu, 
Mozyriuj sustota. 
Prie Okuniovkos upelio 
Kirto juos Treniota. 
(J. Čečiotas) 


Romantikų Vilniaus universiteto auklėtinių būrys, 1823 metų rudenį patyręs caro valdžios 
represijas, buvo atsigręžęs į istorinę LDK praeitį — tolimasis Mozyrius taip pat jiems buvo vien 
garbinga Lietuvos praeitis. 1824 metais į tą patį universitetą (Vyriausioji dvasinė seminarija buvo jo 
dalis) įstojęs ir po ketverių metų jį baigęs M. Valančius gyveno dabartimi. Tikybos mokytojo ir 
pamokslininko vieta Mozyriaus paviete, į kurį jį siuntė universiteto vadovybė, jam buvo pirmoji 
dvasininko praktika, tarnyba, kasdienė veikla ir kasdienis rūpestis, kad jo mokiniai nebūtų “aktais 
ant sawa dwasiszka ir kuniszka pelna“'. “Visas romantizmo sąjūdis buvo atsirėmęs į praeitį. Juo buvo 
užsikrėtęs ir Daukantas. Bet ne Valančius. Jis buvo anos geros Šviečiamojo laikotarpio istorinės 
mokyklos auklėtinis, kuri buvo paremta dviem pagrindiniais kiekvienos geros istorijos stulpais: 
istoriniais šaltiniais ir sveikuprotu“. 

Mozyriaus laikotarpis — 1828 - 1834 metai — iš jaunojo M. Valančiaus biografijos, galima 
sakyti, būtų visai išbrauktas, jeigu ne jo ranka rašyti lenkiški pamokslai, sakyti Mozyriuje. Vienas iš 
jų —- pamokslas apie pramogas“ ypač įdomus kaip retorinis tekstas. Jį skaitant, matyti, kad Vilniaus 
universitete susiformavusios M. Valančiaus švietėjiškos pažiūros nepakito ir brandžiame amžiuje“, 
kai iš Dievo ir apaštališko sosto malonės jau sėdėjo katalikiškos hierarchijos viršūnėje. Pamoksle 
aiškiai jaučiama universitetinė supasaulietėjusio dvasininko erudicija (“Vilniaus seminarijos 
auklėtinis juk buvo. Čia kalbos daugiau pasaulinės ir laisvos, didesnis atsidavimas pasauliniams 
negu dvasiškiems mokslams"), blaivus racionalumas, praktiškumas, nuoseklios švietėjiškos “doros 
reformos" vykdymo pradžia. Pamoksle atsispindi Švietimo epochos pasaulėvaizdis, blaiviai 
mąstančio, sveiku protu besivadovaujančio kalbėtojo optimistinė pasaulėvoka. Ir, žinoma, 
kiekvienoje pastraipoje šalie žmogaus teisių į laimę, džiaugsmą, poilsį ir pramogas gynimo — lygia 
greta aistringas pareigos akcentavimas. Pirmiausia nuolatinis darbas, pareigos, o tik paskui — 
pasivaikščiojimas, šokiai, žaidimai, medžioklė ir kitokios pramogos, malonus ir turiningas laiko 
praleidimas gyvybinėms jėgoms atgauti. Toks požiūris išauga iš pamokslininko pažiūrų ir netgi 
labiau iš šviečiamosios epochos didaktinių nuostatų, tačiau, kaip galima manyti, ne iš paties jo 
gyvenimo būdo. 

M. Valančiaus mokinys ir pirmasis biografas kunigų seminarijos rektorius M. Račkauskas 
Mozyriaus gyvenimo tarpsnį perbėgo lyg tarp kitko vienu lakonišku, tačiau M. Valančiaus 
asmenybės vientisumo esmę pagavusiu pasakymu, kad tai buvę įtempto ir naudingo darbo metai 
(Po kilku latach mozolnej i pozytecznej pracy w Mozyrzu“). Tai iš tiesų taiklus sakinys, nes visų 
gyvenimą, ne tik jaunystės metais, M. Valančius buvo “pareigos žmogus, ne kartą sakęs, kad jam 
visų svarbiausia — pareiga ir kad kiekvienas privaląs taip elgtis: nori ar nenori ką nors daryti, jeigu 
tik pareiga šaukianti, tai privaląs vykdyti... Būdamas atkaklus dykinėjimo priešas, iš tiesų niekada 
neleido sau pailsėti, galima drąsiai teigti, kad net mirė nuo darbo ir buvo darbo kankinys“". Visiškai 
Panašiais, tik kiek pakilesniais žodžiais, tinkančiais laidotuvių pamokslui, apie M. Valančių buvo 
kalbėjęs būsimas vyskupas A. Baranauskas: “Likusiomis nuo dvasiškosios tarnybos valandomis 
tvirtai laikės dienos darbų tvarkos, taip sudarytos, idant kiekviena valanda būtų naudingu darbu 
Užimta... Tai buvo didysis, slaptas akstinas — dirbti ir nepailsti... Krito kaip karžygis, darbo ir 
Uolumo auka“. 

Regina Koženiauskienė 


Gyvenimo džiaugsmo ir laimės gynimas pamoksle tuo ir paradoksalus, kad pats M. Valančius 
mokėjo įtemptai dirbti, bet nemokėjo ilsėtis, “mažai sau teieškojo gyvenimo patogumų"", o tuo 
labiau pramogų. Tačiau sveikas blaivus pamokslininko protas, susirūpinimas ne savimi, 0 ganomų 
avelių sielos ir kūno sveikata, žemiška jų laime rado pakankamai argumentų apginti žmogaus teisę į 
gyvenimo džiaugsmą ir padiktavo šio pamokslo žodžius. 

Visos aplinkybės leidžia manyti, kad Valančius rašė pamokslą pats, taikė jį vietai, laikui, 
kalbėjimo situacijai ir tam tikrai klausytojų grupei. To reikalavo ir retorikos mokslas, kurį jis buvo 
gerai įvaldęs, kad klausytojai būtų pamokomi “atsižvelgiant į jų reikalus bei jų nuovoką"!“. 
Mozyriaus laikotarpiu dar nebuvo tokio baisaus kunigų suvaržymo, kaip prieš 1863 metus, kai jie 
pamokslus turėjo skaityti svetimus, iš patvirtintų knygų. Tai prieštaravo M. Valančiaus nuostatai, 
jis, net ir būdamas vyskupu, piktinosi tokiu reikalavimu: “Tačiau kaip gi kunigas galės atlikti tą savo 
pareigą, jei neturės teisės pamokyti žmones, atsižvelgdamas į jų reikalus bei jų nuovoką, bet būtinai 
turės saityti tik tai, kas parašyta knygoje, jau seniai neskirtoje jokiai konkrečiai vienai parapijai, 
todėl ir netinkamoje klausytojams. Vienoje vietoje žmonės yra labiau apsišvietę, kitoje - mažiau""!. 
Ir savo pirmojoje Ganytojiškoje Gromatoje 1850 metais ragino kunigus: “Todėl veikiau sakykite 
pamokslus nekaip mandrius sakymus, arba kozonius"!* (čia gyvas laisvas paties kunigo žodis | 
supriešinamas su spausdintu unifikuotu klausytojams nepritaikytu mandriu tekstu). 

Kas ir koks gi buvo Valančiaus klausytojas? Jį galima jausti ir įsivaizduoti. Tiesa, 
pamokslininkas tik vieną kartą tiesiogiai kreipiasi į auditoriją labai bendru kreipiniu krikščionys, 
tačiau pamokslas aiškiai orientuotas į šviesesnę visuomenės dalį (minimos pramogos — lošimas, 
teatras, pasivaikščiojimas — galėjo būti prieinamos tik bajorams ir turtingiems ūkininkams). 
Pirmiausia jis galėjo būti pasakytas jaunumei, jauniteliams ūkininkų ir dvarininkų sūneliams, nes 
M. Valančius mokytojas, kalbėdamas apie teatro reginius, labiausiai susirūpinęs dėl tokių 
vaidinimų, kurie gresia “tyrai nekaltybei, kiekvienam neprityrusiam ir jaunam, kurio audringa 
vaizduotė ir polinkis į jautrumą daro jį labiausia paveikiamą". Tačiau šis pamokslas galėjo būti 
pasakytas ir į bažnyčią susirinkusiems parapijiečiams mokinių tėvams, kad jie susipažintų su 
pamokslininko skelbiamu moralės ir doros kodeksu ir drąsiai taikytų jį savo įpėdiniams. Viena 
aišku, M. Valančiaus klausytojas — laisvas žmogus, kuriam duota valia rinktis darbą ir poilsį (pagal 
romėnų principą: otium post negotium), duota laisvė visais atžvilgiais vadovautis savo protu, bet 
pirmiausia atlikti savo pareigas — tai švietėjų perimta filosofo I.Kanto pozicija. Jaunojo 
pamokslininko klausytojas — ne dykinėjantis, bet tėvams ūkyje padedantis ir nešvaistantis jų 
uždirbto gero ūkininkaitis. Toks, kuriam jau būdamas vyskupas prieš mirtį parašė atskirą 
testamentinę Gromatą lenkų kalba, ragindamas branginti savo tėvų paliktą tikėjimą, neaiduoti 
pusvelčiui svetimtaučiams tėvų palikto turto, ne užsiimti vien medžiokle, šokiais ir kitokiais 
pasilinksminimais, bet gerai savo dvarus administruoti“. Taigi ir senatvėje M. Valančius neneigia 
pasilinksminimų reikalingumo, tik, kaip ir jaunystėje, įspėja aklai jiems nepasiduoti, kad gyvenimas 
netaptų vien pragaištingai pramoga. 

Pagaliau visas pamokslo tekstas rodo, kad M. Valančiaus klausytojams yra šviesus Žmogus, 
nes pamokslininkas labiausiai apeliuoja į jo protą (pagal retorikos taisykles, kuo mokytesnė 
auditorija, tuo labiau tinka kreipti į klausytojų intelektą, ir atvirkščiai, prastuomenė labiausia 
paveikiama audrinant jos jausmus). Pamoksle nėra stipresnio emocijų protrūkio, jame į akis krinta 
minių nuoseklumas, svarstymų ir argumentavimo griežtumas, sistemingas pramogų naudos ir jose 
slypinčių pavojų atskleidimas. Šiek tiek aistringiau, tačiau be oratorinių efektų, pamokslininkas 
prabyla tose, vietose, kuriomis ragina laikytis pramogų saiko, saugotis blogų įpročių, godumo, 
azarto ir susijaudinimo. Pamoksle dominuoja rimtis, pasitikėjimas sveika sąmoningai mąstančio 
klausytojo nuovoka. Kalbėtojas žino, kad tokią auditoriją geriausia įtikina racionalus, loginis 
kalbėjimo būdas, kad ją galima paveikti svariais argumentais, rimtais šaltiniais, autoritetų 
tvirtinimais, pagaliau asmeniniu kalbėtojo pavyzdžiu. Argumentuodamas M. Valančius remiasi 
dviem nenuginčijamais dalykais: 1) autoritetingu šaltiniu - Šv. Raštu ir 2) sveiko proto padiktuota 
gyvenimo patirtimi. 

Iš Šv. Rašto kaip viso pamokslo moto M. Valančius pasirinko Eklesiasto, arba Pamokslininko, 
žodžius: Ir aš pažinau, kad nėra tuose dalykuose nieko geresnio, kaip linksmintis ir daryti gera savo 

Gyvenimo džiaugsmo apologija: mintys apie Valančiaus pamokslą, pasakytą Mozyriuje 


gyvenime (Ekl., 3, 12). Šie žodžiai yra ir viso pamokslo pagrindinė mintis. Įdomu palyginti ir 
pažymėti, kad tuo pačiu Eklesiastu (tik ne tomis pačiomis eilutėmis) rėmėsi kitas lietuvių 
pamokslininkas M. Alšauskas garsiojoje “Bromoje, atwertoje ing wiecznasti". Tačiau kaip skiriasi 
abiejų pamokslininkų pasaulėvaizdis ir stilistinė raiška, kokie du priešingi poliai, kokia gyvenimo 
džiaugsmo teigimo ir neigimo priešprieša! Vėlyvojo baroko autorius M. Alšauskas, gąsdindamas 
kraupiais pragaro vaizdais, teatrišku aukštuoju stiliumi moko, kaip laimingai numirti“. 
M. Valančius santūriai žemuoju stiliumi aiškina, kaip laimingai gyventi šioje žemėje. M. Alšauskui 
krito į širdį Eklesiasto Vanitas vanitatum, et omnia vanitas Praznastis, o praznastis, ir wis ant swieta 
praznastia, praznastis jeszkoli... palieku (iš lenk. pociecha — džiaugsmas, linksmybė)“. Taigi 
M. Alšauskui nėra didesnės Žmogaus tuštybės kaip ieškoti džiaugsmo ir linksmybių, o M. Valančius 
Šv. Pauliaus lūpomis kviečia savo klausytojus: Džiaukimės, broliai, Viešpatyje, ir dar kartą sakau — 
džiaukimės! M. Alšauskas čia prisimintas dar ir dėlto, kad M. Valančius savo pamokslą pradeda be 
jokių įžangų, iš karto nuo tokios priešingos nuomonės, kokios laikėsi vėlyvojo Baroko 
pamokslininkai, atrėmimo: “Daugelis moralistų ir švento gyvenimo įstatymdavių, nurodančių, kas 
žmonėms dera ir kas nedera, paprastai su didžiausiu įkarščiu kalba apie Dievo ir artimo meilę, apie 
maldą, pasninkus ir išmaldą, o apie reikalingumą poilsio ir pramogų, kurios, laikantis viso to, kas 
suminčta, yra naudingos nusilpusioms jėgoms atgauti, arba visiškai tyli, arba peikia jas..." Iš tiesų, 
tokiems niekinusiems gyvenimo džiaugsmus moralistams meilė Dievui negali būti suderinta su 
pasilinksminimais. M. Valančius nesupriešina religijos ir gyvenimo džiaugsmo (jam artima 
Pranciškaus Saleziečio nuostata). Netgi atvirkščiai, jis tvirtina, kad religija duota mūsų laimei ir 
džiaugsmui, kad pats Išganytojas Jėzus Kristus gyventojams nenorėjęs savo mokiniams liepti 
pasninkauti vien dėl to, kad pasninkaudami jie būtų liūdni ir paniurę, Jėzus Kristus raginęs juos 
džiaugtis ir linksmintis. 

Kad pramogos nėra piktnaudžiavimas ar prasimanymas, o būtinybė, sakąs ir sveikas protas. 
Nuolatinis ilgas darbas išsekinąs gyvybines jėgas; protas taip pat ilgos įtampos būtinai reikalaująs 
poilsio. Žaidimai ir pramogos esą naudingi: sustiprina jėgas - kūną ir sveikatą, padeda maloniai 
praleisti laiką, pailsėti po darbo, lavina intelektą, teikia protui energijos. Teatro reginiai, be viso 
šito, dar auklėja sielos pajėgos, gali duoti gerą doros ir moralės pavyzdį, palenkti žmogų mylėti grožį 
ir dorą, pagaliau jį geresnį ir tobulesnį. Pamokslininkas kalba su klausytojais kaip su sau lygiais, 
bendrą būtį patiriančiais, vis pasitelkdamas daugiskaitos pirmąjį asmenį: Jeigu, sakyčiau, nebūtume 
žmonės; mums reikia kai kurių taisyklių, kad geriau suprastume ir t.t. 

Kaip jau buvo minėta, šalia pramogų gynimo pamokslininkas nepamiršta priminti ir tam tikrų 
doro elgesio taisyklių, kad žaidimai netaptų blogu įpročiu ar artimo skriauda, kad lošdamas žmogus 
nepaleistų vėjais turto, protėvių ilgu ir kruvinus trijų su įgyto, neįstumtų savęs paties su žmona ir 
vaikeliais į skurdą... Pats klausdamas ir pats atsakydamas (retorinė subjekcijos figūra), 
pamokslininkas anaforinėmis paralelinėmis tarsi orkestruotomis sakinių konstrukcijomis pasiekia 
įrodinėjimo kulminaciją: Kas gali būti šventesnio, kaip pareiga pasirūpinti vaikų laime ir išlaikyti 
savąją būtį? Ir visa dėlto lošėjui nėra retenybė ją paniekinti! Kas gali būti apverktiniau už pražūtingas 
azartinio lošimo pasekmes? Ir vis dėlto ne vienam lošėjui tenka jas patirti! Tokie priimtų elgesio 
taisyklių nesilaikantys lošėjai labai primena vėlesnių laikų vyskupo “doros reformoje" minimus. Tai 
jau žemaitiškais žodžiais išsakyta vienoje iš Gromatų (1860.IX.9): Nelaimingi tie žmones ne ant 
Wenos pijokistes ira atsidawien, ira je wenkart blogi katalikai tankei blužnierczej, palaistuwej, 
nepildantis pawinszcziu kriksczioniszku, iszblaszkitojei sawa turtelu, wargintojei sawo waiku, 
Wargintojei sawiszkiu,, piktintojei artima... . 

Pamokslas baigiamas išvada: mums leistina atsiduoti pramogoms, bet mums dera žinoti jų 
vietą ir laiką. Ši mintis vėl prišaukia Eklesiastą. Stabtelkime ne prie tų eilučių, kurių M. Valančius 
Pasirinko kaip moto, bet prie šių, atrodo, persmelkusiu visą kūrinį, geriausia pamokslo esmę 
nusakančių, nors ir likusių už teksto: Visam kam yra savo metas/ ir valanda kiekvienam reikalui po 
dangumi/ Yra metas gimti ir metas mirti...] Metas verkti ir metas juoktis,/ metas raudoti ir metas šokti... 
(Ekl. 3, 1-5). Tokia išmintinga pusiausvyra alsuoja visas M. Valančiaus pamokslas. Apie pareigas ir 
Pramogas, kad žmogaus gyvenimas žemėje būtų doras, prasmingas ir laimingas. Tokiai jaunystės 
ūuostatai M. Valančius liks ištikimas visą gyvenimą, Lietuviškoje testamentinėje Gromatoje, 

parašytoje prieš pat mirtį, Vyskupas pasakys tą patį: “Patys žinote, jog to tikt tegeidžiau nuo jūsų, 
kad padoriai gyvendami, būtume laimingi""". 

TAUTOS BUDIMO ŽENKLAI 
Ieva Šenavičienė 


Iki šiol, kalbėdami apie lietuvių tautinį atgimimą ir juo labiau apie tautinį sąjūdį, iš tikrųjų 
turėdavome omenyje šių procesų vedlių, tai yra, pasaulietinės ir dvasinės lietuvių inteligentijos, 
veiklą. Tuo tarpu apie pasyvųjį atgimimo subjektą arba vedamuosius, t.y. pačią lietuvių tautą, be 
kurios atgimimas iš viso neturėtų prasmės, mąstyta labai nedaug arba greičiau iš viso nemąstyta. Juo 
labiau nebandyta atsakyti į klausimą, ar XIX a. II pusės pradžioje gausėjant lietuvių tautinei inteli- 
gentijai ir suintensyvėjus jos veiklai kur nors jau buvo pastebimos pačios liaudies tautinės savimonės 
kilimo apraiškos ir kame tos apraiškos pasireiškė. Čia kaip tik ir bandysiu sustoti ties minėtu tauti- 
nio atgimimo problemos aspektu - XIX a. II pusėje, dar iki 1863 m. sukilimo, arba pradiniu tautinio 
sąjūdžio laikotarpiu, išryškėjusiais tautos budimo ženklais, laikydama, kad XIX a. I pusėje lietuvių 
liaudies tautinė savimonė vargiai galėjo labiau pasikeisti dėl tautinės inteligentijos negausumo. 

Prieš pradėdami ieškoti tautos budimo ženklų, prisiminkime XIX a. II pusės tautinį gyventojų 
pasiskirstymą Lietuvos etninėse žemėse, kartu atkreipdami dėmesį į jų tikybą. Pirmieji oficialūs šio 
laikotarpio gyventojų surašymo duomenys liečia XIX a. 7 dešimtmetį. Vilniaus mokymo apygardos 
rusų valdininkas Aleksandras Beleckis' pateikė skaičiavimus, jog 1864 m. Kauno gubernijoje lietu- 
vių tautybės gyventojai sudarė virš 904, lenkai —- 3,544 visų gyventojų katalikų. Kad virš 904 kata- 
likų Kauno gubernijoje buvo lietuviai, patvirtino ir po 20 metų (1884 m.) Kauno gubernatoriaus bei 
katalikų dvasininkų rinkti duomenys apie gyventojus katalikus. Taigi, reikia manyti, kad lietuvių 
nutautėjimas šioje gubernijoje iš viso nevyko arba buvo labai neženklus. 

Vilniaus gubernijoje gyventojų surašymo duomenys lietuvių atžvilgiu šiaipjau laikomi rusų 
valdžios tendencingai mažintais. 1862 m. pagal kvalifikuojamus kaip patikimiausius M. Lebedkino 
duomenis lietuvių katalikų čia būta 46,3546, lenkų — 18,4246, gudų - 17,4290./ 1897 m. pirmojo rusų 
statistinio gyventojų surašymo duomenimis šios gubernijos gyventojų santykis atrodo ženkliai paki- 
tęs lietuvių nenaudai. 

Suvalkų gubernijos gyventojų, juo labiau katalikų, statistinių duomenų, liečiančių 7-tojo de- 
šimtmečio pradžią, nėra žinoma. Pagal Eduardo Volterio pateiktą statistiką 1889 m. lietuvių ten 
būta 57,84, lenkų - 19,16, gudų - 3,54 visų gyventojų, 1897 m. lietuvių buvo sumažėję iki 52,7746. 

Taigi, ekstrapoliuojant minėtus statistinius duomenis galima pasakyti, kad iki sukilimo tik 
Kauno gubernijoje tarp katalikų daugiau kaip 904 žmonių buvo lietuvių tautybės. Kadangi Kauno 
gubernijos duomenys apėmė ir Kauno mieste gyvenusius lietuvius, kurių ten būta žymiai mažiau, 
išeitų, jog gubernijos periferijoje katalikai buvo kone vieni lietuviai, kitų tautybių gyventojų katali- 
kų ten būta nedaug. 

Grįžkime prie tautos budimo ženklų paieškų. Turint omenyje gyventojų statistiką, nėra abe- 
jonės, kad XIX a. II pusės pradžioje lietuvių liaudies tautinės savimonės apraiškų pirmiausia reikė- 
tų ieškoti Kauno gubernijoje ir ypač Žemaitijoje, kurios pagrindiniai gyventojai buvo išsaugoję gim- 
tąją kalbą bei protėvių kultūrą - būdo, papročių, tautosakos tradicijas. Todėl sustokime ties ryškiau- 
siais Žemaitijos savitumais, jau iš pirmo žvilgsnio skiriančiais ją iš kitų Lietuvos sričių. Iš karto pa- 
stebėsime jų net kelis: tai, be abejo, jau minėtas gyventojų tautinis ir tikybinis vienalytiškumas, be to 

: — didesnis nei kitose srityse žemiausių gyventojų sluoksnių švietimo poreikis, liaudyje itin augusi jai 
, Skirtos literatūros paklausa jos gimtąja kalba, ženklus, lyginant su kitomis katalikiškomis seminari- 
; Jomis, Telšių diecezinės seminarijos klierikų skaičius ir, pagaliau - ypač masiškas blaivybės sąjūdis. 


Trumpai aptarkime minėtus savitumus, ieškodami juose tautinio dėmens. 
* —— M [MM 00] 
į [Anekcangp Benemknū), PHMCKO-KaTONMYECKUA  ENAPXMAJILHBIA | CCMHHapHK: "BHTEHCKAS M 
| Tensmesckaa, Bunbna, 1887, c. 54-55, 58. 
Edvardas Vidmantas, Religinis-tautinis sąjūdis lietuvoje XIX a. antrojoje pusėje - XX a. pradžioje, Vil- 
nius, 1995, p. 114-117. 

Meilė Lukšienė, apibendrindama duomenis apie Lietuvos mokyklas, pastebėjo, kad Kauno 
gubernijoje ir ypač Žemaitijoje j jau XIX a. I pusėje buvo gerokai daugiau žmonių, kilusių iš valstie- 
čių, lankiusių mokyklas ir mokėjusių bent skaityti. Dar daugiau — kai kurios apskričių mokyklos, 
kaip antai, Žemaičių Kalvarijos, Padubysio, Dotnuvos buvo vadinamos tiesiog valstiečių mokyklo- 
mis, į jas bajorai stengdavosi savo vaikų nesiųsti? Lietuvos mokyklų vizitatorius Jonas Chodžka 
1822 m. konstatavo, jog Žemaitijoje tarp visų Raseinių, Šiaulių, Telšių (ir Upytės) apskričių mo- 
kyklose besimokiusių mokinių beveik 5295 buvę valstiečių vaikų, kai likusiose Lietuvos apskrityse 
valstiečių vaikai sudarę tiktai 11,49“ 

XIX a. 6-jame dešimtmetyje švietimo poreikis Žemaitijoje ėmė įgauti pastebimą tautinį at- 
spalvį, kuris išryškėjo per sparčiai augusią žemaitiškos literatūros liaudyje paklausą. Tokią paklausą 
liudijo ne vien žemaitiškų elementorių laidos ir tiražai, bet ir didėjęs kitokių knygų pareikalavimas“. 
Lauryno Ivinskio kalendorių populiarumas, Telšių vyskupo Motiejaus Valančiaus pateikti jo paties 
knygų tiražai rodo, kad minėtai literatūrai jau buvo nemažas skaitytojų ratas. Valančiaus rūpesčiu 
Varniuose 1853 m. įsteigtas knygynas, paties vyskupo žodžiais, žemaitiškas knygas išpardavinėdavo 
labai greitai ir vos pajėgdavo tenkinti skaitytojų poreikius. 

Kad lietuviškos literatūros paklausa tuomet sparčiai didėjo, ir Valančius, padedamas Mika- - 
lojaus Akelaičio, 1859 m. buvo numatęs smarkiai išplėsti lietuviškų knygų leidybos darbą, kalba 
1859 m. lapkričio mėn. Akelaičio laiškas iš Varnių Adomui Honorijui Kirkorui, Vilniuje leidusiam 
"Pismo zbiorowe Wilefskie“: “Tavo spaustuvė iš manęs gaus daug darbo, - rašė Akelaitis. - Spaus- 
dinsime knygelių ne šimtais, o tūkstančiais - nuo 5 iki 10 ir 20 tūkstančių. Be knygelių liaudžiai grei- 
tai išleisime lietuvių-lenkų ir lenkų-lietuvių žodyną, taip pat - lietuvišką gramatiką““. Valančiaus 
apsupties lietuvių inteligentų tarpe tuomet jau buvo subrendęs ir lietuviškos periodinės spaudos 
liaudžiai — lietuviško laikraščio sumanymas. Taigi, XIX a. II pusės pradžia pasižymėjo žymiai suin- 
tensyvėjusia tautinės inteligentijos veikla, pirmiausia inspiruota sparčiai kylančių pačios liaudies po- 
reikių. 

Su liaudies švietimu yra glaudžiai susijęs dar vienas to meto Žemaitijos savitumas - XIX a. II 
pusėje, iki sukilimo, ypač didelis, lyginant su kitomis katalikiškomis seminarijomis Telšių diecezinės 
seminarijos klierikų skaičius. Šis skaičius taip pat turėjo tautinį bruožą: antai, 1853 m. Kitatikių dva- 
sinių reikalų departamentas rašė švietimo ministrui, kad ne tik kad norinčių eiti į dvasininkus Kau- 
no gubernijoje tiek daug, jog perpildyta seminarija Varniuose, o dėl vietos stokos joje žemaičiai 
stoja į Vilniaus, Minsko ir net Lucko-Žitomiro seminarijas, bet ir kad per ketverius metus iš 65 Tel- 
šių diecezinės seminarijos alumnų net 63 buvę valstiečiai.' Iš mano pačios atliktų Telšių diecezinės 
seminarijos klierikų kontingento tyrimų atrodytų, jog Žemaičiuose dvasininko profesiją 1845-1865 
m. buvo beveik monopolizavę valstiečiai ir smulkieji bajorai, anot Meilės Lukšienės, nuo pirmųjų 
nedaug tesiskyrę nei savo socialine, nei kultūrine padėtimi, o vien tik kilme“. Iki 1853 m. į semina- 
riją stojusių iš mokestinių luomų asmenų skaičius augo ir pasiekė apie 6676 visų stojusiųjų skaičiaus, 
o vėliau šiek tiek sumažėjo ir ženkliau nebekito, iki 1863 m. sudarydamas apie 4096, ir tik 1863-1865 
m. - apie 5595 visų stojusiųjų skaičiaus. 

Pereikime prie įspūdingo XIX a. reiškinio - blaivybės sąjūdžio, kuris, kaip yra pastebėta, ypač 
masiškai reiškėsi Žemaitijoje. Pasiremdami žinomais faktais, pabandykime atsakyti į klausimą, kas 
iš tikrųjų buvo blaivybės sąjūdis - netikėtas stebuklas ar dėsningumas ir ar galima jį surišti su tauti- 
ne savimone. 

Ryškiausias blaivybės sąjūdžio savitumas yra tas, kad visiškai netikėtai ir veik visuotinai Kauno 
gubernijoje, o ypač Žemaitijoje pasireiškė antialkoholinis gyventojų nusiteikimas, kurį sunku racio- 


Meilė Lukšienė, Lietuvos švietimo istorijos bruožai XIX a. pirmojoje pusėje, Kaunas, 1970, p. 472-473. 
Jurgis Lebedys, Simonas Stanevičius, Vilnius, 1955, p. 47. 

Meilė Lukšienė, op. cit., p. 490-491. 

Augustinas Janulaitis, “M. Akelaičio laiškai", in: Tauta ir Žodis, red. Vincas Krėvė Mickevičius, t. 3, 
Kaunas, 1925, p. 318. 

* "Meilė Lukšienė, op. cit., p. 477-478. 

* Meilė Lukšienė, op. cit., p. 474, 477. 

naliai paaiškinti. Pratęsdama šią mintį, pirmiausia norėčiau atkreipti dėmesį į dvi blaivybės judėji- 
mo aplinkybes. 

Pirmoji liečia blaivybės iniciatyvą, kurią, antai, be daugybės kitų šaltinių, mini Valančius savo 
dienoraštyje ir viename iš blaivybės laiškų ir kuri iki šiol nebuvo rimčiau apmąstyta, nes nedvipras- 
miškai kirtosi su įsigalėjusiais šio judėjimo aiškinimo stereotipais. Anot vyskupo, blaivybės iniciatyva 
Žemaičiuose priklausiusi patiems valstiečiams: dienoraštyje rašė, kad gerti Užnemunės lietuvių pa- 
vyzdžiu žemaičiai nustoję patys, ir tik po to į judėjimą įsijungusi dvasininkija. Tai jis pažodžiui pa- 
kartojo ir 1859 m. kovo 14 d. pirmajame blaivybės laiške dvarininkams: “Kada praėjusiais metais kai 
kuriose mūsų vyskupijos vietose žmonės iš tikrųjų Dievo mielaširdingumo stebuklo pažadinti paro- 
dė nepaprastą pasiryžimą visiškai atsisakyti degtinės, [...] pirmiausia kreipėmės į dvasininkiją, trokš- 
dami, kad tuo atžvilgiu noriai pasidarytų pavyzdžiu bandai [...Į*'". 

Keista, tačiau ką tik minėtas, beje, amžininkų ištisai konstatuojamas faktas tyrinėtojų jau a 
priori buvo priimtas kaip neįmanomas ir visos pastangos nukreiptos į neva tai tikruosius blaivybės 
judėjimo iniciatorius maskuojančių priežasčių paicškas. Atsirado nuomonių, jog blaivybės judėjimą 
sumanęs pats Valančius, o blaivybės brolijas suplanavęs ir joms paslapčia kruopščiai rengęsis dar 
prieš tapdamas vyskupu. Mąstoma ir giliau — “naujų ir pažangių dvasininkų ugdymas Žemaičių 
(Telšių) vyskupystėje, orientavimasis į lietuviškai šnekantį valstietį [Valančiui] buvo susijęs ne tik su 
blaivybės brolijų kūrimo planais, bet ir su visomis kitomis kultūrinėmis švietėjiškomis akcijomis, 
planuojamomis Varniuose". Atrodytų, jog Valančiaus rektoriavimo bei vyskupavimo tikslas buvo 
išugdyti pažangią dvasininkų kartą, taip pat atkreipti dėmesį į lietuvių valstietį, kad tie padėtų įkurti 
jo išsvajotas blaivybės brolijas ir įgyvendinti sumanytas kultūrines švietėjiškas akcijas Varniuose. 
Dar daugiau — Valančius taip sugebėjęs konsoliduoti dvasininkus, kad jie vieningai skelbę blaivybės 
iniciatyvą kilus iš liaudies, iš tiesų siekdami užmaskuoti organizacinį Katalikų Bažnyčios vaidmenį. 
Tuo tarpu visiškai priešingą nuostatą - kad blaivybės iniciatoriais buvę patys valstiečiai - aiškiai pa- 
remia pats Valančiaus dienoraščio, kaip privataus dokumento, pobūdis, nes kažin ar sau asmeniškai 
skirtuose užrašuose vyskupas būtų matęs prasmę maskuoti organizacinį bažnyčios dignitorių vaid- 
menį blaivybės judėjime. Absurdiškai skamba, bet priešingu atveju tektų kvestionuoti visų Valan- 
čiaus raštų patikimumą. Blaivybės judėjimas prasidėjo 18585 m. pavasarį (gal net ir žiemą), tai, antai, 
rodo ir kažkodėl tik kaip versija kvalitikuojamas Kazimiero Gieczio tiksliai konstatuotas faktas apie 
gegužės mėn. kilusią Skapiškio blaivininkų iniciatyvą, beje, Gieczys manė, kad tokių judėjimų Že- 
maičių vyskupijoje galėję būti ir anksčiau." Tuo tarpu Valančiaus blaivybės brolijų kūrimas — vėliau 
— pagal Gieczį - birželio mėn., be to, pasak Juozo Tumo, mintį kurt brolijas Valančiuje tuomet pa- 

: skatinęs jo sekretorius Juozapas Silvestras Dovydaitis. Taigi, kalbėdamas apie blaivybės iniciatyvą, 
' Valančius nuo nieko nesislepia, jis yra tiesiog sąžiningas. 

Antroji blaivybės judėjimo ypatybė ryškėja garsiajame 1858 m. lapkričio 18 d. Valančiaus raš- 
te Vilniaus generalgubernatoriui Vladimirui Nazimovui. Štai trumpa jo ištrauka: “Prieš keletą mė- 
nesių dvi trys parapijos, esančios prie Lenkijos Karalystės sienos, sekdamos pavyzdžiu, nurodytu 
anoje Nemuno pusėje, vien dėka pamokslų apie blogas girtuokliavimo pasekmes staiga nustojo ger- 
ti svaiginančius gėrimus, išskyrus gal keletą asmenų. Nepraėjo nė mėnuo, o didžiulės permainos, 
įvykusios tų žmonių papročiuose ir charakteryje, nustebino visus sveikai mąstančius [...]. Pavyzdys, 
duodamas kartu su tokiais labdaringais vaisiais, paveikė kaimynus parapijiečius, kurių prašymai, o 
kai kuriose vietose net reikalavimai, privertė jų sielų ganytojus paskelbti susilaikymą nuo svaiginančių 
gėrimų, ir, keistas dalykas, visur užteko keleto žodžių, kada seniau patys karščiausi tų pačių pamoksli- 


!* Antanas Alekna, Žemaičių vyskupas Motiejus Valančius, Čikaga, 1975, p. 85. 
Laiško tekstą žr.: Petras Puzaras, Vyskupo Motiejaus Vlančiaus pastoracinė veikla, Vilnius, 1992, p. 184- 


i 186. 
Uu 
12 
|| 


[10 


Egidijus Aleksandravičius, “Vyskupas Motiejus Valančius ir Blaivybės brolija", in: Žemaičių praeitis, t. 1, 

ninkų žodžiai likdavo be atgarsio [...]““ (išskirta mano). Stebėtina, nes anksčiau dvasininkijos pa- 


stangos blaivinti liaudį tikrai buvo bevaisės, jau nebekalbant apie kokius nors reikalavimus iš pačios 
liaudies pusės. 

1860 m. liepos 25 d. generalgubernatoriui Nazimovui Telšių ir Vilniaus vyskupų buvo pateikti 
visus nustebinę duomenys: iš 827 730 Kauno gubernijos katalikų blaivybės įžadus buvo davę ir į 
brolijas užsirašę 689 536 asmenys, t.y. 83,376 visų katalikų, Vilniaus gubernijoje — iš 626 178 katalikų 
- 325 261, ty. 51,9 katalikiškosios gyventojų dalies." Be to, miestuose ir miesteliuose į blaivybės 
brolijas buvo įstoję apie trečdalis katalikų, o kaimiškose parapijose katalikai blaivininkai sudarė iki 
9095 ir daugiau visų parapijiečių.!“ 

Dabar palyginkime pagal gyventojų surašymo duomenis gautą Kauno gubernijos lietuvių ka- 
talikų skaičių su blaivininkų skaičiumi gubernijos kaimiškosiose parapijose ir pamatysime, kad jie 
labai panašūs, vos ne identiški. Pasitelkus paprasčiausią logiką atrodytų, kad į blaivybės brolijas 
šiame krašte buvo įstoję vien kaimiečiai lietuviai. (N.B.: lietuvių katalikų ir blaivininkų skaičiai ne- 
daug skiriasi ir Vilniaus gubernijoje, o Valančius savo dienoraštyje mini Užnemunės lietuvius, o ne 
katalikus aplamai, kurių pavyzdžiu ėmę blaivėti žemaičiai). 

Tokiu atveju pamąstykime, kas gi paskatino lietuvių valstiečius staiga masiškai stoti į blaivy- * 
bės brolijas, kada anksčiau panašūs raginimai likdavo be atsako? Arba suformuluokime mintį ki- 
taip: kas gi tuomet atsitiko Lietuvoje, kad žemaitis valstietis nutarė blaivėti? Lengviausias kelias 
ieškant atsakymo - pažvelgti į to meto įvykius. 

1857 m. lapkričio 20 d., t.y. prieš pat prasidedant blaivybės sąjūdžiui, caras Aleksandras II pa- 
sirašė reskriptą Vilniaus generalgubernatoriui Nazimovui dėl baudžiavos panaikinimo, viešai ap- 
skelbtą gruodyje, 1858 m. sausio mėn. pradėjo steigtis gubernijų bajorų komitetai valstiečių refor- 
mos projektui parengti!" — taigi, faktiškai buvo patvirtinta, kad artėja valstiečių išlaisvinimas. Apie 
viltingus valdžios ketinimus vyskupas Valančius jau 1858 m. sausio 11 d. informavo vyskupijos kai- 
mo gyventojus savo žemaitiškų laišku, paragindamas juos ramiai laikytis ir laukti.!* 

Tyrinėjęs blaivybės klausimus Egidijus Aleksandravičius rašė, jog blaivybės sąjūdį inspiravo 
objektyviai sustiprėjęs liaudies nepasitenkinimas feodalinės-baudžiavinės santvarkos recidyvais, jis 
buvo “smūgis įsisenėjusiai tvarkai, nusistovėjusiems valstiečių santykiams su dvaru, su degtinės ga- 
mintojais ir pardavinėtojais, neišvengiamai keitęs ir santykius su Rusijos imperijos vyriausybe“"?. Su 
šiais universaliais teiginiais aplamai būtų sunku nesutikti, tačiau sąjūdžio keistenybių jie neįstengia 
paaiškinti, o dažnai ir prasilenkia su akivaizdžia tikrove. Be abejonės, nepasitenkinimas feodaline 
baudžiavine santvarka būtų įstengęs sukelti liaudies judėjimą, kurio tikslas būtų paskatinti valdžią 
pradėti žemės reformą. Tačiau sunkiai įtikėtina, kad tokiomis palankiomis aplinkybėmis, pasitvirti- 
nus seniai lauktai žiniai apie artėjantį baudžiavos panaikinimą, valstiečiams, dar ir mylimo vyskupo 
autoriteto nepaisant, galėjo staiga kilti visuotinis noras erzinti rusų valdžią, ką tik pažadėjusią jiems 
laisvę ir žemę. Priešingai, palankumas “gerajam carui“ liaudyje buvo smarkiai išaugęs, o mužiku 
save vadinęs Mikalojus Akelaitis 1858 m. vasarą už pažadėtą valstiečių išlaisvinimą jį dargi pašlovi- 
no lietuviškomis eilėmis, kurių kalbą Simonas Daukantas pavadinęs nec plus ultra.?? Ir netgi kai 
1861 m. vasario mėn. buvo paskelbtas Manifestas apie baudžiavos panaikinimą, nesuteikęs valstie- 
čiams jų trokštamos laisvės, Vilniaus ir Kauno gubernijų gyventojai, kalbėję lietuvių ir žemaičių 
kalba, buvo tvirtai įsitikinę, kad caras jų neapgavęs, tik dvarininkai ir kunigai susimokę pakeitė tik- 
rąjį Manifesto tekstą.“ Antra vertus, kažin ar įmanoma, jog tamsus, prasigėręs žmogus, kokių tarp 


Cit. iš: Egidijus Aleksandravičius, Antanas Kulakauskas, Carų valdžioje, XIX amžiaus Lietuva, Vilnius, 
1996, p. 182. 

"Antanas Alekna, op. cit., p. 112-113, 

Egidijus Aleksandravičius, Antanas Kulakauskas, op. cit., p. 183. 

Leonas Bičkauskas-Gentvila, Vida Kniūraitė, Baudžiavos panaikinimas Lietuvoje, Vilnius, 1994, p. 15. 
Laiško tekstą žr.: Petras Puzaras, op. cit., p.179-180. 

Egidijus Aleksandravičius, Blaivybė Lietuvoje XIX amžiuje, Vilnius, 1990, p. 74. 

Leonas Bičkauskas-Gentvila, Vida Kniūraitė, op. cit., p. 48-49. 


56 


Tautos budimo ženklai 


liaudies buvo nemaža, nei iš šio, nei iš to taptų toks susipratęs, kad prie savo skriaudėjų staiga pri- 
skirtų degtinės gamintojus ir pardavinėtojus - greičiau atvirkščiai. 

Aplamai nėra jokių faktų, kurie leistų tvirtinti, kad blaivybės judėjimą paskatino nepasitenki- 
nimas imperine valdžia. Atrodytų atvirkščiai — judėjimas net atitiko valdžios politinius interesus. 
Taip leidžia manyti jau ta aplinkybė, kad sąjūdį rėmė patys aukščiausieji šios valdžios sluoksniai. 
Nėra abejonės, jog valdžios parama iš dalies galėjo būti motyvuota degtinės gamybos apmokestini- 
mo sistemos pertvarkymu ar būsimais žemės reformos padariniais, tačiau tiktai to vargiai būtų už- 
tekę net vien toleruoti tokiam pavojingam valstybei reiškiniui, kaip masinis liaudies judėjimas. Vis 
dėlto Aleksandro II pozicija dėl blaivybės buvo akivaizdžiai palanki. 1860 m., privertę kapituliuoti 
patį finansų ministrą, blaivybės judėjimą ir vyskupą Valančių vyriausybėje užtarė Vilniaus general- 
gubernatorius Nazimovas bei (NB!) valstybės turtų ministras būsimasis “korikas" ir kirilikos diegė- 
jas Michailas Muravjovas. Tai stebėtina, nes blaivybės sąjūdis nešė didelių nuostolių degtinės ga- 
mintojams ir Rusijos valstybės iždo sistemai, o ypač su ja susijusiai degtinės mokesčio atpirkėjų žy- 
dų grupei, ir prieš jį egzistavo įtakingų finansinių sluoksnių opozicija, kuri dėjo pastangas, kad vy- 
riausybė sustabdytų blaivybės brolijų veiklą. Šios opozicijos žingsniai iki sukilimo taip ir nedavė di- 
desnių vaisių: blaivybės brolijos valdžios buvo visiškai uždraustos tik 1864 m. pavasarį, beveik užge- 
sus sukilimui, dėl politinių sumetimų kaip bet kokie galintys kelti pavojų nepageidautini sambūriai. 
Tuomet jau buvo praėję daugiau, nei metai nuo naujo akcizo įstatymo įsigaliojimo, su kuriuo kar- 
tais bandomos sieti blaivybės brolijų uždraudimo aplinkybės. O ir po jų uždraudimo blaivybės judė- 
jimas tarp rusų administracijos buvo kvalifikuojamas kaip “iškilmingas liaudies gyvenimo momen- 
tas", kada caro žodis dėl valstiečių buities palengvinimo iššaukė veržlų blaivybės siekimą.?? 

Dabar pažvelkime į blaivybės sąjūdį iš kitos pusės: sustokime ties jo vadovu - katalikų dvasi- 
ninkija. Katalikų Bažnyčios laikysena blaivybės sąjūdžio atžvilgiu yra gana vienareikšmiška — prasi- 
dėjęs masinis valstiečių judėjimas buvo gera galimybė Bažnyčiai, perimant iniciatyvą į savo rankas, 
sustiprinti liaudyje katalikybės pozicijas. Nuo seno turėdama tarp valstiečių autoritetą kaip blaivy- 
bės rėmėja, priešingai rusų valdžios nurodymams, draudusiems kurti bet kokias draugijas, pabrėž- 
dama priklausomybę Vatikanui ji įgyvendino Rusijoje nepripažintą 1851 m. popiežiaus Pijaus IX 
nurodymą dėl blaivybės brolijų kūrimo. Kaip tik dėl blaivybės brolijų, o ne paties blaivybės judėjimo, 
vyko didžiausia rusų valdžios ir Katalikų Bažnyčios konfrontacija. 

Aktyvi Katalikų Bažnyčios veikla blaivybės judėjime paskatino nuomonę, jog blaivybės judė- 
jimas buvęs religinis sąjūdis, plitęs kartu su religinių liaudies jausmų euforija? Tokia nuostata ta- 
čiau neįstengia paaiškinti kad ir tokių aplinkybių. Blaivybės sąjūdžio metais klierikų, kilusių iš vals- 
tiečių, antplūdis į Telšių diecezinę seminariją ženkliau nepadidėjo, kai, atrodo, esant religinei eufo- 
rijai turėjo būti kaip tik priešingai. Su euforija sunku surišti ir faktą, jog sąjūdžio nerėmė katalikiška 
bajorija. Neretai ir valstiečiai, ir netgi dvasininkai patys laužydavo blaivybės įžadus. Kunigai prieš 
blaivybę pažeidusius valstiečius nevengdavo imtis gana drastiškų eks O svarbiausia - jog nei 
džią sąjūdžio sąsają su Katalikų Bažnyčia. Kokia tvirta bebūtų ši sąsaja, ji viena dar neleidžia teigti, 
kad pats blaivybės judėjimas savo esme buvo religinis, t.y. vadovavosi religiniais motyvais. Žaibiška 
Valančiaus reakcija į prasidėjusius įvykius pradedant blaivybės brolijų kūrimą kalba greičiau apie 
šio Katalikų Bažnyčios dignitoriaus diplomatiją ir įžvalgumą, nei apie išankstinę judėjimo režisūrą. 
Tokiu atveju pabandykime iškelti klausimą kitaip - pamąstykime, ar Žemaitijoje XIX a. 6 dešimt- 
mečio pabaigoje nebūta kokių nors pakitimų pačioje katalikų dvasininkijoje, kurie būtų galėję jai 
garantuoti liaudies pasitikėjimą. 

Žvelgdami iš šio taško, netruksime pastebėti, jog XIX a. II pusėje akivaizdesni pokyčiai že- 
maičių dvasininkijoje vėlgi turėjo tam tikrą tautinį pokrypį, kuris buvo tiesiogiai susijęs su pakitusiu 
pačios dvasininkijos kontingentu. Jau minėjome, kad dvasininko profesiją Žemaitijoje šiuo metu 


“ Rašto Ivanui Kornilovui apie lenkų dvasininkijos reikšmę ir Vakarų Rusijos Romos katalikų seminarijas 


kopija, 1865, Rusijos valstybinis istorijos archyvas (Sankt Peterburgas), (toliau - RVIA), f. 917, ap. 1, b. 918, 
1.11. 
Egidijus Aleksandravičius, Antanas Kulakauskas, op. cit., p. 183-184. 

dažnai pasirinkdavo išeiviai iš liaudies. Daugiau nei kitur Lietuvoje išsilavinusiam žemaičių valstic- 
čio vaikui ši profesija tuomet buvo kone vieninteliu karjeros keliu, tuo tarpu, kai bajorijos pasirin- 
kimo galimybės likdavo žymiai didesnės. Tokie dvasininkai, giminystės saitais glaudžiai susirišę su ta 
aplinka, iš kurios buvo išėję, arčiau su ja bendravo ir galėjo ne tik ją giliau įtakoti kultūriškai, bet ir 
patys buvo jos veikiami. Kunigas Benediktas Smigelskis po 1850 m. yra taikliai pastebėjęs: 
“Gilesnėje Žemaitijoje galime pamatyti jaunesnės dvasiškijos kitokią tai nuo liaudies prigulimybę. 
Gentystės, gimininkystės, senobinės prietelystės ir pažintys patraukia jaunuosius kunigus Brie nuo- 
lankumo, prie neišvengiamo nuolaidumo", o aukštaičiuose to familiarumo su kunigu nesą. 

Kita vertus, analogiškus žemaičių dvasininkijos struktūrinius pokyčius įtakojo ir vyskupo Va- 
lančiaus veikla. Plečiantis Stačiatikių Bažnyčios invazijai ir Katalikų Bažnyčiai besistengiant išsaugo- 
ti įtaką liaudžiai, 1845-1865 m. vienu iš svarbiausių Valančiaus tikslų tapo Katalikų Bažnyčios pozi- 
cijų stiprinimas per lietuvybę ir tam palankios tautinės katalikų dvasininkijos ugdymo reikalas. 1867 
m. Kauno gubernatorius Vilniaus generalgubernatoriui rašė: “Išskirtinis Volončevskio ilgalaikio 
vyskupijos valdymo bruožas yra palaipsniui vykdomas bajoriškojo elemento išstūmimas iš jam pa- 
valdžios dvasininkijos sudėties, cenzorių iš liaudies gausinimas ir per tai dar didesnis savo įtakos jai 
[t.y. liaudžiai] stiprinimas". Minėtus Valančiaus ketinimus patvirtina vyskupo 1864 m. Mažosios | 
Varnių seminarijos - pirmosios lietuviškos šešiametės mokyklos projektas, numatęs joje dėstyti mo- 
kiniams beveik pilną pasaulietinės gimnazijos kursą lietuvių kalba ir taip parengti būsimus Telšių 
diecezinės seminarijos klierikus. Jau gerokai prieš tai, kai Mažosios seminarijos projektas buvo 
įteiktas valdžiai, Valančiaus “Sietyno" pastangomis buvo dirbamas didelis jai skirtos lietuviškos mo- 
kymo literatūros rengimo darbas: Pranciškus Ambraziejus Kašarauskas seminarijai rašė botanikos 
vadovėlį, Antanas Juzumas - homiletiką, Mikalojus Akelaitis - Ilenkų-žemaičių kalbų žodyną, Lau- 
rynas Ivinskis — gramatiką ir lenkų-lietuvių-žemaičių žodyną, planuota išleisti Juozapo Čiuldos že- 
maičių kalbos gramatiką, etc. Kažin, ar ne apie Žemaičių dvasinę (NB!) akademiją 1848 m. rašė 
Valančius Daukantui“, dar Peterburge jį įkalbėjusiam žemaitiškai išleisti “Žemaičių vyskupystę" — 
knygą, skirtą Žemaičių Bažnyčios istorijai - būtinai dvasininkijos rengimo įstaigai disciplinai? Gal 
kaip tik Peterburge (ir, ko gero, greičiausiai tada) kilo lietuviškos seminarijos įkūrimo mintis. 

Nors Mažosios Varnių seminarijos projektas sukilimo įgąsdintos caro valdžios nebuvo patvir- 
tintas, tačiau ramesniais laikais jis, ko gero, būtų susilaukęs pritarimo. Tautinės katalikų dvasinin- 
kijos atžvilgiu rusų valdžia buvo atsidūrusi prieš prieštaringą dilemą. Iš vienos pusės, ji buvo suinte- 
resuota demokratizuoti katalikų dvasininkiją, išstumdama iš jos gretų lenkišką bajorišką elementą, 
smarkiai trukdžiusį asimiliacinei tautinei ir religinei rusų politikai tarp lietuvių gyventojų. Iš kitos 
pusės, rusiška Stačiatikių Bažnyčia tuomet būtų netekusi akivaizdaus pranašumo prieš bajorijai 
priimtiną lenkišką ir lotynišką Katalikų Bažnyčią, kurios įtaka lietuviams valstiečiams dėl svetimos 
jiems kalbos buvo mažesnė. Antai, 1866 m. Vasilijus Kulinas rašė, kad katalikybė Žemaitijoje ėmė 
plėstis ir stiprėti būtent tada, kai lietuvių kalba imta sakyti pamokslus, ja pradėta leisti kantičkas ir 
kitas religines knygeles.“ 

Bet kokiomis aplinkybėmis Valančiaus pastangos neliko bevaisės. Nuo 1845 m. Telšių diece- 
zinė seminarija jau buvo parengusi nemažai iš liaudies išėjusių kunigų, pajėgių žmonėse dirbti Ka- 
talikų Bažnyčiai naudingą lietuvybės darbą. Tačiau ypač svarbu yra tai, kad dvasininkijos demokra- 
tėjimas neišvengiamai suponavo palankius tautiškumui ir kitų jos narių, ypač kilusių iš smulkiosios 
bajorijos, neretai dar nepamiršusios lietuvių kalbos, mąstysenos pokyčius, kurie, savo ruožtu, vėlgi 
buvo skatinami tos pačios Valančiaus lituanistinės veiklos. Nemaža dalis žemaičių dvasininkų, 1iš- 
ugdytų iš 1845-1865 m. Telšių diecezinėje seminarijoje studijavusių klierikų, tapo joje paveikti litu- 

anistinės auros, kurią spinduliavo Varniuose tuomet susikūręs lietuvių kultūros centras bei pačioje 
seminarijoje egzistavusios kai kurių profesorių ir klierikų jau iš anksčiau atsineštos lituanistinės 
nuotaikos. O ir dalis lenkiškąja kultūra persiėmusio seminarijos personalo kultūrinėje Varnių ap- 
linkoje palengva ėmė suvokti savo tautinę pareigą, jeigu ne identitetą. Galima paminėti tokią įdo- 
mią smulkmeną, kad pradedant 1852 m. stojančių į seminariją klierikų sąrašuose vadovybės imta 
klierikų pavardes įrašyti dviem būdais - žemaitiška ir sulenkinta forma, tuo tarpu anksčiau to nepa- 
stebima. 

Recziumuojant atrodytų, kad kaip tik šiuo metu, XIX a. II pusėje, iki sukilimo, prasidėjo lietu- 
vių tautiniam atgimimui ypač reikšmingas dvasininkijos posūkis nuo bajorijos į liaudį. Šis posūkis, 
tiek subjektyvus, kiek apspręstas Katalikų Bažnyčios lietuvybės politikos kaip priešpriešos stačiati- 
kybei, iš kitos pusės buvo objektyvus, nes jį lėmė pasikeitimai pačių dvasininkų kilmėje: dvasininkija 
ne tik toliau sudarė gausiausią tautinės inteligentijos, kilusios iš liaudies, dalį, bet ši dalis tolygiai 
didėjo. Dar daugiau — nors išoriškai eiti prie liaudies pastūmėta Katalikų Bažnyčios interesų, stip- 
rindama Bažnyčios įtaką liaudžiai per jos kalbą ir tuo pačiu, sąmoningai ar ne, gaivindama žemaičio 
tautinę savimonę, dvasininkija pati iš to sąlyčio gavo gyvybinį impulsą, kurio prielaidos drauge su 
lietuviškais genais slūdėjo jos pasąmonėje ir kuris apsprendė jos pačios tautinį sąmonėjimą. 

Panaudodama lietuvybę kaip kontrpriemonę plisti liaudyje rusiškai religijai ir kultūrai, katali- 
kų dvasininkija tuo pačiu ženkliai pristabdė ir lenkiškosios kultūros invaziją į liaudį, noriai ar ne, su- 
aktyvindama lietuviškąjį pradą. Vadovaudamiesi katalikybės interesais, dvasininkai pasisakė už 
liaudies kalbą bent pradinėse mokyklose, skatino valstiečiuose žemaičių kalbos vartojimą tiek mal- 
dose, tiek viešajame bendravime, patys rašė, vertė ir platino liaudyje lietuviškas religinio ir pasaulie- 
tinio turinio knygeles bei mokė Žmones jas skaityti, dažnai tam panaudodami savo autoritetą. Antai, 
kaip prisimena amžininkai, kurių atsiminimus užrašė Petras Virakas, dar prieš spaudos draudimą 
vyskupas Valančius neoficialiai buvo įsakęs kunigams klebonams, kad jie neužrašinėtų užsakams 
norinčių tuoktis jaunuolių tol, kol tie neišmoks skaityti. Tada visas jaunimas sukrutęs mokytis, o 
gabesni ir gerai pramokę lietuviškai skaityti. 

Grįžkime prie blaivybės sąjūdžio. Ramūnas Bytautas savo straipsnyje “Tauta ir tautiška są- 
monė“ yra genialiai pastebėjęs, kad apie tautinį judėjimą ir nacionalizmą galima kalbėti tik ten, kur 
susiduria kelios kultūros, kurios kovoja už savarankišką būvį. Blaivybės judėjimo metais, bręstant 
sukilimui ir vykstant žemės reformai, plečiantis lietuvybei lenkiško, rusiško ir lietuviško prado susi- 
dūrimas ypatingai ryškus. Šie pradai tartum atstovauja tris pasąmonės dominantes - istorinę praeitį, 
dabarties lūkesčius, amžinąsias vertybes - tik kuri iš jų veikia stipriau? Minėjome, kad pagrindiniai 
blaivybės brolijų nariai buvo žemaičiai valstiečiai - jau nuo seno šviesiausia, vienalytė ir nenutautusi 
Lietuvos valstietijos dalis. Sakėme, jog žemaičių tautinis jausmas pradedant 1845 m. buvo smarkiai 
veikiamas Katalikų Bažnyčios lietuvybės veiklos. Tarkime dar daugiau - kad šios veiklos dėka iki tol 
statiškoje žemaičių valstiečio savimonėje įvyko esminis lūžis — joje ėmė pirmąkart reikštis tam tikri 
dinaminiai poslinkiai, rodę jau prasidėjusį šios savimonės stiprėjimo procesą. Bandant pažvelgti į 
blaivybės sąjūdį iš minėto atskaitos taško, pirštųsi įdomi išvada — pats blaivybės sąjūdis savo esme 
galėjo rodyti lietuviškojo Ego reiškimąsi. Kitaip tariant, šis pirmasis laisvanoriškas ir toks stebėtinai 
masiškas lietuvių valstiečių susirašymas į brolijas yra identiškas po blaivybės vėliava pasislėpusiam 
nacionalizmo iššūkiui — gaivališkam savo tautinio bendrumo ir skirtybės apskelbimui. 

Šią nuostatą dar labiau skatina labai prieštaringa iš išorės sąjūdį stebinčių visuomenės grupių 
laikysena. Sąjūdį palaiko rusų valdžia, Katalikų Bažnyčia, tačiau sulenkėjusios bajorijos, dvarinin- 
kijos vaidmuo nežymus, iškyla pavieniai šviesesni asmenys, blaiviame valstietyje įžvelgiantys našes- 
nio ūkininkavimo prielaidą arba filantropiškai nusiteikę Valančiaus lietuvybės veiklos atžvilgiu .?? 
Sąjūdis yra materialiai nuostolingas tiek rusams, tiek bajorijai ir dvarininkams, o rusų skirtingi dar ir 


Petras Virakas, “Mano prisiminimai apie įvairius Lietuvos veikėjus“, Lietuvos nacionalinės Martyno 
Mažvydo bibliotekos Rankraščių skyrius, f. 27 - 16 p. 17. 

Ramūnas Bytautas, "Tauta ir tautiška sąmonė", in: Lietuvos filosofinė mintis, chrestomatija, Vilnius, 1996, 
p. 183-184. 

Žr.: Egidijus Aleksandravičius, op. cit., p. 83-93, 

religiniai įsitikinimai. Bajorijos, dvarininkijos ir liaudies religija niekuo nesiskiria, tačiau bajorijai, 
dvarininkijai sąjūdis kaip tik ir nepageidaujamas. Kažin, ar jų nuostatą lemia luominis antagonizmas 
— jau po metų kitų viename sukilime kartu dalyvaus ir bajorai, ir dvarininkija, ir valstiečiai, ir dvasi- | 
ninkai. Iš tiesų ne materialinė pusė, ne luomas ir ne religija, 0 fautinė konjunktūra čia vaidina di- 
džiausią vaidmenį. Bajoriją, dvarininkiją ypač gąsdina tai, kad sąjūdis gali peraugti į judėjimą, analo- 
gišką ukrainiečių valstiečių tautiniam sąjūdžiui prieš bajorus lenkus 1848 m. Galicijoje, kurį irgi paska- 
tino Austrijos vyriausybės žemės reforma (NB!). Sklinda gandai, kad kunigai ir valstiečiai rengią są- 
mokslą prieš dvarininkus, kad iš Telšių diecezinės seminarijos “chlopomanas" vyskupas išvarąs ba- 
jorus klierikus, kad siunčiąs vienuolius kurstyti liaudį?! 

Nuostabu, kad tuo pat metu Galicijos varianto galimybę kaip priemonę suvaldyti dvarininkijai, 
po 1860-1861 m. ėmusiai reikšti pretenzijas į administracinį Lietuvos prijungimą prie Lenkijos Ka- 
ralystės, valstiečiuose mato ir rusų valdžia, o nuo jos įgyvendinimo ją tesulaiko baimė, kad lietuviš- 
kosios “Galicijos scenos" gali persimesti į Rusijos gubernijas.?" Peršasi įdomi išvada: išeinančioms iš 
skirtingų politinių interesų bajorijai - dvarininkijai ir rusų valdžiai tautinis blaivybės judėjimo ele- 
mentas vienodai akivaizdus, dar daugiau - jų abiejų įsitikinimu Galicijos atvejis Lietuvoje iš principo 
jau yra įmanomas. 

Juolab blaivybės sąjūdžio tautinė pusė aiški dvasininkijai. Antai, blaivybės brolijų nariai tapa- 
tinami su lietuviais, blaivybės gromatos paprastiems Lietuvos žmonėms visos rašytos žemaitiškai. 
Pacituokime kad ir 1862 m. penktąjį blaivybės laišką: “Šimtų šimtai žemaičių ir lietuvių, šaukimą 
Bažnyčios šventos išgirdę, lyg iš sunkaus miego loska Dievo pabudinti, tuoj prapultį savo pamatė ir, 
arielkos atsižadėję, draugystėn blaiviųjų visi subėgo"““. Gieczio Bractwa trzežwošci gale patalpinti 
bažnytiniai paveikslėliai, skirti skleisti blaivybei, Varšuvoje spausdinami vien su lietuvišku tekstu. O 
Alekna, antai, mini simbolišką faktą, kad Anykščių parapijos valstiečiai blaivybės įvedimui atminti 
1862 m. prie įvažiavimų į Anykščius buvo pastatę kryžius su lietuviškais užrašais“ 

Dabar apibendrinkim tai, kas buvo anksčiau pasakyta, ir pabandykim pateikti tikėtiną savo 
blaivybės sąjūdžio versiją. Sakykime, kad su geresnio ir žmoniškesnio gyvenimo viltimi, kurią žadėjo 
baudžiavos panaikinimas, lietuvių liaudyje, dėka dvasininkijos lietuvybės politikos tuomet jau ėmu- 
sioje suvokti save kaip tautinę alternatyvą, stiprėjo romantiškas ir kartu natūralus žmogiškas noras 
apskelbti savo buvimą pačiu priecinamiausiu bei nepavojingiausiu būdu, kurį jai jau nuo seno buvo 
nurodžiusi pamoksluose dvasininkija - dvasine ir fizine reabilitacija. Staiga Lietuvoje apsireiškęs 
didžiulis šviesus reiškinys — blaivybės sąjūdis, priešingai suirutėms, nešęs kraštui ramybę ir tvarką, 
tuomet atrodys tarsi spontaniškas visuotinis susikaupimas - Didysis Apsivalymas arba Didžioji Me- 
ditacija, euforiška viltingų gyvenimo pokyčių laukimo išraiška. 

Kadangi versija yra teisinga tiktai tada, kai ji geba paaiškinti iki tol nepaaiškintus faktus, grįŽ- 
kim atgal ir, pasirėmę tautine sąjūdžio versija, pabandykim iš naujo pažvelgti į blaivybės judėjimo 
keistenybes. Suprantama, jog blaivybės judėjimo iniciatore privalėjusi būti tik liaudis, nes Katalikų 
Bažnyčia iš savo politinių ir religinių interesų tegalėjo už jį agituoti tik pasiremdama jo dalyvių reli- 
giniu, o ne tautiniu ar luominiu bendrumu, tačiau religinio luomų bendrumo sąjūdyje kaip tik ir ne- 
pastebima. Antra vertus, blaivybė, kuri galėjo reikšti žymiai daugiau, nei vien išblaivėjimą, tačiau šis 
žymiai daugiau dar buvo labai gaivališkas, buvo pajėgi plėtotis, tik įgydama autoritetingą vadovą, 
kuriuo staiga tapo už blaivų gyvenimą aplamai visados pasisakiusi ir su lietuvybe tiesiogiai susijusi 
Katalikų Bažnyčia - tuomet užteko ir keleto žodžių, kai seniau karščiausi tų pačių pamokslininkų žo- 
džiai likdavo be atgarsio. Sustokime, pagaliau, ties rusų valdžios laikysena, manydami, jog žinojusiai 
Lietuvos gyventojų tautinį bei tikybinį pasiskirstymą rusų valdžiai nebuvo paslaptimi sąjūdžio tauti- 
nis atspalvis. Tada šią laikyseną nesunku paaiškinti: palaimindama sąjūdį, valdžia žiūrėjo į jį kaip į 
progą paremti lietuviškąjį separatizmą ir tuo susilpninti liaudyje jos politikai nepalankią lenkiško 


Antanas Alekna, op. cit., p. 93, 127; Kazimierz Gieczys, op. cit., p. 178-183. 

faktoriaus įtaką. Tai, be abejo, pakankamai svari priežastis nepaisant finansinių interesų toleruoti iš 
pirmo žvilgsnio idealistišką, tačiau pavojingą reiškinį. Yra žinoma, jog jau nuo 1831 m. sukilimo ru- 
sų politikos viršūnėse būta panašių lietuviškojo separatizmo skatinimo tendencijų, jomis pasižy- 
mėjo ir blaivybės rėmėjo Muravjovo veikla Lietuvoje po 1863 m. sukilimo bei kiek vėlesnė rusų val- 
džios politika, vykdyta Katalikų Bažnyčios atžvilgiu Kauno gubernijoje. 

Belieka įvertinti Valančiaus vietą blaivybės judėjime. Liaudžiai dvasiškai artimos vyskupo as- 
menybės vaidmuo blaivybės sąjūdyje yra didžiulis, tačiau nevienareikšmis. Nėra abejonės, kad blai- 
vybės judėjimą suponavo Valančiaus suformuluotos Katalikų Bažnyčios lietuvybės politikos padari- 
niai, o jo masiškumas, t.y. tai, kad judėjimas virto sąjūdžiu, įgaudamas religinių brolijų pavidalą, 
stipriai priklausė nuo energingos Valančiaus ir jo dvasininkijos veiklos bei asmeninio autoriteto. 
Žvelgdami iš šio taško, galėtume pasakyti, kad blaivybės judėjimas be Valančiaus vargiai būtų kilęs. 
Tačiau, antra vertus, patį judėjimą nulėmė ne Valančius, o objektyvus lietuvių liaudies tautinės sa- 
vimonės stiprėjimo procesas. Šis procesas būtų vykęs ir be Valančiaus, tik galbūt gerokai lėčiau, ta- 
čiau anksčiau ar vėliau vistiek būtų pasireiškęs tam tikro judėjimo forma. Valančiui judėjimas buvo 
staigmena, kuria vyskupas įžvalgiai pasinaudojo, kartu Valančius buvo šio judėjimo katalizatorius. 

Galima spėti, kad blaivybės sąjūdis, pirmąkart ir viešai apreiškęs lietuvių tautinį Ego, turėjo 
didelės įtakos Valančiaus kaip lietuvio brendimui, slopindamas jo Katalikų Bažnyčios dignitoriaus ir 
lietuvio dilemą, keldamas mintį apie įmanomą savo tautos aigimimą. Prisiminkim Valančiaus pa- 
mokslo, pasakyto 1866 m. pavasarį Kauno katedroje, ištrauką: “Keletą šimtmečių mus, lietuvius ir 
žemaičius, veikusi lenkų įtaka nepaisant pastovesnio mūsų liaudies būdo suspėjo įdiegti mumyse 
klaidingų supratimų, ypač kai vietoj gimtosios lietuvių kalbos pirmenybę atidavėm lenkų, pasisavi- 
nome jų lengvą ir nepastovų charakterį, o, susižavėję jų siekiais, mėgdžiojome išgalvotus gedulingus 
rūbus ir nebūdingas bažnyčioms giesmes““?. Vyskupo rūpestis savo tauta po blaivybės sąjūdžio da- 
rosi vis ryškesnis. 

Tuo ir norėtųsi baigti blaivybės sąjūdžio vertinimą. Galima būtų pridurti, jog šis nepaprastas 
ir šviesus Lietuvos reiškinys — blaivybės judėjimas — brendo veikiamas įvairių politinių, socialinių- 
ekonominių, religinių bei kultūrinių aplinkybių, kurias gimdė sudėtingas to meto gyvenimas ir kurių 
ne viena yra užčiuopta tyrinėtojų. Įvardindami blaivybės sąjūdį kaip pirmąją gaivališką lietuviškojo 
nacionalizmo apraišką, galėtume koreguoti šiuo metu istorikų nusistatyto vieno iš XIX a. II pusės 
tautinio sąjūdžio etapų — nuo 1864 m. datuojamo tautinio religinio (t.y. glaudžiai persipynusio su 
katalikų dvasininkijos interesais) sąjūdžio pradžios chronologiją“? Minėto sąjūdžio pradžia logiškai 
nusikeltų į 1858 m., o, turint omenyje tautinio judėjimo vadovo — katalikų dvasininkijos — tautinių 
tendencijų stiprėjimą ir lietuvybės ekspansiją į liaudį, jo proistorė — net ir į 1845 m., t.y. Valančiaus 
veiklos Varniuose ir lietuvių kultūros centro formavimosi pradžią. Galima sakyti, kad šių dviejų 
priešsukiliminių dešimtmečių bėgyje pasaulietinės inteligentijos ir dvasininkijos vaidmuo tautiniame 
sąjūdyje tampa lygiavertis, o pastarosios įtaka, be to, sparčiai didėja. Minėtą tendenciją gerai patvir- 
tino vėlesni įvykiai. 


Motiejaus Valančiaus pamokslas, pasakytas Kauno katedroje, [1866 05 08], RVIA, f. 821, ap. 125, b. 3071, 
1. 42. 
Žr.: Rimantas Vėbra, Lietuvių tautinis atgimimas XIX amžiuje, Kaunas, 1992, p. 28-31. 

VYSK. M. VALANČIAUS “ŽEMAIČIŲ VYSKUPYSTĖ" IR 
LIETUVOS KALVARIJOS 


Alfonsas Motuzas 


Anotacija 

Šio straipsnio tikslas — atskleisti, koks vysk. M. Valančiaus veikalo “Žemaičių vyskupystė" indėlis į vieną iš Lietuvos 
katalikiškos kultūros fenomenų istoriją. Tai Lietuvos Kalvarijos bei jų tipo šventovės. Tyrimas buvo atliekamas detale 
veikalo analize bei tuo tyrimo aspektu mokslininkų atskleistų faktų gretinimu su analogais šaltiniais, esančiais kituose 
įvairiuose moksliniuose darbuose. Tyrimas parodė, kad Lietuvos Kalvarijos (Žemaičių, Beržoro, Verkių ir Veprių) bei jų 
tipo šventovės Tytuvėnuose ir Mosėdyje, globojamos vietinių pranciškonų, domininkonų ir kunigų visoje Europoje buvo 
tapusios Katalikiškos teologijos - filosofijos, švietimo bei kultūros šiaurine ir rytine siena prieš protestantizmą ir pra- 
voslavizmą. Vyskupo M. Valančiaus veikalas “Žemaičių vyskupystė" savo turiniu yra pirmoji Lietuvos Katalikų Bažnyčios 


Istorija. 
PAGRINDINIAI ŽODŽIAI: Kalvarijos, Kryžiaus keliai, religinės maldos ir giesmės, muzikos instrumentai, apeiginiai 


papročiai 


Abstract 

The aim of the article is to show the contribution of the work “Žemaičių vyskupystė" (Samogitian Bishopric)" to the phe- 
nomena of the Lithuanian Calvaries and other holy places of the same type. The research was done by the detailed analy- 
sis of the book and by collating the facts, which had been earlier pointed to by the scientists and the sources—analogues, 
that were mentioned in the other scientific works. The research showed, that Lithuanian Calvaries (Samogitian, Beržoras, 
Verkiai and Vepriai) and the holy places in Tytuvėnai and Mosėdis, which were under the care of the local franciscans, 
dominicans and priests in all Europe were the North and East oarder of theology, philosophy, education and culture with 
the protestantism and orthodoxy. 

Therefore, general conclusion is that the work “Žemaičių vyskupystė (Samogitia Bishopric)" by Motiejus Valančius ac- 
cording to the Subject matter of the book is the First History of the Lithuanian Catholic Church 

KEY WORDS: Calvaries, The Cross Way, religious songs and prayers, musical instruments, ritual customs 


Lietuvoje yra keturios Kalvarijų tipo pamaldumo vietos — Žemaičių, Beržoro, Verkių ir Vep- 
rių šventovės. Jas istoriniais bei kultūrologiniais aspektais tyrinėjo šie mokslininkai kun. Brunonas 
Bagužas (Br. Bagužas, 1976), Mykolas Biržiška (M. Biržiška, 1938), Simonas Daukantas (S. Dau- 
kantas, 1988), kun. Stanislovas Kiškis (St. Kiškis, 1940), kultūrologas Darius Kuolys (D. Kuolys, 
1992) kun. P.Ragaišis (P. Ragaišis, 1906), kun. V. Taškūnas (Vilniaus Kalvarijos arba Kryžiaus ke- 
liai, 1940), kun. Jonas Totoraitis (J.Totoraitis, 1936; Žemaičių Kalvarija, 1937), istorikas Grigas 
Valančius (G. Valančius, 1978), vysk. Motiejus Valančius (M. Valančius, 1848), kun. Jonas Vaišno- 
ra (J. Vaišnora, 1958) bei šio straipsnio autorius — Alfonsas Motuzas (A. Motuzas, 1991, 1993), Iš 
visų šių paminėtų studijų, vienu ar kitu aspektu kalbančių apie Lietuvos Kalvarijas, fundamenta- 
liausia — vysk. Motiejaus Valančiaus “Žemaičių vyskupystė". 

Tad šiuo straipsniu autorius ir kelia sau tikslą — atskleisti, koks vysk. M.Valančiaus 
“Žemaičių vyskupystės" indėlis į šį Lietuvos katalikiškos religijos kultūros pamaldumo fenomeną. 
Uždaviniai — remiantis detalia M. Valančiaus “Žemaičių vyskupystės" bei darbų kalbančių 
apie šį veikalą analize parodyti, pirma, kad vysk. Motiejus Valančius pirmasis iš Katalikų Bažnyčios 
istorikų prakalbo apie Kalvarijų atsiradimo kelią Žemaitijoje ir Lietuvoje, antra, kad jis taip pat 
pirmasis prakalbo apie maldų ir giesmių, skirtų Žemaičių Kalvarijai, kilmę, trečia — kad vyskupas, 
pats nenujausdamas, esąs etnologas savo darbe fiksavo Kalvarijų pamaldumo apeiginius papročius, 
klausimus, susijusius su muzika, muzikos instrumentais bei ubagų ir pavargėlių kultūra, ketvirta — 
atskleidė Žemaičių vyskupijos vyskupus, kurie žavėjosi Kalvarijomis ir kėlė jų pamaldumą žmonėse 
ir penkta — kad carinės Rusijos teritorija praplėstoje Žemaičių vyskupystėje jis, populiarindamas 
Kalvarijų Kryžiaus kelio pamaldumo formą, pastatė nematomą katalikiško pamaldumo sieną tarp 
Latvijos ir Prūsijos protestantizmo bei iš carinės Rusijos — pravoslavybės. Šis pastebėjimas, moks- 
liškai atskleistas šiandien yra, kaip niekad aktualus Lietuvos Katalikų Bažnyčiai bei jos nūdie- 
nos kultūrai, nes iš Vakarų ateinančios “naujos" pamaldumo formos išstumia visa, kas daugiau jau 
kaip 600 metus suformavo Kalvarijų tradiciją ir žmonėse ji tapo šventu reliktu. Šis darbas taip pat 

yra originalus tuo, kad čia tyrimas yra atliekamas bent keliais aspektais — istoriniu, etnologiniu 
bei muzikologiniu. 

Vysk. Motiejaus Valančiaus “Žemaičių vyskupystės" tyrimas atliktas detaliu analizės bei at- 
skleistų faktų sugretinimo metodu, tuos faktus lyginant su analogais— šaltiniais, esančiais 
įvairiuose kituose moksliniuose darbuose. Šiandien, praėjus 150 metų po “Žemaičių vyskupystės" 
pasirodymo, yra poreikis iš naujo į ją pažvelgti, rasti joje žinių apie Lietuvos Kalvarijų apeiginius 
papročius ir apvaikščiojimo ritualą. Visa tai yra Kalvarijos Kryžiaus kelio “pamatas", kuris 
M. Valančiaus laikais priartino pasauliečius prie Katalikų Bažnyčios . 

Pažvelgus į Lietuvos Katalikų Bažnyčios istoriją matome, kad Lietuva ne kartą buvo atsidūru- 
si kryžkelėje. Ypatingai tai atsiskleidė protestantizmo ir carinės Rusijos įsigalėjimo laikais Tiesa, 
abu laikmečius skiria gana ilgas laiko tarpas, bet abu turi po vieną vyrą, kurie savo darbais religinėje 
bei kultūrinėje srityje stipriai paveikė savo gyvenamąjį amžių. Tai buvo vyskupas Merkelis Giedrai- 
tis, labai artimas lietuvių liaudžiai, ir iš “mužikų" kilęs vyskupas Motiejus Valančius. Abu vyskupai 
ganytojavo po 25 metus. Vienas priešinosi naujai Vakarų srovei — protestantizmui, siekdamas išlai- 
kyti lietuviuose Jogailos ir Vytauto Didžiojo oficialiai įvestą krikštą, kitas — saugojo tautą nuo iš 
Rytų plintančių įkyrių užmačių, pavojingų lietuvių kultūriniam palikimui ir pravoslaviškai religijai 
(A. Kajackas, 1989, p.123—138). Vienas pradėjo, o antras užbaigė kurti Žemaičių vyskupiją, kurios 
stiprybė buvo malda ir giesmė, atliekama paprastų kaimo žmonių. Šios maldos ir giesmės istorinių 
laikmečių sekoje suformavo liaudies maldingumo formą, kuri tapo katalikybės siena nuo protestan- 
tizmo ir pravoslavybės. Tai — Kalvarijų Kryžiaus keliai. 

Pirmoji iš jų Žemaičių Kalvarija — viena žymiausių Lietuvoje religiniu požiūriu Lietuvos vie- 
ta, žmonėse dažnai vadinama Šventąja Kalvarija. Ji — Lietuvos Jeruzalė, nes joje yra įrengti tokie 
pat Kristaus Kančios keliai, kaip ir Jeruzalėje. Liepos mėnesio pradžioje Žemaičių Kalvarija pasi- 
daro tarsi viso Žemaičių krašto centras. Kiekvienas katalikas žemaitis laiko savo garbe ar net parei- 
ga atlaidų metu ją aplankyti. Pirmasis apie ją lietuviškai aprašė Žemaičių vyskupas Motiejus Valan- 
čius savo “Žemaičių vyskupystėje“. Kalvarijos be bažnyčios, koplyčių — ne Kalvarijos: 
“Žemaičiuose jėzuitams su bernardinais jau esant, nebuvo dar domininkonų. Jurgis Tiškevyčia, vys- 
kupas, norėdamas, kad ir tų tarnų dievo netrūktų, 1637 m. pakvietė juos į Gardus. Gardai buvo so- 
da, vyskupams prideranti, katroj ant aukšto kalno senovėj kažin kas pastatė bažnytėlę šv. Jono 
Krikštytojo. Metuose 1622 bažnyčėlė ta vos biškelį žemės teturėjo; šiaipjau kunigas, pas ją gyvenąs, 
mito apveiezdu dievo.. O 1636 m. jau buvo pakelta į parakvijos bažnyčias ir turtu apveizėta. Kalnas, 
ant katro koplyčia stovėjo, vadinamas buvo šv. Jono kalnu. Koplyčioj, bažnyčios vietoj esančioj, su 
visu jos turtu kanauninkams nieprieštaraujant, vyskupas Tiškevyčia pavedė domininkonams, antra- 
pus upelio Varduvos pastatė jiems klioštorių ir bažnyčią medžio; ant galo suteikė dar boterį gabalą 
žemės. Tokia eile domininkonai Garduose ir įsikūrė. Klioštoriaus perdėtinis Petras Puhačevskis, 
nesganduodamos, kad kuomet nors šiaipjau kunigai susitarę visų, nuo Tiškevyčios pavestų, dalykų 
neatimtų, per savo zokano jenerolo meldė tėvo šventojo Urbono VIII, kad vyskupo užrašus patvir- 
tintų. Ką popiežius 8 d. birželio 1644 m. ir padarė“. (Žemaičių vyskupystė, 1972, p.299 300). Pir- 
moji žinutė apie tai, kad šalia bažnyčios buvo įsteigti ir Kryžiaus keliai, randama Pirmoje “Žemaičių 
vyskupystės" dalyje: “metuose 1637 Gardų šv. Jono bažnyčią vienkart su parakvija pavedė kunigams 
domininkonams ir įsteigė 19 koplyčių, atminimui kančios viešpaties Kristaus pašvęstų. Sako, jog jis 
pats pirmą kartą kalnus vaikščiojo ir, daugel vietose keliais eidamas, barstė žemę šventą, iš Jeruzo- 
limos parvežtą. (Žemaičių vyskupystė, 1972, p. 121). Antroji žinutė yra iš antros “Žemaičių vysku- 
pystės" dalies: “Vyskupas Jurgis Tiškevyčia, žinodamas, jog per minėjimą kančios viešpats Jėzaus 
širdys Žmonių veikiai gali užsidegti meile dievo, išsimanė Garduose įsteigti kalvariją (Iš tos priežas- 
ties miestelis šiandien vadinas ne Gardais, bet Kalvarija). Kaipogi, nuvažiavęs į tą sodą, pats kalnus 
apvaikščiojo, pats paskyrė vietas, katrose koplyčias stati ketino, pats paskaitė žingsnius nuo vietos 
iki vietos, kad įdėm tiek būtų, kiek Kristus kančios laike nuėjo, pats, eidamas takais, barstė žemę 
šventą, tyčiomis iš Jeruzolimos parvežintą, savo pinigais padirbino ant kalnų 19 medžio koplyčių, 
dovanojo skiedelę medžio švento kryžiaus, ant katro viešpats kybojo; pagaliau 1639 m. koplyčioms 
paskutinės vakarienės, alyvų darželio, prie stulpo plakimo, erškėčių vainiku apmovimo, nukryžiavo- 
jimo ir palaidojimo išmeldė nuo tėvo šventojo Urbono VIII atlaidus. Visa tai padaręs, liepė vienam 

kunigui parašyti maldas ir giesmes, katras lig pat šiolei tebgieda žmonės, Kalvarijos kalnus vaikščio- 
dami" (Žemaičių vyskupystė, 1972, p.300—301). Šie “Žemaičių vyskupystėje" paminėti du istoriniai 
šaltiniai liudija, kad vyskupui Motiejui Valančiui buvo itin reikšminga Kalvarijos atsiradimo fakto- 
logija. Bet viena informacija ypatingai yra svarbi — ta, kad vysk. Jurgis Tiškevičius “liepęs vienam iš 
kunigų parašyti maldas ir giesmes, katras lig pat šiolei tebgieda žmonės, Kalvarijos kalnus vaikščio- 
dami" (Žemaičių vyskupystė, 1972, p.300—301). Šio straipsnio autorius nesutinka su šia vysk. 
M.Valančiaus teze, teigdamas, kad Žemaičių Kalvarijos Kalnų giesmių pradžia yra kiek ankstėles- 
nės nei pati Žemaičių Kalvarija ir pasireiškusi žodine tradicija nuo vysk. Merkelio Giedraičio laikų, 
o jų pasirodymas spausdintinę forma sutampa su senąja vyskupo Jurgio Tiškevičiaus vyskupavimo 
laikų Lietuvos bažnytinės literatūros dstorija, kurioje gan reikšmingą vietą užima įėzuitiškoji kultūra. 

“Žemaičių vyskupystė" liudija, kad Žemaičių vyskupas Merkelis Giedraitis buvo iš Rygos pasikvie- 
tęs jėzuitus, labai mėgo giedojimą, išplėtė jį liaudyje,ir kad jis buvo vienas pirmųjų Žemaičių vysku- 
pų, kuris įteisino savo vyskupijoje liaudies pamaldumą į giesmes bažnytinėse kalendorinėse šventėse 
ir procesijose: “Vyskupas, dideliai mėgdamas dailiame giedojime, paskyrė gražiais balsais šešis ku- 
nigus, liepė jiems kas dieną katedros bažnyčioj giedoti kunigiškus poterius. Algą tiems giedotojams 
pradžioj pats mokėjo. Paskiau, surinko, apstų būrį giedotojų, kuriuos, išmokęs kaip vien reikiant 
giedoti, važiojo su savim visur, kur mišias giedoti pat ketino. Raštuose Vilniaus katedros bažnyčios 
randam šiokią Žinią: “Metuose 1597 Jurgiui Radvilui, Vilniaus vyskupui, į Krokuvos vyskupus išsi- 
danginus, mūsų vyskupas Merkelis, meldžiamas nuo valdytojo Vilniaus vyskupystės praloto Bene- 
dikto Voinos, važiavo per Velykas į Vilnių aliejų su kunigais švęsti. Ir kartu nusivežė savo paskir- 
tuosius giedotojus, kurie, per ištisą didžiąją nedėlią viską reikiant giedodami Vilniaus bažnyčioj, la- 
bai vilniškiams įtiko. Vilniaus kapitula už tą gera davė žemaičių giedotojams šešias kapas skatikų 
lietuviškų, penkias bačkas rugių ir tiek pat javų" (Žemaičių vyskupystė, 1972, p.98). 

Kitas faktas, taip pat kalbantis apie giesmes, kurios sukurtos anksčiau negu įrengta Žemaičių 
Kalvarija, — tai giesmės šermenyse. Vyskupas, kuris prisidėjo prie giesmių evoliucijos Žemaitijoje, 
buvo vyskupas Stanislovas Kiška. Jis pastebėjo, kad vis dar buvo įsigalėjęs paprotys laidoti mirusiuo- 
sius be bažnytinių apeigų. Apie tai vėl mums kalba “Žemaičių vyskupystė: “Metuose 1626 vyskupas 
Stanislovas Kiška liepė atlikti kovo 13 d. metų sukaktuves, arba atminimus, už dūšią didžio kuni- 
gaikščio Vytauto, Gedigoldžio, Bartošino ir kitų ne kunigų, aprūpinusių turtais Žemaičių bažnyčias. 
Kiekvienas klebonas senovėj ir dabarčiai tą dieną turi atlaikyti mišias giedotas už jų dūšias 
(Žemaičių vyskupystė, 1972, p. 373—374). Toliau šį šaltinų papildo informacija, kuri kalba, kad tas 
pats vyskupas pasikviečia jėzuitus, kurie 1630 metais įsteigia Kristaus laidotuvių šv. Juozapo Arima- 
tėjiečio ir šv. Nikodemo broliją. Jos nariai turi rūpintis, kad būtų deramai palaidoti tikintys krikš- 
čionys. Šis šaltinis liudija, kad matyt nuo tada ir buvo pradėtas giesmių giedojimas šermenyse Že- 
maitijoje. Ši praktika pateikiama anoniminiame maldynėlyje “Kruwini Wiešpaties Jėzaus keliai, ku- 
riuos kančios dieną Jis dėl mūsų išganymo atliko“, išleistame Wilniuje 1634 metais ir skirtame šv. 
Juozapo Arimatėjiečio brolijai, kuri praktikavo Kristaus kančios kelią (A. Motuzas, 1998. Nr.3). 

Čia pirmą kartą bažnytinėje literatūroje, o taip pat ir muzikologijoje, pateikiama malda- 
giesmė “Garbiname, Tave Viešpatie Jėzau Kristau, kurį per Šventą Kryžių atpirkai pasaulį“ ir ap- 
mąstymai. Toliau rečituojama kita malda “Tėve mūsų“. Kiekvienas apmąstymas pasibaigia malda, 
kuri konkrečiai siejama su tam tikra Kalvarijos Kristaus kančios kelio scena, pvz., Pirmoji stotis — 
“Paskutinė Vakarienė"; Antroji — “Jėzus Alyvų sode“ ir t.t. (Droga Krzyžowa, 1987, p.439). Šv. 
Juozapas Arimatėjietis globėju buvo pasirinktas neatsitiktinai, o todėl, kad Katalikų Bažnyčia jį lai- 
ko Kristaus mokslo išpažinėju (šventė III. 17.), o liaudies pamaldume mirštančiųjų globėju. Šis pa- 
maldumas gimė iš Evangelijų tekstų bei bažnytinės ikonografijos. “Nukryžiavus Jėzų, jis (Juozapas 
iš Arimatėjos — aut. past.) paprašė Poncijų Pilotą, kad leistų pasiimti mirusiojo kūną, ir palaidojo jį 
netoliese įrengtame kapo rūsyje, kur dar niekas nebuvo laidotas" (Mt. 27, 57—60). Apraudojimo ir 
laidojimo paveiksluose šv. Juozapas Arimatėjietis vaizduojamas su atributu įkapių drobule ir kartu 
„SU šv. Nikodemu (Krikščioniškosios ikonografijos žodynas, 1997, p. 145— 146). Evangelijoje aprašy- 
. a ir ikonografijoje atvaizduota aplinka, matyt, ir sudarė galimybę šiai krikščioniško palaidojimo 
| Drolijai paskelbti globėjais š šv. Juozapą Arimatėjietį ir šv. Nikodemą. Kražių jėzuitas Jonas Jakna- 
vičius 1639 m., jau po Žemaičių Kalvarijos įsteigimo, parašė ir išleido lietuvių ir lenkų kalba šios 

brolijos knygelę. Brolijos nariai, remdamiesi šia knygele turėjo siekti, kad kiekvienas narys mokėtų 
poterius ir juos suprastų, pamaldžiai apmąstytų V.Jėzaus kančią, ypatingai tai darytų per laidotuves, 
giedodami giesmes ir melsdami tam skirtas maldas (Bractwo. Encykl. Košcielna, 1873, p.573). Vysk. 
M.Valančius savo knygelėje “Šventi Užtarytojai Žemaičių" rašo, kad “Žemaičių žemė, it visos kata- 
likų šalys, nekuriuos šventuosius skaito už ypatingus užtarytojus savo, jų šventes su iškilme šventina 
ir vilias reikaluose savo gausiantys nuo jų pagalbą (J. Boruta, 1996, p. 12) Tarp čia paminėtų vysku- 
po Žemaičių užtarytojų randame ir jau mūsų paminėtą “Jūzupą iš Arimatėjos, Viešpaties Kristaus 
mirusio laidotoją, senovėj kas žino dėl ko žemaičiai paskaitė už mūsų šalies užtarytoją" (Žemaičių 
vyskupystė, 1972, p. 365). Tai akivaizdžiai ir įrodo, kad žemaičiai jį laikė vienu iš savo užtarytojų, 
tad nenuostabu, kad jis buvo ir brolijos globėjas. O tai, kad ši brolija buvo gan gyvybinga ir paprastų 
žmonių labai mėgstama randame žinių “Žemaičių vyskupystėje" iš to laikotarpio, kai vyskupavo 
vysk. Aleksandras Mikalojus Gorainis: “Vyskupas Horainas apie 1735 metus parašydino knygelę 
“Kninga S. Juzupa apej wisokies Broctwas Wilnuo 1734 metusi. Knygą tą ir lig mūsų gadynės že- 
maičiai tebskaito" (Žemaičių vyskupystė, 1972, p. 155). Jau mūsu paminėto vyskupo Stanislovo 
Kiškos pavyzdžiu, kaip rodo tolesnė “Žemaičių vyskupystės" analizė, pasekė kitas vyskupas Jurgis 
Tiškevičius, kuris 1633 m. viename iš Žemaičių vyskupijos susirinkimų (sinodų) įsako, kad “visi kle- 
bonai 5 dienoj lapkričio atlaikytų už taip atminimus už dūšias vyskupų ir visų geradarių Žemaičių 
vyskupystės dvasiško pašaukimo. Ketvirtasis kunigų susirinkimas įsakė, kad “kožnas kunigas už dū- 
šią mirusio Žemaičių vyskupystės kunigo atlaikytų trejas skaitytas mišias, o už dūšią mirusio klieriko 
trejas egzekvijas atkalbėtų. Tą įsakymą lig pat šiolei kunigai užlaiko" (Žemaičių vyskupystė, 1972, 
p. 373—374). Mirusiųjų kunigų paminėjimai, kurių metu taip pat buvo giedamos giesmes ir mel- 
džiamos maldos parodė gražų pavyzdį visai Žemaičių vyskupijai, kur jau antrame iš eilės susirinki- 
me (1636. 02. 25.) vysk. Jurgis Tiškevičius, kaip toliau liudija “Žemaičių vyskupystė“ neleido 
“žmonėms laidoti savo numirėlių sodų kapuose be kunigo ir apskelbtų, jog kiekvienas, laidojąs nu- 
mirėlį parakvijos kapuose su kunigu, gauna atlaidų 40 dienų“ (Žemaičių vyskupystė, 1972, 
p.325—326). 

Tolimesnė “Žemaičių vyskupystės“ analizė rodo, kad jėzuitų ir vysk. J. Tiškevičiaus įvestas 
dar iki Žemaičių Kalvarijos įsteigimo mirusiųjų paminėjimas su giesmėmis ir maldomis nebuvo pa- 
mirštas ir vėliau, t.y. pasiekė ir vysk. Motiejaus Valančiaus laikus: “Devynioliktame amžiuje vos ne 
kiekvienas ūkininkas, bent metuose kartą darydamas atminimus už dūšias pranokėjų savo, užperka 
mišias giedotas ir pats su visa gimine jų klauso. Paskiau maldo pavargėlius ir vaišina kunigus. Di- 
deliai mėgsta kryžiuose, stato juos kožne kieme, pas bažnyčias, antkeliuose ir ant kapų. ... (retinta 
— A. M.). Kame vien upelis teka per kelią, stato stulpą su stovyla šv. Jono Nepomuceno. (Žemaičių 
vyskupystė, 1972, p. 395). Šis vyskupas, kaip toliau kalba Motiejus Valančius, be mirusiųjų krikš- 
čionišku palaidojimu, mirusiųjų paminėjimu, laidotuvių brolijų steigimu dar visame kame pasirūpi- 
no ir kapais, į kuriuos laidojant mirusiuosius, taip pat matyt turėjo skambėti katalikiška malda ir 
giesmė: “Vyskupas Jurgis Tiškevyčia norėjo, kad kožnos bažnyčios apačioj trys būtų sklepai: vienas 
kunigams mirusiems laidoti, antras vaikams apkrikštytiems, o trečias žmonėms paaugusiems. Vi- 
suomet senovėj numirėlius laidodavo arba sklepuose, arba šventoriuj apsukui bažnyčios. Vyresnybė 
ciesorystės, jau devynioliktame amžiuj užgynusi tose vietose laidoti, liepė paskirti parakvijos kapus 
atsčiai nuo miestelio." (Žemaičių vyskupystė, 1972, p. 374). Atidžiau patyrinėjus ir panagrinėję šią 
medžiagą, kuri sako, kad Žemaičių Kalvarija popiežiaus Urbono VIII aprobuota buvo 1639 metais 
(Žemaičių vyskupystė, 1972, p. 300—301) randame žinutę, kad jau 1644 m. vietos domininkonai ėjo 
su maldomis ir giesmėmis į Kalnus (A. Motuzas, 1991, p. 28). Tad natūraliai kyla klausimas, — kaip 
ir kodėl religinės giesmės taip greitai suskambo Žemaičių Kalvarijoje? Žinoma, kad nuo XVII a. 
didikai ir turtingesnieji dvasiškiai ėmė daryti užrašus, steigti prie bažnyčių špitoles (lot. hospitale), 
kad jose būtų išlaikomi beturčiai bažnyčios tarnai. Pirmoji istorinė žinia apie tai yra iš M.Valančiaus 
“Žemaičių vyskupystės", kurioje kalbama kad mūsų minimas vysk. J. Tiškevičiaus II susirinkimas 
įsakė diakonams: “kad kunigai, džekonų taip pasibyloti vadinant, neklausantys, mokėtų dešimt ka- 
pų lietuviškų špitolėms" (Žemaičių vyskupystė, 1972, p. 327). Remdamiesi šiuo šaltiniu, galime teig- 
ti, kad mūsų krašto špitolės turėjo du tikslu: aprūpinti bažnyčią reikalingais tarnais ir suteikti varg- 
šams prieglaudą bei išlaikymą. Tokie špitolninkai, pagal fundatorių valią, turėjo atlikti tam tikrą 

tarnybą bažnyčiai (palaikyti švarą, skambinti varpais ir pan.), bet ypatingai jic būdavo įpareigojami 
giedoti. Dažnai užrašų aktuose yra smulkiai nurodyta, kada ir kas turi būti giedama: “1769 metais 
liepos 10 d. Salantų dvaro savininkė Ona Vainienė moterims, einančioms į Žemaičių Kalvariją, jų 
kelionei ir vargšams ubagams, kad Kalnus “apeitų“(t-y. pasimelstų ir atgiedotų — aut. pastaba), da- 
vė 2 timpas ir šeštokus" (LVIA, £.4, ap. 2, b.79, 1.306 V). Špitolninkus giedojimui, be abejonės, pa- 
ruošdavo kunigai. Greitai ir Lietuvoje įsigalėjo Lenkijoje jau nuo seno buvęs, paprotys — siųsti špi- 
tolninkus į kaimus ne vien aukų pasirinkti, bet ir giedoti — pratinti ir mokyti žmones giedojimo: 
giesmių ir melodijų (J. Vaišnora, 1958, p.173). 

Žemaičių Kalvarijoje, skirtingai negu kituose Žemaitijos miesteliuose, buvo vietos bažnyčios 
ir vienuolyno įsteigtas “maldunamis", ne špitolė ar ubagynas, kaip teigia vietos gyventojai, kuriame 
gyveno vietiniai pavargėliai. Jie meldėsi už mirusius ir giedojo giesmes (A.Motuzas, 1997, Nr. 2, 
p.55). Ilgainiui Lietuvoje susidarė paprotys, kad ne tik špitolninkai, bet ir kiekvienas elgeta, atėjęs į 
namus, pagieda kokią nors giesmę. Apeidami plačiai, skersai ir išilgai tiek savąją, tiek ir svetimas 
parapijas, tokie elgetos išnešiodavo giesmes po kaimus ir gryčias. Kartais prie elgetos giesmės pri- 
sidėdavo ir namiškiai: tokiu būdu įvykdavo tarsi giedojimo repeticija. Kai kurie tokic giedantys elge- 
tos buvo gana genialūs ir mokėjo improvizuoti ar net sukurti melodijų. Pirmasis rašytinis šaltinis 
apie ubagus ir pavargėlius vėl yra “Žemaičių vyskupystė": “nors Žemaičių žemė gan yra vaisinga, O 
jos gyventojai retai tetrūksta duonos, vienok visame krašte daugybė yra pavargėlių. Dideliais būriais 
susieina į atlaidus ir jomarkus, sėdas eilėmis ant takų, kiekvieno, pro šalį einančio, meldžia, kad ką 
norint duotų. Vieni, rankas ištiesę, kalba poterius, kiti, be pertrūkio kinkuodami, sveikina ir aukšti- 
na savo geradarius, nebyliai varpeliais skambina, o kiti, visų stiprieji, giesta ir šaukia atsispirdami". 
(Žemaičių vyskupystė, 1972, p.396). M.Valančius aprašo tris ubagus, susitikusius ant Beržų kalno 
Žemaičių Kalvarijoje Didžiosios Kalvarijos metu. Vienas žemaitis, — nuo Šakynos, kiti du aukštai- 
čiai — nuo Višintų ir Subačiaus. Vyskupo nupieštuose ubagų portretuose atsispindi Lietuvos regio- 
nų papročiai ir jų turtingumas. Rašoma apie tai, kaip kas uždirba sau duonelę. “Žemaitis turėjo ge- 
rą gaidą, todėl atpuskuose ir jomarkuose, per kiauras dienas stipriai giedodamas, surinkdavo gausiai 
maisto ir pinigų. Aukštaitis — “Aš, tiesa pasakius, esmi ponas, ne ubagas, ta tik nelaimė, kad nere- 
giu. Turiu savo moterį, vaikus ir namelius, per žmones vaikščioju, ir gelžgalių dar yra skrynelėj ma- 
no". Žemaitis klausia: “O iš kur gauni neubagaudamas?". Aukštaitis atsakė: “Matai, būdamas tams- 
ta aukštaitiškos kilties, o šiuo metu gyvenu Gargždelėj pas kapus didžios Salantų parakvijos, vadi- 
nuos Mažionis. Nė vienas numirėlis neįlenda į žemelę be manęs." Žemaitis klausia: “Kaip tai, nėjau 
kunigu palikai?“ — “Ne kunigu; — atsakė, bet ubagu. Salantiškiai laidodami pakelia laidotuves, ku- 
rių niekuomet neatbūna be manęs. Aš visus atvykusius suklupau, liepiu atkalbėti brostas numirėlio, 
pats kalbu ir pasakau, kiek už kurias reikia kalbėti. Paskiau ir pasimeldžiam gan ilgai. Giminei mi- 
rusiojo tai tinka — gaunu nuo jos ne vien maisto, bet ir keletą berlinkų. O jos mažne kas dieną yra 
laidotuvės, tad ir susideda pinigėlių“ (M. Valančius, 1972, p.126—127). XVII a. giesmių reikalas 
Žemaičių vyskupijoje, reikia manyti, vis darėsi aktualesnis dar ir dėl to, kad vyskupai ir sinodai ragi- 
no palaikyti liaudies giedojimą: “Lietuvos Lenkijos provincinis sinodas XVII a. pradžioje 46 
kad visi parapijų valdytojai įvestų paprotį (jei tokio dar nėra), kad liaudis (pauperes) giedotų. (... 
retinta autoriaus). Tai gali būti giedama ir po sumos, jei klebonui išrodytų taip geriau. 1636 metų 
Žemaičių vyskupijos sinodas nusprendė, kad Žemaičių vyskupijoje vietoje lenkiškos “Bogo- 
rodzicos" būtų giedama kita kuri katechetinė giesmė“ (Decretales Summorum Pontificum pro 
Regno Poloniae et Constitutiones Synodorum Provincialium et Diocesanarum Regni eiusdem. 
1882, p.30). Gaila, nepasakyta kokia. Pirmasis spausdintas katalikiškas giesmynas buvo išleistas po 
Žemaičių Kalvarijos įsiteigimo 1646 metais. Jos autoriumi yra laikomas jėzuitas Saliamonas Mozer- 
ka Slavočinskis ir jis dedikuotas Žemaičių vyskupui Jurgiui Tiškevičiui, kuris rūpinosi liaudies gie- 
dojimu ir šį leidinį greičiausiai finansavo. Antrame Žemaičių vyskupystės susirinkime (sinode) vysk. 
J. Tiškevičius ypač akcentavo švietimą ir muziką. Prie visų bažnyčių turėjo būti įsteigtos parapijinės 
mokyklos ir išlaikomi mokytojai. Jau 1640 m. vysk. J. Tiškevičius, siųsdamas pranešimą į Romą, ra- 
šė, kad jo valdomoje vyskupystėje klebonai beveik prie kiekvienos bažnyčios turi mokyklas, kurioms 
Vadovauja rektoriai, o jose be “...katekizmo, dekalogo taisyklių ir kitokių krikščioniškojo pamaldu- 
mo dalykų..., mokoma... gramatikos, muzikos ir kitų mokslų pagal vaikų sugebėjimus..." (Lietuvos 

mokykla ir pedagoginė mintis XIII- XVII a., 1994, p.179—180). Įsteigus Žemaičių Kalvarijoje mo- 
kyklą, reikia manyti, kad mokiniai natūraliai gyveno Žemaičių Kalvarijos Kryžiaus kelio pamaldu- 
mo dvasioje, nes ji buvo jau įsteigta ir joje jau buvo atliekamos apvaikščiojimo apeigos ir giedamos 
giesmės. Žemaičių Kalvarijoje giesmių buvo mokomi ir žinomoje domininkonų mokykloje besimo- 
kantys mokiniai, o tai atskleidžia vyskupo M.Valančiaus aprašas: “Man tada ėjo šešiolikti metai am- 
žiaus (tai apie 1816 metus). Buvau gana išlepintas ir liguistas, todėl mažas kaip vagelis, liesas, kaip 
penėtas svirpliais, lengvas kaip ligota žąsis pavasarį. Kalvarijos mokykloje, padalytoje keturiomis 
klasėmis, mokytojavo tėvai domininkonai. (....— retinta aut.). Kas dieną eidavome į bažnyčią. Išpa- 
žinties — kas mėnuo, Šv. Tomo Akviniečio dieną, — to šventojo paveikslą nešdavomės iš mokyklos į 
bažnyčią, giedodami procesijoje“ (G. Valančius, 1978, p. 30). Ši nuoroda ir parodo, kad muzika, 
giedojimas buvo skatinamas nuo mokyklos suolo. Laikui bėgant ši mokyklą išaugo į tikrą gimnaziją, 
kurioje, kaip pastebime, mokėsi pats mūsų tyrinėjamos “Žemaičių vyskupystės" autorius vysk. Mo- 
tiejus Valančius). Šio straipsnio autorius 1997 metais atliko tyrimą “Žemaičių Kalvarijos Kryžiaus 
kelių (Kalnų) apvaikščiojimo ir šermenų apeigose giedamų Žemaičių Kalvarijos Kryžiaus kelių 
(Kalnų) giesmių kilmė: sąsajos ir skirtumai“. Darbas atskleidė, kad Žemaičių Kalvarijos Kryžiaus 
kelio (Kalnų) giesmės pirmiausia buvo skirtos gavėnios laikui pažymėti. Jų pirminė literatūrinė kil- 
tis itališkoji, vokiškoji bei lenkiškoji. Krikščioniškoji kultūra, atėjusi iš Lenkijos, šias giesmes apvilko 
melodijomis. Kiek vėliau šios giesmės, kaip įžvelgėme “Žemaičių vyskupystėje“, pradėtos naudoti 
katalikiškam mirusiųjų palaidojimui bei paminėjimui. Čia svarbų vaidmenį suvaidino, kaip matėme 
šv. Juozapo Arimatėjiečio brolijos nariai, špitolninkai, ubagų kultūra. 

Šie moksliniai pagrindimai, kalbantys apie giesmių plitimo kelią, jų literatūrinę bei muzikinę 
kilmę, paneigia vysk.M. Valančiaus “Žemaičių vyskupystėje" pateiktą mintį, kad vysk. J.Tiškevičius “ 
liepė vienam kunigui parašyti maldas ir giesmes, katras lig pat šiolei tebgieda žmonės, Kalvarijos 
kalnus vaikščiodami" (Žemaičių vyskupystė, 1972, p. 300—301). Nežinomas asmuo, iš laidotuvių ir 
gavėnios laikui skirtų giesmių išrinko Žemaičių Kalvarijos Kryžiaus kelio (Kalnų) tematikai artimas 
giesmes, taip sudarydamas šiam pamaldumui atskirą Giesmyną. 

Tolesnė “Žemaičių vyskupystės" analizė atskleidžia, kaip Kalvarijomis rūpinosi įvairūs Že- 
maičių vyskupijos vyskupai. Toliau Motiejus Valančius, pasakodamas apic Žemaitijos vyskupus, 
gražiai apibūdina Žemaičių Kalvarijos įkūrėjo vyskupo Jurgio Tiškevičiaus išsikėlimą iš Žemaičių 
vyskupystės į Vilnių: “Vyskupas Jurgis 26 dienoj kovo mėnesio 1649 meto, graudingu raštu pasisa- 
kęs sudievu savo buvusiosioms avelėms, išsidangino iš Žemaičių į Vilnių“. (Žemaičių vyskupystė, 
1972, p. 127). 1664 metais Verkiuose domininkonų buvo įsteigtos Vilniaus (Verkių) 35 Kryžiaus 
kelio stočių Kalvarijos. Mes manome, kad joms gimti Verkiuose iš Žemaičių vyskupijos į Vilniaus 
vyskupiją idėją atnešė vysk. Jurgis Tiškevičius. 

Apie tolimesnę vyskupo Jurgio Tiškevičiaus veiklą Vilniuje žinių “Žemaičių vyskupystė" ne- 
bepateikta. Tik prabyla ji apie paskutines mūsų minėto vyskupo gyvenimo dienas jau ne Lietuvoje 
bei liūdną sugrįžimą į Žemaičių Kalvariją: “Senovės raštininkams pasakojant, žinom, jog Jurgis Tiš- 
kevyčia, buvusysis mūsų vyskupas, į Vilnių maskoliams plūstant, išvydęs pavojų, išvažiavo į Kara- 
liaučių, kame 1657 m. ir mirė. Kūnas jo ilgai ilsėjo sklepe liuterių bažnyčios. Ką pajutęs, gentis vys- 
kupo Jurgio Antanas Tiškevyčia nusiuntė savo tarnus į Prūsus ir pargobindino kūną vyskupo Jurgio 
į Kalvariją. Čia, paguldytas koplyčioj ant šv. Jono kalno, gulėjo per dvi nedėli, o tuo tarpu žmonės, 
iš visų pusių plūsdami, laikė budynę. Po dviejų nedėlių atvažiavo į Kalvariją vyskupas Antanas su 
didžiu būriu kunigų, įdėdino kūną vyskupo Jurgio į cino grabą, naujai per Lauryną Bartiliją nulietą, 
ir su didžiausia iškilme 3 d. sausio 1762 m. palaidojo sklepe medžio domininkonų bažnyčios ties 
didžiuoju altorium. Kame ir lig šiolei tebėra, nes domininkonai, keldamos į mūrinę bažnyčią, neku- 
šino (nejudino — A.M.) kūno vyskupo Jurgio. Vyskupas Antanas jau senatvėj aprašė lotyniškai visą 
Žemaičių vyskupystę ir tą aprašą nusiuntė Benediktui XIV, popiežiui, į Rymą" (Žemaičių vyskupys- 
tė, 1972, p. 166—167). Mirus vyskupui J.Tiškevičiui jo idėją įsteigti Vilniaus Verkiuose Kalvariją 
įvykdė vyskupai Jurgis Bialozaras ir Aleksandras Sapiega 1661—1671 metais. Vyskupo Jurgio Tiš- 
kevičiaus meilę Kristaus kančios pamaldumui toliau tęsė keitę jį vyskupai. Vyskupaujant Petrui 
Parčevskiui (1649 07 09 — 1659 02 05) buvo pabandyta įsteigti Dievo Motinos Septynių Skausmų 
takelius Linkaičiuose: “ 1657 m. pasiėmė dar įsteigti Linkaučiuose Marijos, Motinos Dievo, Loretą 

su septyniomis koplyčiomis ir išstatyti mūro klioštorių, kuriame galėtų mergaitės po valdžia vieno 
zokaninko premonstratenso dailiai gyventi. Tuos užrašus nuleido į Krokuvą premonstratensų per- 
dėtiniui, kurs išsiuntė į Žemaičius vieną zokaninką, kad, koplyčias su klioštorių statant, priveizėtų. 
Tuo tarpu parėjo marai, atvykęs į Linkaučius kunigas vos prosuokė Bardauskiu (Mikalojus Jonas 
Bardauskis su savo moteria Elena Kšonstauskaite), kad bent koplyčią išstatytų, kuri būtų viena iš 
anų septynių" (Žemaičių vyskupystė, 1972, p.132). Ši istorinė medžiaga yra vertinga tuo, kad ji yra 
pirmoji, kūri parodo, kad tai yra pirmasis Lietuvos Katalikų Bažnyčios istorijoje istorinis faktas, 
kalbantis apie Servitų ordino Sopulingosios Dievo Motinos Septynių skausmų takelių atsiradimą 
Lietuvoje. Nūdienos Lietuvos Katalikų Bažnyčios istorija kalba, kad Sopulingosios Dievo Motinos 
Marijos kelių (takelių) kilmė ir garbinimas Lietuvoje prasideda nuo 1844 metų, Vepriuose įsteigus 
12 stočių Sopulingosios Dievo Motinos takelius bei 1933 metais Šiluvos Apreiškimo koplyčioje Švč. 
M.Marijos 7 skausmų kelius (A. Motuzas, 1998.). Tad ši M.Valančiaus pateikta informacija leidžia 
teigti, kad Sopulingosios Dievo Motinos Skausmų kelių (takelių) garbinimas jau buvo pradėtas Lie- 
tuvoje nuo 1657 metų, ir pirmiausia Žemaitijoje. 

Atskirai tenka pakalbėti apie vyskupą Antaną Tiškevičių (1740 09 16 — 1762 01 31), vyskupo 
Jurgio Tiškevičiaus giminaitį, kuris taip pat įėjo į Lietuvos Katalikų Bažnyčios kultūros istoriją, dėl 
ypatingo palankumo Žemaičių Kalvarijos tradicijoms: “Antanas Tiškevyčia, vyskupas, 1742 m. kle- 
bonams Mosėdžio, Skuodo, Palangos, Gargždų, Kartenos, Salantų, Žagarės, Akmenės, Papilės, 
Kuršėnų, Šaukėnų ir visiems, arčiau Kalvarijos gyvenantiems, liepė kas metą vaikščioti į didžiąją 
kalvariją su parakvijomis? (Žemaičių vyskupystė, 1972, p. 358—359), “Tuo tarpu vyskupas Antanas 
Tiškevičius 1753 m., norėdamas atlikti su didžiausia iškilme įsakė kiekvienai parakvijai atsivesti į dvi 
dešimtį vaikelių ir tiek pat mažų mergelių, dailiai apdarytų; tie, kartu su kunigais į dvi cili sustatyti, 
vaikščiojo kalnus ir apsukui bažnyčios" (Žemaičių vyskupystė, 1972, p. 359—360). Vyskupas Anta- 
nas Tiškevičius, kaip ir jo pirmtakas Jurgis, mylėjo ir giesmę su ją atliekančiais žmonėmis — giesmi- 
ninkais. Apie tai ir kalba M.Valančius: “ Pasakėm, jog Merkelis Giedraitis, vyskupas, išmeldė nuo 
karaliaus Stapono katedros giedotojams ir kanklininkams turtus. Tais kunigai giedotojai, ir kankli- 
ninkų nebtekus, valdydami gerą turėjo pelną. Ilgainiui žvėdams pastarą sykį į Žemaičius įsisukus ir 
viską valgomom suvalgius, pritrūko duonos pirma žmonės, valsčiuose giedotojų gyvenę, o paskiau ir 
patys giedotojai. Pagalop 1710 metuose marams kilus, o alkaniems žmonėms mažne visiems išmi- 
rus, giedotojai paliko it grobą pūtę, be jokios maitnasties. Laukė vargšai žmonėms įvystant, bet tie 
tarsi iš atkaklybės mažką tekuto. Prispausti neturtų, 1746 metuose pradėjo melsti vyskupo Tiškevy- 
čios (Antano — A.M.), kad, atėmęs sau Luokę su Papile, jiems kas metą įmaningą algą mokėtų. 
Vyskupas, nors ir pats tuokart iš visų savo valsčių 5000 auksinų ant metų pelno teturėjo, vienok, pa- 
sigailęs giedotojų, išklausė jų meldimo. Nuo tos gadynės lig vėlumo giedotojų turtai buvo rankose 
vyskupų". (Žemaičių vyskupystė, 1972, p. 161). Vyskupo M.Valančiaus nuopelnai taip pat pasireiš- 
kia ir religinės muzikologijos srityje, kur jis pateikia konkrečias vysk. A.Tiškevičiaus nuorodas apie 
naudotinas giesmes vyskupijos bažnyčiose: “1748 metais vyskupas Antanas Tiškevičius įsakė kuni- 
gams trečiadieniais, penktadieniais ir šeštadieniais išstatyti bažnyčiose. Švenčiausiąjį Sakramentą ir 
giedoti giesmę “Šventas Dieve“ (Žemaičių vyskupystė, 1972, p. 371). Vyskupo A.Tiškevičiaus nuo- 
pelnai Žemaičių Kalvarijos garbinimui nesibaigia. Jis duoda leidimą Beržore įsteigti Kalvariją, kuri 
skirtingai nuo domininkoniškosios Žemaičių Kalvarijos, yra pranciškoniška: “Žmonės Platelių pa- 
rakvijos pastatė Beržore ant kapų koplyčią, katrą kuomet-ne—kuomet Platelių kunigai lankė, o 
užvis laidodami numirėlius ir per sukaktuves (metines — A.M.). Klebonas Platelių Jūzupas Vaitke- 
vyčia 1759 m., nebe žinios vyskupo pastatydinęs pušyne Beržoro 14 medžio koplyčių, atminimui 
kančios viešpaties pašvęstų bernardinų provinciolui Pranciškui Samovyčiai leidžiant, įvedė daug at- 
laidų, arba atpuskų. Nuo tos gadynės įsimetęs Beržore kunigas mito apveizu Dievo“ (Žemaičių vys- 
kupystė, 1972, p. 164). 

Ši M.Valančiaus pateikta medžiaga apie vyskupą Antaną Tiškevičių rodo, kad jis mėgdavo 
pats vykti į Šiluvos ir Žem. Kalvarijos šventoves iškilmingai celebruoti. Nustatė maldininkų proce- 
sijų tvarką į tas šventovės, ištisom parapijom vykstant. Plateliam pastatydino Beržoro koplyčią su 14 
stacijų koplyčių. Tame laikmety jis daug ką pertvarkė ir patobulino. Pagaliau M.Valančiaus raš- 
tuose skaitome ir apie nelaimingus atsitikimus, įvykdavusius žmonėms masiškai keliaujant į Žemai- 

čių Kalvariją ir Šiluvą. Mat nuo vyskupo Antano Tiškevičiaus įsakymo pradžios, “pėsčios eidavusios 
ištisos parapijos, taigi priseidavo apsistoti miškuose" (J. Matusas, 1938, p. 10). Istoriniai šaltiniai 
liudija, kad žemaičiai labai pamėgo pamaldumą apvaikščioti bent kartą metuose Žemaičių Kalvari- 
ją, kurioje jam nutikdavo visokių nuotykių: “Nuo pradžios šešioliktojo amžiaus lig mūsų gadynės 
žemaičiai gebėjo ir geba vaikščioti į atlaidus. Užvis nori eiti į Didžiąją Kalvariją. Tankiai šeimy- 
nykščiai, lygdami su ūkininkais algą, išrokuoja sau keletą dienų šienpiūtėj, kad galėtų Kalvarijos at- 
laidus užpelnyti. Todėl, prasidėjus nuo pirmos dienos liepos mėnesio mažne per dvi nedeli nugis, it 
senovėj (Descriptio Calvariae Samogitiae Vilnae 1648 an.), buvoja Kalvarijoj kas dieną į dešimtį 
tūkstančių žmonių, katrie per kai kuras dienas ir naktis giesta ir meldžias, kalnus vaikščiodami" 
(Žemaičių vyskupystė, 1972, p. 358—359). Žinodamas apie tas negeroves sekantis vyskupas Jonas 
Dominikas Lopacinskis (1762 04 19—1778 01 11), kaip toliau randame M.Valančiaus kūryboje, 
“Visų pirma Lopacinskis užgynė bevaikščioti klebonams su parakvijomis į Kalvariją ir Šidlavą per 
didžiąsias šventes. Metuose 1765" bei “atrado daug bažnyčių perkrypusių, bešlynančių, klierikus 
Varniuose it lauže begyvenančius, katedros giedotojus po trobeles besislapstančius ir visuose vals- 
čiuose vyskupų trobesius sulopytus, paramstytus, begriūnančius, supuvusius. Pagalop neapvežėda- 
mas tokių irų ir nepadorumų, visa galia pradėjo steigti naujus trobesius....(retinta — A. M.). Pastrū- 
nijo katedros giedotojams didelius mūro namus, kuriuose lig mūsų gadynės ne vien giedotojai, bet ir 
konsistorius patelpa" (Žemaičių vyskupystė, 1972, 168). Tai rodo, kad vyskupas J.D.Lopacinskis 
taip pat nebuvo abejingas giesmei bei giesmininkams, juos globojo. 

Mylėdamas Žemaičių Kalvariją, vyskupas J.D.Lopacinskis davė leidimą kartu su pranciško- 
niškais 14 stočių Kryžiaus keliais ir Kristaus kančios laiptais, matyt, įsteigti ir domininkoniškus Že- 
maičių Kalvarijos 19 stočių kopijas, kurios ir po šiai dienai yra Tytuvėnų bernardinų kluatre: 
“Metuose 1729 bernardinai, iš visų pusių į miestą Milano suvažiavę, ilgai šnekėjos apie reikalus savo 
zokano ir atskyrė Lietuvos provinciją nuo provincijos Lenkų, kurio dviem lig šiolei vienas provin- 
ciolas valdė. Susirinkimui bengiantis, bernardinas Antanas Burnickis, žemaitis, pasiėmė būti gvar- 
dijonu Jeruzolimos klioštoriaus pas grabą Jėzaus Kristaus, kur ir nuplaukė (Roczniki Zakonu Fran- 
ciczkanškiego). Trejetą metų pabuvęs, parvažiavo į Tytuvėnus ir parsivežė gan žemės, iš tų vietų, 
krauju Kristaus apšlakstytų, imtos. Bernardinai, norėdami, kad ta žemė visiems būtų matoma, 
1771 m. išdirbo apsukui šventoriaus gražias mūro stacijas, o pas kožną už stiklo patalpino biškelį 
žemės, iš Jeruzalimos parvežtosios. Ketverius metus bernardinai nuleidę, p. Gruževskiui padedant, 
vidury šventoriaus išdirbo taip pat mūro koplyčią, minėjimui kančios viešpaties Jėzaus pašvęstą. Į tą 
koplyčią einąs keliais per trepes, o ant kožnos trepės yra taip pat žemė šventa, už stiklo patalpinta. 
Klemensas XIV, popiežius, visiems, katrie toj vietoj minės kančią viešpaties, suteikė daug atlaidų, 
arba atpuskų". (Žemaičių vyskupystė, 1972, 293—294). Trumpai apibendrindami vysk. Dominiko 
Lopacinskio nuopelnus Lietuvos Katalikų Bažnyčios kultūros istorijai Žemaičių Kalvarijos tyrinėji- 
mo aspektu, galime teigti, kad užgindamas bevaikščioti klebonams su parakvijomis į Kalvariją ir 
Šiluvą per didžiąsias šventes, įgalino įsisteigti religiniams kultūriniams centrams, kaip Tytuvėnų 
kluatras. 

Vadovaudamasis vyskupo Lopacinskio uždraudimu organizuoti maldingumo keliones į Že- 
maičių Kalvariją, jo įpėdinis vyskupas Steponas Giedraitis (1778 03 30—1802 05 13) įžvelgdamas, 
kad Mosėdžio parapijai ir supančioms aplink ją kitoms parapijoms toli yra keliauti į Žemaičių Kal- 
variją, reikia manyti, duoda leidimą įrengti jos kopiją, Mosėdžio bažnyčios šventoriuje, nes vietinių 
žmonių pasakojimais remiantis, “Žemaičių Kalvarijos 19 stočių Kryžiaus kelias buvo įrengtas baž- 
nyčios šventoriuje pastačius mūrinę Mosėdžio bažnyčią (Ekspedicijų medžiaga, 1996). Apie mūrinę 
Mosėdžio bažnyčią M. Valančiaus “Žemaičių vyskupystėje" taip kalba: “Tą patį metą (1780 m. — 
aut. pastaba) Mosėdžio klebonas Pranciškus Virševyčia įsteigė Mosėdy mūro bažnyčią, kuri ir lig 
šiolei tebriogso" (Žemaičių vyskupystė, 1972, 171). 

Dar vėliau dirbęs Žemaičių katalikų ganytojas, irgi neapleidęs giesmininkų, buvo vyskupas 
Juozapas Arnulpas Giedraitis (1802 05 13 — 1838 07 17). Anot M.Valančiaus, “Metuose 1817 di- 
džiam gaisrui kilus, sudegė Varniuose seminarija, namai giedotojų ir katedros bažnyčia.. Vyskupas, 
savo pinigais visa tai betaisydamas, išleido 5000 raudonųjų... (retinta — A. M.). Padirbino katedros 
bažnyčioj naujus altorius su vargonais“ (Žemaičių vyskupystė, 1972., p. 186.). Su šiuo vyskupu 


70 


Vysk. M. Valančiaus “Žemaičių vyskupystė" ir Lietuvos Kalvarijos 


Žemaičių vyskupystėje baigiasi vyskupų, BESIdĖjusų pric Žemaičių Kalvarijos, jos maldų ir giesmių 
puoselėjimo Žemaičiuose analizė. 

Apžvelgę, kas vysk. Motiejaus Valkišiaus “Žemaičių vyskupystėje" yra pasakyta apie Kalva- 
rijas Lietuvoje ir jų apeiginius papročius, giesmes ir maldas bei vyskupus, populiarinusius šį katali- 
kišką fenomeną, turime pripažinti, kad vyskupas M.Valančius, neakcentuodamas jų garbinimo, pa- 
rodė jų reikšmę tuometiniai Lietuvos Katalikų Bažnyčiai. 

Kitas mus dominantis klausimas — tai muzikos instrumentai. Ką apie juos rašo vyskupas 
Motiejus Valančius savo “Žemaičių vyskupystėje"? Vyskupas, pateikdamas etnologinę medžiagą 
apie Jonines, pamini kankles: “Nuo senų gadynių lig mūsų amžiaus šv. Jono naktį jaunuomenė, vai- 
nikai su mergikėmis, gebėjo susieiti į artimus beržynus ar ąžuolynus. Eidami nešės sudžiūvusius 
berželius, katrais per Dievo kūną puošė namus savo. Atėję tais pačiais berželiais sukurdavo didžią 
ugnį. Tuo tarpu vienas vaikinas, kankles ar skripkas atsinešęs, pradėjo skambinti ir džiržginti. 
Linksmam tam balsui krūmeliuose atsiliepus, nė vieno kanklė netimpčiojusi neliko, tūlyd visi apsu- 
kui ugnies šokti suniko. ... (retinta — A. M.). Daugel vietose žemaičių jaunuomenė taip darė ne 
vien senose dienose, bet dar ir mums atmenant; metuose 1815 savo ausimis girdėjau Kartenos baž- 
nyčioj dideliai rėkiant kunigu ant žmonių dėl to, jog išsigirdo ant kalno paminijo naujai Jonines atli- 
kus* (Žemaičių vyskupystė, 1972, p. 335—336). Pasikartodami pateikiame citatą iš mūsų tyrinėja- 
mo M.Valančiaus veikalo, traktuodami, kad tai vienas iš didžiausiu M.Valančiaus nuopelnų lietuvių 
religinėje etnomuzikologijoje, kuri davė pradžią Žemaičių Kalvarijoje bei jos giesmėse instrumenti- 
nės muzikos tyrinėjimams: “Pasakėm, jog Merkelis Giedraitis, vyskupas, išmeldė nuo karaliaus Sta- 
pono katedros giedotojams ir kanklininkams turtus. Tais kunigai giedotojai, ir kanklininkų nebte- 
kus, valdydami gerą turėjo pelną (Žemaičių vyskupystė, 1972, p. 161). Konkrečios medžiagos apie 
Žemaičių Kalvarijoje skambančius muzikos instrumentus vyskupas pateikia kalbėdamas apie apei- 
ginius papročius, sutinkamus lankantis šioje šventovėje: “Nuo pradžios šešioliktojo amžiaus lig mū- 
sų gadynės žemaičiai gebėjo ir geba vaikščioti į atlaidus... (retinta — A.M.). Kaipogi klebonai, vys- 
kupui liepiant, surinkę būrį savo parakvijos Žmonių, su būgnais, patrūbočiais, paparčiais, altorėliais 
ir visa bažnyčios iškilme keliaudavo į atlaidus Aplankymo motinos dievo. Paparčius stiprūs jaunikai- 
čiai gebėjo nešti. Domininkonai, pajutę kokią nors parakviją atkeliaujant, išeidavo į laukus sutikti. Į 
miestelį įeinant, jaunikaičiai paparčius virpino, būgnais mušė, patrūbočius pūtė ir iš šaudyklių šau- 
dė, o seniai su motriškosiomis atsispirdami giedojo ir šaukė, nes juo katra parakvija su didesniu 
trenksmu į miestelį įėjo, tuo didesnė buvo garbė“ (Žemaičių vyskupystė, 1972, p.358—359). Šios 
žinutės taip pat atskleidžia, kad vysk. J.Tiškevičiaus brolis Antanas Tiškevičius tęsė brolio meilę 
Žemaičių Kalvarijai, meilę giesmei bei muzikos instrumentams. Tik besaikis šaunamųjų ginklų 
naudojimas vysk. Joną Lopacinskį privertė imtis griežtesnių priemonių, kurių metu buvo sustabdyta 
iškilmingų procesijų Žemaičių Kalvarijos pamaldumo forma. Istoriniai laikmečiai keisdami papro- 
čius keitė ir muzikos instrumentus; tautinius muzikos instrumentus keitė varinės triūbos, o akstino 
tam davė po kaimus vaikščiojantys meškininkai: “... tie meškininkai, kaipo katalikai, ne kokių iš- 
mislų nedarė; atvedę savo gyvulius pas ūkininką, tam leidžiant pūtė patrūbočius, šankino meškas, 
paskiau davė joms kepures, prašydavo nuo gaspadoriaus pinigų, javų, duonos ir mėsos" (Žemaičių 
vyskupystė, 1972, D. II, p. 118). Vysk. M.Valančiaus bendražygis, taip pat žemaitis, Simonas Dau- 
kantas apie meškininkų patrūbočius taip atsiliepia: “Šiandien (apie 1836—50 metus — aut. past.) 
dar didžiai retai tokių trūbų (medinių trimitų — aut. past.) beregėti, nes paprastai tirškina vario 
triūbelėmis, kuriomis meškininkai meškas tancina, po kaimus vedžiodami. Tų trimitų (medinių — 
aut. past.) balsas yra graudžiai malonus, daugiau rūstus, nekaip linksmas, kelia klausantiems aitrą ir 
gailestį" (S. Daukantas, 1988, p.66). Tuo tarpu apie šiuos medinius trimitus jau pirmaisiais pore- 
formaciniais metais gražiai atsiliepė Varnių jėzuitas Motiejus Strijkovskis, teigdamas, kad “šių in- 
strumentų (t.y. medinių trimitų — aut. past.) balso skaidrumas, rūstumas ir garsumas negali nei su 
vienu vario trimitu lygintis“ (Kronika Polska, 1846, p.227). Monsinjoro Petro Puzaro darbe 
“Vyskupo Motiejaus Valančiaus pastoracinė veikla" sakoma, kad “ vyskupas M.Valančius 1856 m. 
liepos mėn. 21 d. savo pastoraciniame laiške išaiškino meškininkų apgavystes" (P. Puzaras, 1992, 
p.147—148). Remdamiesi šiais šaltiniais galime teigti kad metalinės meškininkų triūbos įsitvirtino 
Žemaičių Kalvarijos kultūroje, išstumdamos tautinius muzikos instrumentus. 

Grįžkime prie pagrindinės straipsnio problemos: “Žemaičių vyskupystė" ir Lietuvos Kalvari- 
jos. Nepaprastų Bažnyčios Reikalų Kongregacijos archyvo (AA/EB/SS, Carte de Russia, Polonia, 
Vol. 11) XVI -me tome yra skundo prieš vysk. M.Valančių vertimas italų kalbon. Šį skundą Upnin- 
kų dvarininkė grafienė Paulina Paškevičienė pasiuntė pop. Pijui IX. Vatikano valstybės sekretorius 
kard. Antonelli 1857 m. gegužės mėn. 6 d. tą skundą persiuntė į Miuncheną arkivyskupui Flavijui 
Chigi, nuncijui Prancūzijai ir Bavarijai, o šis skundą persiuntė vysk. Valančiui į Varnius. Upninkų 
dvarininkė skundžiasi, kad Žemaičių Vyskupas nesirūpinąs jos vietovei duoti nuolatinį kleboną, 
nors ten seniau buvusi parapija, vėliau prijungta prie Veprių. Dvaro žmonėm sunku esą nuvykti į 
Veprių bažnyčią, įvykstančios nelaimės keliantis per upę rudenį ir t.t. Ilgokame skunde grafienė 
prašo popiežiaus rašyti arkivyskupui Vaclovui Žilinskui (Mogiliavo Petrapilio mertropolitas 
1856—1863), kad šis lieptų vysk. Valančiui grąžinti Upninkam parapijos teises ir paskirtų klebo- 
ną.To paties archyvo ir tame pačiame 14—me tome yra (iš 1857.X) ir ilgokas vysk. Valančiaus atsa- 
kymas- pasiaiškinimas dėl Paškevičienės skundo. Jame nusakoma Upninkų parapijos istorija ir 
aiškinama, kokiomis sąlygomis ten galėtų būti grąžintas nuolatinis kunigas. Laiškas adresuotas nun- 
cijui arkiv. Chidi, matyt, surašytas sekretoriaus (tuomet sekretoriaus buvo, berods, Otonas Pra- 
niauskis), pasirašytas vysk. Valančiaus ir jo paties ranka prieš parašą prirašyta “addictissimus ser- 
vus" — nuolankiausias tarnas (G. Valančius, 1978, p.224— 225). Šių laiškų istorija yra sietina su nuo 
1846 metų Vepriuose įsteigta Kalvarija. 1844 metais carinei rusų valdžiai uždarius Upninkų bažny- 
čią, Vilniaus vyskupijos administratorius įsakė Upninkų bažnyčios inventorių perkelti į Veprius ir 
čia įsteigti parapiją, kurią tvarkyti pavedė kunigui Samueliui Vitkevičiui. Bažnyčios inventoriaus 
perėmimo dieną žmonės iš Upninkų susirinko prie bažnyčios ir neleido paimti bažnyčios turto. 
Riaušės, trukusias pusantros paros, laimėjo vepriškiai. Pralaimėję upninkiečiai boikotavo vepriškius 
ir nėjo į jų bažnyčią. Ilgai Veprių parapijos žmonės suko galvas, ką daryti? Pagaliau vienam atėjusi 
išganinga mintis: reikia steigti Vepriuose Kalvarijas, tada — galas upninkiečiams. Šiai minčiai prita- 
rė klebonas. Greitai buvo pasiųsti žmonės į Vilnių, Verkių Kalvariją (įsteigtą 1664 metais — aut. 
past.) ir ten parengė Kalvarijų planą. Pagal ją Vepriuose buvo statomos koplytėlės ir vartai. Į Jeru- 
zalę buvo nusiųsta viena moteris, kuri iš ten atvežė dvylika maišelių šventosios žemės. Kai jau viskas 
buvo suruošta, atėjęs įsakymas iš Vilniaus vyskupijos, kad Vepriuose leidžiama steigti Kalvarijas. 
1846 m. per Sekmines miškų apsuptame bažnytkaimyje pirmą kartą buvo apeiti Kristaus kančios 
keliai. Kiekvienais metais lankytojų vis daugėjo, ir upninkiečiams neliko vilčių atgauti savo bažnytinį 
turtą (Vepriai, 1980, p.545). Šis 1857 metų gegužės mėn. 6 dienos grafienės Paulinos Paškevičienės 
laiškas skundas nuncijui mums ir atskleidžia tai, kad ir čia vyskupas M. Valančius prisidėjo prie 
Kalvarijų kultūrų plėtotės savo vyskupijoje bei visoje Lietuvoje. Kaip žinia Rusijai, pasirašant kon- 
kordatą su Vatikanu, buvo pertvarkyta Žemaičių vyskupija. Ji buvo labai padidinta, priskirta jai 
Vilniaus vyskupijos dalis, priklausiusi Kauno gubernijai. Buvo priskirtos 94 parapijos, esančios Pa- 
nevėžio, Utenos, Zarasų, Obelių, Kuršo, Žiemgalių bei Ukmergės dekanatuose. Veprių su integra- 
vusia į ją Upninkų parapija priklausė Ukmergės dekanatui, tad natūralu, kad dvarininkė skundė 
nuncijui vyskupą M. Valančių, nes jam tuo metu ši parapija priklausė. 

Vyskupas M.Valančius, atsakydamas į nuncijaus laišką vis dėlto išsaugo vieningą Veprių su 
Upninkais parapiją, o kartu ir naujai įsteigtą Veprių Kalvariją. Kas gi lėmė tokią padėtį? Dalį prie- 
žasčių vėl mums atskleidžia pats vyskupas savo “Žemaičių vyskupystėje", pats to nenujausdamas, 
kad buvo religijos kryžkelėje. Ar pasukti į Rytus ar į Vakarus? M. Valančius jungė draugėn religinį 
ir tautinį pradą, nes katalikiška religija ir tautybė turėjo reikšti priešpastatą pravoslavybei. Kertinė 
to laikotarpio problema buvo rusų-—lenkų konfliktas. Etnografinė Lietuva ir kai kurios istorinės 
Lietuvos žemės (Gudija) buvo lyg tas nesantaikos obuolys, kuris nedavė šiam konfliktui užgesti. 

O tas kontliktas įsižiebė tik paskutiniais M. Valančiaus vyskupavimo metais, kai jam ir kitiems 
šviesesniems Lietuvos veikėjams teko grumtis su į lietuvišką raštiją brukama rusų abėcėle. Lenkai 
galvojo, kad Lietuva buvo neteisėtai atplėšta nuo Lenkijos ir užtat jos susigrąžinimas buvo vienas 
pagrindinių nacionalinio lenkų sąjūdžio siekių. Tai buvo Lenkijos irredenta, kurios ji neatsisakė per 
visą XIX amžių. Pagal vyraujančią lenkų istorikų sampratą, Krevo (Krėvos), ir ypač Liublino unijos 
aktais Lietuva tapo Lenkijos dalimi ir dėl to Lenkija jos niekad negali išsižadėti. Reikia pripažinti, 
kad daugiau kaip per du šimtmečius toji bendro gyvenimo samprata tapo daugiau ar mažiau priim- 

tina ir vadovaujančiam Lietuvos sluoksniui. Rusijai, kuri trimis padalijimais okupavo beveik visą 
buvusios Lietuvos Didžiosios Kunigaikštystės teritoriją, buvo patogiau galvoti, kad Lietuva niekados 
nebuvo Lenkijos dalis ir kad Lenkijos irrendentizmas neturi jokio istorinio pagrindo. Iš esmės tai 
buvo teisingas galvojimas. Tačiau kodėl Lietuva, nebūdama integraline Lenkijos dalimi, turėjo bū- 
tinai pasidaryti integraline Rusijos dalimi? O toks tik ir tebuvo Rusijos siekimas nuo Kotrynos II 
(Jekaterinos II) ligi Muravjovo laikų. Tačiau kai Muravjovas ir jo įpėdiniai galvojo, kad sunaikinus 
lenkybę Lietuvoje žlugs ir katalikybė ir kad jų vietą galės užimti pravoslavija, rusų kalba ir rusų tau- 
ta, M. Valančius visomis jėgomis ir labai sėkmingai stengėsi savo didžiąją Žemaičių vyskupiją išlai- 
kyti katalikišką, katalikybę atskirti nuo lenkybės, tiesiog sukurti lietuvišką Katalikų Bažnyčią su savo 
Kalvarijų giesmių melodijomis ir apeiginiais papročiais bei muzikos instrumentais Jis suprato, kad 
stipri ir lietuviška Katalikų Bažnyčia Lietuvoje padės augti ir sąmonėti lietuvių tautai. Kai 1864 m. 
Muravjovas neva pasigyrė M. Valančiui, žiūrėk, jau keletas žmonių lietuviškose gubernijose perėjo į 
provoslaviją, sakydamas: “Na, ką, vyskupe, mūsų pravoslaviškasis tikėjimas plečiasi", M. Valančius 
atsakęs:" Dėkui Dievui, nes tokiu būdu mūsų šventasis katalikiškasis tikėjimas pasidarys švaresnis". 
Labai mažai lietuvių asimiliavo rusai. Tai buvo iš dalies ir M. Valančiaus nuopelnas (G. Valančius, 
1978). Bet vis dėlto atsirado tokių, kurie perėjo į pravoslavybę ir įžvelgė, kur vysk. M.Valančiaus 
galybė, todėl siūlė carinei valdžiai būdus, kaip ją įveikti. Iš katalikų kunigo Antano Petkevičiaus, 
perėjusio į pravoslavų religiją 1866 m. spalio mėn. pranešimo Vilniaus cenzūros komitetui sužino- 
me, kad “senovėje, pagal Valančiaus aprašymą Žemaičių vyskupystės, Dievo Motina buvo apvaini- 
kuota Lenkijos ir Lietuvos Karaliene, todėl ir ten esančio paveikslo gerbimas yra politi- 
niai-religinis. Laike visų Dievo Motinos švenčių, o ypač rugs. 8 d., Švenč. Mergelės gimimo šven- 
tėje, iš tolimiausių Lietuvos ir Žemaitijos vietų į Šiluvą „suplaukia maldininkai (4), bet palyginus su 
Kalvarijos iškilmėmis, čia šiek tiek mažiau triukšmo. Čia mažiau sąmyšio, surišto su procesijomis į 
Kalvarijas, kurios Žemaitijoj atliekamos tokiu peiktinu būdu. (...). Iš išdėstyto aprašymo ir čia pa- 
duotų duomenų, galima padaryti tokią galutinę išvadą: Vilniaus Aušros Vartai su stebuklingu pa- 
veikslu ir Vilniaus Kalvarijomis, Žemaičių Kalvarija ir Šiluva su stebuklingais paveikslais yra vaisius 
lenkų klerikalinės politikos. Fanatizmas, gausios piniginės aukos, žmones varginančios kelionės, 
valdžiai kenksmingas išviršinis katalikybės puošnumas ir didingumas, turi vienintelį tikslą — palaiky- 
ti kunigų tuštybę ir įtaigoti žmonėms pyktį ir neapykantą pravoslavų cerkvei ir valstybės valdžiai. 
Todėl rimtai apgalvojęs, skaitau (Petkevičius) savo kunigiška pareiga pripažinti, kad visos šios vie- 
tovės bendrai krašto ramybei politiniu atžvilgiu, be jokios abejonės, privalėtų būti uždarytos. Tai 
įvykdžius, iš vietinio katalikiškumo beliktų vien tik griaučiai. Tenykštes bažnyčias reikia paversti 
pravoslavų cerkvėmis, paliekant jose paminčtus šventus paveikslus, o apylinkėse įkurdinti pravosla- 
vus rusus" (G. Valančius, 1978, p.218). Istoriniai šaltiniai rodo, kad į šiuos pasiūlymus buvo carinės 
valdžios atsižvelgta, nes buvo pradėtos drausti procesijos į Kalvarijas, laidotuvės su muzikos instru- 
mentais bei visos kitos katalikiškos kilties apeigos. Žemaičių “Didžiosios Kalvarijos" Kalnų proce- 
sijai pradžioje buvo padaryta išimtis. Ši procesija buvo vykdoma prieš tai vyskupui gavus leidimą iš 
vietinės rusų valdžios. Istoriniai šaltiniai kalba, kad 1867 m. vysk. M.Valančius “užmiršo" tai pada- 
ryti. Obolenskis (kunigaikštis — A.M.) net žandarais apstatė kelius ir uždraudė procesijas. Vėliau, 
net prašant, nebeleido (G. Valančius, 1978, p.218.). 

Uždraudus procesijas, iškilmingas laidotuves su vėliavom, giesmėm, orkestrais, kryžių staty- 
mą, devocionalijų pardavinėjimą, maldaknyges lotyniškom raidėm, susirašinėjimą nerusiškai, Lietu- 
voj ne kas daugiau ir beliko kaip katakombinė Bažnyčia Nerono laikais Romoje. Išleisdamas istori- 
nę knygą — “Žemaičių vyskupystę“, katalikams lietuviams, ir ypatingai žemaičiams, M.Valančius 
įkalė į galvą du pagrindinius dalykus: “a) saugoti ir budėti, kad maskoliai negadintų tikrosios 
“vieros"; b) neimti nė į rankas, gavus tuoj pat deginti “graždanka" parašytas knygas, nes jos paga- 
dintos “daiktuose vieros"(A. Kajackas, 1989, p.123—138). Kalvarijos Lietuvoje saugojo ir budėjo, 
kad kitataučiai negriautų katalikiško tikėjimo pamatų. Ir tauta buvo gyva, nes ji gyveno ir gyvena 
sava substancija. 

Išvados 


Atlikta vyskupo Motiejaus Valančiaus “Žemaičių vyskupystės" analizė Kalvarijų Lietuvoje aspektu pa- 
dėjo įžvelgti šiuos dalykus: 1. Padėjo patikslinti Žemaičių Kalvarijos giesmių tekstų ir melodijų kilmę; 2. Su- 
teikė žinių apie giesmes ir jų melodijas populiarinusius žmones. 3. Parodė, kokią reikšmę XIX a. Lietuvos 
žmonių pamaldumui turi Žemaičių Kalvarija; 4. Išryškino Žemaičių vyskupijos kunigų ir vyskupų požiūrį į 
Kalvarijų tipo šventoves. 5. Pateikė daug medžiagos apie Kalvarijose puoselėjamus apeiginius liaudies papro- 
čius. 6. Parodė, kokią svarbią vietą Kalvarijose užima muziką bei muzikos instrumentai. 7. Atskleidė muzikos 
instrumentų Žemaičių Kalvarijoje evoliuciją. 8. Leido susipažinti ir su paties “Žemaičių vyskupystės" auto- 
riaus požiūriu į Kalvarijų tipo šventoves ir jų reikšmę Lietuvos Katalikiškai kultūrai. 9. Nušviesdamas realią 
Katalikų Bažnyčios būklę M. Valančius savo “Žemaičių vyskupystėje" gal net nesąmoningai parodė, kad Lie- 
tuvos Kalvarijos (Žemaičių, Verkių Beržoro ir Veprių) ir jų tipo šventovės (Tytuvėnų ir Mosėdžio) globoja- 
mos vietinių pranciškonų, domininkonų, jėzuitų ir kunigų buvo Katalikiškos teologijos filosofijos, švietimo ir 
kultūros šiaurinė bei rytinė Katalikiškos Europos siena nuo šiaurės rytų protestantizmo bei pravoslavizmo. 10. 
Tyrimas patvirtino, kad vysk. Motiejaus Valančiaus “Žemaičių vyskupystė" — pirmoji spausdinta lietuvių 
kalba Lietuvos Katalikų Bažnyčios istorija. 

THE WORK “ŽEMAIČIŲ VYSKUPYSTĖ (SAMOGITIAN BISHOPRIC)" BY THE 
BISHOP M. VALANČIUS AND LITHUANIAN CALVARIES 


Alfonsas Motuzas 
Summary 


The aim of the article is to reveal the contribution of the work “Žemaičių vyskupystė (Samogitian Bishop- 
ric)" by the bishop M. Valančius to the history of the Lithuanian Catholic religious culture. The revealing of 
the phenomenon is very important, because the “new" piety forms coming from the west are supplanting eve- 
rything that has been forming Calvary tradition for more then 600 years and has become a holy relic. At first, 
it is worth to discuss not only the historical aspect, but also the ethnological and musicological aspects that 
have not been studied till now. 

The research was done using the methods of detailed analysis of the facts and Collating the facts, which had 
been carlier pointed to by the scientists, comparing them with the sources — analogues, mentioned in various 
scientific works. 

Today, when 150 years have passed after the publishing of the “Žemaičių vyskupystė (Samogitian Bishop- 
ric)“ there is a need to look through it again to find out the new facts about the number of the stations in 
Lithuanian Calvaries, symbolics, ritual customs, the ritual of visiting, prayers, religious songs and music. All 
these things formed the base, which helped to bring the laymen hearer to the Catholic Church during the 
times ot Motiejus Valančius. This base has to draw the believers of nowadays to the iradition and not to repu- 
diate from it. 

"The research showed, that 

1) “Žemaičių vyskupystė (Samogitian Bishopric)* by M. Valančius is the first from all the historical sources 
showing the origing of the Samogitian Calvary prayers and religious songs; 

2) it presented the knowledge about the religious songs and people that popularized them; 

3) it showed the influence of the Samogitian, Beržoras, Verkiai and Vepriai Calvaries on the piety of the 
Lithuanian people in the XIX century; 

4) it revealed the positive attitude of the priests and bishops of Samogitia to the holy places of the Calvary 
type in Mosėdis and Tytuvėnai; 

5) it presented a lot of materials about the ritual customs, that were cherished by people; 

6) it showed the importance of music and musical instruments in the Calvaries; 

7) it revealed the development of the musical instruments in Samogitian Calvary, 

8) it let to get acguainted with the attitude of the author “Žemaičių vyskupystė (Samogitian Bishopric)“ 
towards the holy places of the Lithuanian Catholic culture; 

9) it disclosed that Lithuanian Calvaries (Samogitian, Beržoras, Verkiai and Vepriai) and the holy places in 
Tytuvėnai and Mosėdis, which were under the care of the local franciscans, dominicans and priests in all 
Europe were the North and East boarder of theology, philosophy, education and culture with the protestant- 
ism and orthodoxy. 

Therefore, general conclusion is that the work “Žemaičių vyskupystė (Samogitian Bishopric)" by Motiejus 
Valančius according to the subject mater of the book is the first History of the Lithuanian Catholic Church. 

MOTIEJAUS VALANČIAUS TAISYMAI SIMONO DAUKANTO 
MALDOS KATALIKŲ RANKRAŠTYJE 


Roma Bončkutė 


Pasirinkta tema galėtų būti stambios, lietuviškų raštų redagavimo istoriją tiriančios, studijos 
maža dalelė. Tyrinėtojas, ėmęsis rašyti lietuviškų tekstų redagavimo istoriją, pirmiausia susidurtų su 
chronologiškai ankstyviausiais religinių tekstų, daugiausia pamokslų, rankraščiuose esančiais taisy- 
mais. Šiuo atžvilgiu Motiejus Valančius, kaip redaktorius, nepatektų į pirmųjų tarpą. Tačiau 
M. Valančius, atrodo, buvo pirmasis iš dvasininkų, kuriam teko redaguoti pasauliečio, patyrusio 
literato parašytą maldaknygę. 

Kaip žinoma, M. Valančius 1849 m. buvo nominuotas, o 1850—ųjų metų pradžioje Peterbur- 
ge konsekruotas vyskupu. Jam buvo patikėta ganyti kalbiškai gana įvairi bendruomenė. Taip jau 
susiklostė, kad dėl carinės valdžios spaudimo jam teko imtis dvasinio cenzoriaus veiklos, o laikui 
bėgant, išaugus jo įtakai, vyskupo nuomonės atsiklausdavo ir pasaulietinės literatūros rašytojai. Tai- 
gi M. Valančius ne iš karto ėmė vadovauti religinės ir pasaulietinės, daugiausia didaktinės, literatū- 
ros leidybai, o tuo pačiu atliko didesnį ar mažesnį tekstų redagavimą. 

Pirmoji M. Valančiaus redaktorinė patirtis, be abejo, atsirado redaguojant savo paties tekstus, 
pradedant pamokslais, religinio turinio knygelėmis, laiškais ir, žinoma, Žemaičių vyskupyste. Vysku- 
po patirtis, įgyta redaguojant savo paties veikalą, atrodo, buvo pati svariausia, nes redagavimui va- 
dovavo jau patyręs rašto darbuose S. Daukantas. 

Yra nusistovėjusi nuomonė, paremta Vaclovo Biržiškos mintimi“, kuriai prieštarauja, atrodo, 
tik Grigas Valančius“, kad M. Valančiaus “planas parašyti Žemaičių vyskupystę subrendo Peterburge 
S. Daukanto, o gal ir jo kuopelės draugų, laikiusių save žemaičiais, aplinkoje““. Šiame pranešime 
kalbėdama apie M. Valančiaus, kaip redaktoriaus, požiūrį į S. Daukanto parengtą maldaknygę, pa- 
liesiu ir Žemaičių vyskupystės parašymo motyvus, aplinkybes ir veikalo redagavimo keletą aspektų. 

Kaip žinoma, S. Daukantas Peterburge gyveno nuo 1834 m. M. Valančius į sostinę atvyko 
1842 m. rugpjūtyje. S. Daukantas tarpe kunigų turėjo nemažai bičiulių, pavyzdžiui, iš artimiausių 
buvo Maltos bažnyčios kapelionas Jonas Krizostomas Gintila, per kurį ir galėjo istorikas ir teologi- 
jos profesorius susipažinti. Pirmasis judviejų susitikimas turėjo būti šiltas ir abiems asmenims suke- 
liantis pasitikėjimą vienas kitu, nes palyginti per trumpą laiką M. Valančius suredagavo 
S. Daukanto paruoštą Maldos Katalikų“ (toliau MK) rankraštį. 

MK rankraščio data yra 1842 m. O jau 1843 m. kovo mėn. laiške Žemaičių vyskupijos sufra- 
ganui Simonui Mykolui Giedraičiui S. Daukantas rašė: “1842 m. buvo pasiųstas į Š[viesiausiojo] ku- 
nigaikščio Ganytojo Geradario kanceliariją rankraštis žemaičių kalba, pavadintas: Maldas pri Dijwa 
pagat Bažniczęs Szwentos Katalikiszkos Rimo iszraszitas."? Vadinasi, S. Daukantas M. Valančiaus 
pagalbos turėjo paprašyti neprabėgus daug laiko nuo susipažinimo pradžios, nes maldaknygės ran- 
kraštis dar tais pačiais 1842 m. buvo pasiųstas į Žemaičius dvasinei cenzūrai. MK M. Valančius g€- 
tokai redagavo. Sunku pasakyti, kiek tam reikėjo laiko, tačiau gruodžio mėn. jau tikrai rankraštis 
turėjo būti išsiųstas, nes dar tais pačiais metais jis buvo užregistruotas vyskupijos kanceliarijoje. Ga- 
lima tik dar kartą akcentuoti, kad M. Valančiui nereikėjo daug laiko S. Daukanto pasitikėjimui įgy- 
ti, 

S. Daukanto MK rankraštis yra švarraštis, didelio in folio formato, 122 paties autoriaus sunu- 
meruotų lapų (iš viso 246 psl.). Tekstas rašytas geros kokybės popieriuje, be jokių popieriaus paga- 


Biržiška V. Aleksandrynas, Čikaga, 1965, t. 3, p. 96. 

Valančius G. Zemaičių Didysis, Brooklyn, 1978, t. 1, p. 390-400. 

Merkys V. Žemaičių vyskupystė // Valančius M. Raštai, V. 1972, t. 2, p. 10. 

[Daukantas S.] Maidas Katalikū Pagat Bažniczes S. Rimo iszraszytas (rankraštis saugomas LLTI, f. 1 
(SD) 18. 

Daukantas S. Raštai, V. 1976, t. 2, p. 714-715. 

minimo ženklų. Rankraštis įrištas kartono viršeliuose. Titulinio lapo viršuje yra Vilniaus cenzūros 
komiteto registracinis numeris ir įrašas: Om Konneoccko2o Cekpem. M. Kononaukoeo. Apačioje 
yra apvalus antspaudas su vyčiu LIETUVIŲ MOKSLO DRAUGIJA. 1907. Kitoje lapo pusėje — 
1847 m. liepos mėn. 19 d. aprobacija, pasirašyta Jono Vaškevičiaus, ir cenzūros komiteto antspau- 
das, o dar žemiau yra mažas antspaudėlis VILNIAUS LITERATŪROS MUZIEJUS. Paskutiniame 
rankraščio puslapyje įrašyta bažnytinės cenzūros aprobacija “Libellus iste sub Titulo: Matdas Kata- 
liku pagal Bažniczios Stos Rimo: nihil in se continet guod Catholicae fidei, moribus bonis nec non 
legibus Status, adversetur. Testificamus Petropoli d. 20 Junii, 1847 Anno“, kurią savo parašais pa- 
tvirtino Dvasinėje kolegijoje dirbę kunigai Juozas Križanauskis, Juozas Ivaškevičius ir Kazimieras 
Dmochovskis. Jokių įrašų, kad tekstas buvo taisytas M. Valančiaus nėra. S. Daukantas net, anksčiau 
minėtame, laiške, rašytame S. M. Giedraičiui nieko neužsiminė apie tai, jog rankraštis buvo pareng- 
tas ne vien pasauliečio, bet ir suredaguotas teologijos profesoriaus. Ir įdomu yra tai, kad vėliau ran- 
kraštį cenzūravę dvasinės cenzūros tikrintojai taisė paties būsimo vyskupo tekstą. Ir vargu, ar nepa- 
žindamas autoriaus, M. Valančius nebūtų buvęs griežtesnis redaktorius. Galima spėlioti, kad mo- 
dernesnį M. Valančiaus požiūrį į pasauliečio parengtą maldaknygę bus nulėmusi S. Daukanto gal- 
būt vakarais prie tabokos ir puodelio arbatos išdėstyta rašomosios kalbos koncepcija, kuri po to pa- 

veikė ir M. Valančių, jau beužbaigiantį savo veikalą. ' 

Skaitytojai, žinodami S. Daukanto įvairialypės kūrybinės veiklos pobūdį, matyt, nė kiek nesi- 
stebi ir tuo, kad jis ėmėsi rašyti maldaknygę. Rengti maldaknygę S. Daukantą galėjo paakinti Mažo- 
sios Lietuvos religinių raštų būklė. Po reformacijos pergalės patekusi protestantiškųjų Europos 
kraštų įtakon, Mažoji Lietuva turėjo palankesnes kultūrines raidos sąlygas. Reformacijos sąjūdyje 
kilę religinių raštų būklės svarstymai vyko toliau, įtraukdami ir pasauliečius. Pasaulietinės visuome- 
nės rūpinimąsi bažnytine raštija lėmė protestantizmo laisvės samprata. Katalikų bažnyčios saugoja- 
mam objektyviam religijos turiniui M. Liutheris priešpastatė asmenišką Dievo išgyvenimą, todėl 
tikintysis turėjo teisę pats aiškintis religines tiesas. Lietuvoje po kontrreformacijos, vengiant naujo 
bažnytinių raštų interpretavimo ir religinio maišto, religinė literatūra buvo griežtai kanonizuota. 
Dalis lietuvių pasitraukė nuo tautos reikalų, ėmė kalbėti lenkiškai ir tapo abejinga lietuviškų raštų 
reikalams. Po kontrreformacijos lietuvių religinė raštija buvo adresuojama tik liaudžiai, o 
M. Daukšos ir K. Sirvydo rašto kalbos moderninimo intencija nutrūko. 

S. Daukantas 1825-1850 m. gyveno svetur. Beveik dešimt metų jis praleido Rygoje, likusius 
— Peterburge. Miestas visais laikais buvo idėjų generatorius ir skepticizmo židinys. S. Daukantas, 
gyvendamas svarbiuose Europos kultūros formavimosi miestuose, identifikavo save su besiformuo- 
jančiu naujo tipo europiečiu. Sprendžiant iš istoriko lektūros, S. Daukantą domino krikščionybės 
bei reformacijos istorija, teologijos ir filosofijos problemos. Nauja aplinka veikė S. Daukantą. Gali- 
ma manyti, kad jį traukė protestantų požiūris į religinių šaltinių publikavimą, jų dėmesys religinių 
raštų kalbai, kuri juose buvo lankstesnė, neatitrukusi nuo gyvenimo. Tad S. Daukanto užmojis reng- 
ti maldaknygę buvo kartu ir švietėjiško ir modernaus požiūrio į religinių raštų kalbą išraiška, gimusi 
iš didžiai problemiško istoriko santykio su to meto religine literatūra. Įdomu yra ir tai, kad 
S. Daukanto maldaknygės šaltinis buvo ne tik Aukso altorius, bet ir 1840 m. pijoro J. Ruszewskio 
Peterburge išleistas maldynas Bėg moja nadzieja. Pijorai iš katalikų tarpo buvo nuosaikiausi protes- 
tantų atžvilgiu. Be to, sprendžiant iš S. Daukanto laiškų Teodorui Narbutui, taip pat galima manyti 
istoriką bičiuliavusis su pijorais“. Taigi naujo tipo maldaknygės rengimas buvo susijęs su Lietuvos 
kultūros ateities ir visuomenės ugdymo planais, į kuriuos buvo įtrauktas ir M. Valančius. 

M. Valančius, redaguodamas MK, daugelį puslapių iškirpo, ir iš naujo įrašęs įklijavo. Keletoje 
vietų klijavo įklijas, dar kitur skuto arba riebiai braukė ištisas pastraipas, sakinius, žodžių junginius 
ar atskirus žodžius. Iš naujo ant kitokio popieriaus yra įrašyti 8, 9, 26—29, 118, 119 lapai. 21 lape yra 
įklija beveik per visą puslapį. 43v (v—verso, verstame puslapyje) yra išbraukta didelė teksto dalis, 0 
paraštėje įrašyta: Drugi raz potozona. Tyrinėjant MK rankraštį, pavyko perskaityti ir užklijuotąsias 
S. Daukanto Tėve mūsų ir Sveika Marija maldas: 


* [Daukantas S.] Simono Daukanto raštai. Laiškai Teodorui Narbutui (parengė Reda Griškaitė), V. 1996, 


p. 222, 257. 

Daukanto 
Malda Wieszpatine 

Tiewė musū wissagalis, kėrsaj essi 
dąngouje, tegot bus wardas tawa pagarbin- 
tas, teisto walstibe tawa, wale tawa szwenta 
teiwijkstaj ant dangaus ir ant žamęs. Lejsk 
mums naudoti kijkdijninės dowinas tawa, ir 
tejkės neminiete nusidiejimū artimujū ir sau- 
goki mus nu wisso pikto. Amen (p. 12v). 


Pasweijkinimas Marijos motinos 
szwensziausęs 

Swejka Marija loskas Dijwo pilna, 
Wieszpats so tawimi, kėri essi patajminta 
tarp moterū. Patajmintas yra Jezus waisius 
isciaus tawo. Oj szwenta Marija, motina Dij- 
wo tikrojo, 6Žtarik mus nusidieiusius ne wen 
kot gywojem ąnt szios aszarū pakalnęs, bet ir 
neprastok  musū  wargdijniū  waląndoje 
smertio musū tawęs metidam. Amen (p. 12v). 


Valančiaus 
Matda Wieszpatine 
Tewe musu, kursay esi danguose 
szwenskis wardas tawo. Ateyk karaliste ta- 
wo. Buk wala tawo kayp danguy teyp ir ant 
žiames. Duonos mussu wissu dienu duok 


mums szendiena. Ir attaysk mums kaltes 


musu, kaypo ir mės atlaydziam sawiems 
kaltiems. Ir newesk mus ing pagundinima, 
bet gialbek mus nuog pikto. Amen (p. 12v). 


Pasweijkinimas Marios Motinos 
szwensziauses 

Swejka Marija milestas pilna. Wies- 
zpats so tawimi, pagirta tu tarp moterū, ir 
pagirtas wajsius  žywata tawa, Jezus. 
Szwęnta Marija Motina Dijwo, melskies 6ž 
mus griesznus dabar ir adinoje smertes mu- 
su. Amen (p. 12v). 


Iš naujo M. Valančius perrašė ir kai kurias kitas maldas, pavyzdžiui, Malda Miszioms S. pasi- 


bengos, Malda 6ž wieną numirusi, Malda po komunios. M. Valančius iš naujo perrašė kai kurias 
psalmes, ištraukas iš Šv. Rašto ir giesmes, pavyzdžiui, 53 puslapyje Psalme 78 buvo beveik visa iš- 
skusta ir perrašyta. Tačiau Paskėtine Ewanelije (p. 25v) buvo keliais įstrižais brūkšniais perbraukta, 


tad nesunku perskaityti S. Daukanto rašytąjį tekstą: 


Daukanto 
Paskėtine Ewanelije 
Pradio buo žėdis, o žėdis buo pas Dij- 
wą o Dijwė buo žėdis. Tas buo pradio pas 
Dijwą. Wis par ji rados, o be jo nieks nera- 
dos, kas rados. Jemi buo giwyba o giwyba 
buo szwijsybi swieto o swijsybe tąmsybiesi 


Valančiaus 
Paskėtine Ewanelije 
Isz pradzios buwo žodis, o žodis buwo 
pas Diewa, o Diewu buwo žodis. Tay buwo isz 
pradzios pas Diewa. Wisi dayktay par ji stojos, 
o be ano niekas nestojos, kas tikt stojos. Jame 
buwo giwenimas, 0 giwenimas buwo szwiesibe 


žmoniu: 0 szwiesibe tamsibese szwieczia, O 
tamsibes |... 


Žib, o tąmsybes [...] 


Keletoje vietų prie psalmių ir giesmių tekstų M. Valančius įrašė pastabas: Giedok: kajp ąnt 
Katwarios mataj atmajna (p. 98), Giedok: kajp Jezu Kristu Judoszius (p. 98), Sawa tur batsą (p. 98, 
99v, 100). 

Gaila, kad neįmanoma atstatyti tų vietų, kurias redaktorius išskuto arba riebiai rašalu išbrau- 
kė. Iš padarytų taisymų pobūdžio matyti, jog dažniausiai buvo keista leksika, dėl kurios kartais ir 
turinys keisdavosi. Pavyzdžiui, M. Valančius vietomis įterpė (įterpiniai pateikiami kursyvu): ož tikrą 
gajlesi pri spawiednes atlejdi (p. 35 v), gywybą 6Z aną padieti ne kajp jos iszsižadieti (p. 44), par 
kruwiną prakajtą tawo pri kączes iszleta (p. 54) 

Galima paminėti keletą leksinių taisymų, nors palyginti nedaug yra vietų, kur matyti ir auto- 
riaus parašymas. M. Valančius buvo linkęs S. Daukanto naujadarus keisti įprastais religinių raštų 
žodžiais. Pavyzdžiui, keičiami: /aupite > szelpti (p. 11v), stebiejemos > s6 didiausiu paszienawoimu 
(p. 13v), wieszpatiu > karalu (p. 14), gradusū > trepių (p. 16), nuludimo > wajtoima (p. 99), jm > 

anam (p. 108), szaliesi > auksztibiesi (p. 109v), wieszpats > pons (115 v), kijkwijnas > kožnas 
(p. 116). Kartais redaktorius išbraukdavo S. Daukanto paralelizmų grupės kurį nors narį, pavyz- 
džiui, melsdams ir žugodarns (p. 13), wiltes ir tikybos (p.14), tawo patajkas ir gerybes (p. 34). Nereti ir 
gramatinių, sintaksinių formų taisymai, pavyzdžiui: rifas > ritinas (99 V), mąnimp > pas manęs 
(p. 105v), dorims > diet doru (p. 108), wilas > tur wilti (p. 109v), artimims > artimijsyms (p. 111). 

Anksčiau buvo užsiminta, kad vėliau tekstą peržiūrėjo ir kiti dvasiniai cenzoriai, kurie nema- 
žai taisė M. Valančiaus jau pataisytą tekstą. Galima spėti, kad S. Daukantui buvo pavykę būsimam 
vyskupui įrodyti, kad būtina reformuoti maldaknygių kalbą. Svarbu paminėti ir tai, kad 
M. Valančius neretai stengėsi išlaikyti S. Daukanto MK vartojamą rašybą. Antai M. Valančius para- 
šo 6, 4, (paskėtinioj p. 66, nė p. 67, 6ždirbą kėrs p. 102) . Bet įdomiausia pasirodė tai, kad 
M. Valančius, redaguodamas Žemaičių vyskupystę įrašė: Pradio septinioliktoje ąmžiaus, Szidtawos 
piemenis beganidamis bandą pas pat miesteli, iszwidusis gnt dideliu akmeniu, bewerkient gražę mergajtę 
su kudikiu rankosi' (paryškinta — R. B.). Tai yra, M. Valančius pavartojo žodžius mergaitė ir kūdikis, 
kurie, kaip matysime, ir kitų redaktorių buvo supeikti, kaip netinkantys religinėje literatūroje Ma- 
rijai ir Jėzui pavadinti. 

Antrasis MK rankraštį skaitė Ambraziejus Jurgis Pabrėža. Pačiame rankraštyje jo taisymų nė- 
ra. Tačiau yra išlikęs Telšių konsistorijos kanceliarijos 1843 m. gegužės 12 d. raštas J. Giniotui, ku- 
riame S. M. Giedraitis jam liepė rankraštį peržiūrėti, pasitelkus A. J. Pabrėžą, abiem “sutikrinti 
maldaknygės tekstą su šventraščiu ir religijos dogmomis?*. Jau minėtame S. Daukanto laiške 
S. M. Giedraičiui, paties istoriko buvo rašoma, kad maldaknygė būtų pavesta “kun. kanauninkui 
Giniotui ir kunigui tretininkui Pabrėžai, kaip geriausiai mokantiems šią kalbą, peržiūrėti šį rankraštį 
ir tuos žodžius, kurie jiems pasirodys per seni ir neverti toliau vartoti gryninant kalbą, užbraukti ir 
viršuje įrašyti laikomus tinkamiausiais, nes jeigu skaitys mažiau šią kalbą mokantis, tai tuomet gali 
kilti nesusipratimų ir įvairiausių nuomonių"?. S. Daukantas, žinoma, neatsitiktinai pasirinko tuodu 
tikrintojų, galbūt net pasitaręs su Vyskupystės autoriumi. S. Daukantas tikėjosi, kad dar 1834 m. 
Kretingoje su A. J. Pabrėža aptarti rašomosios kalbos kūrimo projektai bei didelė abiejų bičiulystė 
palankiai leis išspręsti MK likimą. Juolab, kad MK S. Daukantas vartojo iš A. J. Pabrėžos raštų ra- 
šybos paimtus rašmenis, pavyzdžiui, 6, du. 

Tačiau A. J. Pabrėža buvo konservatyvesnis religinių raštų kalbos atžvilgiu, negu galėjo tikėtis 
maldaknygės autorius. A. J. Pabrėžos išsakytas pastabas sužinome iš A. Salio skelbto straipsnio“, 
A. Salys rašo, kad jis tarp Kretingos vienuolyno rankraščių rado rankraštį pavadintą Pertaysims. 
“Tuose 4 puslapiuose taisoma vieno jo paties dvasinio turinio kalba. Visas taisymas tėra tik bruki- 
mas naujų polonizmų. Lietuviškieji žodžiai būsią tatai žmonėms nesuprantami, tyčia keičiami len- 
kiškais skoliniais". Toliau A. Salys pateikė pavyzdžių, iš kurių galima suprasti, kad tai nėra, kaip au- 
torius mano, paties A. J. Pabrėžos teksto, bet S. Daukanto MK taisymas: “Punkt Malda pri Panos 
Szwęcz. wyrazy: Mergayte. — broko. — palitiejemo. — ąmžybę. — wissoutinaj. — nesam, — tugoti. — 
pataiku. — Nėudiemiū mają si; zmienic na lepsze chočby makaroniczne. [...] wyraz orybe zupelne 
nowy, i między pospėlstwem nestyszany [...] lepiey byto by užyč wertibe albo wertoma, a naylepiey 
gadnibe. Wyraz praąžesis w cale nowy i nigdy od žmudzinėw nieužywany. Kalawijas ledwo uczonym 
žmudzinom znajomy?'!!, 

Be to, kaip spėja G. Subačius, “Pabrėža skeptiškai atsiliepė apie dar vieną Daukanto veikalėlį, 
greičiausiai apie Giwatas Didiujū Karwaidū. “Prisipažinsiu [...], kad kiek kartų jį skaitau — tiek 
kartų matau esantį labai neaiškų ir perdėm nesuprantamą: ir tai tik dėl dabartinės literatūrinės že- 
maičių rašybos bei naujų žodžių, niekada žemaičių nevartotų, arba labai persenusių ir iš vartosenos 
jau išėjusių. Daug geriau tą patį daiktą įprastais žodžiais žymėti arba ženklinti iš lenkų kalbos pasi- 


[Valančius M.] Zemajtiu wiskupiste, (rankraštis saugomas MAB, f. 18,88) p. 100. 

8 Merkys V. Simonas Daukantas, V. 1991, p. 122. 

* Merkys V. Simonas Daukantas, V. 1991, p. 715. 

Salys A. Kretingos vienuolyno lietuviškieji rankraščiai // A. Salys Raštai, Roma, 1985, t. 3, p. 199-207. 
U Salys A. Kretingos... p. 199 

skolintais, negu savo mintį temdyti žodžiais, nepažįstamais visai tautai“"*, Kaip rašo G. Subačius: 


“Svarbus momentas, kad platesniems gyventojų sluoksniams skirtame veikale Pabrėža netoleruoja 
naujų žodžių (ir archaizmų), nors savo botanikos darbuose pats juos ištisai kuria"". 

Nėra žinoma, kiek M. Valančius žinojo apie tolimesnį S. Daukanto MK likimą, tačiau kada 
gyvenimas suvedė Vienuolį su Vyskupu, pastarasis taip pat nebuvo nuolaidus. 

Antai G. Subačius pateikė keletą M. Valančiaus taisymų darytų A. J. Pabrėžos aplinkos kuni- 
go Simfronijaus Žabakevičiaus pamoksluose." G. Subačius S. Žabakevičiaus pamokslų rankraščius 
surado tarp dabartiniame Kretingos pranciškonų vienuolyne esančių rankraščių. Tyrinėtojas rašo, 
jog 1851 m. datuoto pamokslo “Pamokstos 6nt 15. Nedielės po Sekmyniu, apey Saygoiymos grieku 
Metusy 1851* “gale yra Valančiaus prierašas: “pamokslas parašytas ypač skurdžia kalba“? Toliau 
G. Subačius pateikė keletą vyskupo taisymų, pavyzdžiui: czieslimė > patajmintu, nestatecznoma > 
netwirtumą, nikstąty > gajsztanti““. Kitame 1852 m. datuotame S. Žabakevičiaus pamoksle 
“Kozonios Ont szwętys SS. Petra yr Powylla Apasztotu" M. Valančius taip pat taisė, pavyzdžiui: cu- 
dus > stebuklus, kanyczney > butinaj, tawarczi6“ > draugu.“ Toliau G. Subačius rašo: “Valančius 
turbūt nežinojo, jog čia pamokslas nurašytas nuo jo gerai įvertinto Pabrėžos*?. 

M. Valančius išsakė A. J. Pabrėžai savo pastabas apie 1845 m. parašytą “Parkratima ant sau- 
žines". Iš A. J. Pabrėžos laiško sužinome, kad M. Valančius, padaręs kai kuriuos vienuolio kalbos 
pataisymus, rankraštį grąžino ir patarė jį perrašyti ir vėl atsiųsti". Vyskupas patarė atsisakyti skyre- 
lių ir jų žemaitiškų pavadinimų. Tačiau Pabrėža galbūt ir dėl vyresnio amžiaus, bet greičiausia dėl 
to, kad nebuvo linkęs keisti savo prisiimtos kalbinės programos, nesutiko su redaktoriaus mintimis. 
A. J. Pabrėža gynė savo nuomonę: “Kadangi iki šiol žemaitiškų sąvokų tam dalykui neturime, būti- 
nai turi kas išdrįsti ir naujus vardus minavojamoms lotyniškoms sąvokoms, duoti, 0 ta nomenklatūra 
ir paskesniems žemaičių rašytojams bus didelis patogumas"?. Ir vėliau, kai svarbiausias vienuolio 
mokslininko veikalas gulėjo ant M. Valančiaus stalo, ir laukė savo eilės spausdinimui, autorius buvo 
kalbinams darbą taisyti. 

Atrodo, laikas grįžti prie Žemaičių vyskupystės parašymo aplinkybių ir S. Daukanto įtakos. 
Žemaičių vyskupystės rankraščio antraštėje įrašyta: Zemajtiu Wiskupiste apraszita Nu apskielbima 
Zemajtiuse krikszczioniszka tikieiema musų gadines, taj ira 1413 lig 1641 metu. O Prakalbos pabaigoje 
įrašyta Rasziau Warniuose 1847 metuose. Šios dvi skirtingos datos gali reikšti, jog didžioji medžiagos 
dalis ir galbūt pirmas teksto variantas, kuris galėjo būti parašytas ir lenkiškai, 1842 m. buvo atsivež- 
tas į Peterburgą. Tokiu atveju paplitęs pasakymas, kad “planas parašyti Žemaičių vyskupystę su- 
brendo Peterburge“ galėtų būti koreguojamas žodeliu lietuviškai. Tačiau, jei M. Valančius pirmąjį 
variantą ir rašė lietuviškai jis gerokai skyrėsi nuo galutinio. Ir ne tik todėl, kad pasinaudodamas 
S. Daukanto Istorijos Žemaitiškos rankraščiu, o dar vėliau ir Būdo leidiniu prisirinko faktografinės 
medžiagos, vietomis perėmė jo veikalų struktūrą. Svarbiausia M. Valančiui buvo S. Daukanto sti- 
liaus ir leksikos įtaka. Galima sakyti, kad S. Daukanto veikalai, o ypač Būdas, buvo gaivalas vertęs 
M. Valančių kūrybiškai perdirbti didžiąją teksto dalį. Negalima sutikti su G. Valančiaus išsakyta 
mintimi, kad M. Valančius “labai mažai [...] savo specifinei temai Daukanto rankraštį terado"“'. Nes 
negali būti sakoma mažai, jeigu iš 216 pirmos dalies rankraščio puslapių 141 buvo perrašyti iš naujo, 
ir kaip rodo palyginimas, daug kur sekta Būdu. Dėl tokio fragmento atsiradimo “kaltas“ 
S. Daukantas. Ir jau būtų kita kalba apie fragmento ir veikalo visumos konfliktą. Norėtusi pacituoti 


Subačius G. Jurgio Ambraziejaus Pabrėžos žemaičių kalba. // Lietuvių atgimimo istorijos studijos. Asmuo 
tarp tautos ir valstybės. 1996, t. 8, p.49. 

Subačius G. Jurgio Ambraziejaus Pabrėžos žemaičių kalba, p. 49, 

Subačius G. Jurgio Ambraziejaus Pabrėžos žemaičių kalba, p. 91-97. 
Subačius G. Jurgio Ambraziejaus Pabrėžos žemaičių kalba, p. 97. 

Subačius G. Jurgio Ambraziejaus Pabrėžos žemaičių kalba, p. 97. 

Subačius G. Jurgio Ambraziejaus Pabrėžos žemaičių kalba, p. 97. 

Subačius G. Jurgio Ambraziejaus Pabrėžos žemaičių kalba, p. 97. 

"| Gidžiūnas V. Jurgis Ambraziejus Pabrėža (1771-1849), Roma, 1993, p. 258. 
Gidžiūnas V. Jurgis Ambraziejus Pabrėža, p. 258. 

Valančius G. t. 1, p. 393. 

porą platesnių vietų iš Žemaičių vyskupystės. Skaitytojas, gerai susipažinęs su S. Daukanto tekstais, 
turbūt aptiks daug žinomų vietų: 


Senovės raštininkai pasakoja penkioliktame ir šešioliktame amžiuj Žemaičių kunigaikštystę kiaurai 
užgultą buvus tankiais miškais ir traškančiomis giriomis, katros, laikydamos saviep drėgmę, dariusios daugy- 
bę pelkių ir balų, užvis atėjūnams ir prašaleičiams neįjojamų, neįvažiuojamų. Tose giriose visusi daugybė 
visokio gyvio, kaipo tai: žebrių, briedžių, šernų, meškų, stirnų, vilkų, lapių, barsiukų, ūdrų, kiaunių, žebenkš- 
čių, voverių, šermuonėlių, šeškų ir zuikių. O užvis nemieruotą galybę bičių, katros nešusios kas metą dideliai 
apsčiai medaus iš liepų krūmo??. 


Senos gadynės žemaičių vyriškieji buvę augaloti, stiprūs, skudrūs, šimtą metų patenkantys. Barzdų ne- 
skutę, plaukus retai kuomet tekirpę, dėvėję visados kailinius įvairių girios paukščių ir drobę darbo savo mot- 
riškųjų. Nuo vokiečių ir prašaleičių nė kokio drabužio nepirkę. Karėse buvę baisiai smurtais ir drąsiais, ne- 
prietelių nenugalabytų neleidę. Kariaudami dangstęsi žvėrių kailiais it skydais (jakby tarczami). Ginklais jų 
buvę kalavijai, arba šoblės, deiginios, ragotinės, seidokai su vylyčiomis ir geležies botagai, ant kurių galo ky- 
bojęs bumbalas į du svaru smagumo. Dirvas arę medžio žambiais, geležies noragų nė žinoti nežinoję““. 


Vietoj pabaigos 


MK rankraštis, nors ir aprobuotas dvasinės ir pasaulietinės cenzūros, taip ir liko neišspausdin- 
tas, tarsi vienišas paminklas ne tik tiems visiems neadaptyviems to meto bandymams reformuoti re- 
liginių raštų kalbą, bet ir paminklas S. Daukanto ir M. Valančiaus draugystei ir pastarojo apsispren- 
dimui jungtis prie literatų. M. Valančius, atvykęs į Peterburgą, pateko į jau esančią dvasinę bendri- 
ją, tam tikrą kultūrininkų šeimą, ir stengėsi būti tos šeimos narys, palaikyti jos intelektualinius ir 
emocinius mainus, kartu tapdamas S. Daukanto bendramintis, perėmęs dalį jo estetinių reikalavi- 
mų. 

Na, o S. Daukantas 1842 metais atiduodamas dvasinės cenzūros “teismui" savo maldaknygę, 
matyt, jautėsi tvirtas, atlikęs darbą kvalifikuotai, t.y. žinodamas savo kalbinių studijų vertę ir suge- 
bėjimą jas realizuoti. Taigi S. Daukantas ėmėsi MK ne dėl to, kad buvo gerai susipažinęs su teolo- 
gija, bet todėl, kad turėjo tvirtą nuostatą ugdyti rašomąją kalbą ir savo darbais šią poziciją gynė, tuo 
pačiu netiesiogiai pabrėždamas savo kvalifikacijos tipą: pašauktas rašyti, kad apgintų lietuvių kalbą, 
priverstų ją pakelti galvą ir su narsiu pasitikėjimu prilygti tobuloms lotynų ir graikų kalboms, kurių 
panašumą su lietuvių kalba jis įžvelgė, ir manė, kad katalikų bažnyčios kalba turi labiau priartėti 
prie lietuvių šnekamosios kalbos, o ne prie lenkų. Toks S. Daukanto pasirinkimas dar kartą repre- 
zentavo jo politinį aktą, nukreiptą priešunijines tendencijas ir lenkų kalbos koegzistavimą lietuvių 
kultūroje. 


*? Valančius M. 1972, p. 27. 
“ Valančius M. 1972, p. 28. 

MOTIEJUS VALANČIUS IR LIETUVIŲ TEATRINĖ SAVIMONĖ 


Petras Bielskis 


Teiginiai apie didžiojo žemaičių vyskupo ir moralisto Motiejaus Valančiaus ryšį su teatru gali 
atrodyti labai kontraversiškai. O teatro kaipo tokio dar tada Lietuvoje nebuvo. Tačiau būtent 
M. Valančiaus asmenybė ir jo palikimo analizė padeda spręsti tautinės teatrinės savimonės 
problemą ir išryškinti lietuvių teatro socialpsichologinę funkciją. Lietuvių savimonėje teatras arba 
tam tikra asmenybės raiška niekada nebuvo tik pramogos ar tik meno raiškos objektas. Tai labai 
svarbus teiginys ne tik teatro kultūros analizei, bet ir mėgėjiško teatro perspektyvinei raidai bei jo 
funkcijai. 

Vyskupo Motiejaus Valančiaus laikas, jo pasaulėjauta ir asmenybė nulėmė reiškimosi būdą. 
Pirmiausia laikas kaip ir visada - tragiškas ir beviltiškas mažai lietuvių tautai. Didelės tautos švietėsi, 
o mums ir kalbėti savąja kalba buvo uždrausta. Tamsa ir prievarta. Antra - sodietis buvo 
M. Valančiaus brolis ir jo kalba buvo M. Valančiaus kalba. Tai lėmė jo meilę ir pagarbą lietuvių 
tautosakai, papročiams, atjautą paprastiems žmonėms, vaikams. Ir trečia - jis turėjo charizmatinę 
Dievo dovaną. Paprasčiau tariant, M. Valančius buvo stipraus charakterio, mokėjo veikti ir uždegti 
jį supančius žmones, buvo patrauklus. Žinodamas, ko siekia, turėdamas aiškų tikslą gerai mokėjo 
parinkti priemones. Teatrine terminologija kalbant aiškūs motyvai turėjo juos atitinkančius raiškos 
būdus arba tiksliai surastą formą. Didelis saviraiškos temperamentas, akcija, veiksmas buvo jo 
asmenybės esmė. Lygiai kaip saviraiškos temperamentas ir veiksmas yra teatrinės savimonės 
pagrindinė prielaida. M. Valančius išmokė įsiklausyti į save, išmokė stebėtis ir žavėtis, “išmokė 
lietuvius skaityti ir jie skaityti nebepamiršo“ (Binkis. 1935. 59). M. Valančiaus vedama, suvokusi 
savo dvasią minia keičiasi, “liaudis virsta tauta" (Biržiška. 1952.1. 182) ir jau sugeba kalbėti apie 
save. Genetinė teatro kalba atgimsta atmintyje ir tą atmintį M. Valančius išreiškia savo gyvenimu, 
savo kūryba, savo idėjomis. 

Varnių klebonas kanauninkas A. Juozapavičius yra užrašęs vaikų, pažinojusių M. Valančių, 
pasakojimus. Labai svarbu, kas išliko vaikų atmintyje. 


“Kai kur važiuodavo, liūb lieps į vežimą įkelti geldą baronkų ir vaikams 
davinėjo, arba obuoliukų, tuščiomis rankomis niekur nesirodė". 


“Važiuodamas pamatė vaikiuką prie šieno žago besėdintį. Išlipo iš vežimo, 
nuėjo prie žago, sėdosi šalia ir vaikus sušaukęs su jais kalbėjosi". 


“Būdavo barstys iš vežimo baronkas, pinigus ir pasikukčiodamas juokdavosi 
žiūrėdamas, kaip mes stumdydamiesi gaudydavome“. 


“Vis su prasčiokėliais. Niekas viso jo gyvenimo negali apsakyti! - Visų Šventų 
vakarą prie grabo, būdamas jau apsirėdęs su kapa, įkišęs galvą pamatė mane, ištiesė 
ranką ir pritraukė mane arčiau: “Sen, šen, tu mažas, nori matyti!* 


“Užaugę spavėdnės ėjome prie kunigų, nes prie vyskupo galėjo prieiti tik tada, 
kai visi vaikai prieidavo". 

“Prie pirmos komunijos vaikus vesdavo su iškilme pats vyskupas antrą Velykų 
dieną". 

“Važiuodamas dažnai užvažiuodavo pas žmones, ieškodavo vaikų, kad juos 
paglosčius ir apdovanojus". 


“Niekas vyskupą pykstantį nematė. Vis geruoju ir geruoju". 

“Vyskupas atvažiuodavo prie ąžuolų, pats giles rinkdavo. Sušaukdavo 
piemenis ir liepdavo giles rinkti. Kas daugiau pririnkdavo, tam daugiau duodavo 
kapeikų. Jis nori, kad tik mes be darbo nebūtumėm“". 


“Sykį jis atvažiavo prie pono Goštauto ant ežero žiūrėti, kaip ten žuvis gaudo. 
Aš buvau mažas ir stovėjau atokiau ant ežero kranto. Žiūriu, vyskupas! Aš tuoj prie 
jo, į rankelę bučiuoju, o jis: “O ką tu čia, Joneli, dirbi, ar sveikas?" (Jis vadino 
Joneliais visus vaikus.) Sakau: “Renku varlakaušius, sergu drugiu, kuriuos sudeginus 
reikia gerti. Jis man sako, kad aš tų biaurybių negerčiau ir liepė pas save ateiti į 
Varnius". 


“Tokio vyskupo nebuvo ir nebus. Mamos seseriai sudegė troba, kartu ir viena 
mergelė, o trijų metų berniukas apdegė ranką ir spranduką. Tuojau po mišių 
atvažiavo vyskupas (...) apie tris varstus nuo Varnių ir paėmė į kočą apdegusį vaiką. 
Tas cypia, rėkia, šaukia. Išlaikė vyskupas Valančius prie savęs apie du mėnesius ir 
išgydė". (Valančius. 1978. 288.) 


Ryškiai išsiskiria koks tai vaikų kultas. Ko gero, prasišviečia jo paties sielos skaidrumas, 
gailumas, atjauta, bet tai yra jau pasekmė. Teatralumą nusako aiškus ir neatmainomas asmenybės 
kryptingumas, teatralai pasakytų, ištisinis veiksmas: konstruodamas vaikų sielas jis mato jau toli 
šmėžuojančią, bet realiai dar neegzistuojančią savo sufantazuotą ateities bendriją, žemaitiškai 
kalbančią, blaivią piliečių visuomenę. Kuriama realybė pagal vidinį dar neegzistuojantį paveikslą, 
pagal vidinę idėją. 

Labai charakteringas ir teatralus jo veikimo būdus. Nori paremti vaiką, bet, vengdamas 
pažeminimo, siūlo veiklos iniciatyvą. Veiksmo priemonė dengia užslėptą visai kitokį tikslą. 
Atsekamas atspindžio principas, sudėtinga priežasties ir pasekmės veiksminė situacija. 

Teatrinė M. Valančiaus savimonė ryški ir jo siekimų taktikoje: 


“Šančių parapiją žinojo vyskupas Valančius kaip labiausiai užsispyrusią ir 
atkakliausią. Šatiškiai ilgiausiai spyriojosi ir nesidavė kunigams atverčiami į blaivybę. 
Nuvyko pats vyskupas ir šūktelėjo iš sakyklos jiems: “Sakykite man, mano mieli 
šatiškiai, ką turiu su jumis daryti? Kaip aš pristatysiu Ponadievui jūsų girtas 
dūšeles?* Tik tiek tepasakęs, vyskupas nulenkė galvą ir atsiklaupęs sakykloje 
meldėsi. Žmonės sumišo, kumščiojo viens kitą ir tarpusavyje šnibždėjosi: “Žiūrėkite, 
vyskupas verkia, verkia dėl mūsų neklusnumo". Netrukus šimtas vyrų suklaupė kaip 
mūras bažnyčioje ir didžiu balsu pragydo: “Dievas mūsų prieglauda ir stiprybė... kad 
ir žemė drebėtų... ir kalnai virstų į jūrų gilumas..." (Valančius. 1978.13.) 


Šis epizodas tarsi mini dramos pavyzdys. Negalima priekaištauti, kad čia vyskupo malda 
nenuoširdi, bet negalima atmesti ir sąmoningai jo parinkto būdo šatiškių pasipriešinimui palaužti. 
Juk besimelsdamas sakykloje jis turėjo matyti ar jausti tai, kas vyksta bažnyčioje. Čia yra aiškus 
dviejų partnerių sąveikos (bendravimo) elementas. Būtent sugebėjimas veikti partnerių jausmus, 
primesti savo valią per emocinį veiksmą ir sudaro charizmos, poveikio efekto esmę. 

Daugelis vyskupo M. Valančiaus poelgių ir sprendimų pažymėti ryškia forma arba teatralumu 
- specialiai sukurta įtaigos priemonių sistema aukštesniam tikslui pasiekti. 


“Neilgai trukęs po savo konsekracijos, vyskupas Motiejus Valančius 
iškilmingoje draugystėje dvasiškųjų vyko į gimtinį savo sodžių, peržengęs slenkstį 
trobelės, kur gyveno jo motina, puolė jai po kojų ir prašė palaiminimo. 
Susigraudenusi senelė ištiesė į aną rankas ir darydama ant jo kaktos kryžiaus ženklą 
tarė virpančiu balsu: 

— Sūnau, laiminau tave pirmą sykį, kad ant svieto atėjai; laiminau antrąsykį, 
kad į dvasiškąjį stoną tave išleidžiau, šiandien laiminu tave tretį sykį. O dabar, 
vyskupe, — tarė priklaupdama prieš jį, — tavo motina meldžia palaiminimo“. 
(Chociševskis. 1896, 20). 

Čia irgi būtina skirti tikslą nuo priemonių tikslui pasiekti. Motinos palaiminimas yra tikra ir 
nekvestionuojama dvasinė vertybė, bet būdas tai vertybei realizuoti yra aiškiai sustiprintas,. 
hipertrofuotas, kitaip sakant, suteatralintas. Palaiminimas čia tampa kaip priemonė kito toje 
situacijoje svarbesnio tikslo — motinos išaukštinimas. To meto sąlygomis per kaimą lekia šešiais 
arkliais kinkytos karietos, sujudimas ir šurmulys, paprastoje Onos Valančienės sodyboje prie vartų 
būriuojasi aukšti bažnyčios hierarchai, sklaistosi puošnūs apsiaustai ir purpurinės pelerinos bei 
šviečia piaros, o kitoje pusėje motina — valstietė, einanti ūkio žygius, raiba lyg putpelė... Tyčia 
suponuotas didžiulis kontrastas, pasiekiamas sukrėtimo efektas — niekas kaime taip nebuvo 
pagerbęs ir išaukštinęs savo motinos kaip tai padarė vyskupas M. Valančius. 

Šį teiginį patvirtina ir doc. Tumas savo pastabose: “Žemaičiu darė jį pirmiausiai gero sūnaus 
pareiga. Jo motinėlė Ona Stonkalė, nors įrašyta Stonkevičale, lenkiškai ar kaip kitaip svetimai 
nemokėjo nė vieno žodžio; iki pat galo amžiaus vilkėjo gangreit sodietiškai, nors ir turtingai, o 
sūnus vyskupas vis dėlto per 9 metus sodindavo ją stalan pirmon vieton, kur pačiam derėjo sėdėti, 
nieko nežiūrėdamas, ar čia kuris grapas ar kunigaikštis buvo svečias (...) manifestavimas savo 
pagarbos gimdytojai kėlė jį neapsakomai aukštai diduomenės akyse“ (Valančius. 1996. 18.) Ir 
"Tumas naudoja žodį “manifestavimas", kas tolygu formai, kuri sąmoningai naudojama tam tikrai 
idėjai realizuoti. 

Nemažiau ta prasme iškalbingas ir epizodas Skirsnemunės bažnyčios šventoriuje, kur 
vyskupas M. Valančius kaupė emocinę patirtų savo akcijoms: “aukšto ūgio kunigų apstotas 
vyskupas, ydant neatkreiptių žmonių dėmesio, kiek atokiau sustojęs stebėjo, klausėsi ir dideliu 
džiaugsmu širdy džiaugėsi. Matė veidus senų ir jaunų, vyrų ir moterų. Girdėjo garsiai tariamus 
jauno kunigo priesaikos žodžius prie stalelio, kuriuos paskui jį tylėliau kartojo prisaikdinamasis, 
virpančią dešinę ranką pakėlęs ir su kaire mišiolėlį nervingai prispaudęs. Ištaręs paskutinius 
priesaikos žodžius, - Dieve Visagalis, pagelbėk man išturėti iki galo, Amen, — nuo sunkaus darbo 
sukumpę baudžiauninkai bučiavo kryžių, (...) prakaituodami į tą storą knygą statinėjo dideliai 
nelygius —- kreveizuotus tris kryželius. Vyskupas stebėjo nuo stalelio pasitraukiančius. Jie rimti ir 
susikaupę ėjo tiesiai į bažnyčią, 0 ne į smuklę“. (Valančius. 1978. I. 327.) Vyskupo elgesys 
suponuoja tam tikrą būseną, kuri nusako jo asmenybės sugebėjimą būti kitu, negu yra iš tikrųjų — 
stebi jį dominančius žmones, bet, kunigų apsuptas, sudaro nesidominčio įspūdį. Valstiečių 
dramatiška situacija, realus pasaulis, drebančios rankos, nervingai prispaustas mišdelis, tyliai 
kartojami priesaikos žodžiai — vėliau bus ne kartą kaip tam tikra patirtis panaudoti Šatėse, Jurbarke 
jau kaip paties vyskupo sukurtos situacijos realizavimo forma. 

Daug apčiuopiamiau liaudies teatrinę savimonę M. Valančius atspindi savo kūryboje. Ypač 
apeigų ir papročių aprašyme gausu teatrinių elementų. Ritualas ar apeiga, netekę savo pirmykštės 
sakralinės reikšmės, tampa teatro forma. Daugelyje M. Valančiaus aprašytų papročių prasmės jau 
niekas nebežino. “Pavasariais, sniego neblikus, kiekvienos sodos jaunikaičiai atjodavo į vieną lig 
laiku apskirtą vietą ir pasidalydavo į du būrius. Pirmas ir antras būrys, paskyręs po vieną stiprų 
vaikiną, įdavė jam nešti abrozdą kokio nors šventojo. paskiau katras sau būrys, turėdamas viduj 
nešėją abrozdo, jodė po laukus tarsi rugių apveizdėti. Nieko netrukus, tyčiomis susitikusiu, įniko 
veržtis abrozdais, besiverždami tankiai ir susimušė, pakolei vienok nesiliovė grumtis, pakolei katras 
nors būrys neišveržė antram abrozdo. Tuomet stipresnis būrys, kaipo pergalėtojas, linksmas, 
nešdamas du abrozdus, jojo namon, giedodamas ir dainuodamas, o pamuštojo būrio vaikeliai 
žiogino į sodą nosis nukabinę, išmetinėdami vienas kitam, kad neguviai tesigrūmė. (Valančius. 1972. 
2. 339.) Sukuriama kontliktinė situacija labai artima tikrovei, o elgėsi tarsi “jodė po laukus rugių 
apžiūrėti". Natūrali aplinka sujungiama su išgalvotu tikslu, siekiamybės užaštrinamos, panaudojami 
tikri rungtyniavimo elementai. 

Kituose tekstuose sutinkame ne tik teatro formas, bet ir tam tikrą terminologiją, kuri leidžia 
manyti, kad M. Valančius skyrė realų, ritualinį ir išgalvotą veiksmą: “kad išreikštų velnią, bjaurojos 
it netikęs, visą naktį jausti, it grieždami apmaudą...* Visa tai rodo, kaip vienam turiniui ar daiktams 
suteikiamas kitas turinys ar kito daikto reikšmė: velnias nėra velnias, bet reiškiamas velnias, 
apmaudas nėra tikras, tik elgiamasi lyg griežtų apmaudą... 

“Senovėj, didžiajai nedėliai bengiantis, kelios dešimtys jaunikaičių, it kareiviai 
apsidariusių, su kalavijais ir šaudyklėmis sergėdavo grabą viešpaties Kristaus. Tiems 
bestypstant, valandai praėjus, paskirtas vyresnysis vienam liepė būgną mušti, 
žirkliojo į bažnyčią ir perkeitė sargybą. Taip darė kas valandą lig pat Kristui iš 
numirusių neprisikeliant. Velykų rytą, kunigams su žmonėmis tris sykius aplink 
bažnyčią cinant, tie patys vaikinai, į eilę paskaidyti, šaudė iš šaudyklių atvejų atvejais. 
Dar Velykų rytą vienas vaikiukas, biauriai apsidaręs, burną uždengęs juoda liečyna, 
užbrukęs už juostos juodvarnį negyvą ir varną, prikergęs arklio kaukolę ir netuščią 
plėčką, skrajojo, vartaliojos po šventorių ir miestelį, žmones stebinčius paišė ir 
gainiojo, žodžiu kalbant, biaurojos it netikęs. O tai dėl to, kad išreikštų velnią, per 
atsikėlusį Kristų pergalėtą, verkiantį, nežinantį, ką bedaryti. Metuose 1807 Šakynoj 
vienas pasigėręs vaikis, Velykų rytą bešaudydamas, taip peršovė staibį kunigo 
Jūzupo Bucevyčios, jog tas lig amžiaus galo būtinai nebišgijo. 

Žemaičiai, sekdami seną paprotį, per Velykas budi Kristaus mirusio, tai yra, 
per kiaurą naktį nemiegodami, gieda bažnyčiose ir meldžias lig pat išauštant. 
Vyskupui Jūzupui ir tas paprotys buvo nepatikęs, todėl 28 d. gegužės 1813 m. įsakė 
klebonams, kad nebleistų žmonėms per visą naktį jausti. Vienok nei klebonai, nei 
žmonės tame dalyke vyskupo nepaklausė ir mūsų gadynėj budi, kaip budėję, per 
kiaurą naktį". (Valančius. 1972. 2. 372.) 


“Šeštinių dienoj po visam keli vyriškieji, palipę ant bažnyčio lubų, mėtliojo pro 
skylę biaurias liečynas kipšų, katras kiti, bažnyčioj stovintys, grobstė, draskė, mušė, o 
šventorių valkiojo it grieždami apmaudą ant velnių, per Kristų iš numirusių 
prisikėlusį, pergalėtų." (Valančius. 1972. 2. 339.) 


M. Valančiaus žaidimai pateikia žmogų kaip dvigubą veiksnį: aš csu ne aš. Kalbėjimas ir 
veikimas kito vardu. 


“Vakarop, šunims didžiai loti pradėjus, pamatėm būrį jaunikaičių su vaikais 
bevežantį Morę. Kurs tiktai vaikas prie Morės prisiartino, tas gavo bene per šoną su 
spragilu. Tiems išvažiavus, atvyko ožys su dideliais ragais, drauge su juo buvo giltinė, 
apsivilkusi su išverstais kailiniais, plaukai jos buvo iš linų padirbti, burna uždengta su 
kūtkailiu, skylės akims paliktos, barzda baisi iš arklio uodegos, uostai iš paršo šerių, 
su derva prie lūpų priklijuoti, ir ilga uodega iš virvės. Toms grinčioj besisukant, kyšt 
įkišo ilgą savo snapą gervė ir kivykš cypti pradėjo. Vaikai grobstė gervei už snapo ir 
ki-ki-ki juokės. (...) Ką aš regėdamas pradėjau griežti. Tuojau gervė snapą savo 
brūkš-brūkš, babakš-babakš puošdama, įniko šokti, ožys taipogi pakeperst strastrapt 
ėmė šokinėti, o giltinė, su savo draugais šokdama, dainavo: “Ei opso, opso, opso — 
visi nešokantys žiopso, oi ypso, ypso, ypso — visi nešokantys vypso."Taip ligi 
pusnakčio biaurūs gyvuliai voliavę išėjo į pryšininkę, pametė apdarus, pavirto į 
žmones ir sugrįžo į grinčią". (Valančius. 1972. 1. 253.) 


Panašiai aprašomi blukvilkiai. 
Tai ištisas liaudies teatrinio vyksmo aprašymas, bet svarbiausia čia pateikiama virsmo iš vieno 
kitu samprata - “pavirto į žmones ir sugrįžo". 
Tarp gausybės improvizuotų ir teatralizuotų žaidimų aptinkame ir mažų dramatizuotų 
scenelių, kuriose išrašytas net tam tikras personažų charakteris, vietos dekoravimas, rekvizitai: 
“Peliksą kaip vilką įstūmė į kerčią ir su krėslais užstatė, it su tvora užtvėrė. 
Izidorius : (ėmęs ilgą rementą, sustatė dešimtį berniukų su mergelėmis): 
“Ganau, ganau aveles, vilką su rementu nubadysiu, su šuneliais apsiundysiu. (...) O 
tu, vilke, ko čia stypsai? 

Vilkas: Ko tu nori, ar aš dėl tavo avių su ožiais nė į apluoką negaliu veizėti? Tu 
dabok savo avių, ne manęs. 

Piemuo: (Izidorius): Ar tau negėda, biaurybe, būti per visą amžių kraugeriu? 
Dėl ko žmones ir mano aveles be to apsieina? 

Vilkas: Jei taip, tu su savo avelėmis be nesi už mane geresnis? Kas praryja 
jaučius, paršus, paukščius, žuvis ir tas pačias avis? O tavo avys kiek tūkstančių gyvų 
vabalėlių, ant lapų esančių, sugromula? Tačiau anos geros, o aš, vieną papjovęs, 
didesnis esmi kaltininkas. Taip tavo sūdas teisingas, kaip Šilalės asesoriaus, kurs 
išmušė žydą už tai, jog jis skolos prašė. 

Piemuo: Ganau, ganau aveles! 

Mergelė: (iššokusi iš kamaros į trobą). Motinėlė tavęs reikalauja ir žada duoti 
sermėgėlę. 

Vos piemeniui paėjus, vilkas capt vieną avelę nutvėrė ir pasivedė. 

Piemuo: Ai, ai, kame mano avelė. 

Vilkas: Paskriejo gerti. 

Mergelė: Motinėlė tavęs reikalauja. 

Piemeniui paėjus, vilkas kitą pagavo avelę. (...) Ant galo visi sušuko ant vilko, 
čiupt gerai nutvėrė, brūkšt patraukė, benc išvertė ir takšt - takšt mušti pardėjo. 
Vilkas, gūdi, pirma cypt - cypt cypė, paskiau vau - vau kaukė, ant galo strapt stojos ir 
tabalai pabėgo, nė uodegos nebepalikęs". (Valančius. 1972. 1. 238.). 


Daugeliui scenelių ar monologų būdinga ištiktukinis veiksmo aktyvinimas, tam tikras 
reiškinių ar daiktų hiperbolizavimas: 


“ Keliaudamas per pušyną, įlipau į Žąsino kalnus: apsižvalgęs regėjau 
Janapolės, Pavandenės, Luokės ir bokštus Varnių bažnyčios (...). Bežiopsodamas su 
savo klumpėmis šliukšt paslydau, žlakt išvirtau, tabalai - tabalai, bir - bir nuo 
skardžio rietėjau, medeliai girdi, rietant trakšt - trakšt lūžo.(...) Rasi būčiau ir 
smerčiop užsimušęs, nes ir šonai tratėjo, kad rietėdamas būčiau capt nenusitvėręs 
augančio alksnio*( Valančius. 1972. 1. 234.) 


Tuo pasakojimu Palangos Juzė siekia ne tik geografines žinias perteikti. Monologu, menines 
išmonės pagalba, iš Žąsino kalvos padarant vos ne Alpes, norima sureikšminti pasakotojo asmenį, 
dramatizuoti vyksmą. O ir patys monologai, iš pirmo žvilgsnio ilgi ir ištęsti, pasirodo išmintingai 
sukonstruoti pagal tam tikrą techniką: pradžioje iškeliama tema arba motyvas, vėliau remarkiniu 
stiliumi pateikiama gausi ir lygiavertė informacija, o trečioje dalyje, pasitelkiant įvairias menines 
priemones (utriravimą), įtvirtinama svarbiausioji monologo dalis. Bene ryškiausias šis būdas 
taikomas “Palangos Juzės" ketvirto vakaro dramaturgijoje (Valančius. 1972. 1. 228-237.) 

Ir ne tik monologai, jų technika, bet ir dramaturginė veiksmo konstrukcija — klausantys, 
pasakojantys, žaidimai ir dainos, improvizuotos scenelės, apibendrinti tekstai, buitis ir fantazija, 
realumas ir sąlygiškumas. 

“Palangos Juzė", nors vadinama apysaka, suartina su liaudies drama. 

Realaus ir išgalvoto gyvenimo betarpiškas derinys irgi yra M. Valančiaus teatralumo 
patvirtinimas bei meninis savitumas. 


“Buvo jau vėlyvas ruduo, lapkričio 6 d. Žvarbus šiaurės vakarų vėjas bepradėm 
pūtė su sniegu ir lietum. Aš turėjau tvirtą drobe apsiūtą skėtį. Suskambino į 
pamokas po pieių; pasiėmiau tą skėtį ir išėjau. Ligi tik priėjau Ano koplyčią, 
išskėčiau skėtį, mane pagavo audra. Knygos iš po pažasties iškrito, nusitvėriau abiem 
rankom už skėčio ir pakilau į orą. Skridau čia aukščiau, čia žemiau; tariaus į dangų 
nuskrisiąs. Svento Jono kalne pats vėjas užbloškė mane už koplyčios. Pasiekęs 
kojomis žemę, suglaudžiau skėtį, tada vėjas jau nieko nebegalėjo padaryti. 

Perskridau karčemą, tiltą, Varduvos upę, kuri rudens metu gili esti; pralėkiau 
oru mažiausiai 2000 žingsnių. Prisipažįstu, nusigandau, nes mirtis buvo ant nosies. 

Todėl įėjau į Judo pabučiavimo koplyčią padėkoti viešpačiui Dievui už tai, kad 
išlikau sveikas. Vos tik priklupau, kažkas, praeidamas pro šalį, koplyčią uždarė ir 
kablelį užkabino. Šokau prie durų, beldžiau, bet žmogaus nebebuvo. Palikau kaip 
paukštis narve. Tris ketvirčius valandos prastovėjau prie durų, žiūrėdamas pro plyšį 
tarp suvėrimo, ar kas neina. Galų gale išvydau ateinančią bobą, pradėjau belsti ir 
smarkai šaukti. Išgirdo ir atidarė. 

Bėgu kiek tik betesėdamas į klasę - jau būta arti galo pamokos. Įeinu uždusęs. 
Klimavičius, išvydęs mane, šūkterėjo: 

- Kur buvai, tinginy? 

Atsakiau: 

- Kunige profesoriau, netyčiomis buvau  beprapuoląs...' 
1972. 1. 476.) 


Tolimesnis įvykių dėstymas, vaizdiniai yra tvirtai susieti su žeme, realistiniai, net grubūs. 

Dramaturgine prasme reikšmingas M. Valančiaus atradimas dialoge panaudoti neigimą 
teiginiui sutvirtinti. *Vaikų knygelėje" Pruncė lyg ir nesutikdamas su motinos Jadvygos Bielskienės 
teigimu apie Dievulio visagalybe tik suaktyvina teiginį, o neretai jį pakelia į labiau motyvuotą ir 
emocionaliai priimtinesnį lygmenį. 


5 


(Valančius. 


“Motušėle, aš aną dieną lipau prie stoginės čiukuro išimti žvirblaičius, bet 
drobynoms nedatekus prilipau. Pasakyk mums, kame Dievalis gavo taip aukštas 
drobynas, kad ir prie saulės prilipo?" 

“Eik tu, netikši, Dievalis yra galingas..." (Valančius... 1972. 1. 104.) 


Matyt, reikia įsiklausyti į lietuvių išeivijos mokslininko kun. Vyt. Bagdonavičiaus teiginį, kad 
“Valančiaus gyvenimą verta studijuoti ne tik tautiniu, politiniu, kultūriniu, bet ir giliai žmogišku 
požiūriu" (V. Bagdonavičius. 1975). 

Kartais teigiama, kad M. Valančius nesugebėjo kurti charakterių, savo žmones rašytojas piešė 
balta arba juoda spalva“ (Valančius. 1. 28.) Tačiau daugelis M. Valančiaus apsakymų (“Pavargėliai, 
arba ubagai“, “Priepuoliai Stepono“) tvirtina priešingai. Ubagai, kad ir pon Pavlavyčia yra 
dramatiški, ryškūs, neretai keliantys sarkastišką juoką, pilnakraujai, jų tekstas yra dramaturgiškai 
prisotintas ir kalbiniai šviežus, veiksmingas. 


“Susirinko ant Beržoro kalno šeši ubagai. 

Paulavyčia: Iš kur atkeliavai? 

- Iš Viešintų parapijos. 

Paulavyčia: O tu, antras lietuvi, iš kur? 

- Iš Subačiaus... 

Paulavyčia: Ko jūs taip toli vaikščiojat, juk mes, žemaičiai, prie jūsų 
neateinam? Kiek surinkai per tuos atpuskus? 

- Vienuoliką litų. 

Paulavyčia: O tu, antras, kick? 

— Devynis tik rublius. Ir pusę. 

Paulavyčia: Ar matot, aš laimingesnis — surinkau tris dešimtis rublių. Žiūrėkit, 
žemaičių ubagai, į lietuvius! Ar matot? Rankose viena lazdelė it piemens, terbelė 
vienintelė ir ta pati kiaura, sermegėlė nuduškusi (...) žemaičių tai ubagai, matot 
patys: šikšnos terba, šikšnos pasamonai, vario sagčiai, ant pilvo diržas briedžio 
kailio... 

- Kad mes taip apsirėdytumėm paskaitytų žmonės už ponus ir nieko neduotų. 
(Valančius. 1. 22.) 


Keliomis frazėmis nusakomos charakteristikos ir santykiai kaip labai gerose dramose. Tas 
pats pon Paulavyčia besipuikuodamas sugeba ir į save pažvelgti autoironiškai: “Nuėjau į Mosėdžio 
dvarą, pasimeldžiau ir laukiu alūžnos. Gaspadinė atnešė man du kiaušeliu it gūželiu; atėmęs iš 

apmaudo sutrypiau ir tariau: “Motin, aš ne kromininkas, kuris turi mazginėlį kiaušiams nešti, duok 
man lašinių ar pinigų". Nedora boba pašaukė du bernu, aukštu it verstų stulpai, tuodu metė mane į 
žemę it pelų maišą ir pradėjo tvoti. Beplakdamas vieną duobę su dantimis išgriaužiau, antrą su 
kojomis išspardžiau" (Valančius. 1972. 1. 125.) 

Tie patys dialogai ryškiai individualizuoti, nesumaišyti vieno kalbos su kitais. 


“Paulavyčia: O tu, spitri, ką beveiki?" 

Spitris: Aš, tiesą pasakius, esmi ponas, ne ubagas, ta tik nelaimė, kad neregiu. 
(2) 

Paulavyčia: O iš kur gauni neubagaudamas? 

Spitris: Matai, tamsta, aš gyvenu Gargždelėj pas kapus. Nė vienas numirėlis 
neįlenda į žemelę be manęs. 

Paulavyčia: Kunigu palikai? 

Spitris: Ne kunigu. Salantiškiai pakelia laidotuves. Aš visus atvykusius 
suklupdau, liepiu atkalbėti brostvas numirėlio, pats kalbu ir pasakau kick už ką 
reikia kalbėti. Paskui giedam litanijas ir pasimeldžiam gan ilgai. Giminei mirusiojo 
tai patinka (...) Neseniai išleidau dukterį už jauno gaspadoriaus, daviau 300 litų 
pasogos. (...) Parakvija pažįsta ir myli mane. 

Petras, Beržoro ubagas: Štai tu, pon Paulavyčia, sakais perdėtiniu esąs špitolėj 
(...) Pasakyk mums tiesiai, ar buvai spavėdnės? 

Paulavyčia: Kaipo senis negalėjau pritilpti, gauja žmonių buvo. 

Petras: O tu, Mažioni, vadinamas ponu, ne ubagu, ar buvai? 

Spitris: Jei Paulavyčia sveikas nepriėjo, kaip aš aklas galėjau prieiti? 

Petras: Už tikra abidviem judviem verta yra uždrožti per kailį". (Valančius. 
1972. 1. 127.) 


Tokioje mažoje scenelėje jau pakeliamas ir sprendžiamas konfliktas. Ubagas Petras neištvėrė 
neįgėlęs Paulavyčiai ir kartu su Spitriu, vienu kompromituojančiu klausimu pastatė į jiems 
prideramą vietą. Ir beveik kiekvienas M. Valančiaus kūrinėlis be jokių pastangų prašosi į teatrą. 
Kad ir jo anekdotai apie žydus, čigonus, apie netikrus daktarus ir šundaktarius. Daugelyje scenų ir 
dialogų aiškiai matosi liaudies dramos komiškumo principai — personažas priimamas ne tuo, kuo 
yra, kai tyčia girdi viena, o atsako kita: 


“— Koko tibi toks? 

— Nesuprantu. 

— Al kuoda ti toks? 

— Neturiu kuodo ir nesmi iš Skuodo. 

— Mauš ti biloti? 

— Nemoku maskoliškai loti. 

- Smutri, smutri, jautavi į karčiamą najadu" (Valančius. 1972. 1. 233.) 


Prisiminkime vaikų pasakojimus: “jis nepravažiuodavo keliu sutikęs žmogų, kad 
neprakalbintų“. Reiškia jo surinkti turtai, kad ir teatrinė pasaulėjauta, nėra išgalvoti, o paimti iš 
prigimties ir žmonių. 

“Sykį važiuodamas vyskupas Valančius sutiko mano mamą benešančią 
puspūrę sėklinių bulvių. “Sėskis šen į ratus su bulvėmis, pavėžinsiu.* Ta nesėda. 
Vyskupas sako: “Vo ka jūs, tėvai, darote vaikams, jei jie jūsų neklauso?" “Lupame!"* 

- Tai aš tave lupsiu, kad neklausai..." Ir pavėžino. (Valančius. 1972. 2. 291.) 


Kokia aiški ir tvirta dialogo logika. Panašią konstrukciją jau aptarėme kaip neigimą teiginiui 
sutvirtinti. 

Neretai greta idiliško krikščioniško vaizdelio, kai siekiama iškoneveikti kokią nors 
įsišaknijusią blogybę, M. Valančius panaudoja ir šiurkštoką poetiką. “Papilėj buvo kunigas beprotis, 
kuris tačiau gydė žmones (...) Vieną kartą atėjusi moteriškė meldė žolių sūnui savo, drugiu 

sergančiam. Šis, įėjęs į kamarą, primyžo butelką, davė ir liepė sergančiam gerti" (Valančius. 1972. 1. 
144.) Bjaurumas naudojamas kaip estetinė kategorija. Tikslui pasiekti pavartojamas estetinio 
sukrėtimo efektas. Tai irgi atėję iš liaudis dramos poetikos. 

Pagaliau yra išlikęs M. Valančiaus rūstus įrašus vienoje religinio turinio knygelėje apie 
klajojančius liaudies artistus - meškininkus. 


“Meszkininkaj ira tai burlokaj, bernaj, nekatalikaj, skajtiti nemokąntis, bet 
sugiebantis neapszwiestus žmones apgaudinieti. Kad atwedi sawa giwolus ir ejtu 
sawa kielu, nieka nebutu pikta, bet kad jiems kažikokius žawieimus isz namu arba 
duobas wariti, sunkiej grieszij patis ir gaspadorej dalejdąntis tąn dariti. Žinokiet tad 
katalikaj jogiej tejp wadinamu czerauniku niera pasaulej, todiel nieks jusu giwenimu 
negal sužawieti. 

Meszkinikaj wezdamis meszką grinczion, trukterie wirwę, meszka lig lajku 
iszzmokita suprąnt negalęnt ejti, tuokart apgaudinietojej saka “ar matot meszka 
nenor ejti duobon jusu ira sužawieta. Neiszmintingi gaspadorej patik tam, duod 
pinigus idant burlokaj iszwaritu zawieimus, paszwęnstu guwenimus jusu. 

Argi negieda ar nesarmata jums katalikaj, jogiej duodaties apgauti tęms 
tąmsęms atejuhams? Ar negieda jums pasiroditi dar tąmsesnejs, didesnej 
neapszwiestajs už tus walkaczinas! Todiel atejus I jusu duobą tokims 
apgaudinietojems, neklausikiet ju, iszwarikiet oran, tegul tęn ejn kur aug pipiraj.“ 
(Valančius. 1863. 317.) 


Įdomu tai, kad čia pateikiama meškų teatrinio paruošimo technologija ir skiriamas meškų 
vaidinimas nuo “čerauninkų" — šarlatanizmo. Kitoje vietoje M. Valančiaus palankiai vertina 
meškininkus, kurie “kaipo katalikai nė kokių išmislų nedarė; atvede savo gyvulius pas ūkininką (...) 
pūtė potrūbočių, šankino meškas, paskiau davė joms kepures, prašydino nuo gaspadoriaus pinigų, 
javų, duonos ir mėsos. (...) Ūkininkai skaitė meškininkus už ubagus, kuriuos kožnas šelpti turėjo. 
Meškininkai, priešingai, skaitė save už ponus. Kad vieną kartą kaži kuo apsiriko vaikiukas 
senesniojo meškininko, tas balsu tarė: “Tau arti reikia ir akčti, ne ponu būti, ne meškas vedžioti" 
(Valančius. 1972. 1. 118.) Meškininkai irgi yra mūsų teatrinės kultūros paveldas, kurį paliudija pats 
vyskupas M. Valančius. 

Europos teatrinėje kultūroje žymią ir betarpiškai svarbią vietą užima misterija, kuri reiškėsi 
pusiau stichiškai, pusiau sąmoningai. Šiaip ar taip panašią gaivalinės teatrinės savimonės formą, 
gyvavusią ir Lietuvoje, patvirtina ir M. Valančiaus kultūrinis palikimas. Raganavimas, raganų 
teismai ir tardymų protokolai, fanatizmas, baimė ir šėtoniškas atkaklumas priartėja prie baisiųjų 
sakmių tekstų. 

“Ne kartą taipogi kliuvę į nagą baisių sūdžių, bengė amžių ant laužo žmonės, balsu 
skelbiantys nekaltybę savą, o minios, laužą apstojusios, ne vien vaitojančių nesigailėjo, bet dar 
gėrėjos tuo“ (Valančius. 1972. 2. 343.) M. Valančius teigia apie egzistavusią minios reginio 
fiziologiją, sugebėjimą gėrėtis baisiomis, sukrečiančiomis scenomis ir įvykiais. Tikra ir išgalvota 
sulydoma į vieningą emocinę tėkmę. Tai labai svarbus paliudijimas lietuvių liaudies teatrinei 
savimonei pagrįsti. 

Remiantis vyskupo Motiejaus Valančiaus asmenine patirtimi, jo pastebėjimais, kuriuos paliko 
savo kūryboje ir įgyvendino veikloje galėtume teigti, kad klojiminė lietuvių teatro kultūra arba 
liaudinis vaidinimas yra: 

Kalbėjimas kito vardu; tautosaka, besireiškianti gaivališkai ir betarpiškai; išgalvotos situacijos 
derinamos su natūralia aplink veiksmas reiškiamas trim lygiais — fizinė ir dvasinė sfera bei 
mitologinė sąmonė; vieno daikto reikšmė priskiriama kitam daiktui ar reiškiniui — sceniniai tropai; 
tikrovė perteikiama sustiprintai; vaidinimas ir jo formos yra tautinės pasaulėjautos padarinys ir 
liaudinio vaidinimo pagrindinis tikslas — sielovada, socialpsichologinė funkcija, o svarbiausia 
liaudinis vaidinimas privalo ne tik ką nors pasakyti, bet svarbiausia nustebinti, sukrėsti žmogų, 
sukurti ypatingą atmosferą ir situaciją - nepaprastumo efektą. 

